
IZGUBLJENO 

JEDINSTVO 


U trećem svesku »Povi- 
jesti Kristova kraljevstva«, 
opisuje Vilim HUnermann 
put Crkve kroz tri stoljeća 
od početka Renesanse do 
Francuske revolucije. 

To je vrijeme velikih 
promjena i potresnih borbi 
da se sačuva čisto Evanđelje 
i kršćanstvo uopće. Ali to 
je također vrijeme jake du- 
hovne i ćudoredne obnove, 
vrijeme velikih misijskih pot- 
hvata i kulture baroka; vri- 
jeme kad je pred vratima 
bazilike sv. Petra iznova po- 
dignut gorostasni obelisk, ka- 
meni svjedok iz junačkih 
vremena Crkve. 

Čitalac neće moći odolje- 
ti živom i dramatskom opisi- 
vanju događaja, a da knjige 
ne dočita. To nije neka si- 
stematski pisana crkvena po- 
vijest, već zanimljivo, s ’U- 
no dojmova i slika osvijet- 
ljen put Kristova kraljevstva 
u promjenama vremena. 

U prikazivanju Reforma- 
čije, pisac se trudi da reli- 
gioznu ozbiljnost novatora 
pravilno i trijezno iznese ka- 
ko ne bi otvorio stare rane, 
nego čitavu stvar nekako do- 
veo do razumijevanja i po- 
mirenja. 

Nadamo se da će ovaj 
svezak, bez sumnje, biti odu- 
ševljeno primljen kako od 
mladih tako i starih. 

UVOD 

Renesansno sunce sja nad Zapadom reseći jedno stoljeće ča- 
robnom ljepotom. Veliki umjetnici stvaraju besmrtna djela. Smioni 
moreplovci šire jedra lađa te se vraćaju kući krcati svjetskog blaga. 
Istraživalački duh sili svemir da mu otkrije svoje tajne. Čovjek 
se ponosno uzdiže u iskonskom osjećaju svoje snage spreman na 
najviše pothvate. Ali renesansno sunce ima također svojih teških, 
tmurnih sjena. 

Čovjek gubi poniznost pred Najuzvišenijim, posiže požudnom 
rukom za zemaljskim divotama što mu ih napasnik obećaje. Veliki 
otpad ne zaustaiilja se ni pred najvećim svetinjama. I samu tro- 
struku krunu ovija tama sablazni. Aleksandar VI. postaje papom,.- 

Reformatori se dižu da Bogu dadu Božje, ali su i oni djeca 
svoga vremena pa preziru baštinu koja je stoljećima rasla, dižu se 
protiv auktoriteta i zajednice. Evo velikog jaza zapadnog vjerskog 
raskola. Jedinstvo propade. Kršćanstvo krvari iz rane koja neće da 
se zatvori. 


Međutim velika kušnja dovodi staru Crkvu do osvješćenja i 
čišćenja. Proturejormacija, Katolička obnova, spasava ono što se 
dade spasiti; daje Crkvi novu pomlađenu snagu, a vjeri i pobož- 
nosti onaj polet koji nalazi svoje oblike u baroku. Na smrt umorni 
misionari osvajaju opljačkanoj Crkvi zemlje s onu stranu mora. 
16. i 17. vijek nije samo doba sablazni već i doba velikih svetaca. 

U 18. vijeku mijenjaju se fronte. Bratski svjetski rat u škola- 
ma pretvara se u borbu na život i smrt protiv duha filozofije koja 
nastupa kao neprijateljica objave te ide za uništenjem kršćanstva 
pomoću tako zvane »-naravne religije-«, postaje glasnicom krvavog 
osvita francuske revolucije. 

I tako ide Crkva svojim putem kroz bure triju vjekova. Kat- 
kada se čini da će propasti, ali ne propade, nego se kroz oganj 
čišćenja probije do novog uskrsnuća. 

Smatramo vrlo značajnim simbolom što se upravo u to doba 
uzdiže pred vratima crkve sv. Petra u Rimu obelisk koji je bio 
svjedokom herojske borbe mlade Crkve; obelisk, u koji su uklesane 
triumfalne riječi: 

»Krist pobjeđuje, 

Krist kraljuje, 

Krist vlada! 

Krist štitio narod svoj od svakoga zla!-« 

Ovaj svezak ide za tim da prikaže veličinu Crkve i u ono 
vrijeme, kad je stajala uza stup sramote i kad je oko nje bješ- 
njela neprijateljska mržnja. 


Pisac 


»Probudih se iz sna, koji nekoć s 
pijanim drhtanjem učini umjet- 
nost mojom vladaricom i mojim 
idolom. 

Probudih se i oslobodih zablude. 
Jer krivo je ono za čim na zemlji 
težimo.« 

(Michelangelo) 


PRVI DIO 

SVJETLO I TAMA 



KARNEVAL 1468. 


Pavao II i Humanisti 

Posljednjih dana veljače 1468. podao se Rim ludoj obijesti 
Karnevala. Zlatna, sjajna kola, urešena slikama iz poganskih bajka 
provlače se kroz zakrabuljeni svijet. Ispred konjskih kopita oti- 
maju se djeca o kite cvijeća, o voće i slatkiše, što ih krilati dje- 
čaci bacaju s ukrašenih kola iz zlatnih posudica i napunjenih ro- 
gova. Po svim trgovima plešu krabulje uz piskutave zvukove flauta 
i drečanje gaj da. 

Dva njemačka štampara — Konrad Schweinheim iz Mainza i 
Arnold Pannarzt iz Kolna, koji na Campo dei fiori upadoše u 
šaroliki metež, neobično se ističu svojim crnim svećeničkim 
talarima. 

»Hej vi šišmiši!-« doviknu im nekakav cmokosi ragazzo — dje- 
čak. »Sigurno ne mislite na karneval!« Oba svećenika, koji izučiše 
tiskarski zanat kod Ivana Gutemiberga, zađoše brzo u tišu pokraj nu 
ulicu. 

»Sto kažeš o rimskom karnevalu?« upita Konrad sudruga. 

»Meni su draže kolnske poklade«, odvrati Arnold smijući se. 
»Istina, nezgrapne su, ali ne manjka u njima pravog veselja«. 

»To što se zbiva u Rimu, izgleda mi kao ples na vulkanu«, 
uzdahnu Konrad. »Tako je kao u posljednjim danima rimskog im- 
perija. Rim umire i smije se. Tlo izmiče pod nogama, a Rim se 
smije i pleše. Turčin stoji pred vratima Zapada. Pred nekoliko 
tjedana preminu veliki junak Skenderbeg. Njegovom smrću izgu- 
bljena je čitava Albanija, a Rim slavi svoj karneval kao da se 
nije ništa dogodilo.« 

»Pravo veliš! Plešemo na vulkanu. Nego evo nas kod naše 
radionice. Kroz kapke se još vidi svjetlo.« 

»Zar možda Stjepan još radi? Već je davno odmor počeo. Iza 
našeg odlaska trebalo je samo još zatvoriti poslovnicu.« 

Brzo pođoše prema stražnjoj zgradi palače dei Massini, gdje 
pred godinu dana urediše svoju radionicu. Tamo kod slagarskog 
sanduka neki mladić, kojemu je moglo biti šesnaest godina, radio 
je s toliko mara da nije ni primijetio dolazak majstora. 

»Šta to radiš tako kasno?« upita Konrad. »Čini mi se da »Božja 
država« svetog Augustina ne mora izići iz tiska još prije Ciste 
srijede«. 

»Ne slažem svetog Augustina«, odgovori naučnik Stjepan 
Planck prošavši pocrnjelom rukom kroz slamnato-žutu kosu. »Bio 
je ovdje neki gospodin i donio veoma unosnu narudžbu. Platit će 
pet florina ako mu se ovaj spis odštampa prije ponoći u stotinu 
primjeraka. Sa slaganjem sam skoro gotov.« 

»A tko je taj gospodin?« 

»Ne reče mi svoga imena. Na sebi je nosio svileni domino, a 
lice mu je krila žuta maska.« 

»Cujder, klipane!« reče Amolđ povukavši naučnika za uho. 
»Htio si sigurno da zaslužiš pet florina i stavio bi ih sigurno u svoj' 
džep, da mi slučajno nismo došli.« 

»Sto to mislite o meni, majstore?« uvrijeđeno će mladić. »Na- 
ravski da bih vam novac dao. Može vam trebati. Ili možda ste već 
platili zadnji račun za papir? Stoga sam i mislio da ovaj unosni 
posao ne smijem odbiti.« 

»No dobro, dobro! Mora to biti neobičan posao, kad gospodin 
kani toliko platiti. Pokaži mi rukopis!« 

Namrštiv čelo čita Arnold spis što se nalazio kraj slagarskog 
ormara. 

»Pogledaj, pravi pravcati pamflet, pun najpođlijih poruga 
upravljenih protiv Pape!« I Konrad zgrabi brzo rukopis te ga 
stane čitati zviždukajući kroz zube. 

»Upravo nas je dobra zvijezda dovela ovamo. Lako bismo 
dospjeli u đavolju kuhinju da je taj letak izašao u našoj štampa- 
riji! I ti si se, šeprtljo, ovakva posla latio!« 

»Još ne razumijem talijanski«, promumlja mladić. »Zar je 
nešto opasno?« 

»Opasnije od bačve sumpora i salitre! Bezobrazan je to spis 
tako zvanih humanista, što ih je Papa Pavao II. otpustio iz službe. 
Gospoda sekretari, abreviatori i poete proživljavali su lijepe dane 




za Pija II. I sada smatraju same sebe najvažnijim osobljem u kuriji 
samo stoga, što umiju da napisu koje latinsko pismo i nekoliko 
stihova. U svojoj su nadutosti više pogani nego kršćani.« 

»Imaš pravo«, odvrati Konrad. »Novo se poganstvo ne šepiri 
nigdje toliko, koliko u Rimu. Gospoda iz akademije najradije bi 
opet stavili stare rimske bogove na crkvene oltare. Ta se gospoda 
odriču svojih pobožnih kršćanskih imena nazivajući se Glaucus, 
Petronius, Asclepiades ili Gallimachus. Časte retoričara Julija Pom- 
ponija Laeta kao svoga vrhovnog svećenika — pontifex maximus. 
Svoja pisma ne datiraju više prema kršćanskom kalendaru, već 
»ab Urbe oondita — od osnutka grada Rima«. Svi oni preziru svoju 
vjeru, pa stoga čini Papa potpuno pravo, kad ih tjera iz svoje 
kurije!« 

Vrata se opet otvoriše. Ulazi Giovani Andreo Bussi, velik uče- 
njak, koga Pavao II. uresi biskupskim dostojanstvom. U ovoj je 
tiskari korektorom. 

»Vidio sam svjetlo, pa pobjegoh iz karnevalske gužve u vašu 
poslovnicu«, reče biskup smiješeći se. »Donio sam posvetu Papi 
za »Božju državu«. Da vidim, kako vam se sviđa distih, što ga 
umetnuh moleći obzir prema vašim barbarskim imenima? Poslu- 
šajte! 

»Smiješiš se sigurno tvrdim njemačkim imenima. 

Neka divna umjetnost ublaži njihovu nemelođičnost!« 

Ali šta su vam lica tako ozbiljna? Svakako ne pristaju veselom 
karnevalu.« 

»Baš ste u pravo vrijeme došli, preuzvišeni gospodine!« odvrati 
Konrad i pokaza rukopis. 

»Lopovluk otpuštenih abreviatora!« reče prelat potišteno. »Si- 
gurno vam ne pada na pamet da to tiskate!« 

»Nije nam ni na kraj pameti. Pamflet bi se sigurno imao po- 
dijeliti ujutro kad se čitav Rim slegne na Monte Testaciju da pro- 
matra natječajnu trku Zidova.« 

»Čini mi se da poznam stil i rukopis. Mislim da se ne bih pre- 
vario kad bih ustvrdio da spis potječe od Bartola Sacchia, koji se 
prema svome zavičaju nazva Platinom i spada među seđamdeseto- 
ricu otpuštenih kancelista. Ovaj mu spis potpuno pristaje. Trebalo 
bi o tome obavijestiti Njegovu Svetost.« 

»Oprostite!« odvrati Arnold, »nismo denuncijanti. Osim toga 
mogli bismo skupo platiti ovu prijavu. Studenti akademije mogli bi 
nam poslovnicu do temelja srušiti. Položaj je za nas Nijemce u 
Rimu dosta težak.« 


»Možda imate pravo. Ali novo je poganstvo svakako opasno 
zlo. Poznato vam je, koliko i ja sam promičem klasične studije. 
Oduševljenje za njih sprijateljilo me s vašim velikim zemljakom 
Nikolom Cusanom, koji je pred četiri godine preminuo. Ali huma- 
nisti naših dana idu opasnim putevima.« 

»I u Njemačkoj se posvećuje mnogo mara studiju antike«, 
primijeti Arnold. Ne samo na sveučilištima već i na drugim ško- 
lama u Mtinsteru, Weselu, Emmerichu, Strassburgu i NiArnbergu 
poučavaju mladež vrsni učitelji, ali svi su oni vjerni kršćani.« 

»Znam. Nizozemca Agrikolu ne nazivaju uzalud drugim Vergi- 
lom. Glas o Westfalcu Hegiusu dopro je daleko preko granica vaše 
domovine, a velikog astronoma i geografa Regiomantanusa osobno 
sam upoznao kao dobrog kršćanina, kad je pred nekoliko godina 
došao na poziv kardinala Bessariona u Italiju. On je brodarstvu 
iskazao neprocjenjivu uslugu time, što je izumio »Jakovljev štap«. 
U Rimu je to nažalost drugačije. Svakog jutra koraca pontifex maxi- 
mus Pomponius Laetus s lampom iz svoje kuće na eskvilinijskom 
brežuljku do sveučilišta, poučava u prepunoj predavaonici o divoti 
stare Rome, lupa po svećenicima, monasima i redovnicama, riga 
otrov i žuč na sve što je svakom kršćaninu sveto. Dosada je Papa 
strpljivo podnosio rovarenje te gospode, ali je već vrijeme da se 
tome učini kraj, pa je učinio potpuno pravo, što je kuriju očistio 
od ovih novopoganskih besposličara. Međutim je već kasno, pa 
ćete sigurno zatvoriti svoju poslovnicu.« 

Doskora iza biskupova odlaska pođoše i Nijemci u nedaleki 
njemački hospicij Anima, gdje su stanovali. 

Kad je humanista Platina oko ponoći došao po letak, nađe ti- 
skaru zatvorenu. U nekoj gostionici ispere svoju srdžbu, a onda 
za jutarnjeg osvita otetura kući te Pavlu II. napisa pismo puno 
bijesa: 

»Ako je tebi bilo dopušteno da nas lišiš onoga što pravo i če- 
stito stekosmo, neka se i nama dopusti da se potužimo na ovu 
nezasluženu nepravdu. Budući da si nas na nečastan i sramotan 
način od sebe odbacio, sklonit ćemo kraljeve i knezove da okupe 
koncil, koji će te silom pozvati na odgovornost.« 

Odmah iza toga predahe zapečaćeno pismo veoma povjerlji- 
vom papinu savjetniku, trevjskom biskupu Teodoru Lelliju, s pri- 
mjedbom da se radi o pismu humaniste Ognibena de Lonigo. Zatim 
pođe kući da se spavanjem otrijezni. 

Nekoliko sati kasnije kardinal Francesco Gonzaga potišteno 
čita pismo što mu ga je Papa smrknuto pružio. Platina je naime 
bio prije u kardinalovoj službi. 

»Ah Bože!« uzdahnu kardinal, kneževski sin, muž pun odu- 
ševljenja za znanost i umjetnost, kad je odložio pismo. Molim vašu 
Svetost da to smatrate karnevalskom šalom, iako vrlo nedoličnom.« 

»Zar karnevalskom šalom nazivate ovako besramnu prijetnju?« 
progovori Papa srdito. »Ne mogu se složiti s vašim mišljenjem. I 
meni su drage znanosti, ali vladanje akademičara ne mogu više 
. podnositi. Gori su od pogana, jer su pogani vjerovali u Boga, dok 
mu akademici poriču opstanak. Ne mogu više trpjeti da se u pre- 
davaonicama truju mladenačke duše time što im se predaju ogavni 
spisi Juvenalovi, Terencijevi i Plautovi ili hule Lorenza Valle. 
Sjeme nevjere i nećudorednosti buja pustošeći sve. Ovo mi je pi- 
smo otvorilo oči i čvrsto sam odlučio da tome učinim kraj.« 

»Molim vas, sveti Oče, da se ne prenaglite i da imate obzira«, 
govori kardinal sa željom da smiri papinu srdžbu. »Bojim se da u 
svojoj uzbuđenosti smatrate stvar opasnijom nego što uistinu jest.« 

»Žar se toga bojite? A što ćete odgovoriti ako vam reknem 
kako se neprijatelji ne zadovoljavaju prijetnjama i porugama, jer 
je upravo sada otkrivena urota kojoj je bila svrha da me na Cistu 
srijedu ubiju za bogoslužja u crkvi sv. Petra?« 

»Izgledate mi vrlo potišteni«, protepa kardinal problijedivši. 
»Tko bi mogao pomišljati na takvu strahotu?« 

»Pozadina još nije posve jasna. Možda se u tu stvar umiješao 
Ceh Podjebrad ili napuljski kralj Ferrante. Sigurno je, da u Rimu 
ne manjkaju zlotvori, koji bi spremni bili da Papu ubiju na oltaru. 
Moja je dakle odluka čvrsta: Akademija se ima zatvoriti, kolovođe 
se imaju pohapsiti.« 

Još istog dana uhićen je Platina i zatvoren u Anđeosku tvr- 
đavu. Ista sudbina stiže retora Pomponija Laeta i mnogo njegovih 
sumišljenika. 

U ledenom zatvoru popusti brzo prkos ovih buntovnika. Pla- 
tina cvili u pismima i moli za milost, izražava svoju najveću podlo- 
zn ist i obećaje Papi da će ubuduće biti njegovim najvatrenijim 
panegiričarom; da će »zlatno doba njegova pontifikata« proslaviti 
stihovima i prozom, ako ga pusti na slobodu. 

Ni »Pontifex maximus« ne odaje veće srčanosti. I on nastoji 
o ‘ainbenorrt spisu, krcatom odurnim laskanjima, da se opravda 
V a krivnju na humaniste, koji bijegom izmakoše hapšenju. 


15 


Poslije nekoliko tjedana puštaj Papa uhapšenike iz zatvora, ali 
akademija ostaje zatvorena do njegove smrti. Uzalud se Platina 
nadao da će se vratiti na službu u kuriji. 

26. srpnja 1471. preminu Pavao II. Udarila ga je kap. Podmukli 
mu se Platina sramno osvećuje time, što ga je u svojem »-Životopisu 
papa« prikazao kao odurnu nakazu i kao barbarina, koji prezire 
znanost. 

Franjevački general kardinal Francesoo Rovere, koji naslijedi 
Pavla II. kao Siksto IV., pokazuje se velikodušnim promicateljem 
znanosti i umjetnosti. I humanistima je bio veoma naklonjen mi- 
sleći, da studij antike ne može biti na štetu vjerskom duhu. Pom- 
poniju Laetu bi opet dopušteno da poučava, dok Platina postaje 
bibliotekarom vatikanske knjižnice, koju Papa osnova. U naklo- 
nosti prema klasičnoj izobrazbi nije Siksto IV. uočio velike opas- 
nosti, kojima je novo poganstvo prijetilo kršćanskoj vjeri. 

Platina preminu 1481. Pomponius Laetus održa mu posmrtni 
govor s propovjedaonice u crkvi Santa Maria Maggiore. Astreus, 
pjesnik iz Perugie, s iste propovjedaonice izražava žalost za pokoj- 
nikom bombastičkim stihovima. 

Štampar Stjepan Planck, koji sada vodi u Rimu vlastitu po- 
slovnicu, reče iza pogrebne svečanosti jednom sudrugu: 

»Kolike li blasfemije! Svjetovnjak deklamira odmah iza za- 
dušnice s propovjedaonice najveće i najčasnije Marijine crkve u 
Rimu stihove u čast čovjeka, koji je plemenitoga Papu obasuo po- 
grdama! Kakvog li vremena, prijatelju, u kojem živimo!« 

»Živimo u vremenu zrelu za propast!« odvrati potišteno maj- 
stor Silver. 

SIKSTINSKE FRESKE 


Siksto IV. i renesansa 


Na Uskrs 26. travnja 1478. uzvija se svečana zvonjava iznad 
krovova i tornjeva firentinskih prema svjetlo-plavom proljetnom 
nebu. 

Tisuće radoznalog svijeta okupile su se na trgu ispred kate- 
drale grada na Amu da vide ulazak mladog kardinala Rafaella 
Riario, koji je došao iz Piše u Firencu te odsjeo u palači bogate 
bankarske obitelji Pazzi. 

U blizini Giottova divnog kampamila stoji mala skupina uče- 
njaka, literata i umjetnika te živo razgovara. Mladi pjesnik Poli- 
zian radosno pozdravlja čuvenog slikara Sandra Botticellija, koji 
je još uvijek stanovao u skromnoj kući svoga oca, siromašnog 
kožara. 

»Svijetlog li jutra, prijatelju! doviknu mu pjesnik. »Nebo i ze- 
mlja združuje se da proslave ljepotu, a vi ste ozbiljni; iz vaših 
očiju izbija tiha tuga! Zašto vas tako slabo dira veselje našega 
grada punog svjetla?« 

»Kako da ovaj dan bude za mene veseo?« progovori umjetnik 
s turobnim smiješkom. 

»Pa zar nije ovo dan uskrsnuća Gospodinova?« 

»-Na današnji dan prije dvije godine ugasi se svjetlo moga 

života.« 

»Oprostite mi, prijatelju, zaboravio sam. Mislite na Simonetu 
Vespucci. Ali ona nije mrtva, jer će vječno živjeti u slikama Vene- 
rina rođenja i proljeća, djelima vaše divne umjetnosti.« 

»Slikao sam samo ono što su mi vaši stihovi nadahnjivali.« 

»Moje će pjesme biti odavno zaboravljene, a svijet će pred va- 
šim djelima još prigibati koljeno.« 

»Pravo velite«, umiješa se u razgovor filozof Marsilio Ficino, 
ures platonske akademije. »Botticellijeva je umjetnost najuzviše- 
nija objava ljepote, zraka lica Božjega, pobjeda božanskih ideja 
nad materijom.« 

»Samo što vašoj Veneri, maestro Sandro, manjka svijetla ve- 
drina, koja blista iz Polizianovih stihova«, primijeti đvadesetšest- 
gođišnji Leonardo da Vinci, kojemu Iorenzo Uzvišeni Medici uredi 
atelje u svojim vrtovima. O svojoj Veneri pjeva Polizian: 

»Iz njezina mila dva oka 

izbija tisuća kao vatra svijetlih duhova ljubavi«, 
dok su oči vaše Venere tužne, kao što su tužne oči vaših anđela 
i gracija. Zašto, maestro, tako žalosno shvaćate život?« 

»Svako proljeće vene i svaka ljepota nosi u sebi klicu smrti.« 

»Ljepota je vaše umjetnosti vječna«, progovori Ficino zanese- 
no. »Ona je divna čarobnica, koja mladosti poklanja neprolaznost. 
Samo bih i ja želio, da ona kao i njezin majstor budu nešto vedriji. 
Ili je možda istina, ■ da ni umjetnost, ljubimica bogova, ne nalazi 
puta, koji vodi na vesele arkadijske poljane?« 

»Usprkos svomu svećeničku ruhu poganin ste, messer Ficino!« 
reče smiješeći se knjižar Vespasiano da Bisticd, muž s već sijedim 
sljepočicama, poznat čitavoj Firenci kao duhovit sarkasta. »Sigurno 
nećete poreći da ste pred Platonovim poprsjem zapalili više svijeća 
nego pred raspelom i Madonom. Ali Botticelli je kršćanin, zato i 
pogledi njegovih božica sliče svetačkim pogledima.« 

»Nisam posve siguran, da bi arkadijske poljane bile uistinu 
tako vesele«, reče Leonardo slegavši ramenima. »No gledajte, eno 
dolazi kardinal Rafaello s pisijskim nadbiskupom Salviatijem i na- 
šim gospodarom Lorenzom.« 

Firentinci pozdravljaju klicanjem nećaka papina, koji u kras- 
nom grimizu koraca prema katedrali. Sav sja ljepotom mladosti, 
jer mu je istom 18 godina. Uz njega je nadbiskup. Lice mu je ne- 
kako mrko i jedva pazi na štovanje, koje mu iskazuju. Lorenzo 
Medici izgleda vedar i dobre volje, razgovara živo s Jaoopom Pazzi, 
glavom jake bankarske kuće, za koju bi se gotovo moglo reći da 
će natkriliti sjaj doma bogatog Lorenza. 

Svaki Firentinac znade za ljubomoru i ogorčeno neprijateljstvo 
između obiju kuća, ali danas kao da se na sve zadjevice zaboravilo, 
pa radosni stanovnici grada na Amu jednako kliču objema stran- 
kama. 

»Ne vidim Giuliana Medici«, reče Botticelli uznemireno. »Čujem 
da nije baš zdrav.« Botticelli je veoma volio dvadesetpetgodišnjeg 
Giuliana, koga je često slikao kao ideal mladenačke ljepote. I Giu- 
liano i Botticelli poštivali su kao sveticu Simonetu, koja je prije 
dvije godine preminula. 

»Eno Giuliano dolazi«, oglasi se slikar Ghirlandaio, koji sa 
svojih 29 godina života već postade jednim od najčuvenijih talijan- 
skih slikara. »Gledajte! Prate ga Francesco Pazzi i Bemardo Ban- 
dini. Nisam znao da se ovako sprijateljiše.« 

»Zbilja čudno«, primijeti Polizian. »Pazzi izgleda veoma dobre 
volje. Gle kako povjerljivo stavlja ruku oko Giuliana.« 

»Možda želi znati, da li li Giuliano nosi oklop ispod ogrtača«, 
naruga se knjižar. »Ima dosta svijeta u Firenci koji misle, da Pazzi 
rade o životu Medicama.« 

»Kako možeš izreći toliku strahotu?« reče Botticelli nevoljko. 
Zabrinuto je promatrao izražaj duboke potištenosti u očima mla- 
dog Giuliana. Ali zar bi i mogao izgledati drukčije danas na smrtni 
dan- drage Simonete? 

Kad je skupina prolazila pokraj kampanila, pristupi Giuliano 
Botticelliu te mu reče: 

»Želim vam sretan blagdan, maestro! Sto se mene tiče, kod 
mene je slabo, samo malo veselja danas. Sigurno me razumijete. 
Osim toga imao sam neobičan san«, dodade šaptom. »Vidio sam 
mrtvački pokrov raširen nada mnom.« 

»Gospodaru!« protepa umjetnik ganuto, »čuvajte se Fran- 
cesca Pazzia! Njegove oči odaju zloban sjaj.« 

»Upravo je danas prema meni izvanredno ljubezan«, odvrati 
Medici smiješeći se. 

»To je za me razlog više da se strašim zbog vas«, prišapnu 
Botticelli. 

»Gdje ste, Giuliano?« oglasi se nestrljivo Pazzi. »Pustite toga 
bojadisara! Odmah će početi svečana služba Božja.« 

»Do viđenja!« reče Medici umjetniku. Iza plemića nagrnu svi- 
jet u crkvu Santa Maria del Fiore. Puku se priključila i mala sku- 
pina učenjaka i umjetnika. Divinu Brunelleschijevu kupolu ispu- 
njavaju zvuci orgulja i glasovi korova. Oblaci dima iz kadionica 
viju se prema svodu. 

Botticelli se s Polizianom progurao do u blizinu vrata sakristije 
te zabrinuto promatrao mladog Giuliana, koji je stajao na sjevernoj 
strani kora blizu Via de’ Servi uzđignuvši turobni pogled prema 
glavnom žrtveniku. Uz njega su Framcesoo Pazzi i Bemardo Ban- 
dini. Lorenzo ii Magnifico zauzeo je mjesto na protivnoj strani uz 

nisku ogradu kora. _ 

Uzalud nastoji Botticelli da sabere svoje misli. Poznato mu je,, 
da Medici imaju jakih neprijatelja. Znao je također, da se mnogo 
šaptalo po ulicama i gostionicama o svađi, u kojoj su živjeli Me- 
dici i Pazzi. Sandru je također poznato, da Siksto IV. spada među 
Lorenzove neprijatelje, iako mu je na početku svoga pontifikata 

bio naklon. Oholi i pohlepni za vlašću Lorenzo proigrao je ovu 
papinu naklonost, jer je već odavno podupirao sve buntovnike u 
crkvenoj državi. Upravljanje kurijalnim novčanim poslovima, s 
kojima su bili skopčani veliki dobici i koji su dosada bili povjereni 
Medicima, prenese Siksto IV. na rimsku banku porodice Pazzi. 
Lorenzo stoga me htjede priznati imenovanje pisijskog nadbiskupa 
Francesca Salviati za firentinskog natpastira. I tako dođe do ne- 
snošljive napetosti. Botticelli je svom dušom želio, da papinu nećaku 
kardinalu Rafaelu uspije izmiriti zavađene stranke. v . 

Upravo je prošao Sanctus. Tišina je zavladala kućom Božjom. 
Svećenik izgovori riječi pretvorbe i podiže svetu Hostiju na kla- 
njanje. Zvuk zvonca upozorava na prisutnost Kristovu na oltaru. 

Botticelli prigiba glavu pred čudom božanske ljubavi, kad se 
iznenada zaori krik svetištem. Zbunjeni se slikar diže i opazi kako 
Giuliano pada udaren bodežom Bernarda Bandinija. Smrtno ranjeni 
Medici zatetura preko kora, ali Francesco Pazzi poleti za njim te 
kao opsjednut izbode svojim bodežom mrskog protivnika. 

U isti čas navaljuju najmljene ubojice Stefano i Maffei n 
Lorenza, ali ga samo lakše raniše. Lorenzo umače ubojicama, skoci 
preko ograde kora i pobježe u sakristiju. Polizian zatvori za njim 
teška brončana vrata. Bandini, koji htjede da još Lorenza dostigne, 
ubi mjesto njega vjernog Francesca Nona, koji mu stade na pu . 

Strah ispuni golemu kuću Božju. Samo om koji su bili u bližim, 
vidješe, šta se dogodilo. Mnoštvo je mislilo, da se rusi kupola, pa 
je s vikom nagrnulo prema izlazima gazeći djecu i žene. Ubojice 
izmakoše u gužvi. Svećenik dovrši svetu Misu što je prije mogao 
Botticelli se sagnuo nad mrtvim ^ prijateljem i zamotao mu 

krvavu glavu njegovim crvenim ogrtačem. ...... 

Po Firenci se raznese vijest o strašnom zločinu. Imaju Medici 
neprijatelja u gradu, ali sada su sva srca za njih, dok su žarkom 
mržnjom usplamtjela prema Pazzima i njihovim pristašama. 

»Živjeli Medici! Smrt ubojicama!-« ori se trgovima i ulicama. 

Firentinci odnesoše Lorenza u triumfalnoj povorci u njegovu 
palaču. 

Uzalud se trude urotnici da predobiju svijet na svoju stranu i 
da zaposjednu palaču Signorije. Bijesno mnoštvo navali u vijećni- 
cu te o prozore objesi nadbiskupa Salviatia, Jaeopa i Francesca 
Pazzi, Mafeja i Stefana s još nekoliko izdajica. Zatim prerezaše 
konope i mrtva se tjelesa sruše na trg, gdje ih uzbuđeni Firentinci 
raskomadaše. Samo Bemardo Bandini umaknu iz grada i pobježe 
u Stambul. 

Po svim ulicama i kutovima traže zavjerenike. Kojigod bi od 
njih pao bijesnoj svjetini u ruke, bio je na mjestu ubijen. 

Firencu je zahvatila užasna groznica. I na Papu se, premda 
neopravdano, svaljuje krivnja zbog ovog strašnog napadaja. Si- 
gurno je, da su u ovaj zločin umiješani papini nećaci, u prvom redu 
Girolamo Riario, Brat nedavno preminulog kardinala Pietra Riarija, 
koji je bio svijetu na strašnu sablazan zbog razvratnog života i 
mahnite rasipnosti. 

Stoga se ne treba čuditi što Firentinci osumnjičiše i mladog 
kardinala Rafaela Riarija, kao da je znao za urotu, pogotovu kad 
je stanovao u domu Pazzi. Lorenzo ga dade dopremiti u svoju pa- 
laču, pa kad se uvjeri o njegovoj nedužnosti, dopusti mu napokon 
da se vrati u Rim. 

Botticelli, omamljen strahotama ovog krvavog Uskrsa, ide 
gradskim ulicama, dok napokon potpuno smeten ne stiže u dvori- 
šte samostana San Marco te onesviješćen klonu na kamenu klupu 
pokraj damaščanskog ražina stabla. U ovom stanju nađe ga domi- 
nikanski prior i zauze se za njega. Otpremio ga je u samostansku 
ćeliju, i to uoravo u onu, u kojoj se Giulianov i Lbrenzov djed Co- 
simo Medici spremio za svoj zadnji čas. 

Otvorivši Botticelli oči opazi raspelo, što ga je naslikao pobožni 
monah fra Angelioo. Spasitelj ga motri blagim pogledom. 

»Da li vam je bolje?« upita prior. 

»Recite mi, oče!« protepa slikar, »jesmo li još kršćani?« Drhta- 
vom rakom pokazuje na raspelo. »Zar možemo još živjeti pred nje- 
govim očima, kad je dan njegova uskrsnuća obešcašćen ovako ne- 
čuvenim zločinom, i to u času, kad se na oltara dizala Hostija? Ne 
mora li nas sve uništiti Božja kazna?« 

»Pravo velite«, uzdahnu prior. »Ovo je čas tame, ali oni koji 
su cista srca, nalaze i u ovom času svjetlo božanskog milosrđa. Osta- 
nite kod nas kao naš cijenjeni gost, dok ne nađete opet mir duše.« 

»Hvala vam, oče, ali se ne nadam da ću od ovoga dana naći 
opet duševni pokoj.« 

Čitava je Italija potresena strahotama krvavog Uskrsa. Papa 
Siksto IV. do skrajnosti se zgrozio nad ovim užasnim zločinom. 
Istina, bila mu je poznata zavjerenička osnova i želio je pad kuće 
Medici, ali je usrdno opomenuo svoga nećaka i nadbiskupa Salva- 
tija da / se čuvaju svakog prolijevanja krvi. Najviše ga boli, što se 
užasno zlodjelo izvelo u jednoj od najčasnijih kršćanskih cikava. 
Ali se Papa srdi i na Firentince, što bez suda i osude objesiše pi- 
sijskog nadbiskupa i obeščastiše mrtvo tijelo. U svojoj srdžbi udari 
Papa Lorenza ekskomunikacijom, a grad interdiktom. 

Međutim je sultan Muhamed II. dao Bandinija uhapsiti u 
Stambulu i to javio u Firencu. Na Lorenzovu molbu izručio je ubo- 
jicu. Jednog od zadnjih dana godine 1479. bi obješen Bernardo Ban- 
dini o prozor Bargella, kuće, gdje je tada stanovao vrhovni sudac 
Firence. 

Sa zgražanjem gleda Botticelli kako mladi Leonardo da Vinci 
s potpunim duševnim mirom slika osuđenika. 

»Kako možete slikati ovakvu strahotu?« upita preneraženo. 

Leonardo ga pogleda začuđeno. 

»Zašto ne, maestro? Nadam se dapače, da će mi dopustiti da 
mrtvaca seciram. To nam jako pomaže da prodremo u tajnu čovje- 
čje strukture.« 

Botticelli se udalji sa zgražanjem. Mladi je Leonardo bez sum- 
nje genijalan umjetnik, ali živi u svijetu, kojeg se čisti, osjećajni 
Sandro straši. 

Duboko je potišten, kad je saznao od kipara Bertolda, kako 
mu je Lorenzo naložio da napravi zlatnu medalju, na kojoj se naj- 
veći neprijatelj kršćanstva slavi kao gospodar svijeta. 

Ljeti iduće godine potrese čitavu Italiju vijest o padu Otranta. 
11. kolovoza 1480. osvoji turska mornarica od stotinu i četrdeset je- 
dara tu apulijsku luku. 10.000 stanovnika okrutno je pobijeno, dok 
je ostatak odvučen u roblje. 

Rim je kao uzet od straha, kao da neprijatelj već stoji pred 
gradskim vratima. Krasnom enciklikom poziva Siksto IV. sve ev- 
ropske knezove na rat protiv Turčina. Sam Papa prednjači najljep- 
šim primjerom. Taj isti Papa, koji u zaslijepljenoj ljubavi ne vidi 
rasipnost svojih nećaka, žrtvuje za križarsku vojnu svoje srebreno 
stolno suđe kao i mnoštvo crkvenog posuđa. U Genovi i Ancom 
grade se na njegov trošak 34 galije, koje su se imale združiti s flo- 


tom napuljskog kralja Ferranta. Na području napuljskog kralja 
Turčin je palio i ubijao. Tih dana sklopi Papa mir s Firencom. 

I otoku je Rodu zaprijetila velika opasnost, ali Ivanovci od- 
bijaju junački sve nasrtaje. U svibnju 1481. preminu Muhamed II. 
Otrovao ga je vjerojatno njegov sin Bajazid. Vijest o smrti okrut- 
nog osvajača izazva u Rimu neograničeno veselje. Noću plamsaju 
vatre. Sjajne procesije zahvalnice prolaze tri dana gradskim uli- 
cama. U crkvi Santa Maria del Popolo služi Siksto IV. u prisutnosti 
svih kardinala svečanu svetu Misu. 

»La grande aquila e morta! kliče narod u noći osvijetljenoj zub- 
ljama. »Mrtav je veliki orao!« 

4. srpnja zaplovi papinska flota prema Otrantu pod zapovjedni- 
štvom kardinala F regoso te združena s napuljskim lađama i pomoć- 
nim četama ugarskog kralja Matije Korvina započe opsjedanje. 
Turčin se ogorčeno brani, pa istom 10. rujna položi oružje. Papa 
je želio, da se rat nastavi, ali mu se želji nije moglo udovoljiti, 
budući da se na kršćanskim lađama pojavila kolera. S crnim za- 
stavama vrati se flota u svoje luke. 

Za kasnog ljeta 1481. poziva Papa Siksto, darežljivi mecena 
umjetnika, najveće talijanske majstore u Rimu te im naloži da 
freskama urese vatikansku kapelu, koja se prozva njegovim ime- 
nom. Već se dugo u njegovoj službi nalazi slikar Melozzo, a sada 
poziva još Firentince: Botticelija, Ghirlandaju, Rossellija, istom 
devetnaestgodišnjeg Piera di Cosimo kao i Pietra Perugino s 
njegovim pomoćnicima Pinturicchijem i Lukom Signorellijem iz 
Cortone. 

Papa nestrpljivo prima umjetnike, označuje im teme iz Isusova 
i Mojsijeva života, te ih obvezuje da poslove svrše do 15. ožujka 
slijedeće godine. Za najbolju sliku obećaje posebnu nagradu. 

Umjetnici rade grozničavim marom. Botticelliju pripadoše tri 
prizora iz Starog Zavjeta. Naslikao je mladost Mojsijevu, Izlazak 
Izraelaca iz Egipta te Sud Božji nad Korom i njegovim sukrivcima. 
Sav se dao na posao, radi mirno i ustrajno. Njegovu kistu manjka 
Signorellijeva i Ghirlandajeva monumentalnost, Peruginova kom- 
pozitorska snaga, ali nadilazi sve dušom, koju udahnjuje svojim 
likovima. 

Papa često dolazi da se uvjeri, kako napreduju poslovi. Uvijek 
potiče umjetnike da se požure. 

»•Nismo ličioci, već slikari!« mrmljao bi vatreni Perugino, kad 
bi Siksto okrenuo leđa, ali i on je sav uronio u slikanje svojih mo- 
tiva, koji prikazuju nađenog Mojsija, Kristovo rođenje i predavanje 
ključeva svetom Petru. 

Kardinali se dive čudesima umjetnosti koja su nicala i resila 
zidove Sikstine. Botticelli se upoznao sa svima: s opakim Rodrigom 
Borgijom, s Francuzom Estoutevillom, čovjekom posve svjetovnih 
nazora, s Papinim nećakom Giulianom đella Rovere, više ratni- 
kom nego crkvenim knezom. Jednog dana eto i drugog nećaka Pa- 
pina. Bio je to u Firenci omraženi Girolamo Riario, jedan od začet- 
nika urote protiv obitelji Medici. Protiv svoje volje pristade um- 
jetnik, kad je ovaj moćni i častohlepni čovjek tražio, da ga naslika 
među sucima Kore i drugova. 

Slikari se neprestano zanimaju, komu li će Papa dodijeliti 
obećanu nagradu. Cosimo Rosselli, koji pozna svoju slabu stranu 
u crtanju, hoće da svoje kolege nadmaši svijetlim bojama. Peru- 
gino se podrugljivo smiješi gledajući koliko zlata i ultramarina 
sipa na svoje freske. Posprdno je stisnuo usnice, kad Siksto upravo 
Rosselliju, možda najmanje nadarenom među ovim umjetnicima, 
dosudi nagradu. 

Uza sva papina požurivanja dovršeni su slikarski poslovi istom 
sredinom godine 1483. Nakon slikanja kapele odslužio je kardinal 
Giuliano della Rovere svečanu svetu Misu. Sav se Rim zgmuo da 
promatra neviđenu ljepotu. U znak radosti palili su krijesove. 

Godinu dana kasnije preminu Papa, slavni promicatelj rene- 
sanse, noseći sa sobom tešku krivnju pred vječnoga Suca zbog pre- 
tjerane ljubavi prema rodbini i što nije spriječio sablazni koje je 
ta rodbina prouzročila. 

Kardinali mu izabraše nasljednikom ne baš dostojnog Genov- 
ljanina Battistu Gibo, koji se prozva Inocencije VIII. Bio je to 
čovjek, od kojeg se nije moglo očekivati ništa dobro. Uza sav sjaj, 
kojim umjetnici renesanse rese Vječni Grad, nebo nad Rimom po- 
staje sve tamnije. 

EL ULTIMO SOSPIRO DEL MORO 


Odvajanje Granade 


Nad taborom Santa Fe pred vratima Granade, zadnje maurske 
tvrđave, blistaju zvijezde uoči Nove godine 1492. Od Sierra Nevade, 
koja je blistala ogrnuta srebrnim plaštem svježeg snijega, puše 
ledeni vjetar. Ciča je zima, pa se straže u taboru sve više pribli- 
žuju vatri. 

Vojska iz svih zemalja okupila se pod mnoštvom šatora utvr- 
đenog tabora. Tu su ponosni vitezovi iz Alkantare, San Jaga i Ka- 
latrave, plemići iz kastiljskih i aragonskih gradova, plaćenici iz 
Francuske, Njemačke i Švicarske te pobožni križari i pustolovi. 

»Je li još daleko do ponoći?« pita mlad plavokos seoski momak, 
nad čijim se domom nadvijaju sniježni walliski vrhunci, svoga 
sjedobradog druga iz Luzema. 

»Možda još jedan satić«, promrmlja stari. »Valjat će ti još če- 
kati dok ne dođe zamjena.« 

»Hladno je!« 

»Pa metni još drva na vatru!« Mladić baci nekoliko cjepanica. 


»Imam nešto, što još bolje grije«, smješkao se starac, te izvuče 
ispod poderanog ogrtača bocu. Cep je izvukao zubima. »To je prava 
pflumska vodica iz moga zavičaja. Deder gucni malko! Grije čov- 
jeku i srce i krv, a glava iza toga nije teška kao od španjolskih 
vina. Ej, dosta je! Ostavi i meni koju kapljicu!« 


»Hvala ti, dragi prijatelju! Baš je dobra ta švicarska vodica! 
Pravi nebeski dar! Bert< kad bih ja bio star kao ti, ostao bih kod 
'tuce na jezeru i u miru bih pio tu dragu vodicu.« 

»Govoriš onako kako ti shvaćaš, Pankradje«, promrmlja stari. 
»Čitav sam se život probijao svijetom služeći kruh kopljem. Tako 
nisam više sposoban čuvati krave.« 

»Dakle si mnogo hodao po svijetu?« 

»Više nego li mi bijaše dobro za dušu. Počeo sam kod Sv. Ja- 
kova na Birsu. Tada sam bio mladić od kojih dvanaest godina i u 
borbi s Armagriarima udarao sam u bubanj. Bila je to krvava bor- 
ba, kažem ti. Svaki od nas stajao je protiv desetorice Francuza. 
Još ni danas ne znam, kako sam spasio kožu iz one gužve. Kasnije 
se valjalo boriti protiv Burgundijaca kod Grandsona i Murtena. I 
tamo je bio sin moje majke. Plijena je bilo toliko da smo punim 
'šeširima dijelili zlato. Tada sam našao dijamant velik kao golu- 
binje jaje, ali sam ga u svojoj ludosti držao staklom pa sam se 
slatko nasmiješio, kad mi jedan od drugova dade za nj forintu. 
Istom sam kasnije doznao da je taj dijamant vrijedio 10.000 duka- 
ta. Baš me drug nasamari! Dolazi mi da sam sebe iščuškam, kad- 
god pomislim na to!« 

»I tako ostadoste u vojsci.« 

»Dakako, brate! Švicarske su plaćenike voljela tada sva go- 
spoda; voljeli ih vitezovi svih zemalja. Prešao sam preko Alpa u 
lijepu Italiju tražeći tamo sreću. Kao plaćeniku razne gospode zvi- 
ždale su mi kugle pokraj ušiju. Milancima sam pomogao u borbi 
protiv Mlečana, a poslije Mlečanima u borbi protiv Milanaca. Po- 
šao sam u službu napuljskom kralju, a odanle napokon u Rim. 
Stupivši u službu kardinala Giuliana della Rovere borio sam se 
protiv Napuljaca, premda sam malo prije jeo njihov kruh. Bilo 
mi je svejedno, za koga sam nosio svoje kosti na pazar.« 

»Dakle si bio i u Rimu?« čudio se Pankradje. 

»Dakako, dakako, druže! Kardinal je bio delija, kakva sam ri- 
jetko vidio u svom dugom životu. Ispod grimizne svile nosio je 
oklop i ostruge, i uvijek se našao u najtežem metežu.« 

»Sigurno je posebna milost služiti tako pobožnom gospodinu?« ■ 

»Bog ti očuvao djetinje srce!« nasmije se stari vojnik. »Malo 
je pobožne gospode među rimskim prelatima. Sveta Majko Božja, 
mogao bih ti pričati stvari, radi kojih bi ti se koža ježila. Znam 
dobro, što se tamo događalo, jer me je Rovere na koncu odredio 
da budem među stražarima papinske palače.« 

»Pripovij edaj mi !« 

»Mogu ti reći, da je dvor Njegove Svetosti pun svjetovnog du- 
ha. Mnogo sam sablazni gledao po svijetu, ali nigdje toliko, koliko 
u Rimu. Duša može tamo lako stradati. Da spasim dušu, postadoh 


26 


križarom. Ne znam, kako ću još dugo živjeti sa svojih 60 godina. 
Nijednom gospodaru nisam služio tako rado, kao što služim kastilj— 
skoj kraljici Izabeli. Srčana je to žena. Spava u šatoru usred svojih 
vojnika, nosi čelični oklop kao njezin muž, aragonski kralj Fer- 
dinand.« 

»Da li ćemo sutra na juriš?« upita mladić okrenuvši se od 

vatre. 

»Ne mislim, da će doći do juriša, jer će se oni tamo u gradu 
sami od sebe predati. Nemaju šta gristi, a s ..praznim se trbusima 
ne mogu ni Mauri boriti, pa bili ne znam kako srčani.« 

»Sve dovle dopiru svjetla iz Alhambre«, reče mladić. »Kako 
li mora sada u njoj izgledati?« 

»Mislim da kalif Boabdil piše oporuku. Međutim evo zamjene. 
Ponoć je. Želim ti sretnu Novu godinu!« 

»I ja tebi! Mislim, ako pobijedimo, poći ćemo kući. Ipak nigdje 
na svijetu nije tako lijepo kao u švicarskim brdima!« 

* * * 

Ove noći nije mogao kalif zaspati. Sa svijećom u ruci hoda 
krasno uređenim sobama; osvjetljuje mramorne stupove, zidove s 
divnim arabeskama. pozlaćene kupole, prelazi rukom preko fili- 
granskog ukrasa od zlata i bjelokosti, preko kamenih girlanđa u 
»dvorani sestara«, ulazi povlačeći za sobom odijelo na Aišin bal- 
kon, ukočeno gleda u vatre tabora Santa Fe. Ali ne može podnijeti 
toga prizora. Naglo se okrene i pojuri u mirtino dvorište, pruža 
ruku pod vodoskok i vodom hladi vruće čelo. 

Udarac vjetra ugasi mu svijeću. U svjetlu zvijezda spusti se 
kalif na mramornu klupu, te jecajući prekri lice rukama. 

Kad podiže glavu, opazi pred sobom majku Zoraju. 

»Zar plačeš?« upita ga kneginja prezirno. 

»Kako da ne plačem, kad moram sve to ostaviti?« jeca kalif. 
»Bogate su i moćne bile Sevilja i Kordova, ali je Granada moja 
radost, moje nježno ljubljeno blago, svjetlo mojih očiju, pjesma 
moga života.« 

»Kad bi bio muž, ne bi plakao, nego bi se borio!« 

»Alah neće da se borim !« uzdahnu kalif. »Alahi hoće da izgu- 
bim najskupocjeniji biser. Velik je Alah. Neka se vrši njegova volja. 
Više se ništa ne može spasiti. Granada će od glada umrijeti, ako 
ne otvorim vrata. Sutra ću predati grad kršćanima.« 

»Kažem ja, da nisi muž! Ne znaš živjeti, a ne znaš ni umrijeti. 
A sada pođi u kuću, jer bi inače mogao dobiti kihavicu.« 

Kneginja se okrene i pođe u svoje sobe. Boabdil zuri praznim 
pogledom u ribnjak osvijetljen zvjezdanim sjajem tirkisove boje. 

* * * 

Sutradan uvedoše u šator kraljice Izabele neobična čovjeka. 
Na njemu je dug, dragocjen ogrtač; preko svilenih crvenih čarapa 
navukao je blistave čizme; na šeširu mu leprši šareno pero. Uz 
njega je crnokos dječak od 11 godina. 

»Christobal Colombo!« najavljuje komornik. 

Genovežanin s poštovanjem prigne koljeno pred uzvišenom 
ženom, koja ga je primila u prisutnosti svoga muža kralja Ferdi- 
nanda. 

»Dignite se Colombo!« reče Izabela. »Pozvala sam vas, jer sam 
čula, da boravite u samostanu Rabida. Već pred šest godina pred- 
ložiste mi svoje osnove. Vi dakle ostajete pri svojoj namjeri, senor?« 

»Tako je, vaše veličanstvo!« odvrati Colombo čvrstim glasom. 
Zatim izvadi iz džepa kartu nacrtanu na pergameni te je raširi 
pred katoličkim veličanstvima. »Ova svjetska karta potječe od uče- 
nog Firentinca Toscanellija, najvećeg geografa naših dana. Ovo je 
ovdje španjolska Obala. Tamo su Azori, i onda daleko na zapadu 
otok Cipangu (Japan), iza njega je kopno Cathai (Kina); južno se 
nalazi Indija sa svojim bajoslovnim blagom, dragim kamenjem, 
biserom, sa zlatom, slonovom kosti, ukusnim mirodijama. Zapo- 
vjedite, i ja ću svijet osvojiti za vas!« 

»Ima dosta učenjaka koji me uvjeravaju, da iza mora nema 
nikakve zemlje na zapadu«, odvrati Izabela. Znam, vi tvrdite da 
je zemlja kugla, pa se preko zapada i istoka može doći k istom 
cilju. No ima i teologa, koji ovu nauku smatraju herezom, budući 
da Sveto Pismo ne govori o kugli zemaljskoj, već o krugu ze- 
maljskom.« 

»Sveto Pismo uči nas Božjim tajnama, a ne stvarima koje spa- 
daju na prirodne znanosti. Ne sumnjam, da ću naći zemlju koju 
tražim.« 

»Uzmimo, da to što velite, ne bi bilo sanjarenje, koliku biste 
svotu trebali za svoju ekspediciju?« 

»Dva milijuna maraveda«, odvrati Colombo ne oklijevajući 
ni časa. 

»A šta za sebe tražite, senor?« upita kralj. 

»Za se i za svoje sinove tražim naslov admirala i potkralja 
sa svim pravima u pronađenim zemljama. Osim toga tražim deseti 
dio svih prihoda i osmi dio svih dobitaka budućih trgovanja. To 
su moji uvjeti.« 

»To je ludost!« uzrujano će kralj. »Vi ste luđak, Colombo!« 

»Onda nemam ovdje više nikakva posla!« odvrati Colombo 
ledeno. »Hajdemo, Diego! Španjolski kraljevi ne trebaju naše slu- 
žbe. Pođimo u Francusku!« 

S dužnim naklonom ostavi ponosni Genovežanin šator. 

Đvoranici se smeteno pogledavaju. 

»U Francusku!« reče Izabela žestoko. »To se ne smije dogoditi.. 
Hej, straže, pobrinite se, da senor ne ostavi tabora!« 

Malo iza toga javi đvoranin, da su vrata Granade otvorena i 
da Boabdil u pratnji svojih velikaša jaši prema taboru. 

»Ovamo ga dovedite, čim stigne!« naredi kraljica. 

Malo kasnije prigiba koljeno zadnji maurski vladar u Španjol- 
skoj pred veličanstvima i predade im gradske ključeve. 

»Vama pripadaju!« progovori kalif kamena lica. »Alah hoće 
tako. Služite se njima umjereno i velikodušno!« 

Izabela primi ključeve bez ijedne riječi. Još istog dana uđe 
kršćanska vojska u Granadu. S glavne kule crvene tvrđave Alham- 
bre pada zlatni polumjesec. Mjesto njega viju se kastiljske i ara- 
gonske zastave, blista se srebrni križ, što ga je pred nekoliko go- 
dina poslao Siksto IV. 

Bajoslovno lijepom palačom ori se svečana himna »Tebe, Bože, 
hvalimo !« 

Španjolska se nakon osam vjekova oslobodila maurskih na- 
metnika. 


Kroz Puerta de los Siete Suelos ostavlja Boabdil palaču. Po- 
sljednja mu je želja da se ta vrata zauvijek zazidaju. Plačući jašio 
je iz grada. S jedne visoke pećine baca zadnji pogled na Granadu, 
koja se prostire pred njegovim nogama u blijedom svjetlu zim- 
skog sunca. 

»Alah akbar!« zajeca kalif glasno. 

»Imaš svakako razloga, da poput žene plačeš«, ruga mu se 
majka, »kad nisi htio kao čovjek braniti grad.« 

»Ima li boli, koja bi mojoj sličila!« uzdahnu kalif. Još danas 
nazivaju Španjolci onu uzvisinu »E1 ultimo sospiro del Moro — 
Zadnji uzdisaj Maurov.« 

Sutradan pozva Izabela opet k sebi smionog Genovežanina. 

»Da li, senor, ostajete kod svojih uvjeta?« pita oklijevajući. 

»Moji su uvjeti isti«, odvraća Kolumbo čvrsto. 

»Onda dobro. Dat ću vam, što tražite. Molbu ću vam uslišati 
na čast dana, kad na posljednjoj maurskoj utvrdi zasja križ Spa- 
sitelj ev.« 

Bez riječi prignu Kolumbo koljeno i poljubi okrajak kraljičina 
plašta. 3. kolovoza 1492. zaplovio je s tri karavele prema novom 
svijetu. 

* * * 

1. veljače stigne u Rim vijest o padu Granade. Veselje je ne- 
opisivo. Sva gradska zvona navješćuju ovaj veliki događaj. Premda 
je Inocent VIII. teško bolestan, ipak sudjeluje u svečanoj procesiji, 
koja je kretala od Vatikana prema nacionalnoj španjolskoj crkvi 
San Giacomo na Piazza Navona, gdje se odslužila svečana sv. Misa 
zahvalnica. 

Španjolski kardinal Rodrigo Borgia pruža oduševljenim Rim- 
ljanima po prvi put zgodu da gledaju borbu s bikovima. 

Papa, koji je smrti već gledao u oči, obodren ovom divnom 
pobjedom, nada se još križarskoj vojni protiv Turčina. U toj nadi 
krijepila ga je naročito prisutnost princa Džema, sina sultana Mu- 
hameda II, kojega je primio u Vatikanu. Veliki Turčin, kako su 
prinća nazivali u Rimu, pobjegao je iza očeve smrti pred bratom 
Bajazidom k Ivanovcima na otok Rod, a oni su ga dopremili u Rim. 

Novi sultan Bajazid plaća Papi godišnje veliku svotu da čuva 
kod sebe njegova brata. Bajazid se boji, da bi princ mogao pobjeći 

i da bi ga janjičari mogli proglasiti vladarom osmanlijskog carstva. 

Princ Džem, koji u Vatikanu, u prekrasnoj okolici ima svoj 
vlastiti kneževski dvor, obećaj e Papi, da će mu dati sve osvojene 
krajeve na Zapadu zajedno s Carigradom, ako mu pomogne da dođe 
na prijestolje. 

Ne treba se stoga čuditi, što se Inocent nadao, da će doći do 
davno očekivanog cilja. Ali nažalost rat protiv Turčina ostade nje- 
govim lijepim snom. Poslanici, što ih Papa šalje na sve vladarske 
dvorove, vraćaju se neovršena posla praznih ruku. Maksimilijan, 
koji vlada mjesto svoga sijedog oca Fridriha III, u zadjevici je s 
francuskim kraljem Karlom VIII. Veliki kralj ugarski Matija Kor- 
vin preminu pred dvije godine od kapi. Napulj osjeća, da mu pri- 
jeti pogibao s francuske strane. Mleci ne bi htjeli da škode svojim 
dobrim trgovačkim odnosima s Portom. Lorenzo ii Magnifico na 
smrt je bolestan. Leonardo da Vinci pravi nacrt Milancu Lodoviku 

ii Moro za sablasna ratna kola, koja bi na sve strane pucala i sa 

srpovima koji bi rubili neprijateljske glave. Milanac je spremniji 
da Turčina nahuška na Mletke nego da protiv njega izađe na bojno 
polje. 

Sva su papina nastojanja uzaludna naročito zbog teške bolesti. 
U noći 26. srpnja pristupi smrt njegovoj bolesničkoj postelji. Život 
mu je bio mnogima na sablazan, ali mu je svršetak života pobudan. 

Sa suzama moli kardinale da bi mu izabrali nasljednika boljeg 
nego što je on bio. Zatim skrušeno primi svete sakramente umirućih. 

Renesansa je razvila sav svoj čar, sav svoj sjaj za krunidbe 
novog Pape u bazilici svetog Petra. Posljednja želja umirućega, 
da mu izaberu dostojnog nasljednika, nije se ispunila. Novim Pa- 
pom postade španjolski kardinal Rodrigo Borgia. Uzeo je ime 
Aleksandar VI. 

Rim slavi nečuvenim slavljem Papu, koji voli raskoš. Na grad- 
skim zidovima mogle su se čitati riječi: 

»Rim učini velikim Cezar. Sada ga Aleksandar smiono do 

vrhunca diže. Ono je bio čovjek, ovo je bog.« 

Pobožni kršćani kriju od stida lice rukama i plaču. 

Savonarola i Aleksandar VI. 

Prorok ustade u Firenci. Po ulicama i trgovima, u međičejskim 
vrtovima, u kiparskim i slikarskim radionicama ni o čemu drugom 
ne govori svijet toliko, koliko o dominikancu samostana San Maroo, 
Girolamu Savonaroli, koji za žarkih kolovoskih dana 1490. s kate- 
dralne propovjedaonice navješćuje srdžbu Božju svijetu, što je za- 
pao u opačinu i propast. 

Poput plamenova sijevaju mu oči na mršavom, blijedom licu. 
Poput čekića stišću se njegove pesnice, a jaki mu glas grmi pod 
kupolom. 

»Čuj, Firenco! Gospodin je spleo bič da svoje svetište očisti 
od svih bljuvotina poganskih. Sjekira je položena na korijen. Po- 
dignuta je vijača kojom čisti svoje gumno. U ušima mi odzvanja 
tutanj apokaliptičkih konja. Jao tebi, mnoštvom svojih grijeha 
osramoćeni svijet e! Jao tebi, Firenco, grade, koji si na Boga zabo- 
ravio! Jao tebi, Rime, močvaro svih opačina! Jao tebi, Crkvo, koja 
si lišena svake Časti i kreposti! Morala bi blistati u sjaju svetosti, 
ali je tvoj vijenac uvenuo, kosa, ti je razbarušena. Plačem nad to- 
bom, i nitko ne može zaustaviti moje suze. 

No blizu je vrijeme, kad će te Gospodin očistiti kaznom svoje 
srdžbe. Tješi se, udarena, osramoćena, tisuću puta obeščašćena.. 
Gospodin će te sažeći i očistiti u plamenu svoje kazne!« 

Nikoga ne štedi plamena riječ propovjednikova. 

»Sta će vam te krpe, što ih vješate na sebe?« pita žene. Kako 
ste odurne uza svu svoju svilu! Kako ste ružne u svojim kićenim 

haljinama, sa zlatnim mrežicama kojima ovijate kosu, sa srebrnim 
pojasima! Samo sa čela uistinu pobožnih žena odsijeva božansko 

plemstvo!« 

Munje njegove srdžbe pogađaju i same sluge Crkve. 

».Kršćani su danas najbezbožniji ljudi. Nitko na svijetu nije 
tako ohol, gramzljiv, raskalašen kao vi. Ali najgori su kršćani sve- 
ćenici, a među svećenicima najizopačeniji su prelati. Đavli su, a 
ne ljudi! Oni rasipaju crkveni imutak, koji pripada siromasima. 
Puštaju da od gladi gine Kristovo stado, koje bi morali pasti. Gri- 
jesi njihovi vape u nebo!« 

Prijeti bogatašima: 

»Dičite se umjetnošću, novčanim dobicima; nazivate poštenim 
svoje poslove, a oni su ipak u nebo vapijuća nepravda. Nitko se 
više ne crveni od stida zbog lihve, kojom se bavi. Svoje škrinje 
punite zemaljskim dronjcima, a svoje duše osuđujete na propast!« 

Bez daha sluša firentinski narod, koji je ispunio katedralu 
do zadnjeg kutića. Plamena Savonarolova bura drma pospanim sa- 
vjestima. Skrušeno prigiba glavu Sandro Botticelli priznavajući 
pun stida, da i njegova umjetnost služi taštini. 15-gođišnjak Michel- 
angelo Buonarotti naslonjen o jedan stup upro je pogled u pro- 
povjednika. Prorokove su riječi čekići, koji izbijaju iskre iz nje- 
gove duše. Požar, što ga je Savonarola rasplamsao u njegovim gru- 
dima. neće se nikada više ugasiti. 

Među narodom sjedi i Lorenzo Uzvišeni. I njega udara monah 
batom svoje srdžbe: 

»Pogledajte tiranina! Gledajte njegovu nadutost, njegovu ras- 
pojasanost, njegovu gramzljivost! Svi su njegovi osjećaji iskvareni. 
Podmićuje činovnike, otima udovicama i sirotama njihov imutak! 
Narod hrani svečanostima i sramotnim zabavama, da ne bi pomi- 
šljao, kako bi se riješio njegove vlasti!« 

Sutradan eto petorice uglednih građana u samostan San Marco 
da monaha podsjete na umjerenost, jer da ugrožava mir i red. 

»Mir, kažete!« uzvraća im Savonarola. »Želim da Firencu obu- 
zme nemir i da se trgne iz sna grijeha. A red! Zar redom nazi- 
vate, kad se bogataši tove imovinom siromaha? Znam da vas je 
Lorenzo poslao. Pođite i recite mu da čini pokoru za svoje grijehe.. 
Jer Bog nikoga ne štedi. Bog se ne boji knezova zemaljskih.« 

Lorenzo misli da će neumoljivom propovjedniku začepiti usta: 
zlatom. Savonarola mu šalje natrag dragocjene darove, što ih je- 
Poslao samostanu, te sutradan govori s katedralne propovjeda- 
onice: 

»•Loš je pas koji prestaje lajati, kad mu -se dobaci kost!-* 

Kad je slijedeće godine bio izabran za priora samostana Sa« j 
Marco, ne htjede da po običaju učini prvi službeni posjet Lorenzu, 
a kad je Medici zaželio da s njim govori, pustio ga je da u samo- 
stanskom dvorištu čeka. 

»Zatvorite mu usta, gospodaru!« svjetuje Marsilio Firino Lo- 
renzu za razgovora u palači u Via Larga. »To je barbarin, koji bi 
htio srušiti ono, što je čitavo stoljeće sagradilo.« 1 

»Pravo ima Marsilio«, odobravao je pjesnik Polizijan. »Opa- 
san je to čovjek. Demon je to, a njegovo je biće tama. Moj pri- 
jatelj Botticelli tako je smeten, da se već jedva usuđuje prihvatiti 
za kist. U tjeskobi srca slika još samo paklene vizije iz Danteove 
»Božanstvene komedije.« Ako se tom čovjeku dopusti da svoj posao 
dalje goni, strovalit će svijetli grad Firencu u tamu.« 

»To vam je neprijatelj svake znanosti i umjetnosti«, doda 
15-godišnji Lorenzov sin Giovani, koga je Papa Inocent VIII upra- 
vo primio u kardinalski zbor, premda zbog svoje mladosti još ne i 
smije nositi grimiz. »Neće da nam priušti ništa, što život čini li- j 
jepim i vedrim.« 

»Istjeraj ga, oče, iz grada!« reče drugi Lorenzov sin, oholi Pi- 
ero. »Neka drugdje plaši svijet svojim sablasnim pripovijestima!« 

»Savonarola sliči požaru u stepama«, reče Lorenzo kimajući 
glavom. »Onaj, koji želi da taj požar ugasi, sam će izgorjeti. Savo- 
narola neće zašutjeti, dogod ga ne sažeže oganj njegove revnosti.« 

»Imate pravo, gospodaru!« progovori mladi grof Pico della Mi- 
randola, Čovjek čudesnog znanja i duboke sklonosti prema mistič- 
nom razmišljanju. »Smatram Savonarolu savješću našeg vremena, 
prorokbm, po kojemu nam Bog govori. Onaj, koji bi ga htio zašut- 
kati, sagriješio bi protiv milosrđa Božjega, koje ga posla nama na 
spasenje.« 

»Ne mogu vam se dosta načuditi, prijatelju«, reče nevoljk® 
njegov nekadašnji učitelj filozof Marsilio Ficini. »Iz onog čovjeka 
ne govori Bog, već duh Lucifera, koji diže ruku protiv Božjeg 
svjetla.« 

»Savonarola govori istinu«, nastavlja grof. »Svi smo mi pokva- 
reni i izopačeni, a najveća sablazan vlada u gradu, koji bi morao 
sjati svetošću. Bio sam u Rimu i zgražao se zbog onoga, što sam 
slušao i gledao. Bestidnost rimskog dvora nadvisuje svaku mjeru. 
Kardinal Rodrigo Borgia izlazi u javnost sa svojom konkubinom, 
koja mu je rodila četvero djece. Njegovu sinu 15-godišnjem Cesaru 
nije više nijedna opačina nepoznata. Život, što ga provodi u svojo; 

alači na Campo dei Fiori, premašuje svako opisivanje. Jedva da 
za njim zaostaje brat milanskog vojvode Ascanio Sforza, koji pro- 
vodi vrijeme u raskošnim lovovima na konjima, sa psima i soko- 
lima. Francuz Jean Balue gramzljiviji je od najvećeg lihvara. 
Umalo da nije poludio, kad je jedne noći u igri s kardinalom Ra- 
faelom Riari izgubio 8.000 dukata. Gdje je kraj svega toga svjetlo, 
o kojem govorite, učitelju Marsilio? Gdje je to svjetlo u Rimu? 
Gdje je u Firenci?« 

»Možda imate pravo, grofe Pico!« uzdahnu Lorenzo. »Više od 
dva desetljeća trudim se da učinim Firencu gradom svjetla. »Le 
temps revient — Vrijeme se vraća« pisalo je na mojoj srebrnoj 
opremi, kad sam kao 19-godišnji mladić sudjelovao u prvom tur- 
niru. Htio sam da opet uskrisim zlatno antikno doba s njegovom 
veličinom, njegovim veseljem, njegovom plemenitom ljepotom. U 
svoju palaču, u vile, u svoje vrtove unosio sam svjetske divote, ki- 
pove, posude, slike, dragulje, najdragocjenije rukopise. U svoj dvor 
sabrao sam najveće umjetnike, učenjake, pjesnike. Učinio sam 
Firencu najljepšim gradom svijeta. Firenca je sva sjala djelima 
besmrtnih majstora. Ali ispod Savonaroline propovjedaonice uvi- 
đam da smo zapali u beznadnu tamu.« 

»A ja mislim da živimo doista u zlatnom vremenu«, protuslovi 
strastveno Polizian. »Možda ima pravo grof Pico, kad kaže, da 
čovjek nije nikad bio tako velik obzirom na svoje opačine, ali 
valja također reći, da čovjek nije od Periklovih i Augustovih vre- 
mena izvodio tako velikih djela. Nikad prije ne zajedriše smioni 
moreplovci tako daleko! Sjetite se Bartola Diaza koji oplovi Afri- 
ku! Naš sugrađanin Amerigo Vespucci, koji u Sevilli zastupa trgo- 
vačku kuću Berardi, pripovijedao je, kako Genovežanin Kristof 
Kolumbo hoće ploveći prema zapadu da dođe u Indiju. Doskora 
će početi naše lađe preko mora dovoziti svjetska bogatstva. I zar 
niste čuli, kako Leonardo da Vinci pravi u Milanu stroj kojim će 
se poput ptice dignuti u zrak? Pa zar onda ne živimo u zlatnom 
vremenu, u kojem čovjek ruši sve granice?« 

»Zbilja je čudno«, progovori Lorezo s bolnim smiješkom, »što 
upravo u ovim danima moram često misliti na prizor, što sam ga 
doživio kao 10-godlsnji dječak. Bilo je to za triumfalnog slavlja, 
kojim je Firenca dočekala Papu Pija II. Za te svečanosti sjedio je 
kao Amor na krasnim kolima malen, pozlaćen dječak. Najedamput 
se sruši u cvjetnoj krasoti i preminu u divljim trzajima i strašnim 
bolima. Čini mi se, kao da naše vrijeme sliči ovom jadnom, po- 
zlaćenom djetetu.« * 

»Pravo ima -monah iz samostana San Marco, kad govori, da 
je smrt u zlatu«, primijeti ozbiljno grof Mirandolo. »Međutim ne 
krije se najsmrtonosniji otrov našeg vremena u zlatu, već u nje- 
govoj bezbožnosti. Ili možda, prijatelji, poričete, da je čovjek, koji 
se tako visoko vinuo, u svojoj srži postao bezbožnikom? Da to do- 
kažemo, nije potrebno misliti na stihove, koje nam je Luigi Puld 
pred nekoliko godina čitao upravo za ovim stolom: 

»Vjerujem ponajviše u dobro vino, 

I da će blaženim biti onaj, koji tako misli. 

Vjerujem u tortu i torticu. 

Tortu nazivam majkom, a torticu kćerkom. 

Svinjski ragout najbolji je Credo, 

Sto ga poznajem, bio on jednoličan, dvoličan, ili troličan. 

»Tada smo svi pljeskali njegovim blasfemijama, ali priznajem, 
da me Savonarola. vodi drugim mislima. Naše će vrijeme propasti, 
jer obožava samo sebe, umjesto da daje čast Bogu.« 

»Kako tmurno i dosadno govorite, grofe!« reče 15-godišnji 
kardinal Medici zijevnuvši. Teškom mukom digne se iz svojih ja- 
stuka Lorenzo, koga već godinama muči kostobolja i rekne: 

»Dođite, prijatelji, idemo u vrt! Večer je ugodna, zrak je blag. 
Michelangelo će nam pokazati fauna, što ga je isklesao iz kamena.« 

Porumenivši skoči mladi umjetnik, koji je učio zajedno s Lo- 
renzovim sinovima, da svoga mecenu povede do mramornog kipa, 
što ga je upravo dovršio prema jednoj starinskoj maski. 

»Nije teško prepoznati šapu mladog lava!« hvali Lorenzo. »Jed- 
nom ćeš, Michelangelo, zadiviti svijet.« 

»Sto se mene tiče, kip je veoma ružan!« promrmlja Giovanni 
Medici. »Faunov nos, Michelangele, slika je tvoga nosa, otkako te 
Pietro Torrigiano udari šakom u lice. Ta valjda razumiješ šalu«, do- 
da prestrašeni Giovanni, kad opazi opasan blijesak u očima 16-go- 
dišnjeg kipara. 

»Ovdje nije šala na mjestu!« strogo će Lorenzo. »Tvoj je faun, 
Michelangele, veoma dobro uspio, samo što mu nisi trebao dati tako 
besprijekorne zube.« Mladi umjetnik prihvati bez riječi čekić te 
izbi satiru jedan zub iz gornje čeljusti. 

»Sad je faun zbilja na svom mjestu!« nasmije se Medici. 

»Zašto stvaraš tako ružne stvari?« upita Polizian kimajući gla- 
vom. »Mislim, da je umjetnost pozvana na isticanje ljepote.« 

»Zar samo ljepote, gospodaru?« uzrujano će Michelangelo. »Ne 
samo ljepote! Glatka su lica često bez duše i života, dok ja idem za 
tim da prikazujem život u svim visinama i dubinama, lijep ili ru- 

žan, samo ako mi se pokaže božanska iskra. Želim slikati i klesati, 
kao' što Savonarola propovijeda, govorili vi o njemu, što vas volja, 
Savonarola je bura i oganj. Samo takav žar može nešto veliko 
stvoriti.« 

Začuđeno bulje gospoda u inače šutljiva mladića, koji je drh- 
tao od uzbuđenosti. 

»Ne dao Bog da Savonarolin tmurni požar zahvati naše umje- 
tnike!« uzdahnu platonik Ficino. »Do kakvih bi nas bezdana doveli 
u tom slučaju!« 

Michelangelo se bez riječi okrenu i pođe sam šljunkom posu- 
tim vrtnim putem. 

U veljači slijedeće godine slavila je Firenca karneval, što je sve- 
čanije mogla. Lorenzo sjedi u jastucima na balkonu svoje palače, 
pa gleda šarolike ludorije, koje se ispred njega izvode. »Bakov tri- 
jumf« predočuje red svečano urešenih kola, koja prate lijepe djevoj- 
ke i krasno obučeni mladići na konjima. Uz zvukove cimbala i gita- 
ra ori se pjesma, što ju je sastavio sam Medici: 

»Quant’ e bella giovinezza, 

Che si fugge tuttavia! 

Chi vuol esser lieto, sia; 

Di doman non e certezza. 

Mladost se odrazu je na lijepim obrazima 

I bježi u sivu daljinu. 

Tko želi da se veseli, neka . . . 

Svako je jutro prekriveno . . .« 

»Di doman non e certezza! — Sutrašnjica nije sigurna!« uz tu- 
galjiv će smiješak Lorenzo, kad se povorka udaljila prema kate- 
drali. 

Na Pepelnicu donese mu brat pomoćnik iz dominikanskog sa- 
mostana pismo. Brzo ga otvori te dršćući pročita riječi: 

»Uredi svoj dom, jer ti valja umrijeti! 

Girolamo Savonarola.« 


»Di doman non e certezza!« zvižđukao je neki deran dolje na 
ulici. 

Prvog proljetnog dana prenesoše Lorenza u njegovu vilu u 
areggi. Osim kostobolje mučili ga strašni bolovi u želucu. 


»Bližim se koncu«, reče Medici svojim sinovima: ponosnom 
leru » Giovanniju koji već sada nosi kardinalski grimiz, 13-gođiš- 


37 


ll 



njem Giulianu. »Ne znam, da li mi je život bio dobar, ali se nadam 
da ću dobro umrijeti.« 

»Misli«, reče najstarijem sinu, »da ćeš iza moje smrti biti prvim 
građaninom u Firenci, ali ne njezinim gospodarom.« Jedva 16-go- 
dišnjeg kardinala usrdno moli da živi kao što dolikuje crkvenom 
sluzi. »Kad bi kardinali bili onakvi, kakvi bi morali biti, bolje bi 
bilo u svijetu. Ali sada je Rim mjesto, u kojem se okupilo sve zlo.« 

Tek napola slušaju mladići, što im otac govori, te odahnuše, 
kad im umornom rukom dade znak, da se mogu udaljiti. 

8. travnja osjeti Lorenzo da mu se život približio kraju. Dubo- 
kom pobožnosti primi na koljenima Tijelo Gospodinovo i bolesni- 
čko pomazanje. 

Za kasnog popodneva čita mu Marsilio Ficino iz Platonova Fe- 
dona prizor Sokratove smrti. 

»Kad je poganin mirno preminuo, mislim, da ću i ja kao kršća- 
nin moći mirno umrijeti«, progovori Lorenzo smiješeći se u svojim 
bolovima. »No sada zatvorite knjigu, jer posljednju zadnju utjehu 
ne pruža filozofija, nego vjera.« 

Na to je ušao liječnik Lazarus iz Pavije, koga bolesniku posla 
vojvoda Lodovico Sforza. Liječnik pruži pehar s riječima: 

»Ispijte ovo, presvijetli gospodine! To je najbolji lijek što po- 
stoji: mješavina istučenog biserja i dragog kamenja!« 

»Skup lijek!« reče Lorenzo smiješeći se, »ali neće pomoći, kao 
što ni drugi ne pomogoše. Nema lijeka protiv smrti.« 

Još jednom upire bolesnik pogled daleko preko Toscane koja 
se sterala pred njim u proljetnom sjaju. 

»Sunce zalazi«, reče Lorenzo umorno. »Još bi bilo toliko toga 
trebalo učiniti. Najteže mi je, što nisam mogao dovršiti zbirku sta- 
rinskih rukopisa.« 

»I ovako je vaša biblioteka nenadmašiv arsenal duha«, tješi ga 
Polizian. »Kad ne biste ostavili ništa drugo osim svoje biblioteke, 
zaslužili biste, da vas se pokoljenja uvijek sjećaju s poštovanjem.« 

O zalazu sunca Lorenzo se još jednom uspravi te zamoli, da 
mu dozovu Savonarolu. 

»Pomirili ste se s Bogom«, primijeti Ficino, »pa zašto da vam 
onaj mračni monah učini teškim prijelaz u drugi svijet?« Lorenzo 
osta pri svojoj želji. Grof Pioo della Mirandola pohiti da pošalje ne- 
koga u San Maroo. 

Sutradan stoji Savonarola uza smrtnu Lorenzo vu postelju. 

»Hvala vam, što dođoste«, progovori Medici. »Znam da ste se 
srdili na me, da ste me nazivali kvari teljem Firence, rušiteljem slo- 


3« 


bode. Sada vas molim, da ne gledate u meni ništa drugo osim bi- 
jednog grješnika, koji želi da ga odriješite od grijeha.« 

* »Odriješit ću vas, brate, ako mi troje obećate. Vjerujete li u 
milosrđe Božje?« 

»Vjerujem!« 

»Obećajete li da ćete život popraviti, ako vas Bog ozdravi?« 

»Obećajem,« 

»Hoćete li srčano poći ususret smrti?« 

»Hoću.« 

»Onda vam od srca opraštam, a i Bog će vam oprostiti.« 

Još jednom pruži Savonarola knezu raspelo da ga poljubi. Pod 
plamenim pogledom velikog propovjednika dahnu Lorertzo posljed- 
nji put. 

* * * 

21. rujna 1494. stoji Savonarola opet na propovjedaonici kate- 
drale u Firenci. Držeći raspelo u ruci motri dugo plamenim pogle- 
dom slušatelje, među kojima je napetost došla do vrhunca. Već je 
od korizme prorok obećavao da će »novi Cir« sa sjevera pohoditi 
Italiju. O kakvim li će strahotama danas govoriti? 

Sad se monah uspravi te zaviče strašnim glasom u grobnoj 
tišini: 

»Ecce ego adducam aquas super terram! Evo poslat ću potop 
na zemlju! Već se nebo, Firenco, iznad tebe zacrnilo. Već čujem do- 
lazak njegovih silnih voda, koje će se na tebe spustiti. 

Plači, plači, Firenco! Plači, kao što su nekad plakali prognanici 
na vodama babilonskim! I tvoje harfe zanijemiše. Ne čuju se više 
tvoje pjesme. Nestade tvojih svetkovina. Plači na rijeci svojih 
grijeha! 

Htio bih ti, Firenco, govoriti kao što majka govori djetetu, ali 
mi glas Božji nalaže da ti reknem, kako nad glavom tvojom visi 
mač, čitav oblak mačeva, koji će poput tuce pasti na tebe. 

Pokoru činite i obratite se! Pođite, grješnici, Bogu, koji vas 
zove! Još je otvoren kovčeg njegova milosrđa. Plačem nad tobom, 
Firenco, i nema nikoga, tko bi mi suze zaustavio.« 

Iznenada prekinu Savonarola propovijed. Plač i jecanje ispu- 
njavaju kuću Božju. Netko zavika: »Misericordia! — Milosrđe!« Sto- 
tine, tisuće prihvaćaju taj povik. Poput orkana ori se katedralom: 
»Misericordia!« 

Nekoliko tjedana kasnije ispuni se Savonarolino proročanstvo. 
®- studenoga istjeran je iz grada oholi Piero Medici. »Novi Cir« — 
francuski kralj Karlo VIII. uđe u Firencu. 

Grad mora platiti 100.000 forinti. Iza toga valjaju se francuske 
čete poput jata skakavaca prema jugu u napuljsko' kraljevstvo. 

Savonarola daje Firenci novi ustav 

»Firenoo!« progovara prior samostana San Marco. »Gospodin ti 
hoće dati novog glavara. Krist hoće biti tvojim Kraljem, a ti ćeš 
biti bogata svjetovnim i duhovnim dobrima. Krila svoje veličine 
raširit ćeš iznad čitave zemlje.-« 

Savonaroline pokorničke propovijedi mijenjaju iz temelja lice 
grada. Zamuknuše lakoumne pjesme. Himni i psalmi ore se grad- 
skim ulicama. Žene i djevojke odriču se taštine, čedno se oblače. 
Nestaje prastarih zadjevica. Zakleti se neprijatelji grle. Lihvari 
izdaju svoj nepravedno stečeni novac. 

Naročito su djeca odana prioru samostana San Marco. Pod 
njegovim vodstvom sastaviše neku vrstu gradske vojske. Teško že- 
nama. koje bi izašle na ulicu u nečednom odijelu! Djeca bi im trga- 
la nakit s tijela. Prodirala su u građanske kuće, pretraživala sve 
kutove, ne bi li našli u njima kakvih »taština«, ne bi li otkrili igra- 
će karte, kocke, nevaljale knjige i slike. 

Posljednjeg karnevalskog dana bukti na Piazza della Signoria 
golema lomača, u kojoj izgaraju taštine. Poput velike piramide di- 
žu se krabuljna odijela, ogledala, lonci za šminku, karte za igranje, 
gitare, harfe, skupocjene pergamene, rukopisi sa sjajnim minija- 
turama. Jedan mletački trgovac nudi za nagomilano blago golemu 
svotu od 22.000 forinti. Uzalud! Djeca staviše svoje baklje od smole 
na lomaču. Blijeda, suzama oblivena lica tetura Botticelli prema 
lomači i baca na nju svoje divne slike i crteže. Pico della Miran- 
dola spaljuje pet svezaka svoje ljubavne lirike. 

»Viva Cristo ii Re di Firenza! — Živio Krist Kralj Firence!« 
kliču dječaci uz pucketanje ognja. 

Nisu svi odobravali ovog fanatičnog djela. U malim skupina- 
ma stoje mladi plemići u blizini lomače i škripe zubima od srdžbe, 
što u ognju izgaraju nenadoknadive vrednote. 

»To su luđaci!« govori Doffo Spini izvan sebe od uzrujanosti. 
»To, su đavla bez mozga! Ovo je konac Firence i sve njezine 
krasote!« 

»To je početak Savonarolina konca«, doda sa smiješkom mladi 
Nicoolo Machiavelli, sin firentinskog pravnika. 

»Doskora ćeš gledati kako na ovom istom trgu gori prorok 
tmine.« 



Crni se dim uzdiže iznad plamenova. S tornja Palazzo Veccbio 
(Stare palače) muklo tutnji zvono. Na kamenoj estradi pred pala- 
čom stoji Savonarola i drži visoko križ. S raspelima u rukama ska- 
djeca oko lomače i pjevaju: 

»Mašemo raspelima 
I plešemo, plešemo, plešemo, 

Kao što je prorok David plesao. 

Okrećemo se unaokolo, 

U čast božanskog karnevala.« 

Očajno nastoji jedan učenjak da spasi dragocjen grčki rukopis, 
koji mu djeca oteše. Dvanaestak dječačkih šaka odgurnuše ga na- 
trag. Učenjak odlazi plačući. Iza njega se ori pjevanje: 

»Mašemo raspelima 
I plešemo, plešemo, plešemo. 

Božje smo lude, 

Lude, lude. 

Kristove smo lude!« 

Savonaroline propovijedi postaju sve neobuzdanije. Propovjed- 
nikova srdžba obara se i na Papu. 

»Bježite od Rima kao od kuge i paklenog ognja!« dovikuje Fi- 
. rentincima. »Bježite od Rima kao od pokvarenog Babilona!« 

Strašne stvari došaptavaju se po gradskim ulicama o Burgija- 
ma. Sinovi nadvisuju Papu u opačini. 

»Jesi li čuo, Giovanni, da vojvodu od Gandije, papina sina lju- 
bimca, izvukoše mrtva iz Tibera? Na tijelu mu je bilo devet rana 
od bodeža. Ubijen je na putu prema galantnoj pustolovini. A znaš. 
li, tko je ubojica? Njegov vlastiti brat Cesare, koga je Papa kao 
18-godišnjeg mladića uresio kardinalskim grimizom.« 

»A odakle to znadete, susjede?« upita netko. 

»No, da, tako se govori«. 

Sigurno je, da u tom govorkanju nema ni jedne riječi istine. 
Ah što ćemo, kad se Borgijama prišiva sve zlo! 

U katedrali grmi Savonarolin glas: 

»Stupi ovamo, pogana Crkvo! Poslušaj, što ti Gospodin govori: 
Dao sam ti lijepo ruho, a ti si ga cpoganila. Iz divnih posuda hra- 
nila si svoju oholost. Sakramente si obeščastila simonijom. Požuda 
te učinila pokvarenom bludnicom. Gora si od životinje. Strašna si 
nakaza.« 

Papa dugo oklijeva da nastupi protiv priora samostana San 
Marco. Sa smiješkom snosi njegove pogrde, ali monah mrsi njegove 
političke osnove, jer pod njegovim utjecajem odbija Firenca da 
stupi u savez talijanskih gradova protiv Francuske. 

I tako mu Aleksandar napokon zabrani da propovijeda, a jer 
Savonarola ne htjede slušati, potpisa 13. svibnja 1497. breve, ko- 
jim svečano izriče nad njim ekskomunikaciju. 

Monah ostaje tvrdokoran, proglasuje ekskomunikaciju nevalja- 
nom te dalje sipa s propovjedaonice svoje munje protiv vrhovne 
glave kršćanstva. 

Ali već se primiče oluja, koja će ga smrviti. Mnogo ih je, koji 
su ga dosada bezuvjetno slijedili, a sada se sablažnjuju zbog njego- 
vih užasnih govora, što ih govori pače i pred djecom. 

Nojogorčeniji neprijatelji Savonarole jesu mladi firentinski ple- 
mići. Savonaroline pristaše nazivaju ih »Arribati — krvoloci-«, dok 
plemići Savonaroline pristaše zovu »Piagnoni — plačljivci«. 

Mladi gizdelini hodaju opet po ulicama u krasnim odijelima; 
žene i djevojke nose opet svoje nakite. Među narodom šire se letači 
protiv monaha. Noću polaze čitave skupine mladića pred samostan 
San Marco, pjevaju ružne pjesme, grde priora. 

»•Spalite svinju monaha u njegovoj kući!« Ovi glasovi dopiru 
do Savonaroline sobe. Samostanske prozore smrska kamenje. 

Tih dana pojavi se u Firenci glad, uzbuđenost naroda raste do 
nesnošljivosti. Karlo VIII spremio je novu vojnu na Italiju, koju je 
morao nečasno ostaviti, a od Firence zatraži 100.000 dukata u ime 
pomoći. Savonarola, koji još uvijek gleda u francuskom kralju oslo- 
boditelja Crkve, preporučuje Firentincima da udovolje kraljevoj 
želji, dok Papa sa svoje strane obećaje Firenci povratak Piše, samo 
ako pristupi savezu talijanskih gradova. U protivnom slučaju pri- 
jeti Papa Firenci interdiktom. 

Množe se glasovi, koji podupiru papin prijedlog. 

»■Sto možemo očekivati od francuskog kralja s paukovim no- 
gama?« govore ljudi na trgovima. »Gdje su divote, što nam ih je 
obećao monah? Svoja crijeva ne možemo napuniti njegovim praz- 
nim riječima. Pa kad foi barem učinio koje čudo! On bi to ipak mo- 
gao, ako ga je Bog poslao! Čudo množenja kruha! Onda bismo mu 
vjerovali.« 

Arribati svim silama lijevaju ulje na vatru: 

»Pravo velite. Neka učini čudo, pa ćemo- i mi prignuti koljena 
pred njim.« . i 

Glasovi, koji traže čudo, nikako da zamuknu. Najvjerniji pri- 
staše Savonaroline svjetuju učitelju da učini čudo, koje će sve 
uvjeriti. 

Zadnjeg dana karnevala tiska se narod oko samostana San 
Marco, jer je monah obećao da će učiniti čudo, koje su svi očeki- 
vali Savonarola se popne s Presvetim Sakramentom na propovje- 
daonicu, koju su podigli iznad glavnih crkvenih vrata. 

»O Gospodine!« povika, »Smrskaj me u ovaj čas, ako moje ri- 
ječi ne dolaze od tebe!« 

Mnoštvo čeka čas dva bez daha, a onda počne glasno pokazi- 
vati svoje nezadovoljstvo. 

»Sta? Zar je to čudo, koje je obećao? Zbilja jadno čudo! Haj- 
demo kući! Smatra nas luđacima!« 

Uzalud kliču najvjerniji Piagnoni u čast svoga proroka. Razo- 
čarani narod razilazi se psujući i smijući se. 

25. rujna 1498. propovijeda u crkvi Santa Croce franjevac Fran- 
cesoo di Puglia, te poziva Savonarolu da vatrom pokaže, da li je od 
Boga poslan. Franjevac izjavljuje, da će i on zajedno s njime proći 
kroz plamen. Rado će svoj život izložiti pogibelji, samo da Firencu 


oslobodi od njezina ludovanja. 

Dok Savonarola oklijeva da se odazove izazovu, javlja se mje- 
sto njega subrat mu fra Dominico da Peschia. 

»Tako je! Tako je!« viču Piagnoni. »Neka vatra pokaže, tko 
ima pravo! Bog će štititi svoga proroka.« 

»Jest, neka vatra odluči! viču oduševljeno također Arribati. 
»Neka vatra pokaže, da li je Bog poslao Savonarolu!« Signoria do- 
pušta da se izvede ovaj opaki prizor. Odlučeno je, da Savonarola 
ima u roku od tri sata ostaviti Firencu, ako bi Fra Dominico izgorio.. 

7. travnja podignute su na Piazza della Signoria dvije lomače, 
koje poliše uljem i smolom. Za monahe je ostavljen prolaz između 
tih lomača. Oko podne pojavili su se franjevci, odmah za njima do- 
minikanci, među njima Savonarola s Presvetim Sakramentom. Trg 
je prepun radoznalog svijeta. Vrijeme je bez vjetra, sparno. 

Vijećnici se u tamnocrvenom ruhu pojaviše na estradi pred 
Palazzo Vecchio. 

»Sta još čekamo?« začuše se glasovi iz mnoštva. »Neka se pot- 
pale lomače!« 

»Čudo! oče, čudo!« viču djeca svome učitelju. Ali još oklije- 
vaju. Franjevci tvrde, da je Savonarola začarao fra Dominikovo 
°dijelo, pa g a se ne mo ćj uhvatiti oganj. Neka Signoria naloži 

da s drugim monahom zamijeni ne samo svoje gornje odijelo, već 
i donje. Savonarola nalaže svom subratu da uzme sa sobom Presveti 
Sakramenat. Protivnici nazivaju taj nalog hulom. 

Za ovog natezanja prekriže nebo tamni oblaci. Izdaleka dola- 
zilo je nevrijeme. Tada nastade prolom oblaka nad trgom, ali se 
nitko ne maknu. 

Više se nije moglo misliti na svjedočanstvo vatre, jer je kiša 
utrnula lomače. Napokon naloži Signoria mnoštvu da se raziđe s 
trga. Ne će se održati Božji sud. Monasi se praćeni ruganjem svi- 
jeta vratiše u svoje samostane. 

Pristaše su Savonaroline neizrecivo potištene. Već ih je učitelj 
razočarao time, što ne htjede da prođe kroz oganj, a jadnim svršet- 
kom očekivanog prizora izgubiše povjerenje u njega. Arribatima 
je sada posao bio lagan. 

Sutradan — na Cvjetnicu — polazi naoružana rulja prema sa- 
mostanu San Marco te uz divlju viku traži, da joj se izruče Savo- 
narola i fra Dominioo Peschia. Redovnici se očajno brane. Borba 
traje sve do večeri. Kad se spusti mrak, provali narod u samostan 
te odvuče u Palazzo della Signoria Savonarolu i fra Dominika. Uza- 
lud nastoje gradski vojnici da spriječe njihovo zlostavljanje. Tuku 
ih sa svih strana. Djeca, koja su jučer klicala u čast proroku, sada 
bacaju na nj kamenje i Blato. 

»Reci, čovječe Božji, tko te je udario-«, čuje Savonarola kako 
mu se rugaju. »Dolje s kukavicom, čarobnjakom, Antikristom!-« 

Ispred lica mašu mu zapaljenim bakljama. 

»Gledaj, monaše, ovo ti je pravo svjetlo!« Napokon je muče- 
nički put dokrajčen. Tamnička se vrata zatvoriše za Savonarolom. 

Strašnim mučenjem prisiliše ga na izjavu da je varao narod 

Noge su mu stavili u klade, na rukama su mu teški okovi. U 
ovom stanju piše Savonarola u sobi o psalmu »Miserere«. 

Noć duboke tuge spustila se nad utamničenikom. U svojoj muč- 
noj samoći upoznaje, koliko je sagriješio neobuzdanošću i preuze- 
tnošću. Ono, što mučenjem smrskana ruka piše, nije drugo već očaj- 
ni vapaj za Božjim milosrđem. 

»Kakav li sam nesretnik! Uvrijedio sam nebo i zemlju! Kamo 
da se okrenem? Ne usuđujem se podići oči prema nebu, jer sam 
teško protiv njega sagriješio. Na zemlji ne nalazim nikakva utoči- 
šta, jer sam joj bio na sablazan. Ne preostaje mi, Gospodine, drugo 
već da Tebi vapim: Smiluj mi se po prevelikom milosrđu svome!« 

Surove krvničke šake trgaju mu 20. svibnja pero iz ruke i vuku 
ga na sud pred papinskog komesara. Tri ‘dana kasnije obješen je s 
fra Dominikom i s još jednim napola ludim monahom na onom 

istom trgu, na kojem izgorješe taštine. Kad se već uspeo na ljestve 
i kad mu je krvnik stavio konop oko vrata, zavika netko iz 

mnoštva: 

»Sad je čas, proroče! Učini čudo!« 

Ali čuda ne bi. Ljestve padoše. Savonarola visi na vješalima. 
Njegovi drugovi idu za njim u strašnu smrt. 

Tjelesa im baciše na golemu lomaču. Jedan se čas pričinilo, kao 
da će vjetar utmuti lomaču. 

»čudo, čudo!« ori se trgom. Iza toga dovrši vatra svoje djelo 
razaranja. Pepeo mrtvaca baciše u rijeku Arno. 

Sandro Botticelli ostavlja duboko potresen stratište. 

»Jao nama, spalismo sveca!« jeca umjetnik prekrivši lice 
ogrtačem. 

Dvije godine kasnije slika Botticelli Kristovo rođenje. Sliku 
je uresio svim carom svojih boja. Na dnu slike napisao je grčkim 
jezikom: 

»Ovu sliku naslikao sam ja Aleksandar koncem godine 1500. 
Sotona je pušten na slobodu, ali će opet biti svezan u bezdanu, i mi 
ćemo gledati Isusa slična ovoj njegovoj' slici.« 

Otada nije Botticelli dodirnuo više nijednog kista. 

Život teče dalje. Malo se u Firenci govori o spaljenom proroku. 
Ima drugih stvari o kojima šapuću i čude se. Tako na primjer go- 
vore o velikim predjelima na Zapadu, što ih je otkrio Kolumbo. Ta 
se zemlja prozvala Amerikom po smionom moreplovcu iz Firence, 
Amerigu Vespucci 

Svijet je širok, čovjek velik. Novo stoljeće sviće. Sto znači je- 
dnostavan monah, koga spališe i čiji pepeo valovi Ama odniješe u 
more! ' 

Uza sve to nije smioni opominjač bio posve zaboravljen. Kat- 
kada pokoji od njegovih posljednjih štovatelja prigiba koljena na 
mjestu, na kojem je bio suđen, ljubi usrdno hladni kamen, a na 
obljetnicu smrti prekriva obilje cvijeća to mjesto. 







ZLATNI BIK 

Papa Aleksandar VI. 

Uvečer prije Božica 1499. kreće sjajna procesija iz Vatikana 
prema crkvi svetog Petra. Papa Aleksandar VI. sjedi na Sella gesta- 
toria — na sjajno urešenoj nosiljci. Ogrnut je zlatnim, biserjem ve- 
zenim plaštem. Na glavi mu je tijara, na kojoj blistaju dragulji. U 
lijevoj ruci drži pozlaćenu svijeću, dok desnicom blagoslivlje. Srebr- 
ne se trublje ore. Rimska zvona bruje združujući svoje zvukove s 
glasovima pjevačkih zborova. 

Povorka se zaustavi pred crkvenim vratima. Papa, okružen 
prelatima i kardinalima, polazi prema svetim vratima te triput 
udara po njima pozlaćenim brončanim čekićem. Rasklimani kamen 
na zazidanim vratima padne. Zidari dovrše posao, a Papa uz kli- 
canje naroda ulazi u svetište te zapjeva Tebe Boga hvalimo. 

Otvorena su vrata milosti. Započela je Sveta godina. V eliki 
jubilarni oprost poziva u glavni grad kršćanstva hodočasnike iz či- 
tavog svijeta. U velikim skupinama prolaze kroz vrata Rima hodo- 
časnici iz Njemačke, Francuske, Engleske, s Pirinejskog poluotoka, 
iz Ugarske, sa skandinavskog sjevera, iz daleke Abesinije. Hrle ho- 
dočasnici unatoč nesigurnosti na putu; usprkos snijegu i ledu po 
alpinskim klancima; usprkos gusarima; usprkos banditima, koleri, 
koja udari na Italiju. 

Prepune su sve gostionice, svratišta, svi hospiciji. Mnogo ho- 
dočasnika ne može naći mjesta u svratištu, pa noć provode ispod 
mostova rijeka Tibera, između zidina porušenih palača i hramova. 

Gostioničari, prodavači relikvija, šarlatani sjajno uspijevaju u 
svojim poslovima. Nebesko se na neobičan način kovitla sa zemalj- 
sJciih. U kutu jedne gostionice moli Flamanac krunicu, dok se malo 
dalje nekoliko mornara diči pustolovinama, što ih doživješe za 
vožnje po stranim zemljama. 

»Htjeli vi vjerovati ili ne«, govori neki andaluzijski mornar, 
»ima mora, koja su ljepljiva poput stolarskog tutkala. Lađe se u 
njima zaustave tako, da se ne mogu dalje maknuti, kao što se ne 
može maknuti ni muha koja je upala u lonac sirupa. Tko zađe u 
takvo more, izgubljen je.« 

»Može biti da je tako, kao što veliš«, doda mornar Portugalac. 
»No mnogo je pogibeljnije magnetsko brdo, kome smo se približili, 
kad je Vasco de Gama plovio prema Indiji. Takvo brdo privlači 
neodoljivom silom svako željezo, pa i čavle iz dasaka na lađi. Vi- 
djeli smo svojim očima kako lađe zbog toga bijedno stradavaju.« 

»Nisam ništa takvo vidio, kad sam se vozio s admiralom Co- 
lonom«, primijeti opaljeni Kastilijanac. »Mnogo je opasnije od sve- 
ga toga o čemu pričate nešto drugo, jer će vas očarati sigurnije 
nego sva umijeća vještica. Na vlastitoj sam koži iskusio tu paklen- 
sku čaroliju. Ona će najboljeg kršćanina učiniti nakazom okrutni- 
jom od divlje zvijeri. Ona će vas baciti u vječnu propast prije nego 
tisuća smrtnih grijeha. Stoga i dođoh u Rim. Želim naime očistiti 
dušu, prije nego što prijeđe u vječnost.« 

»Kakva je to čarobna sila, o kojoj govoriš?« upita Anđaluzijac 
radoznalo. 

»To vam je zlato!« uzdahnu Kastilijanac. 

»Mađonna mia!« nasmiješi se Portugalac. »Ta mi se čarolija ne 
čini lošom.« 

»Ne znaš, prijatelju, što govoriš! U Espagnoli (Haiti) sudjelo- 
vao sam u lovu na crvenokošce. Njuškali smo za njima po njiho- 
vim selima i gonili ih na rad. Svaki Indijanac: muž, žena i dijete, 
morao je svakih par mjeseci donositi posudicu veliku kao kokosov 
orah punu zlatnog praha. Kao potvrdu za taj posao dobio je mje- 
deni novac, koji su morali svi objesiti o vratu te nositi na golim 
prsima. Teško Indijancu, koji ne bi imao na sebi toga znaka! Na- 
huškali bismo na njega ljute pse ili bismo ga tako izbičevali, da 
bi mu crvena koža u komadima otpadala. Na tisuće divljaka bje- 
žalo je u brda, gdje su ginuli od glada i kolere. Nema nikoga, koga 
ne bi zahvatila zlatna groznica. Onaj, koji to nije doživio, ne može 
vjerovati. Ne misli se ni na što više, osim na zlato. Ni o čemu se vi- 
se ne govori, ne sanja, već samo o zlatu. Zlato ti ispija mozak, tru- 
je ti krv. Nijedan đavao ne žudi toliko za bijednom dušom, koliko 


47 



čovjek žudi u zlatnoj opojnosti za tim prokletim žutim metalom. 
Ali jedno je sigurno, Španjolska će postati najbogatijom zemljom 
na svijetu!« 

Portugalac ne će da to prizna, pa srdito odvraća da je njegova 
domovina moćnija i bogatija, te da je počela svijet osvajati mno- 
go prije, nego što je Španjolska na to i pomišljala. 

»Zašto se prepiremo?« nasmija se Anđaluzijac. »Konačno Papa 
je razdijelio svijet među naše zemlje kao kakvu jabuku. Svi ćemo 
imati dosta.« 

Istina je što govori mornar. Još prije šest godina Papa Aleksan- 
dar VI. izgladio je prepirku time, što je na globusu Niirnberžana 
Martina Behaima povukao znamenitu »rayu«, crtu od jednog pola 
do drugog stotinu španjolskih legua zapadno od krajnjeg azorskog 
otoka. Istočni đk» imao je pripasti portugalskoj kruni, zapadni špa- 
njolskoj. 

Crnokos, škiljav trgovac pristupi stolu nudeći svoju robu. 

»Kupite, messeri! Kupite! Evo jednog pera iz krila arkanđela 
Gaibriiela! Evo ugljena s mučilišta svetog Lovre! Evo zuba iz usta 
svete Apolonije! Zar ne ćete ništa? Mislite, messeri, na spasenje 
svojih duša! Tko god kupi jednu od ovih svetinja, gorjet će stotinu 
godina manje u čistilištu. Ali ako se već ne ćete smilovati svojim 
dušama, mislite barem na svoja tjelesa! Imam ovdje dragocjenu 
mast od zgnječenih škorpiona. Pripravio ju je veoma znamenit 
medikus i pomiješao s posvećenim uljem iz svjetiljke za vječno 
svjetlo. Ili možda želite kakav ljubavni eliksir? Nekoliko je kap- 
ljica dosta da slomi lavovsko srce, koje zaželite.« 

»Nosi se odavle sa svojom robom!« izderaše se mornari, koji 
su ga samo napola razumjeli. Flamanac i dalje moli krunicu zatvo- 
renih očiju. 

Nekoliko francuskih vojnika posrnuše preko praga, teško pa- 
doše na klupu te zatražiše od gostioničara najboljeg vina, što ga je 
imao u podrumu. Došli su iz Milana, u koji je upravo opet unišao 
istjerani Lođovico ii Moro. 

S nedaleke crkve Santa Maria Maggiore oglasiše se zvona zo- 
vući na večernjicu. Flamanac plati skromnu večeru i ostavi go- 
stionicu. 

Na stepenicama pred bazilikom stoji neki monah te snažno ma- 
šući rukama po zraku viče: 

»Smilujte se svojim dušama! Sudnji dan je blizu! Prije svršet- 
ka godine pojavit će se Gospodin da sudi. Spasite svoje duše! Či- 
nite pokoru, jer je kraljevstvo nebesko blizu!« 

»Sto to viče onaj tamo?« upita hodočasnik iz Njemačke Fla- 

jnanca. f 

»Ne razumijem talijanski.« 

»Govori da će svijet propasti«, tumači neki svećenik iz Stras- 
sburga. 

»Vjerujete li u to?« prestrašeno će njegov zemljak. 

»Tko bi to mogao znati?« uzdahnu duhovnik. »U Evanđelju pi- 
še: ’Kad budete vidjeli pustoš na svetom mjestu . . .’ Ovo bi već 
pristajalo Rimu za Pape Borgije.« 

»Pomozi nam, Majko Božja!« prekriži se Flamanac i pođe u 
crkvu. 

»Kad opazite da mjesec počinje gubiti svjetlost, znak je, da je 
konac nadošao«, viče propovjednik pokore gledajući na nebo. »Osi- 
gurajte svoje duše od propasti koja dolazi!« 

»Udijelite milostinju! Darujte za rat protiv Turčina!« viče opet 
drugi i zvekeće novcima u kutiji. 

Kimajući glavom probija se kroz mnoštvo mladi majstor 
Mathis Nithart iz Selingena. S dubokom pobožnošću pohodio je če- 
tiri glavne crkve, da dobije oprost. Vidio je djela velikih majstora. 
Čini se, da je tim djelima nedostajalo onog dubokoga žara, što se 
zapalio u njegovoj duši. 

I on je duboko potresen svime, što je u Rimu vidio i čuo. Mož- 
da monah doista govori istinu. Možda su to zaista ovo posljednji 
dani svijeta. I u Njemačkoj se mnogo govori o propasti zemlje. 
Albreht Diirer, koga je posjetio u Niimbergu, upravo svršava je- 
dnu rezbariju prema Tajnom Otkrivenju. Prikazuje četiri konja- 
nika, koji jure ništeći četvrtinu čovječanstva. Još uvijek zuje u 
Mathisovim ušima tmurne riječi velikog mjstora: »Konac je blizu! 
Svijet će se doskora raspasti na komade!« 

Strahote onih dana još i nakon mnogo godina žive u duši maj- 
stora Mathisa, koga će pokoljenja nazivati Griinewaldom. Ta ga je 
strahota obuzimala i onda, dok je slikao raspelo na oltaru samo- 
stanske crkve u Isenheimu. 

Samim Rimom kao da trese žestoka groznica, pa tetura između 
dubokog očaja i divlje raspuštenosti. Strahote se događale u vječ- 
nom gradu za Pape Borgije. Prije pet godina prešao je Tiber svoje 
obale te poplavio sve ulice i trgove. Rušile se kuće i palače te po- 
kopale svoje stanovnike. Govore, da se prije godinu dana pojavila 
na obali strašna prikaza, polovina je bila čovjek, polovina životinja. 
Pravi izrod pakla! 

Zatim je umoren vojvoda od Gandije — Giovanni Bo-rgia. Voj- 
nici iz Anđeoske tvrđave uvjeravaju, da su vidjeli njegovu sablast. 
Vele, da je hodala u krvavom odijelu dugim hodnicima; da se uspi- 
njala kamenitim stepenicama i da je strašno vikala. Drugi pripo- 
vijedaju, da su zapaljene zublje plesale u crkvi svetog Petra, a da 
ih nisu držale ljudske ruke. Neka proročica tvrdi, da to nije bio 
nitko drugi već Lucifer sa svojim đavolskim četama. 

29. listopada 1497. udario je grom u barutanu Anđeoske tvrđa- 
ve. Eksplozija je oštetila gornji dio tvrđave i srušila mramornog 
anđela. Nekoliko dana kasnije udario je grom u papino predsoblje 
pa je izgorjelo dragocjeno pokućstvo i svileni zidni sagovi. • 

Dušu Aleksandra obuzimaju protuslovni osjećaji. Iza smrti 
svoga sina ljubimca danima sjedi sa svojih šest najboljih kardinala 
nad golemim reformatorskim planovima; nalaže Članovima Svetog 
Zbora da provode ćudoredan život; namjerava da otjera sa svoga 
dvora sve sramotno smeće zajedno s komedijašima, s muzikantima, 
šaljivdžijama i da uspostavi evanđeosko siromaštvo. Ali ta naredba 
nije nikad izdana. Nacrti ostaju zaboravljeni u pretincima kancela- 
rije. Papa, kojemu je 70 godina, nema više snage da ostvari svoje 
odluke, već sa svojim dvoranicima i ulizicama nastavlja dosadašnji 
život. 

Njegov sin Cesare, koji je odložio kardinalski grimiz te ime- 
novan od francuskog kralja Ljudevita XII. za vojvodu od Valen- 
i čije, prolazi sa svojim plaćenicima Roman jom i osvaja za svoga 
oca buntovne gradove crkvene države. 

26. veljače 1500. ulazi Cesare, koji se prozvao i vojvodom 
Romanje, kao triumfator u Vječni Grad. Na crnom baršunastom 
odijelu blista mu širok zlatni lanac. Kardinali ga svečano prate u 
Vatikan, gdje ga prima Papa smijući se i plačući od veselja. 

Odmah iza toga za vrijeme poklada prikazan je narodu na 
Piazza Navona trijumf Julija Cesara. 

Za borbe s bikovima Cesare se suprotstavio bijesnom biku i 
jednim jedinim udarcem mača odsjekao mu glavu. 

Na nedjelju Laetare spremio je Papa svome ljubljenom sinu 
novu počast. Aleksandar sjedi na papinskom prijestolju. Rashla- 
đuju ga paunovim lepezama. U blistavom je plastu. Na glavi mu 
trostruka kruna. Uz jeku trubalja ulazi u papinsku dvoranu prat- 
nja vojvode od Valencije i Romanje u dragocjenim odijelima: pa- 
ževi, tjelesni stražari i štitonoše. Zadnji stupa sam Cesare, prigiba 
pred ocem koljena na stepenicama njegova prijestolja, skida s 

<?lave biser j em vezen biret, ispod kojega se prosula na ramena 
plava valovita kosa i ljubi križ od rubina na papinoj papuči. 

Uz njega je njegov prvi graditelj i inženjer Leonardo da Vinci, 
koji je ostavio milanski dvor i stupio u njegovu službu. Mimo 
oočiva njegov hladni pogled na licu Vrhovnog Glavara Crkve, koji 
uzima zlatnu ružu i pruža je sinu. 

I opet jeknuše srebrne trublje. Topovi s Anđeoske Tvrđave 
zagrmiše. Sva rimska zvona zabrujaše u čast pobjedonosnog vojvode. 

Papa svladan ponosom i očinskom nježnošću grli sina i ljubi 
ga uz suze radosnice. 

* * * 

Strašno čuđenje zahvati svijet, kad Papa razriješi tobože 
ne izvršeni brak (super rato et non consumato) svoje lijepe kćeri 
Lukrecije s Giovannijem Sforza,. nećakom milanskog vojvode Luđo- 
vika, te je u kolovozu 1498. vjenča s Aragoncem Alfonzom, voj- 
vodom od Bisceglie. No strahotama nema kraja. 15. srpnja 1500. 
napadoše bravi Alfonza, kad je izlazio iz crkve svetog Petra. Krva- 
reći iz više rana skloni se Alfonzo u kuću kardinala crkve Santa 
Maria in Porticu. Papa mu posla tjelesnu stražu od 16 ljudi da ga 
zaštite od daljnjih napadaja. 

Alfonzo je napola ozdravio, kad jednog dana iz bolesničke 
sobe opazi šurjaka Cesara u vrtu, pa jer je bio uvjeren, da je on 
naručio napadače, prihvati za luk i odape strelicu na neprijatelja, 
kojega je mrzio svom dušom. Strelica promaši cilj. Cesare posla 
u bolesničku sobu svoje ljude, koji svladaše tjelesnu stražu te 
vojvodu od Bisceglie ugušiše u jastucima. Papa se ne usuđuje da 
kazni sina zbog toga zlodjela. Osamnaest mjeseci kasnije vjenčala 
se Lukrecija sa sinom ferarskog vojvode đon Alfonzom. 

Nebeski znaci i dalje opominju. Neposredno ispred nevrijed- 
nog Pape pade težak gvozdeni luster. Dan iza toga sruši se za stra- 
snog nevremena dio stropa u gornjoj papinskoj dvorani, u kojoj 
je Aleksandar upravo primao audijencije. Uz prasak srušila se 
greda točno preko papina prijestolja. Kada sluge oslobodiše Papu 
ls Pod ruševina, ustanoviše liječnici da mu glava krvari i da mu je 
zgnječena desna ruka. U svojoj uzbuđenosti zahvaljuje se Aleksan- 
ar Bogu, Majci Božjoj i Apostolskom Prvaku, što ostade na ži- 
votu, ali doskora zaboravi na sve dobre odluke, što ih je bio stvo- 
ri ° tom zgodom, pa nastavi živjeti prijašnjim životom. 

Na Sve Svete prelazi Tiber opet preko svojih obala. Za tri 
dana poplava je dostigla vrhunac. Kad se voda opet vratila u 
korito, bile su ulice i trgovi u blizini rijeke puni gliba i nečisti. 

Propovjednici pokore objavljuju, da se bliži zadnji sud. 

Večer je 6. studenog. Suton se polako spušta iznad Vječnoga 
Grada. Između razvalina staroga rimskog foruma tiskaju se stotine 
tjeskobnog svijeta oko monaha, koji viče strašnim glasom: 

»Došla je noć propasti svijeta! Činite pokoru i obratite se! Još 
će ove noći doći Gospodin da sudi svakom tijelu. Kad mjesec iz- 
gubi svoju svjetlost, znajte, da je došao konac!« 

Jecajući pada na koljena zbunjeno mnoštvo i vapi Gospodinu 
da mu se smiluje, kad najedanput stade pokraj monaha čovjek u 
crnom svećeničkom talaru i glasno povika: 

»Ne bojte se! Ne će se dogoditi nikakvo zlo! Istina je, mjesec će 
pomrčati, jer će zemlja baciti na nj svoju sjenu, ali će sjena poći 
dalje, te će mjesec zasjati kao i prije. Ne će svijet propasti!« 

»Tko si ti, da se usuđuješ rugati opomenama neba?« zaviče 
monah izvan sebe od srdžbe. 

»Ja sam Nikola Kopemik iz Thorna, kanonik u njemačkom 
gradu Frauenburgu i astronom«, odvrati mimo svećenik. »Uvje- 
ravam vas, da se ne će dogoditi nikakvo zlo. Idite samo mimo 
svojim kućama.« 

»Ne vjerujte mu, laže!« prodera se propovjednik pokore. »To 
je heretik, koji spada na lomaču.« 

»Čemu se truditi, ako danas propadne svijet'?« nasmija se Ko- 
pernik. 

»Pravo veli!« prihvati netko smijući se. »Ako svijet propadne, 
ne moramo ga spaliti.« 

»Vidjet ćemo, tko ima pravo«, javi se netko. »Pustite sveće- 
nika da ode.« I dok je kanonik mirno išao svojim putem, bulje 
Rimljani u puni mjesec, koji se nadvio iznad tamnog koloseja. 

Lagano se počela navlačiti sjena preko srebrne ploče, rasla 
je i rasla, dok je nije potpuno prekrila. Samo su zvijezde sjale na 
crnom, noćnom nebu. 

»Došao je konac!« zaori glas propovjednika u jezivu tamu. »Na 
koljena pred vječnim Sucem, koji će doći sa zvijezda.« 

Svijet je obuzela neizreciva tjeskoba, te jecajući tepa molitve. 
Zar se ne trese već zemlja pod nogama? Zar ne prodiru iz bezdana 
vatre, koje će sve uništiti? 

»Došao je konac!« 

Međutim sjena ide polagano dalje, a mjesec poče sve jače i 
iače sjati,, dok puninom svoga blagog sjaja ne obasja kupole i tor- 
njeve Vječnog grada. 

Ništa se nije dogodilo. Zemlja stoji čvrsto kao i prije, Ispod 
mostova s onu stranu Palatina rijeka teče mirno dalje. 

Ljudi se grle, plaču od radosti, plešu i smiju se; opet im se 
vratila životna radost. Mjesto, na kojem je stajao monah, prazno je. 


Sveta godina ide kraju. Hodočasnici se vraćaju kućama, ali s 
njima polaze širom svijeta i vijesti o nečuvenim strahotama na 
svetom mjestu. Ima ih mnogo, koji u potpuno nevrijednom Papi 
i u njegovu grbu s pozlaćenim bikom gledaju zmaja sa sedam 
kruna iz Tajnog Otkrivenja svetog Ivana. 


U Rimu, koji je nekoć klicao Papi Borgiji, idu sada od ruke 
do ruke porugljivi stihovi i karikature. Nema opačine, nema zloči- 
na, koji mu se ne prišiva. Aleksandar traži, da mu pročitaju stiho- 
ve, pozorno promatra podrugljive karikature i smije se. Ništa ne 
drži do vlastitog imena, ali mu je nada sve stalo do slave doma 


Borgia. 


Slijedećih godina penje se visoko zvijezda vojvode Cesara. 
Premda je obolio od sifilisa, ipak je još pun snage i volje za živo- 
tom. Postao je neospornim gospodarom Rima i Romanje. Ali nje- 
gove osnove smjeraju više, smjeraju u neizmjernost. Cesare sanja 
o ujedinjenju čitave Italije pod svojim kraljevskim žezlom. Na svoj 
mač dao je napisati: »Aut Cesar aut nihil — Ili Cesar ili ništa!« 


Onoga, koji mu se opire, ništi. Bez teškoća svladao je pobunu 
svojih plaćenika. Vođe je dao objesiti. Pred njim moraju uzmak- 
nuti i njegovi zakleti neprijatelji, moćni Orsini. Njihovim vođama, 
među koje pripada i jedan kardinal, sudio je u zatvoru. 


Bogati kardinal Michiel preminu jedne travanjske noći 1503. 
nakon žestokog povraćanja. Čitav Rim govori o Cesaru kao nje- 
govu ubojici, koji se je domogao njegova neizmjernog bogatstva. 
Sam Papa puni svoje džepove prodavajući službe i časti. 130.000 
dukata platila su mu devetorica novoimenovanih kardinala, među 
kojima su bila petorica Španjolci. 


Međutim se Božja strpljivost iscrpla. Malo dana iza obljetnice 
sv »ga krunisanja oboli Aleksandar VI. u žarkim danima kolovoza 
1503. cd teške groznice. Uzalud se trude oko njega najvrsniji liječ— 
nici - Ni brojna puštanja krvi ništa ne pomažu. U noći 18. kolovo- 
za Primio je bolesnik svete sakramente umirućih. 

Kad je sutradan poslije podne zbog teškog disanja osjetio, da 
mu se približava konac, zamoli prisutne neka mole »Stabat Mater«. 
Na rubu ponora, koji se otvarao pred njegovom zaprepaštenom 
dušom, utječe se taj veliki grješnik Majci Božjoj, te posljednjim 
silama tepa: 

»Virgo virginum praeclara, 

Mihi jam non sis amara! 

Djevičanstva kruno živa, 

Pogledaj me, milostiva!« 

Zatim padne naužnak te ispusti dušu. Zlobni su jezici širili 
vijest da je umro od otrova, što ga je za jedne gozbe htio pružiti 
nekim kardinalima, dok ga je u stvarnosti ubila rimska groznica. 

Smetenost je u Vatikanu neopisiva, pogotovo što je i sam 
Cesare ležao bolestan. U brzini nabavljen je lijes, ali ga stolari na- 
praviše premalenim, pa sluge šakama i udarcima nogu utrpaše u 
nj pokojnika kao kakvu uginulu životinju. S glave mu strgnuše 
mitru i tijelo, koje se počelo raspadati i crnjeti, prekriše sta- 
rim sagom. 

Uz njegov odar u crkvi Santa Maria đella Febbre ne gore ni- 
kakve svijeće. Nitko neće da uz mrtvaca straži; nitko neće da 
služi zadušnice. Rim je upravo poludio zbog njegove smrti. Svijet 
pripovijeda i vjeruje, da je pokojnika odnio sam đavao. 

Mnogo se grozota pripisuje pokojniku, iako neopravdano, ali 
istina je sama dosta potresna. Aleksandar VI, koji je prema svojim 
sposobnostima mogao učiniti mnogo dobra za kraljevstvo Božje, 
postade jednim od najnedostojnijih koji su nosili trostruku krunu. 
Ali ipak ostaju istinite riječi Leona Velikog: 

»■Dostojanstvo svetog Petra ne propada ni u nedostojnom na- 
sljedniku.« 

Za Aleksandrova nasljednika izabra konklave pobožnog i če- 
stitog kardinala Franceska Piccolomini, nećaka Pape Pija II. Nje- 
mu u čast uze taj ime Pijo III, ali već iza 26 dana preminu iscrp- 
ljen starošću i bolešću. Nasljednikom mu postade ratoborni i ener- 
gični Giuliano della Rovere, koji se prozva Julije II. Giuliano je bio 
pobjegao od Pape Borgije te dugo boravio u Francuskoj kao prog- 
nanik. Novom je Papi 60 godina, ali ispod njegovih snježnih vlasi 
plamsa mladenački oganj. 

Opasnog Cesara dade uhapsiti, ali prkosni Borgia umače iz 
zatvora te pobježe na dvor navarskog kralja. 12. ožujka 1507. po- 
ginu u boju protiv pobunjenika. Do zadnjeg se časa borio. Cesara, 
koji je doživio samo 31 godinu života, slavi Firentinac Niccolo Ma- 
cchiavelli u svojoj knjizi »Knez« kao uzor političkog vođe: 

»Gledajući vojvodina djela u cjelini, ne znam, što bih mu mo- 
gao prigovoriti. Naprotiv, stavljam ga kao uzor svima onima, koji 
se uz pomoć tuđeg oružja i sreće uspeše do moći. Jer uz svoje vi- 
soke sposobnosti i zbog svojih velikih namjera nije mogao druga- 
čije raditi. Njegovim osnovama suprotstavili su se njegova bolest 
i kratak život Aleksandrov. Usurpator, koji hoće da se osigura od 
svojih prijatelja kao i od svojih neprijatelja; koji hoće da pobijedi 
lukavošću i silom; koji hoće da stekne ljubav naroda i da ga se 
narod boji; koji hoće da postigne posluh i štovanje vojnika; usur- 
pator, koji hoće da uništi one koji nastoje da mu škode; koji hoće 
da stari ustav zamijeni novim; koji hoće da bude dostojanstven i 
strog, velikodušan i darežljiv; koji hoće da odstrani nepouzdanu 
vojsku, a stvori pouzdanu; koji hoće da sebi osigura prijatelj- 
stvo drugih vladara tako, da mu rado pokazuju svoju naklo- 
nost, a nerado ga vrijeđaju — takav čovjek ne može naći boljega 
uzora nego što je vojvoda.« 

14. srpnja 1519. preminu Cesarova sestra Lukrecija pri porodu 
svoga sedmog djeteta. Bila je mnogo bolja od glasa koji se o njoj 
pronosio, zato s pravom piše jedan povjesničar naših dana: »Jedva 
da je sagriješila, ali se govoreći o njoj mnogo griješilo.« 

Nekoliko desetljeća kasnije osramoćenom imenu Borgia, vra- 
tio je čast unuk umorenog vojvode od Gandije Giovannija — Franjo 
Borgia, treći general Družbe Isusove, koga Crkva časti kao sveca. 
Onaj, koji spominje ime Borgia, neka ne misli samo na nesretnog 
nosioca tijare, već i na njegova svetog praunuka. 


SS 


TITAN 


Papa Julije 11. 

Čovjek bi rekao, da se polovicom studenog godine 1506. po- 
vratilo ljeto. Zlatno svjetlo obasjava palače i crkve kao i dvije 
stotine obrambenih kula grada Bologne. Miris ruža širi se iz svih 
vrtova. Zrak je blag i mekan poput svile. 

Po svim ulicama kupi se veselo mnoštvo svijeta da prisustvuje 
ulasku velikog pobjednika, koji grad oslobodi od omraženog go- 
spodstva Giovannija Bentivoglio. 

»Juliju II, Osloboditelju i veoma zaslužnom Ocu!« piše zlatnim 
slovima na slavolucima, koji rese široku ulicu, što vodi prema ka- 
tedrali San Petronio. 

Gruvanje topova, brujanje zvona i jeka trubalja navješćuju 
dolazak onoga, koga su očekivali. Povorku otvaraju glasnici. Iza 
njih je odio konjanika na konjima koji poskakuju. Zatim papina 
garda sa svojim svijetlim oružjem. Onda prtljagom dobro natova- 
rena kola i vojnička glazba. Na laganom vjetru lepršaju se bolonj- 
ske zastave, crkveni barjaci, stijegovi s hrastom - znakom de Ro- 
verova grba. Konjušari vode na zlatnim uzdama deset papinih 
konja. 

Za njima slijede u krasnim odijelima činovnici papinske ku- 
rije, pa diplomati, markgrof Francesco Gonzaga, rimski prefekt 
ahajski i macedonski vojvode, dva vrhovna ceremonijara. 

Iza papina križa kroči četrdeset svećenika s upaljenim svijeća- 
ma, onda kardinali u karmoizin-crvenoj svili. Napokon eto samoga 
Pape! Na zlatnoj je nosiljci, s grimiznim plaštem protkanim najfi- 
nijim zlatnim nitima. Na glavi mu je mitra s blistavim biserjem i 

dragim kamenjem. Njegov vladarski pogled plamti iznad mnogih 
tisuća, koje prigibaju koljena, dok ih on podižući ruku blagoslivlje. 

To je dakle moćni Papa Rovere, koga njegovi suvremenici 
nazivaju »ii terribile — strašni«. Šezdeset su mu i četiri godine. 
Vlasi mu se bijele poput snijega. Osvojio je Perugiu te sebi probio 
put kroz divlje apeninske klance. Od straha pred njim pobjegao 
je iz Bologne nasilnik Bentivoglio. 

Velik je to vojskovođa i spretan diplomata, pred kojim i sama 
ohola mletačka Signoria dršće. Francesoo Albertini, poslanik gra- 
da na lagunama, sjeća se bolno, kako je ovaj starac podrezao šape 
Svetog Marka i prisilio ga da vrati nekoliko gradova u Romanji kao 
baštinu velikog Cesara Borgije. Tko zna, možda će ga Papa Rovere 
prisiliti da izruči također Faenzu i Rimini. 

Povorku završavaju patrijarsi, nadbiskupi, biskupi i opati. Dok 
Papa ulazi u katedralu San Petronio, bacaju sluge među mnoštvo 
zlatni i srebrni novac. Bolonjskim dječacima kao da je draži ovaj 
blagoslov, što zveči, nego duhovni. Uz divlju viku otimaju se za 
plijen. 

U katedrali podijeli Julije II. narodu blagoslov i oprost. Već 
se počelo mračiti, kad se povrati u nekadašnju templarsku palaču, 
u kojoj se nastanio. 

Dok se sve to zbivalo, sjedio je u jednoj sobi gostionice blizu 
crkve San Domenico kanonik augustinac Desiderius Erasmus iz 
Kntterdama nad svojim knjigama i papirima. Došao je iz Engleske 
s dvojicom svojih mladih štićenika. To su sinovi kraljeva liječnika 
Genovežanina Gian Battiste Boerio. Došli su da uče pravo na zna- 
menitom bolonjskom sveučilištu. Upravo sada penju se uza stepe- 
nice i ulaze u sobu čudeći se veoma, što svoga učitelja nalaze u 
to vrijeme uz njegove foliante. 

»Zar niste, doktore Erazmo, vidjeli papin ulazak?« upita 
16-godišnji Giovanni sav izvan sebe. 

»Nisam, dragane!« odvrati smiješeći se veliki humanista, sitan, 
nježan čovjek fina učenjačkoga lica, komu kapci uvijek napola 
skrivaju plave oči. »I bez toga sam omamljen tom bukom, napose 
topovskim gruvanjem, koje mi nikako ne prija. Sve me je to ve- 
oma smetalo pri proučavanju Eshilovih Eumenida, što mi ih po- 
zajmio dobri Paolo Bombasio. Je li barem bilo vrijedno gledati 
čitav taj karneval?« 

»Zar vi to nazivate karnevalom?« uzrujano će 15-godišnji Ber- 
narđo. »Vi s te, doktore, promašili da vidite najslavniji prizor ovo- 

Sa stoljeća!« 

»Tako, tako! Najslavniji prizor stoljeća! Vama su mladićima 
uvijek dragi ovakvi superlativi. Slavlje našeg vijeka nalazi se u 
nečemu, što je posve oprečno trijumfalnim vojnama ratobornih ' 
papa, kojima bi mnogo bolje pristajala briga za stado Kristovo, : 
nego j'urišanje u oklopu na tuđe gradove i topovsko gruvanje. 
Slava našeg vremena nalazi se više u ponovnom buđenju klasične 
izobrazbe u povratku onom silnom i plemenitom čovječanstvu, što 
nam ga pokazuje samo studij antike.« 

»Dosta velika šteta, što se niste rodili dvije tisuće godina pri- ' 
je!« ruga se Giovanni. »Ovako ste osuđeni da živite u prošlosti, 
ne osvrćući se nimalo na našu divnu sadašnjost. To je po mom 
shvaćanju uistinu žalosno.« 

»Čini mi se, da vašem svećeničkom odijelu slabo pristaje ako 
plemenito čovječanstvo tražite samo u antiki, a zaboravljate pri 
tom kršćanstvo«, doda Bernardo smijući se. »Čovjek bi rekao, da 
su Plutarh, Seneka, Platon, Aristotel, Ciceron za vas auktoriteti 
veći od četvorice Evanđelista.« 

»Nipošto, dragi prijatelju! Spomenuti auktoriteti samo nam 
pomažu da bolje razumijemo uzvišenu Kristovu mudrost. Kristova 
filozofija zaslužuje najveća divljenje, jer opet uspostavlja dobro 
stvorenu narav. Nažalost mnogo je toga iskrivljeno lošim prijevo- 
dom Biblije, još više naduvenošću, kojom je umišljena teologija 
premazala čistu nauku Kristovu. Ako želimo upoznati pravi smi- 
sao Evanđelja, moramo poznavati grčki jezik, moramo proučavati 
djela starih majstora.« 

»Iskreno govoreći, doktore, sigurno ne držite mnogo do kršćan- 
stva naših dana?« 

»Možda imaš pravo! Način, na koji pobožni svijet želi danas 
postići spasenje duše; pretjerana hodočašća; trčanje za čudesima, 
oprostima — sve mi se to čini veoma nisko. Ljudi mjere čistilišne 
kazne matematičkim tabelama prema godinama, mjesecima, dani- 
ma i satima, misleći da će novčićem, što ga ubace u škrabicu za op- 
roste, uništiti čitavu kaljužu grijeha. Do ovakva kršćanstva ne dr- 
žim, prijatelji, ništa! Još više zazirem od prosjaka tirana, koji una- 
okolo hodaju u monaškim habitima i na usnama nose poniznost, 
dok u stvari postaju nesnosljivim nasilnicima na ljudska srca. 
Dosta sam to jasno izrazio u svojem spisu »Antibarbari«. 

»Samo ga nemojte objelodaniti, jer bi vas mogli spaliti kao 
heretika!« svjetuje Giovanni. 

»Dobro znate, da nisam nikakav heretik! Možda sam bolji sin 
Crkve nego Papa, koji misli, da nasljeduje svetog Petra time, što 
poput njega poteže mač, ali zaboravlja na Isusovu opomenu, da 

pjač vrati u korice. U Aleksandru VI. sjedio je na papinskom pri- 
jestolju Bacchus, dok u Juliju II sjedi na istom prijestolju bog 
ra ta Mars. Teško mi je reći, koji mi je od ove dvojice odvratniji.« 

»I opet gledate previše crno!« primijeti Bernardo. 

»Baš je protivno. Mnogo očekujem od budućnosti. Crkva se 
mora obnoviti, i ona će se uistinu obnoviti, ali ne procesima protiv 
vještica, paljenjem heretika, već slobodnim razvojem duha i ple- 
menitog čovječanstva, ukratko napretkom pravog humanizma. Ne 
manjkaju oni koji su pozvani da svijetu pokažu nove puteve. Našao 
sam ih u Njemačkoj, isto tako u Francuskoj i u Engleskoj. Sjetite 
se dekana svetog Pavla u Londonu Johna Coleta, biskupa Fishera, 
kancelara kralja Henrika VIII Tome Morusa, koji nedavno uniđe 
u engleski parlamenat kao poslanik. U Njemačkoj ima dosta veli- 
kih i slobodnih duhova. U stalnom sam dopisivanju s Ivanom 
Reuchlinom i s Jakovom Wimperlingom, s Konradom Peutingerom 
iz Augsburga i Vilibaldom Pirkheimerom iz Numberga. Ovo me 
dopisivanje uvelike diže. Isto tako mislim s velikom zahvalnošću 
na svoga redovničkog subrata i zemljaka Servacija Rogera, koji 
sada postade priorom kanonika augustinaea u Emausu kod Goude. 
Drago bi mu bilo, kad bi me opet vidio u svom samostanu, koji sam 
ostavio, jer mi se nije milila tijesna ćelija. Sve te muževe smatram 
sposobnim da pokažu Crkvi nove puteve, koji su joj potrebni.« 

»Vi se dakle nadate da će učenjaci obnoviti Crkvu?« 

»Nadam se da će do obnove doći pomoću prave humane izo- 
brazbe. Tako je to, prijatelju moj! Ali već je kasno. Pođite na po- 
činak. Mene Eumenide još ne puštaju.« 

* * * 

Iste večeri sjedi Papa u jednoj sobi bolonjških templara. Glavu' 
je pokrio crvenom kapom te mrko, navorana čela gleda 31-godi- 
šnjeg umjetnika, koji oklijevajući pregiba pred njim koljeno. 

»Napokon si došao, Michelangelo Buonarotti!« grmi Papa. »To 
je doista izvanredna milost, što si se na koncu konca odazvao 
Papinu pozivu! Sigurno ne bi došao da se firentinskoj Signoriji ni- 
sam zaprijetio interdiktom, ako te odmah ne pošalju. Sta si za- 
pravo mislio, kad si najedamput pobjegao od svoga posla u Rimu?« 

»Mislio sam da me Vaša Svetost više ne treba, budući da sam 
sest puta uzalud tražio audijenciju u Vatikanu«, odgovori genijalni 
majstor s jedva prikrivenim prkosom. 

»Molio si za audijenciju, tako, tako! Da, sjećam se. Nisam 
imao vremena. A što si zapravo htio?« 

»Novaca, Sveti Oče! Morao sam platiti kararski mramor, što 
sam ga trebao za vaš nadgrobni spomenik. Isto sam tako morao 
platiti njegov prevoz u Rim.« 

»I onda si naprosto pustio posao, jer si nekoliko puta uzalud 
dolazio?« 

»Prodao sam svoje pokućstvo i pošao u Firencu, gdje mi bolje 
plaćaju, ali prije toga sam upravio Vašoj Svetosti jedno pismo.« 

»Jest, jest, pisao si mi. Upravio si mi bezobrazno pismo. Znam 
ga čak napamet. Bio si tako milostiv, da si mi ovako pisao: Danas 
me, Sveti Oče, istjeraše iz Vaše palače! Stoga Vam dajem na zna- 
nje, ako me trebate, da me potražite gdje Vas volja, samo ne u 
Rimu! Jesi li ili nisi to napisao?« 

»Jesam«. 

»Poslao sam za tobom glasnike da te vrate, ali ih nisi htio 
poslušati, već si mirno nastavio put prema Firenci, da slikaš voj- 
nike, koji se u Arnu kupaju, a Papa neka čeka!« 

»Ne zamjerite, sveti Oče, majstoru!« Tim riječima nastoji je- 
dan prelat umiriti rasrđenog Papu. »Čovjek je to bez pravog vla- 
danja, bez pravog odgoja. Takvi su umjetnici. Ne znaju, kako bi 
se vladali. Oni razumiju samo ono, što se tiče njihove umjetnosti.« 

»Sto ti pada na pamet, luda glavo!« udari Papa žestoko na 
prelata. »I ti se usuđuješ reći ovom Čovjeku ono, što mu ja ne bih 
nikad rekao! Ti si sam klipan bez odgoja. Nosi mi se, glupane, is- 
pred očiju!« Sav crven ostavi prelat sobu. 

»A sada se vratimo k našim poslovima«, reče Papa promije- 
njenim glasom Michelangelu. »Napravit ćeš za pročelje bolonjske 
katedrale mjedeni kip, da lupeži ne bi zaboravili, tko im je gospo- 
dar. Prikazat ćeš me kako sjedim. Neka kip bude visok pet metara. 
Koliki će troškovi biti prema tvome računu?« 

»Tisuću dukata, Sveti Oče! Ali lijevanje nije moj posao, zato 
vam ne mogu posve točno odrediti cijenu.« 

»Kip ćeš napraviti, i sa svojom ćeš plaćom ovaj put biti za- 
dovoljan. Klekni, da te blagoslovim, i više ne pomišljaj da me os- 
taviš. Ti si dika papina, dika Italije!« Zatim Papa pruži milostivo 
Michelangelu ruku da poljubi Ribarev prsten. 

21. veljače 1508. postavljen je golem spomenik iznad glavnih 
vrata crkve San Petromio uz zvukove trufoalja, tutnjavu bubnjeva, 
uz brujanje zvona. Papa sjedi na prijestolju u potpunom pontifi- 
kalnom ornatu. Na glavi mu je trostruka kruna, u lijevoj ruci klju- 
čevi, dok je desnica visoko uzdignuta. 

»Da li dijeli blagoslov ili prokletstvo?« pita Julije II Michel- 
angela smiješeći se, kad ga je o tom izvijestio. 

»Prijeti buntovnicima!« odvrati umjetnik. 

»Dobro to zapmti, buntovniče Buonarotti! Sad ćeš ostati u 
Rimu, da mi islikaš strop Sikstinske kapele.« 

»Ja sam kipar. Slikanje nije moje umijeće«, odvrati Michel- 
angelo. 

»Čuvaj se, buntovniče! oštro će Papa. »Učinit ćeš ono, što ti 
nalažem.« 

»Iza ovog naloga ne krije se nitko drugi, već Bramante«, pro- 
gunđa Michelangelo nakon audijencije. »Nada se, da mi taj posao 
ne će uspjeti. Ali on će se prevariti!« 

Iz Firence pozvao je priličan broj pomoćnika, trljače boja i 
druge zanatlije, dao postaviti skele i grozničavim marom dao se 
na posao. Za četiri i po godine nastadoše najsnažnije slike, što ih 
je svijet ikad vidio: Stvaranje svijeta, Grijeh Adama i Eve, Izgon 
praroditelja iz raja. 

Većinu pomoćnika otpusti Michelangelo nakon kratkog vre- 
mena, jer nisu odgovarali njegovim zahtjevima. Ponajviše je sam 
zaposlen ispod krova Sikstine. Ležeći na leđima izvodio je uz ne- 
izrecive bolove svoje orijaško djelo. Boja mu je kapala na lice, 
kreč padao u oči. 

Nestrpljivi Papa neprestano dolazi, penje se na skele unatoč 
kostobolji i pita, kad će posao napokon biti gotov. 

»Dovršit ću ga, kad obzirom na svoju umjetnost mognem za nj 
odgovarati«, odvrati Michelangelo ne puštajući kista iz ruke. 

»Zar zbilja hoćeš, da te bacim sa skela dolje?« 

»Učinite to slobodno, Sveti Oče, ako mislite, da ćete naći bo- 
ljega.« 

62-godišnjeg Perugina, koji je s Pinturicchijem, Signorellijem, 
Sodomom i drugima slikao vatikanske stanze, snađe nugodno iz- 
nenađenje. U njegovu nekadašnjem učeniku Rafaelu Santi izađe 
na nebu umjetnosti nova zvijezda, koja ih sve zamrači. Papa, odu- 
ševljen njegovim divnim djelima, naloži, da se sve ono, što uči- 
niše ostali majstori, premaže, i da se čitav posao preda mladom 
umjetniku iz Urbina. 


Uzalud pokušava blagi, ljubazni Rafael odvratiti Papu od nje- 
gova nauma. Julije ne popušta. Osjetljivo uvrijeđeni slikari mora- 

doše postiđeni uzmaknuti. Rafael je ukrasio stanze Disputom, Aten- 
skom školom, Parnazom, Salomonovom presudom i mnogim dru- 
gim slikama združujući u caru svojih boja kršćanske i poganske 
motive. 

* * * 

Iste godine kada su Michelangelo i Rafael stvarali besmrtna 
djela, a pod Braman tovim vodstvom rasli zidovi nove crkve sve- 
tog Petra, pritisnuše Papu teške brige. U veljači 1508. uzme kralj 
Maksimilijan u tridentskoj katedrali, a da nije bio krunjen, naslov 
»izabranog rimskog cara«. Sutradan uputiše se njegovi vojnici pro- 
tiv Venecije. Iza početnih uspjeha preokrenu se ratna sreća. Mle- 
čani prodriješe u Furlandiju te Istru, u svibnju osvojiše Trst i Ri- 
jeku, početkom lipnja zađoše u Kras. Maksimilijan zaključi s gra- 
dom svetog Marka trogodišnje primirje, ali se već u prosincu iste 
godine povezuje s francuskim kraljem Ljudevitom XII u kambre- 
skoj ligi, da se zajednički bore protiv Mletaka. 

23. ožujka 1509. pristade i Papa uz tu ligu. Učinio je to stoga, 
što ga Mlečani ogorčiše teškim povredama crkvenih prava. 14. svib- 
nja nakon krvavog boja poraziše saveznici potpuno mletačku voj- ' 
sku u agnađelskoj ravnici. Mleci su napokon pristali da povrate 
Papi gradove, što ih zaposjedoše u Romanji, to jest Faenzu, Rimini, 
Ravenu i Cerviju. 15. veljače 1510. sklopi Julije mir s Lavom sve- 
tog Marka, ali se time zamjeri Francuzima, koji su išli za potpunim 
uništenjem mletačke republike. I tako nekadašnji saveznici posta- 
doše zakletim neprijateljima. Julije odluči da dokrajči premoć 
francusku u Italiji pa potraži nove saveznike. Car Maksimilijan i 
mladi engleski kralj Henrik VIII uskratiše mu pomoć. I Ferdinand 
Aragonski, komu Papa, ne obazirući se na zahtjeve Francuza, dade 
Napulj kao leno, uskraćuje ispočetka svaku potporu. U tim prili- 
kama stigne mu pomoć od onog naroda, čiji se sinovi već dugo u 
tuđini bore kao plaćenici. Posredovanjem pobožnog sitenskog bis- 
kupa, kardinala Mateja Schinnera dođe do petogodišnjeg saveza 
između Svete Stolice i Svicara. Švicarski vojnici preuzeše zaštitu 
svete Crkve, postadoše papinom gardom u Vatikanu. 

Julije odluči u isto vrijeme napasti najsnažnija francuska upo- 
rišta. Mlečani će poći na Veronu, Svicari na Milan. papinske i mle- 
tačke čete na Genovu i Ferraru. 

Ljudevit XII pjeni se od srdžbe. Nema ništa drugo na pameti 
nego da pođe u Italiju i svrgne Papu. 

Ne obazirući se na svoju dob i na kostobolju, koja ga je sve 
više mučila, polazi Julije u Bolognu da sam upravlja ratom pro- 
tiv Francuza. Stiže u grad uz jaku groznicu. Malo dana kasnije 
eto pod zidinama Bologne francuske vojske pod vodstvom milan- 
skoga vicekralja Chaumonta sa zahtjevom da se grad preda. Već 
s u Bentigli, koji su se nalazili u francuskom taboru, zaposjeli jedna 
vrata. U gradu se svaki čas očekivalo da će ovi ući. Kardinali su 
mislili, da je sve izgubljeno. Samo sijedi Papa ne pokazuje straha. 

Naložio je, da ga s bolesničke postelje ponesu na balkon palače 
i odanle je svoj život i svoju čast povjerio narodu Bologne, koji mu 
burno poče klicali. 

»Pobijedili smo Francuze!« reče, kad su ga opet položili na 
jastuke. 

Dogodilo se ono, što nitko nije mogao očekivati. Neprijateljska 
vojska, prisiljena pomanjkanjem hrane, napusti opsijedanje i po- 
vuče se natrag u Castelfranco. Papa, goreći od nestrpljivosti da 
neprijatelja satare, polazi usred zime za bijesne snježne mećave k 
svojim četama, koje su bile združene s mletačkim, te zajuriša na 
tvrđavu Miranđolu, u koju ga unesoše u drvenom sanduku kroz 
jedan otvor na zidu. 

U svibnju 1511. zadesi ga strašan udarac. Bologna se pobunila 
protiv strogog upravljanja njegova legata Alidosija. Isti narod, 
koji je Papi nedavno oduševljeno klicao, razmrska u bijesu njegov 
mjedeni spomenik, što ga je Michelangelo načinio. I tvrđava Mi- 
randola ponovo je izgubljena. 

Još nije dosta Jobovih vijesti! U Riminiju doznade Julije za 
otvorenu pobunu petorice kardinala, koji sazvaše za 1. rujna kon- 
cil u Pišu, da tobože spreme rat protiv Turčina i da obnove Crkvu 
u glavi i udovima, dok im je prava namjera bila da pozovu Papu 
na odgovornost i da priprave njegovo svrgnuće. 

Goreći od groznice vraća se Papa u Rim, gdje za 19. travnja 
1512. sazva Koncil u Lateranu. 

17. kolovoza posve iznemože iscrpljen dugom bolešću i dušev- 
nim potresima. Liječnici izjavljuju, da mu nema pomoći. 24. kolo- 
voza primi svete sakramente umirućih. 

Nestalo je svakog reda. Na Kapitolu huška Pornpeo Colonna 
narod da strese sa sebe popovsko gospodstvo i da ga zamijeni re- 
publikanskom slobodom. Dvije bande nastoje oplijeniti Vatikan, 
Prodiru do spavaonice, u kojoj Papa leži zatvorenih očiju. 

Međutim lav se još jednom budi. Julije II svladava groznicu 
neobuzdanom snagom svoje volje. Već je 28. kolovoza gotovo skoro 
zdrav. Buntovnici se razbježaše poput noćnih sablasti. Neslomlji- 
vom snagom nastavlja borbu protiv Francuza. Iza žilavih dogova- 
ranja pođe mu za rukom stvoriti »svetu ligu«., kojoj pristupiše 
Mleci, aragonski kralj Ferdinand, a kasnije i engleski kralj Hen- 
rik VIII. Koncil, što ga sazvaše buntovni kardinali u Pišu, doživi 
potpun neuspjeh. 

:fc s*: :k 

U vremenu, kada se po svijetu širila vijest, da je Papa na 
umoru, ulazi carski savjetnik Paul von Lichtenstein u »zlatnu pi- 
sarnu« Jakova Fuggera u Ntirnbergu i moli za povjerljiv razgovor. 

U čudu dozna je bogati bankir za fantastičnu osnovu carevu. Car 
namjerava da samoga sebe dade izabrati za Papu, budući da može 
biti samo na blagoslov Crkvi i svijetu, ako se obje vrhovne vlasti 
združe u jednoj osobi. 

»Pa što se mene ta stvar tiče?« upita Fugger smrknuvši se. 

»Car vas moli da mu pozajmite 300.000 dukata, koje bi izdala 
vaša rimska banka, da bi bogatim darovima predobio kardinale 
da glasuju za njega. Car vam u tu svrhu zalaže četiri škrinje pune 
dragocjenosti, kao i dobar dio papinskih dohodaka. Još obećaj e car, 
da će vas učiniti carskim blagajnikom i ministrom financija u ku- 
riji.« 

»Golema je to svota 300.000 dukata!« odvrati Fugger. »Ipak 
me sama ona ne straši. Najviše mi dušu dira opaka careva namjera 
da tijaru i prijestolje svetog Petra kupi Fuggerovim novcem. Ni- 
sam nikad oklijevao, kad je Maksimilijanu trebalo pomoći visokim 
zajmovima, ali za ovaj cilj ne će od mene dobiti ni tri filira.« 

»Pomislite na golemu korist, koju vam car nudi! Škrinje kri- 
ju neizmjerne vrednote. Samo paunovo odijelo njegova veličan- 
stva urešeno skupocjenim draguljima procjenjuju na 800.000 fo- 
rinti.« 

»Šta da činim s time? Zar se krunsko blago može premjestiti 
ili prodati? Međutim ovdje ne odlučuje to. Recite caru, da se Fugger j 
ne će nikad upustiti u ovako prljavu trgovinu.« 

»Slabo važete svoje riječi, gospodine!« primijeti carev 'savjet- 
nik. »Hoćete li da doista tako reknem njegovu Veličanstvu?« 

»Jest, učinite to, gospodine Lichtenstein! Od riječi do riječi! 

U tom poslu ne može biti Fugger caru na uslugu, ali mu usrdno 
svjetujte da se prođe ovako smionih osnova izlažući se ruglu cijele 
Evrope. To bi onda bilo sve, o čemu smo imali govoriti.« 


64 


Ukočenim naklonom ostavi Paul von Lichtenstein kuću. Carev 
se san rasplinuo, jer bez Fuggerova novca nije mogao ništa postići, 
jjaksimili jan, koga prozvaše zadnjim vitezom, bio je dosta velik 
da trgovcu iz Niimberga nije zamjerio, premda ga je boljelo, što 
s e morao odreći svoje osnove. 

* * * 

Nakon strašnog artiljerijskog dvoboja kod Ravene sukobi se 
na Uskrs 1512. papinska, španjolska i mletačka vojska s francu- 
skom, koju je vodio srčani Gaston de Foix, i bi nakon užasne borbe 
poražena. Papinski legat Giovanni Medici zarobljen je. Liga je iz- 
gubila sve topove i svu prtljagu zajedno sa zastavama. 10.000 mrt- 
vaca ležalo je na bojnom polju. 

Dojam u Rimu bio je porazan. Kardinali svjetuju Papi da bje- 
ži, ali Julije odbija odlučno taj savjet. Jedini je on sačuvao mir 
i pouzdanje, premda čitava Romanja za nekoliko dana pade u ru- 
ke Francuzima, i premda je već francuska vojska bila na putu da 
opsjedne Rim i Papu svrgne s prijestolja. 

Ali i Francuzi pretrpješe teške gubitke. Među mrtvacima kod 
Ravene bio je i Gaston de Foix, koga Francuzi prozvaše »gromov- 
nom sjekirom Italije«. Na vijest, da 20.000 Svicara ide preko Alpa 
protiv Milana, prekinuše Francuzi put prema Rimu i pohitješe na- 
trag u Lombardiju. 

S velikim sjajem otvara Papa 3. svibnja 1512. koncil u lateran- 
skoj bazilici, »Majci i glavi svih crkava«. Oko Pape okupilo se 16 
kardinala, 70 biskupa, 12 patrijarha, tri redovnička generala, se- 
nator grada Rima i mnogo gradskih plemića. Znameniti augustin- 
ski general Egidio Canisio iz Viterba izjavljuje u svojoj propovijedi, 
kako poraz kod Ravene nije bio drugo, već kazna neba, koja opo- 
minje Crkvu da se vrati svome vlastitom oružju, to jest štitu vjere 
i maču svjetla. 

»Poslušajte uzvišene glave, obrano i zaštito grada!« obraća se 
propovjednik apostolima, koji počivaju u rimskim grobovima. »Ču- 
jete li, u kolikim se jadima nalazi Crkva, koju nekad svojom krvlju 
osnovaste? Vidite li, kako je zemlja ove godine popila više krvi 
nego kiše? Pomozite! Podignite opet Crkvu! Pobrinite se, da se 
kršćanski knezovi opet izmire te svoje mačeve okrenu protiv za- 
kletog neprijatelja Kristova — Turčina. Pobrinite se, da se Crkva 
očisti od svih ljaga, da dođe do prijašnje čistoće i nekadašnjega 
sjaja.« 

Sam Papa opominje u svom govoru na zadaću Koncila: Na 
svladavanje shizme, na reformu Crkve, na križarsku vojnu protiv 
Turčina. Sinoda u Piši osuđena je jednoglasno zajedno s njezinim 
zaključcima. 

I U isto vrijeme razbiše hrabri sinovi švicarskih bregova zdru- 
ženi s papinskom, mletačkom i španjolskom vojskom moć Fran- 
cuza. Ostaci potučene vojske vratiše se 22. lipnja preko Alpa u do- 
movinu. Malo dana iza toga dođoše i izaslanici Bologne da zamole 
Papu za oproštenje zbog otpada. 

/ 

Trodnevne procesije zahvalnice, pucanje topova i golemi va- 
trometi slave veliku pobjedu. 

Koncem godine opadaju vidljivo sile starca Pape, ali još se 
uvijek Lav u Vatikanu opire smrti. Na bolesničkoj postelji prima 
kardinale i poslanike; s najvećim mirom i potpunom sigurnošću 
izriče važne odluke; brine se za daljnji rad Lateranskog koncila. 

20. veljače 1513. osjeti da mu je konac blizu, ispovjedi skrušeno 
grijehe i primi svetu Popudbinu. 

»Bio sam veliki grješnik, i nisam upravljao Crkvom onako, 
kao što sam morao«, prizna pred kardinalima i Zamoli ih da iza- 
beru dostojnog nasljednika. U noći izdahnu svoju jaku dušu. 

Golemo mnoštvo svijeta prisustvuje s velikim ganućem po- 
grebnim svečanostima. U mnoštvu je i Michelangelo. On, gigant 
kao i pokojnik, često je mjerio svoje sile s Papom — titanom. Nikad 
ga prije ne vidješe da plače. Njegovo nagrđeno koščato lice uvijek 
je odavalo kameni mir, dok su mu sada pune suza upaljene oči, s 
kojih skoro posve nestade trepavica. 

Potresen gleda umjetnik, kako se zatvara pokojnikova grob- 
nica, koju je uresio snažnim likom Moj šija. 

Duša mu je do dna uzbuđena. Div Michelangelo žali za jakim 
Krastom što ga je oborila smrt. 

»Pie Jesu Domine, dona ei requiem!« moli drhtavim glasom, 
a zatim teškim koracima ostavi svetište. 

11. ožujka izabra konklave za Papu Giovannija Medici, koji 
uze ime Leon X. Bilo mu je tek 37 godina. Sva zvona svečano za- 
brujiše. S Anđeoske tvrđave grme topovske salve. Rim kliče u čast 
ljubitelja ljepote, darežljivog i veselog sina Lorenzova. Samo oni 
uistinu pobožni zabrinuto su se pitali, može li se očekivati obnova 
Crkve od čovjeka svjetovnih misli, koji voli veseo život. 


66 


»Pastir je ubijen. 
Ovce su raspršene. 
Papa je otjeran.« 

(Mumer) 


DRUGI DIO 

VELIKA POBUNA 

WITTENBER5KI UDARAC ČEKIĆEM 


huterova borba protiv oprosta 

U crkvi sv. Nikole u Juterborgu sluša zbijeno mnoštvo propo- 
vjednika, koji u odijelu sv. Dominika stoji na propovjedaonici te 
gromkim glasom govori: 

»Podigni, narode Božji, oči svoje prema križu, koji se crveni 
krvlju Otkupitelja tvoga! Upoznaj svoju krivnju koja ti poput go- 
lema brda pritište dušu, zatvara put do spasenja i neumoljivo te 
vuče u vječnu močvaru, gdje gori sumpor! Plači, plači kršćanski 
narode! Oplakuj svoje grijehe! Ali ne očajavaj! Došao je dan milo- 
sti! Bog ne želi smrti grješnika, već hoće da se obrati i živi! Ni- 
jedna krivica nije tako velika, da ne bi mogla naći oproštenja, 
nijedna sramota nije tako crvena, da ne bi mogla postati bjeljom 
od snijega, ako u skrušenosti svoga srca klekneš pred svećenika i 
ako mu priznaš, što si sagriješio. I još više nudi ti milosrđe Božje. 
Crkva, koja u svojim rukama drži ključeve riznice zasluga Kristo- 
vih i svih svetaca Božjih, obećaj e ti potpuno ©proštenje, otpušta- 
nje svih vremenitih kazna, koje ti još preostanu nakon dobre i 
skrušene ispovijedi, ako prineseš dar za gradnju goleme katedrale, 
koja se ima podići iznad groba svetog Petra u Rimu. Pogledaj gore 
prema križu, kao što su Židovi gledali prema mjedenoj zmiji, koju 
Moj sije podiže u pustinji, da te ovaj pogled izliječi od ujeda pa- 
klene zmije i od vječne propasti!« 

Sve su oči upravljene prema crvenom križu, koji se diže u 
glavnom koru kraj željezne škrinje za oproste, previđene s četiri 

ključanice. , 

»Pa ako se ne biste htjeli smilovati vlastitim dušama, nastav- 
lja dominikanac, »smilujte se barem onima, kojima treba vaše po- 
moći. Smilujte se jadnim dušama u čistilištu, dušama svojih ro- 
ditelja, koji vam iz plamena svojih patnja vape riječima patnika 
Joba: »Smilujte mi se, smilujte mi se barem vi, prijatelji moji, jer 
me ruka Božja udarila!« Bila srca vaša kamena, moraju zadrhtati 
na vapaje onih, koji vas zovu iz svoje bijede! Ako ste i otvrdnuli 
prema milosti Božjoj tako, da ne žalite svoje krivice, da prezirete 
odirešenje, koje vam se nudi u sakramentu Pokore, to ipak možete 
pomoći onima, koji željno čekaju na vašu pomoć u mjestu čišće- 
nja; možete ih svojom milostinjom otkupiti. Istinu vam velim, brže 
nego što vaš novac padne na dno škrinje, prima Bog u svoje bla- 
ženstvo dušu, za koju žrtvujete svoju milostinju.« ■ 

Kad propovjednik završi, zabrujaše sva zvona, kao da su že- 
ljela još jednom svojim mjedenim glasovima navijestiti milost 
Božju, veliki oprost, što ga je Papa Leon X obećao svima, koji da- 
du kakav prilog za gradnju crkve sv. Petra u Rimu. Svećenici is- 
povijedaju do u kasnu noć, skidaju raskajanima breme grijeha s 
duša. Stotine pristupaju oprosnoj škrinji stavljajući u nju priloge 
za vlastito spašavanje kao i za spasenje onih, koji umriješe. Mona- 
si Reda svetog Dominika pružaju im cedulje, koje obećavaju pot- 
puni oprost u smrtnom času onima, koji se skrušeno ispovjede. 
Tisuće postaju dionicima milosti i mira. 

Na glas o velikom oprostu dođe mnogo stranog svijeta u Jii- 
terborg, naročito iz Saske, u kojoj je izborni knez Fridrik zabranio 
takovo propovijedanje. Prepune su sve gostionice, prepuni hospi- 
ciji. Gostioničari trljaju zadovoljno ruke zbog blagoslova, što pada 
i u njihov džep. 

U gostionici »Tri krune« okupila se četica studenata iz Witten- 
berga. Vrč s ječmenovim sokom kruži unaokolo. Buran je jesenski 
dan. Kiša udara o prozore, ali se školarci na to ne obaziru. Pjesme 
ore jedna za drugom. Za pripjeva udaraju veseli drugovi tvrdim 
čizmama o pod. 

»Ne zvuči baš odviše pobožno ono, što ti tamo pjevaju«, progo- 
vori wittenberški svjećar. 

»Pjesma je latinska, pa joj ne razumijem smisla«, odgovori su- 
sjed, podebeo pivar, koji se junački prihvatio velike svinjske pleć- 
ke. »Ali šta ćete! Studenti su uvijek bili veseljaci — razuzdanci. Je- 
ste li i vi spustili nešto u oprosnu škrinju?« 

»Dakako! Moja stara, Bog joj dao duši pokoj, bila je doduše za 
života neugodno brundalo, ali sam ipak darovao jednu forintu, da 
se više ne muči u čistilištu, premda ne znam, da li će se anđeli ra- 
dovati, kad se tamo gore počne svađati. Uvijek sam govorio, da joj 
ni dragi Bog ne bi mogao u svemu ugoditi.« 

»Tamo će se gore već smiriti«, odvrati pivar smijući se i pri- 
hvati plećku s obje ruke. »Dobro je, što se dijele oprosti. I ja sam 
kupio jednu takvu cedulju. Uzet ću je sa sobom u lijes, da je po- 
kažem svetom Petru na nebeskim vratima. Sotona će sigurno 
ustuknuti pred njom.« 

»Mogli bismo zapravo dobiti oprost i na blagdan Sviju Svetih 
u Wittenbergu. Tamo će biti izložene svetinje, šio ih je skupio iz- 
borni knez. S njima je združen oprost od 500.000 dana.« 

»Svakako, susjede, ali je ipak bolje držati se onoga, što je si- 
gurnije. Jer gdje je pisano, da ne ću 'morati gorjeti dulje od 
500.000 dana?« 

»Smiješno je samo to, što u svemu novac igra svoju ulogu«, 
umiješa se u razgovor budući pravnik sa studentskog stola. »Zar 
niste vidjeli gospodina u baršunu, koji putuje s monasima? Onoga 
s naočalima na šiljastom nosu? To vam je agent Fuggerove banke 
u Augsburgu. U njega su dva ključa oprosnog kovčega. Jer polo- 
vicu novca stavlja Fugger u svoje džepove.« 

»Fugger?« upita pivar ispustivši od zaprepaštenja svinjsku 
plećku na stol. »Kako je to moguće?« 

»Zar ne znate, da je princ Albrecht Hohenzollem uz svoje dvi- 
je biskupije, magderburšku i halberstadsku, dobio još i nadbiskup- 
sku stolicu u Mainzu? U tu svrhu morao je platiti Papi 24.000 du- 
kata, što mu ih je Fugger posudio, naravski uz pristojne kamate. 
Papa je prenio na nadbiskupa propovijedanje oprosta obećavši mu 
polovicu skupljenog novca, a taj novac stavlja Fugger u svoje dže- 
pove. Tako je na tom svijetu. Branđenburžanin je iscincario sebi 
nadbiskupiju, Papa dncari za crkvu sv. Petra, Fugger cincari za 
svoje kase, pa zašto onda ne bismo i mi lude glave iscincarili sebi 
nebo?« 

»To su bezbožni razgovori!« grdi svjećar, koji je već napola 
P°žalio, što je žrtvovao jednu forintu. 

»Bezbožni razgovori!« nasmija se školarac. »Ovo je gola gol- 
ca ta istina. Ti si, Bertolde, teolog«, obrati se na druga za istim 
^*>lom, »pa nam reci, što držiš o oprosnoj trgovini, koju propovi- 
J«ia gospodin Tetzel?« 

»Njegova mi se propovijed čini ispravnom«, odvrati budući 
svećenik. »Barem obzirom na oproste, koji se tiču živih. Crkva ima 
pravo da za dobro djelo podijeli oprost onome ,tko skrušeno pri- 
zna svoje grijehe i primi ođrešenje. Mišljenja se razilaze, kad se 
radi o oprostu. koji se namjenjuje mrtvima. Općenito se misli, da 
se i za ovaj oprost traži upravljanje srca Bogu. Međutim Tetzel se 
drži mišljenja druge škole, prema kojem je za oslobođenje jadne 
duše iz čistilišta dovoljno neko dobro djelo, u ovom slučaju dari- 
vanje za crkvu sv. Petra.« 

»Učen si gotovo kao i naš profesor Martin Luter u Wittenber- 
gu«, podrugljivo će pravnik. »Zapravo, veoma malo držim do po- 
povskih prepiraka, no smiješno mi je, što u toj stvari novac igra 
tako važnu ulogu.« 

»Trebaju novaca u svetom Rimu!« progunđa bakalaureus, koji 
se već prilično opio. 

Upravo uđe u gostionicu 12-godišnji dječak. Moli milostinju. 
Gladan je i sav mokar od kiše. 

»Sigurno si štićenik kojeg bakanta koji te šalje na prosjače- 
nje«, reče bakalaureus smijući se. 

»Tako je, gospodine!« reče dječak, kemu mršave ruke vire iz 
kratkih rukava iznošenog kaputa. »Strašno me tuče, ako ništa ne 
donesem.« 

»Baš si jadan! Ah tako je to. I ja sam kao učenik ovisio o tak- 
vom učitelju, pa sam morao za njega prositi. Štogod bih donio, on 
bi sam požderao, a ja bih se morao zadovoljavati oglodanim kosti- 
ma. Kad bih toga bakanta danas susreo, vjerujte mi, da bih mu 
vratom zavmuo kao kokoši. Baš su pravi živoderi ti pokvareni 
momci.« 

»Udijelite mi, gospodine, štogod!« moli dječak. 

»Ne boj se, ne ćeš otići praznih ruku! Ah najprije moraš nam 
prema običaju zapjevati nešto. Sigurno si naučio od svoga bakanta 
koju pjesmicu.« 

»Kakvu želite, gospodine, ozbiljnu ili veselu?« upita dječak. 

»Svakako veselu!« 

»Znam jednu veoma šaljivu.« 

»Zapjevaj !« 

Dječak počne tankim glasom: 

»Dobro pripazite, .Nijemci! 

Sad vam dolazim kao papin sluga. 

Nosim vam veliki oprost 
Bez ikakve pokore. 

Nosim vam milost i oprost od vaših grijeha, 

Vama, vašim roditeljima, vašim ženama, vašoj djeci. 
Još vam preporučujem 
Duše u čistilištu. 

Cim novac u škrinji zvekne. 

Duša uleti u nebo.« 

»To je odvratna, grješna, opaka pjesma!« buni se krčmar i 
udari pesnicom o stol. 

»Veoma fina i pametna pjesma!« protuslovi bakalaureus. »Evo 
ti, junače groš. Nadam se, da će te i drugi ovdje prisutni dobro na- 
graditi. Bolje će vam biti, ako đarujete ovom izgladnjelom dječaku 
nego Tetzelu i Papi. Nebo će vam prije isplatiti taj dar. Ah nemoj 
dati sve svome bakantu!« 

»Sam će mi, gospodine, dobro pretražiti džepove!« odvrati dje- 
čak tjeskobno. 

»Onda stavi novac u čarape! Sigurno ga ne će tamo tražiti.« 

»Prava je sramota, što toga još nevinog dječaka uče ovako 
prljavu pjesmu!« progovori pivar. »Dođi ovamo! Evo ti forinta, 
upravo onoliko, koliko sam spustio u oprosnu škrinju.« 

»Hvala vam, tisuću puta hvala vam!« reče dječak prihvativši 
novac. Budući da se i drugi gosti pokazaše darežljivima, ostavio 
je gostionicu s bogatim darom. 

Studenti pođoše na sijeno, što im ga gostioničar prostro kao 
postelju. 

»Kad pomislim, da je sve propovijedanje o oprostu samo var- 
ka i da moja stara možda još uvijek gori u čistilišnom ognju, go- 
tovo mi je žao, što nisam onu forintu radije zapio, uzdahnu svjećar. 

»Prođite se, prijatelju, studenata!« reče pivar, koji je napokon 
svladao svinjsku plećku te rukavom obrisao usta. »Studenti sv 
uvijek zbivah komedije s najvećim svetinjama.« 

»Upitat ću svoga ispovjednika u Wittenbergu, doktora Martina 
Lutera, što drži o oprostima. Taj će me učeni i strogi muž sigurno 
dobro poučiti.« 

Drugi dan pođoše studenti u sveučilišni grad Wittenberg. Od- 
mah uz dvorsku crkvu izložio je neki knjižar knjige, koje mladi 
akademičari počeše radoznalo pregledavati. 

»Gledajte samo! »Luđačka lađa« od Sebastijana Branta. »Lu- 
đačko zaklinjanje« i »Vragoljanski ceh« od Tome Murnera; »Po- 
hvale ludosti« od Deziderija Erazma. Zar nemate u dućanu ništa 
drugo osim luđačkih stvari?« 

»Ali to su veoma učena djela!« uvjerava knjižar. »Mudraci 
danas komedijaju zato, što znadu da se istina radije prima, kad je 
prikazana u šaljivom ruhu.« 

»Slušajte samo, što Erazmus piše«, reče jurista listajući »Po- 
hvalu ludosti«. »Koliko bi toga lijepoga bilo na svijetu, kad bi mu- 
drost došla jednom na Papu! — Zar rekoh mudrost? Ne, već kad bi 
osjetio barem zrnce one soli, o kojoj govori Krist. Onda se ne bi 
išlo toliko za novcem, za čašću, moću, slavom, za pravom, dispenza- 
ma, porezima, oprostima, za konjima, mazgama, za trabantima, 
sjajem i udobnošću. Ta vi znadete, kakav je godišnji sajam, kakva 
žetva, kolike su rijeke bogatstva opisane u ovo malo riječi:« Moram 
priznati da ovako može govoriti samo vrlo mudra ludost.« 

»Možda će gospodu zanimati »Utopija« Engleza Tome Morusa, 
kojemu je gospodin Erazmus posvetio »Pohvalu ludosti«. Toma 
Morus opisuje u tom svome djelu idealnu državu u budućnosti, ko- 
ja se osniva na razumu i pravednosti.« 

»Sigurno će i to biti luđačka knjiga«, nasmija se bakalaureus. 
»A šta je ovo? »Epistolae obscurorum virorum — Pisma muževa iz 
tame.« Strašne li latinštine! »Quod mihi fedt vae!« piše ovdje, što 
bi imalo svakako značiti: »To me je zaboljelo!« A kakva su ovo sa- 
mo imena koja se svršavaju na us! Tu piše: Brusačius, Smetlarius. 
Mora da je ovo štivo veoma zabavno. 

»Stoji jednu forintu.« 

»Ne bacaj badava forinte!« svjetuje teolog. »Nije drugo već 
neukusno izrugivanje monaštva.' Doktor Martin Luter veli, da je 
to sigurno napisao nekakav lakrdijaš.« 

»Pisac nije nitko drugi već plemić Ulrih Hutten, koga je ne- 
davno car Maksimilijan okrunio u Augsburgu kao pjesnika«, reče 
knjižar, »Mnogo će prašine uzvitlati naročito stoga, što udara na 
Svetog Oca. Svakako vrijedi jednu forintu! Pripovijedaju, da je 
Erazmus pucao od smijeha, kad je čitao ovu knjigu.« 

»Mladi su humanisti sami pogani!« grdi teolog. »Prava je sra- 
mota, što s najvećom lakoumnošću pile o najvećim svetinjama. Ne, 
gospodine, zadržite samo svoju luđačku robu! Šteta novca, što bih 


z a to dao! Pripazite da vas izborni knez bičem ne istjera iz grada!' 
On je pobožan i bogobojazan gospodin. Uzeo je samostane pod svo- 
ju zaštitu.« 

* * * 

Nije svjećar bio jedini, koji se radi svoje nevolje potužio 
augustincu monahu u ornom samostanu u Wittenbergu. Do dna 
duše zbunilo je profesora Martina Lutera ono što je čuo. 

U onim listopadskim noćima, kad jesenska bura udara o pro- 
zore, sjedio je Luter sam u ćeliji i ukočeno gledao preda se. U nje- 
govu životu uvijek je bilo bure, koja mu je uznemirivala dušu i tje- 
rala ga u očaj. Već se nad njegovim djetinjstvom nadvijalo tmurno 
nebo. Njegov otac, rudar u bakrenom rudniku u Eislebenu, gdje se 
Martin rodio 10. studenoga 1483. bio je tvrd čovjek, koji je kod 
kuće tražio strog red. Majka mu je također imala tvrdu ruku i te- 
šku narav. Jednom je zbog jednog jedinog oraha išibala sina 
do krvi. 

Dosta se oskudno živjelo u Mansfeldu, kamo se roditelji neko- 
liko mjeseci iza Martinova rođenja preseliše. Svake je godine maj- 
ka položila u kolijevku djetešce, dok ih nije napokon osmero posje- 
dalo oko stola, te su gladni pratili majčinu ruku, kad je rezala kruh. 
Istom malo pomalo pođe neumornom ocu za rukom da dođe do 
većeg blagostanja. Postade pače dionikom nekoliko rovova rud- 
nika bakra. 

Međutim je tjeskoba bila stalnom Martinovom pratilicom. Ce- 
sto bi za tmurnih noći ležao budan slušajući kako vjetar oko kuće 
mete i misleći sa strahom na razne priče o đavlima i vješticama, 
što mu ih je majka pričala; na zle duhove, koji se prema očevim 
riječima ganjaju po rudokopu. Sa zaprepaštenjem gledao bi susje- 
du, koju su ljudi smatrali vješticom. Kad je majci Margareti umro 
jedan sinčić, glasno je jadikovala, kako je ovu smrt skrivio zlobni 
pogled susjede. 

Još Martin nije bio navršio ni pet godina, kad pođe prviput u 
gradsku školu, gdje je učio abecedu i latinske riječi. I sada nepre- 
stano ga je pratila tjeskoba. Bojao se strogih roditelja, bojao se 
učitelja, bojao se demona i sablasti, bojao se Boga, bojao se pakla, 
kojim su mu prijetili i zbog najmanjih pogrješaka. 

U dobi od 14 godina pođe u Magdeburg u školu redovnika 
“Braće gospode«, koji se s mnogo ljubavi zauzeše za bojažljivog 
udadića. Godinu dana kasnije polazi u Eisenach u župsku školu 
Sanct Georg. Za komad kruha pjevao bi s isto tako gladnim dru- 

govima pred vratima građanskih kuća, dok bi uvečer polazio na 
konak u kakav kutić bolnice ili u školu. 

S 18 godina započe po očevoj želji studirati pravo u Erfurtu. 
Stanovao je u Georgen-burzi, koju studenti nazvaše »pivskim 
džepom«. Premda je u burzi vladao strog, gotovo samostanski red, 
ipak je u njoj bilo i veselja, pa Luter u krugu svojih drugova izgu- 
bi dosta od potištenosti i tjeskobe. Kad bi prebirao žice na lutnji i 
svojim lijepim glasom pjevao kakvu veselu pjesmu, postajao je 
središtem vesele družine. Uza svoju sjajnu nadarenost brzo je na- 
predovao u znanju, pa je već za nekoliko godina postao bakalau- 
reus i magister. 

Više nego suhi juristički paragrafi, više nego pandekti i digesta 
privlačili su Martina rimski klasici, pa ih je marljivo proučavao s 
mladim humanistima. 

Ipak i u ovim godinama muči ga strah, da će izgubiti vječno 
spasenje ,i često je pomišljao, da se iz svijeta zakloni u tišinu 
samostanske ćelije, ali se bojao, da ne bi nepozvan prodro u 
svetište. 

Jednog dan na putovanju iznenadi ga kod Stotterheima stra- 
šno nevrijeme. Munja udari kraj njega i on prestrašen zavapi: 
»Pomozi, sveta Ano! Postat ću monah!« 

16. srpnja 1505. pozva prijatelje u svoju magistersku sobicu 
na oprosnu zakusku. Sutradan pokuca na vrata Augustinaca — 
pustinjaka, te zamoli, da ga prime u samostan. 

»Pošao sam u samostan, jer sam bio očajan nad samim sobom«, 
uzdahnu Martin Luter, kad se za burne listopadske noći sjetio 
ovoga časa. 

U ćeliji nije našao mira, što ga tražio, premda je nastojao da 
savjesno živi prema strogim redovničkim pravilima. Tjeskoba ga ne 
ostavi ni onda, kad obuče monaški habit. Uzalud je tražio mir U 
ispovjedaonici. Neprestano su ga mučile tjeskobe savjesti. Njegov 
duhovni vođa, dobar i veoma razborit muž, reče mu jednog dana: 
»Bog se ne srdi na te ali ti srdiš Boga! Pođi u miru! Gospodin nam 
je naložio da se nadamo.« 

Čak ni za njegove mlade Mise ne ostavi ga tjeskoba. Blizina 
Božanskog Veličanstva tako ga potrese, da je teškom mukom do- 
vršio svetu Misu. 

»Božje je Veličanstvo strašno!« protepa blijedim usnama, kad 
se s oltara vratio u sakristiju. 

1508. godine pođe u augustinski samostn u Wittenberg, da na 
artističkom fakultetu istom osnovanog sveučilišta održi moralno- 
filozofska predavanja. 

* . 

Dvije godine kasnije putuje po nalogu poglavara s još jedinim 
subratom redovnikom u Rim. Bilo je to one jake zime, kad je 
Papa Julije II jurišao na tvrđavu Mirandolu. Ugledavši na Via 
Cassia pred sobom Vječni Grad, padne na koljena, poljubi zemlju 
i progovori: »Pozdravljam Te, sveti Rime!« 

Ali ni u Rimu ne nađe mira. Ispovjednik, pred kojim je htio 
otvoriti srce, bio je za njega potpuno neuk i neuviđavan. Duboko 
razočaran ostavi svećenika, koji ga na brzu ruku ispovjedi. Mnogo 
toga što je čuo i vidio, duboko ga je uzbunilo. Nije razumio, kako 
to da Papa koji bi morao pasti Kristovo stado, oklopljenom pesni- 
oom polazi u boj protiv gradova i tvrđava. Teško su ga sablažnja- 
vali potpuno svjetovni prelati i kardinali, koji s čoporima pasa i s 
brojnom pratnjom polaze na konjima u lov. Sablažnjavao se zbog 
brzine kojom su talijanski svećenici služili svetu Misu. Ipak je sa 
strahopočitanjem pohodio sveta mjesta vjere, na koljenima se 
uspeo po Scala Santa, onim stepenicama iz pretorija Poncija Pilata, 
koje su se zacrvenile Spasiteljevom krvlju. Dobio je jedan oprost 
za svoga nedavno preminula djeda. Gotovo mu je bilo žao, što su 
mu roditelji još živi, pa nije mogao i njima oprostom pribaviti ne- 
besko blaženstvo. 

Luter se unatoč svim sablaznima što ih je vidio, vratio u 
Wittenberg kao vjerni sin Crkve. Pametni i učeni poglavar njegov 
Staupiz, sigurno je čitao u njegovoj izmučenoj duši, kad su jednog 
dana sjedili u sjeni velike kruške u samostanskom dvorištu, pa 
mu reče: 

»Morate, gospodine magistre, postati doktorom i propovjedni- 
kom. Na taj ćete način imati posla.« Luter je naveo petnaest razlo- 
ga, zbog kojih se smatrao nesposobnim za ovu službu, ali ga Sta- 
upiz prekide smijući se: »O dragi moj, ta ne želite biti valjda pa- 
metniji nego čitav samostan, nego svi oci!« 

»Ubit ćete me, gospodine Staupiz!« odvrati Luter prestrašeno. 
Na što će mu poglavar u šali: 

»Zar ne znate, da Gospodin Bog kani izvesti velika djela i tre- 
ba mu zato mudrih ljudi da mu budu na pomoći svojim savjetima. 
Ako umrete, doći ćete u Božje nebesko vijeće. Jer i Bogu treba ne- 
koliko doktora.« 


77 


Luter se pokori te je godinu dana kasnije bio odlikovan vune- 
nim biretom i srebrnim doktorskim prstenom. Uz dopuštenje izbor- 
nog kneza Fridrika Mudroga započe u jesen 1512. predavanja o 
Svetom Pismu. 

I kao profesor egzegeze mnogo pati u svojoj nutrinji. Tjesko- 
be savjesti nikako da ga puste u miru. Svaki bi se dan ispovijedao. 
Često bi se od oltara vraćao, da se još jeđamput ispovjedi, jer se 
nije osjećao dostojnim da obavi svetu tajnu. Uvijek bi gledao pred 
.sobom strašnog Boga, strahote suda Božjega, pakleni bezdan koji 
se otvarao da ga proguta. Uzalud mu Staupiz svjetovao da ponizno 
gleda na križ, da promatra rane Isusove, da bude siguran za svoj 
spas. Uzalud bi mu govorio: »Vjeruj i drži se Krista!« Luter ostade 
nemirnim čovjekom patnikom, koga je tjeskoba gonila u očaj. 

»Čovjek ne zna ništa o svom opravdanju, nego samo o Božjoj 
srdžbi, koja se obara na njega«, uzdisao bi često u bezut ješnosti 
srca. U Bogu je gledao neumoljivog suca, koji je pružio svoju ruku 
protiv sasvim pokvarena i za svako dobro nesposobna čovjeka, a 
nije u Njemu gledao dobrog Oca i milosrdnog Spasitelja. 

Posve zbunjeni patnik ne samo da se bojao Boga nego je napo- 
kon mislio, da ga mrzi. Uzalud je tražio utjehu u oštrim pokorama, 
u strogim postovima i noćnim bdijenjima. Uzalud je težio za du- 
gom mira, za Jaganjcem Božjim, koji oduzima grijehe svijeta. Da- 
pače i samo dobro, što bi ga učinio, činilo mu se, da je pred očima 
Božjim vrijedno osude. Nikako se nije mogao osloboditi pakla svoje 
tjeskobe. 

»Ne mučite se toliko!« opominjao ga je neprestano Staupiz. 
»Prava pokora počinje ljubavlju prema Bogu.« 

Uto za proučavanja Poslanice sv. Pavla Rimljanima naiđe jed- 
nog dana na mjesto: »Pravednost će se Božja u njemu otkriti, kako' 
je pisano: »Pravednik živi od vjere.« U taj čas osjetio je, kao da se 
najedamput slila na njega jaka rijeka svjetla, koja rastjera sve sje- 
ne i svu maglu kao noćnu sablast, što mu je pritiskala dušu. Po 
vjeri se dakle dolazi do milosti opravdanja, a ne pokorom ili tako- 
zvanim dobrim djelima. Milost je sve, a do milosti se dolazi jedino 
vjerom. Spasenje duši ne dolazi dakle po raznim spasonosnim sred- 
stvima, već jedino time, da duša stane sama pred križ te s čvrstim 
pouzdanjem gleda rane Otkupiteljeve. Ljudska narav ne može ni- 
šta izvesti. Ona niti poslije šv. krštenja nije sposobna za ijedno 
dobro djelo. Pred Bogom ne vrijedi ništa naš trud i naše nastojanje. 
Jedina vjera odlučuje i posreduje naše spasenje po zaslugama Kri- 
stovim, 

U svojim predavanjima o Poslanici Rimljanima godine 1515. 
do 1516. iznosi Luter svoje nove spoznaje. Čitavo spasenje ovisi o 
milosti. Bog daje svoju milost onome, koga je za nju preodredio, 
bez obzira na njegova dobra djela. Čovjek ne može upravo ništa 
učiniti, jer je po grijehu postao protivnikom Božjim. Griješi onaj, 
tko u nastojanju oko svoga spasenja ikako računa na ono što je 
ljudsko. Samo jedno može čovjek učiniti za svoje spasenje: Može 
se s neograničenim pouzdanjem i vjerom baciti u naručaj Spa- 
sitelj ev. 

Luter, koji u to vrijeme nije nikako mislio na prekid s Crkvom, 
nije opažao, koliko se njegova nova nauka udaljuje od katoličke 
istine; koliko njegova nauka naginje da čovjeka istrgne iz velike 
zajednice, da postane osamljenim pred Bogom. Luter još nije uvi- 
đao, kako su prema njegovoj nauci beskorisna sredstva milosti, 
sto ib pruža Crkva, svećeničko posredovanje i sveti sakramenti, 
ako je dovoljna samo vjera. 

Luter je prema tome bio buntovnik, a da toga sam nije znao. 

Do dna duše bio je potresen onog burnog jesenskog dana 1517. 
godine, kad mu rekoše, kako Tetzel propovijeda, da se novcem mo- 
že kupiti nebo ili spasiti pokajnička duša. Nema sumnje, da mu ko- 
ješta nisu rekli ispravno. Možda su čestiti građani zaboravili reći, 
kako je dominikanac tražio u svojoj propovijedi popravak života 
i skrušenu ispovijed kao preduvjet da dobije oprost. Priprosti i 
neuki ljudi lako stvar pojednostavljuju. A Luter se najviše buni, 
što u dobivanju oprosta uopće novac dolazi u obzir, kao da bi Bog 
bio kakav trgovčić, od kojega se može kupiti vječno blaženstvo. 

»Ne mogu dulje šutjeti!« reče Luter samom sebi i u srdžbi pri- 
hvati za pero, te počne pisati svoje optužbe, da ih predoči čita- 
vom svijetu. 

31. listopada već je svitalo jutro, kad Luter odloži pero. U 95 
teza zauzeo je svoje stanovište u pogledu oprosta. Još istog dana, 
ne obazirući se na kišu koja je lijevala, polazi sa svojim slugom 
Ivanom Schneider do četvrt sata udaljene dvorske crkve, te jakim 
udarcem čekića pribije svoj spis na crkvena vrata. 

Jedva je to tko pogledao, jer na sveučilištima bio je takav obi- 
čaj. da profesor javno izloži teze, o kojima bi želio s drugima 

raspravljati. 

U Wittenbergu kao i ostalih dana ide svatko za svojim poslom, 
sam ° što se poslovi brže obavljaju radi sutrašnjeg blagdana. Dvor- 
ca crkva, koja je posvećena Svima Svetima, slavi 1. studenoga 

svoj patronalni blagdan, i brojni stranci doći će da dobiju oproste, 
koji su združeni s pobožnim čašćenjem ovdašnjih brojnih relikvija. 

Domaćice već spremaju pečenke i kolače, bez kojih se ne smi- 
je biti na ovaj veliki milosni dan. Na teze, prikovane u kutu crkve- 
nih vrata, jedva se tko obazire, pogotovu jer su pisane latinskim 
jezikom. 

Tu i tamo popostane koji teolog pred njima. 

»Zvuči potpuno katolički!« reče jedan od mladih bogoslova, 
kad je preletio prve teze. »Ovdje naime piše: »Bog ne oprašta ni- 
kakve krivice, a da pokornika ne uputi na svećenika kao svoga za- 
stupnika.« 

»Ali ovo ovdje čudno zvuči«, reče drugi kimajući glavom. Po- 
slušajte samo: »Krivo uče propovjednici oprosta govoreći da se pa- 
pinim oprostom oslobađa čovjek potpuno od svake kazne. Krivo 
čine oni, koji propovijedaju, da se duša oslobađa iz čistilišta, čim 
u škrabici zazveči groš. Zajedno sa svojim učiteljima otići će đavlu 
oni, koji misle, da će po oprosnim pismima doći do svog blažen- 
stva.« 

»Ovdje piše: »Tko siromahu ne pomogne, samo da može kupiti 
oprosno pismo, ne zaslužuje milost Božju, već Božju srdžbu.« 

»Luter poriče Papi moć da poslije smrti pomogne duši opro- 
stom. Ako bi to Papi bilo moguće, zašto onda jednostavno ne oslo- 
bodi cijelo čistilište?« 

Na koncu postaje Luter grub: »Valja kršćane poučiti: Kad bi 
Papa znao, šta rade njegovi propovjednici oprosta, moralo bi mu 
biti draže, da katedrala sv. Petra do temelja izgori, nego da se gra- 
di kožom, mesom i kostima njegovih ovaca. Zašto Papa unatoč 
svemu golemom bogatstvu gradi crkvu sv. Petra sirotinjskim nov- 
cem vjernika, a ne na vlastiti trošak?« 

»Sam Bog zna, što će se još razviti iz ove pripovijesti!« 

»Moramo čekati kakvo će stanovište zauzeti Crkva, a prije 
svega naš gospodin izborni knez. Moglo bi se doktoru Martinu 
svašta dogoditi.« 

»U svakom slučaju odaje smionost.« 

Ispočetka se nije ništa dogodilo. Wittenberg svetkuje svoj pa- 
tronalni blagdan kao svake godine. Pobožni svijet tiska se u veli- 
kim skupinama oko svetinje. Fridrik Mudri, komu Luter posla 
prijepis svojih teza, šuti. 10. studenoga šalje pače profesoru sukno 
za nov habit, a da teza nije ni spomenuo. 

Zbog nove nauke, koncem godine optuži Lutera u Rimu nad- 
biskup iz Mainza, jer je osjetio, da mu taj čovjek osjetljivo kvari 
poslove. Riječ ima sada Sveti Otac. 


PLAMENOVI KOD ELSTERNSKIH VRATA 


Leon X i Martin Luter 

»Imao bih razloga, Rafaele, da se srdim na te«, progovori 
Papa sjedeći udobno u visokom naslonjaču obučen u baršun 
obrubljen bijelim krznom. Ogrnuo je grimiznu mocetu. »Vladao si 
se veoma nedolično prema dvojici mojih kardinala.« 

Rafael, koji je upravo na postolju slikao Leona X, napravi još 
nekoliko poteza kistom, pa će onda, prividno dirnut: 

»Uzalud se domišljam, ne bi li se sjetio onoga, što bi Vašoj 
Svetosti moglo dati povoda za taj prigovor.« 

»Onda moram tvome pamćenju malo priteći u pomoć. Jučer 
su se u tvojoj radionici dvojica uglednih članova svetog Zbora malo 
kritički izrazili o tvojoj najnovijoj slici apostola. Zar nije tako?« 

»Rekli su da su lica odviše crvena.« 

»A što si ti na to odgovorio?« 

»Rekao sam, da bi sveti apostoli morali pocrvenjeti, kad bi vidje- 
li kako loše uzorita gospoda kardinali upravljaju Crkvom«, prizna- 
de Rafael bez straha. 

»Dakle se prema tvome mišljenju Crkvom loše upravlja«, pri- 
mijeti Papa nabravši čelo. 

»Nisam spomenuo Vašu Svetost.« 

»Ali si vjerojatno i na mene mislio! Sta da učinimo, dragi brate, 
s ovim preglasnim bojadisačem packarom?« obrati se Leon na 
Bernarda Bibbienu, svoga nekadašnjeg učitelja filozofije na firen- 
tinskom dvoru, koga je usprkos njegovim napola poganskim osje- 
ćajima i dosta slobodnim komedijama uresio grimizom. 

»Pustimo ga, Sveti Oče. neka dalje slika«, odvrati kardinal sa ' 
smiješkom, koji preleti preko njegova uskoga duhovitog lica. I 
Kardinal je pripadao među osobite zaštitnike i prijatelje umjetni- | 
kove. »Bio je to zapravo domišljat i šaijiv odgovor, koji zaslužuje 
uđivljenje, pa prema tome i oprošten je.« 

»Pa kad je tako, neću ti zamjeriti zbog šale, Rafaele«, reče ; 
Papa, »premda bih te zapravo mogao zatvoriti u Anđeosku tvr- , 
đavu.« 

»U Anđeoskoj je tvrđavi, Sveti Oče, svjetlo vrlo loše za sli- 
kanje. Ne znam, kako bi mi bilo moguće da tamo izvedem sve 
naloge, kojima me je Vaša Svetost počastila.« 

»Zaista si duga jezika! Kad si već spomenuo moje naloge, zar ' 
ne trošiš previše vremena u poslove, koji nisu tako važni kao oni 
koje sam ja naložio? Da li si već dovršio kupaonicu našeg dobrog 
kardinala Bernarda?« 

»Božica Venera i trijumf ljubavi prekrasno mu uspjele«, re- j 
če kardinal. »Zasada je uvelike zaposlen slikanjem konjskih staja 
bogatog bankira Agostina Chigi u njegovoj raskošnoj palači Fa- 
rnesini.« 

»Ne baš konjskih staja! Međutim je i taj posao, uzoriti gospo- 1 
dine, dovršen.« 

»Sada sam se upravo sjetio, kako nas je bankir zamolio da 
mu danas dođemo na večeru«, uzdahnu Papa. »Nisam mogao odbiti, 
jer opet nužno trebamo zajma. Banke Bini i Strozzi u zadnje vri- 
jeme posve jasno pokazuju, kako nerado pozajmljuju, a osim toga 
traže veoma visoke kamate. Neće valjda Chigi opet iza banketa 
čitav stolni srebreni pribor baciti u Tiber, kao što je to zadnji put 
učinio.« 

»Oh, prevejan je to lisac! Prije toga dao je u vodi razapeti 
mreže, kojima je dragocjeni pribor izvučen, prije nego što do njega 
dođoše gradski derani«, nasmije se kardinal. 

»Svakako ćemo u Famesini čuti lijepu glazbu, radi koje lakše j 
podnosim Chigijeve neukusne budalaštine.« 

»Chigi se pobrinuo za vrlo probran koncert. Čut ćemo Paolosinu 
violu d’amore i Pietra Aarone vilu da gamba. Možemo očekivati 
također krasne madrigale i ukusan balet.« 

»Dobro! Dobro! Lijepa glazba ide među najmilije utjehe u 
našem teškom životu. Jesi li čuo, Rafaele, kada ćemo napokon do- 
biti iz Bruxellesa za Sikstinsku kapelu deset sagova, za koje si 
ti priredio kartone?« 


»Moj nekadašnji učenik Bemaert van Orley piše mi, da će 
sagovi jedva prije konca godine biti gotovi. Ali će zato biti doista 
prava čudesna djela flamanske umjetnosti.« 

»Bruxelleski tkalci dobro naplaćuju svoj posao. Svaki će sag 
stajati 2.000 dukata. Gradnja crkve svetog Petra, koju ti predadoh 
iza Bramantove smrti, ne ide naprijed. Antonio da Sangallo kaže 
mi, da je kupola, koju si zamislio, preteška za stupove, koji bi je 
imali nositi.« 

»Onda ćemo stupove pojačati. Uostalom gradnja bi mnogo 
brže napredovala, kad ne bi uvijek bilo teškoća s novcem, koji 
je potreban za plaćanje radnika i materijala.« 

»Novac, novac i opet novac! Novci, koje očekujemo iz Njemač- 
ke u ime propovijedanja oprosta, sporo stižu i mnogo zaostaju za 
našim nadama, naročito otkako nam monah Augustinac Martin 
Luter poče praviti teškoće. Pametan je to i oštrouman čovjek, sa- 
mo šteta što svoje revnosti i svoje pameti ne upotrebljava za nešto 
bolje. Stoga sam uza sva nukanja nekih kardinala, da ga udarim 
ekskomunikacijom, oklijevao zamolivši kardinala Kajetana da ga 
očinski opomene.« 

»Luter je pred Kajetanom na državnom saboru u Augsburgu 
uza svu vašu blagost uskratio opoziv«, reče papin nećak kardinal 
Giulio Medici, ozbiljan i opor muž, koji je dosada slabo sudje- 
lovao u razgovoru. 

»Pristao je na šutnju, ako i njegovi protivnici zašute. Neka 
dakle u ime Božje svi šute.« 

»Nema sumnje da je Luter heretik«, srdito će Medici. »Prema 
njegovoj nauci bitno zajedništvo crkveno nije vidljivo, već nevid- 
ljivo, od kojega se čovjek ne dijeli ekskomunikacijom, već jedino 
grijehom. Luter uči, da sakramenti ne proizvode ništa sami po se- 
bi, već jedino po vjeri u njih. Takva učitelja treba osuditi.« 

»Ne želim mučenika!« odvrati Papa odrešito. »Poznati su mi 
ti revnitelji, koji se ne svladavaju silom. Još uvijek osjećam u nosu 
dim lomače, na kojoj ie u mojoj mladosti spaljen Savonarola. Za- 
zirem od svega toga. Jedino što želim, jest konac čitave ove svađe.« 

»Sve bi se to lakše privelo kraju, kad izborni saski knez ne bi 
štitio ivittemberškog profesora.« 

»Sigurno se izborni knez Fridrih ne će htjeti sa mnom zavaditi 
2 bog neznatnog profesora, pogotovu kad treba moje pomoći da 
dobije carsku krunu. Mnogo bih radije u tome pomogao njemu 
ne £° Maksimilijanovu unuku Karlu, austrijskom nadvojvodi, bur- 
gunđskom vojvodi i baštiniku Španjolske, Napulja, Sicilije i polo- 

viče novoga svijeta. Habzburgovac bi mi za takvog novog porasta 
u vlasti mogao biti odviše opasnim susjedom, pa bi se crkvena dr- 
žava našla u istom škripcu kao i za Štaufovaca. Da izbornog kneza 
obodrim, poslao sam mu, kako znate, po šaškom plemiću našem 
komomiku Karlu Miltizu zlatnu ružu. Glasnik ne će pred knezom 
prešutjeti, kako bi mi učinio veliku protuuslugu, kad bi ušutkao 
profesora svoga sveučilišta. Nadam se, da će na taj način to bolno 
pitanje brzo doći kraju.« 

»Teško mi je da budem dionikom vaše nade«, primijeti kar- 
dinal Medici. »Taj se Luter pokazuje izvanredno tvrdoglavim, a 
pogotovo, otkako se uzbunila čitava Njemačka. Posvuda se dijele 
njegove teze, njegovi letači. Opasno se vrenje zapaža među selja- 
cima, građanima i njemačkim viteštvom. Kurija će morati odlučno 
nastupiti, da se uguši požar, koji bi mogao zahvatiti čitavu zemlju.« 

»Čekat ćemo, da vidimo što će postići Miltiz. — Dosta, Rafaele, 
za danas! Nosi te svoje lonce s bojama! Treba mi kretanja, pa ću 
malo projašiti vrtovima.« Papa posegne svojom njegovanom rukom 
za umjetnički kovanim zlatnim zvoncem, koje se nalazilo na stolu 
pokrivenu crvenim damastom, te sluzi, koji uđe, naloži da mu 
osedla konja. »Još nešto, Rafaele! Zašto si pustio bradu? Izgleda 
mi odvratna.« 

»Pustio sam je, da mi se ne rugaju zbog mladolikosti, premda 
mi je 36 godina.« 

»Zato ja izgledam kao starac, premda sam tek osam godina 
stariji od tebe. Kamo sreće, kad bih svoje brige mogao zamijeniti 
tvojima!« 

♦ * * 

Premda je saski izborni knez primio zlatnu ružu, koju mu 
posla Papa, ipak još štiti Lutera, unatoč zahtjevima kurije da ga 
istjera iz zemlje ili pošalje u Rim, pogotovu, ako kao natjecatelj 
za carsku krunu odstupi i svojim se glasom odluči za izbor Ka- 
rla V za cara. 

U to vrijeme proživljava Luter strašnu borbu sa samim sobom 
i svojom savješću. Kad je pribao teze na crkvena vrata, nije mu 
ni na kraj pameti palo da se od Crkve odijeli. I sada još uvijek 
želi da se izmiri s Rimom. U više pisama uvjerava Papu Leona X, 
kako nije kanio udarati na rimsku Crkvu. Luter priznaje, da je 
»ovoj Crkvi dana vlast iznad svega, da nema ništa ni na nebu 
ni na zemlji, što bi se iznad nje izdizalo, jer samo je Isus Krist 

Gospodar iznad svega.« No malo dana kasnije piše Spalatinu, dvor- 
skom kapelanu izbornog kneza saskog: »Ne znam, da li je Papa 
sam antikrist ili njegov apostol.« 

Ljeti iste godine 1519. dolazi u Leipzigu do vrlo kobnog ras- 
pravljanja. U velikoj dvorani u Pleissenburgu, divno urešenoj dra- 
gocjenim sagovima, započe u prisutnosti saskog vojvode Georga 
prepiranje između Luterova pristaše Andrije Bođensteina iz Karl- 
stadta i dr. Ivana Ecka učenog dominikanca profesora u Ingol- 
stađtu. Eck, seosko dijete iz Svapske, divskog rasta, divno obo- 
ružan znanjem i besprimjernim pamćenjem, nije imao teškog po- 
sla s malenim Karlstađtom, koji se pomno držao svojih lijepo sre- 
đenih bilježaka tako, da često nije uopće mogao pratiti svoga 
protivnika. Za nekoliko dana posve je klonuo te se morade posra- 
mljen povući. Iza njega stupa na megdan sam Luter. 

Zametnula se borba između dvojice nejednakih suparnika. In- 
golstadski je profesor jači od svog wittenberškog kolege i znanjem 
i vještinom u raspravljanju. Eck se bori kao mačevalac, koji znade 
svaku slaboću protivnika strjelimice iskoristiti. Svoje hladne, stvar- 
ne, trijezne dokaze iznosi na profesorski način, dok iz svake Lu- 
terove riječi vrca strastveni žar. Svjetovni i duhovni slušatelji, koji 
su prisustvovali raspravljanju između Ecka i Karlstadta s nepri- 
krivenom dosadom i sa svim znakovima umornosti, najedamput se 
bude i skoro bez daha slušaju. 

Ovdje se sukobiše dva svijeta. Na jednoj je strani temeljiti, 
skolastički veoma izobraženi dominikanac, na drugoj vatreni augu- 
stinac, osrednjeg rasta i upalih obraza. Kraj Ecka izgleda gotovo 
kao patuljak. 

Raspravljanja traju već mnogo dana i kreću se prije svega 
oko Luterova shvaćanja papinstva. Eck ga dobro hvata kliještima 
svoje fino izbrušene dijalektike. Luter uzalud uzmiče bojeći se po- 
sljednjih zaključaka Svoje nauke, ali ga Eck neprestano goni pre- 
ma novim, opasnim, dogmatski neodrživim tvrdnjama. Napokon 
je Luter bio toliko pritisnut, da nije poricao samo primat papin, 
već i nepogrješivi auktoritet koncila izjavivši, da je među osuđe- 
nim tvrdnjama Husovim u Konstanzu bilo mnogo njih posve krš- 
ćanskih i evanđeoskih. 

Ta tvrdnja pade u dvorani poput kamena. 

»Velečasni gospodine pater«, progovori Eck svečano, »ako mi- 
slite da je zakonito okupljeni koncil pogriješio i da Zakonito okup- 
ljeni koncil može pogriješiti, za me niste drugo, već poganin i grje- 
šnik. Ne treba ovdje izlagati što je heretik.« 


Dokazano je dakle, da je Luter heretik, pa Crkva ima pravo 
da ga isključi iz svoje zajednice. Eck je pobijedio u turniru zba- 
civši sjajno svoga protivnika iz sedla. 

Da li je zbilja Eck pobjednik? Luterova strastvena obrana nije 
ostala bez učinka. Njegova je vatra zahvatila glave dviju stotina 
studenata, koji oboružani kopljima dođoše iz Wittenberga s njime, 
s Karlstadtom i s tihim Melanchtonom. Pred svratištem u kojem 
odsjeđoše oni koji dođoše iz Ingolstadta, počeše ti studenti Toliko 
vikati, da se morala umiješati gradska leipziška straža. Muzini si- 
novi iz Leipziga stadoše na stranu dra Ecka te podigoše isto tako 
glasnu i snažnu buku pred kućom knjižara Melhiora Lotera, kod 
koga se nastanio Luter. 

Po svim leipziškim gostionicama i krčmama uvelike se ras- 
pravljalo, iako ne toliko pomoću učenih dokazivanja, koliko pe- 
snicama i vrčevima. Vijećnički stražari imali su dosta muke, dok 
su smirili ove pijetle mejdandžije. 

Za nesretnih raspravljanja postade Luter heretikom najprije 
protiv svoje volje, ali ga je sada počelo hrabriti oduševljeno su- 
glasje, koje se javljalo svuda po zemlji, naročito među humanisti- 
ma i vitezovima, pa onda među brojnim utjecajnim građanima. 
Zbog toga postaje Luter sve neobuzdanijim u svojim napadajima 
na Crkvu. 

Tisuće i tisuće njegovih letaka i rasprava šire knjižari među 
narod. Letači i rasprave prodaju se po nekoliko groša. Za tri mje- 
seca tiskao je Luter: »-Kršćanskom plemstvu njemačkog naroda o 
popravku kršćanskog staleža«, »Crkva u babilonskom sužanjstvu«, 
»Kršćanska sloboda«. 

»Svi kršćani pripadaju zbilja duhovnom staležu«, piše Luter 
kršćanskom plemstvu njemačkog naroda. »U tom pogledu nema ni- 
kakve razlike osim poziva, a razlog je ovaj: Svi primismo isto 
krštenje; svi imamo istu vjeru, isto Evanđelje. Svi, koji su kršteni, 
smiju o sebi s ponosom reći, da su već time postali svećenicima, 
biskupima, Papama, premda ne dolikuje svakome da tu službu o- 
bavlja, pa će stoga svaka općina birati, sebi kojeg pobožnog gra- 
đanina za svećenika.« 

Poričući razliku između svećeništva, do kojeg se dolazi po 
ređenju i općeg, valja reći, da ne treba više nikakvih posrednika 
između Boga i ljudi; valja reći, da svatko ima pravo da tumači 
Sveto Pismo prema svome shvaćanju; da Rim nema nikakve pred- ' 
nosti. 

Latinski pisani spis »Crkva u babilonskom sužanjstvu« zaba- 
cuje sakramentalnu djelotvornost. Luter se još čvrsto drži samo 
krštenja i »večere«. Ispovijed ne smatra pravim sakramentom. 

Knjižica »Kršćanska sloboda« počinje lapidarnom rečenicom: 
„Kršćanin slobodno gospodari svim stvarima, nije nikom podlo- 
žan«. Zatim se veliča slobodno predanje Ocu nebeskom kao i kr- 
šćanske usluge bližnjemu, koje se temelje na tom predanju. 

Još nitko nije govorio narodu poput Lutera. Svaki njegov re- 
dak bukti strastvenim ognjem, pada poput sjekire. Njegova mrž- 
nja na staru Crkvu, na papinstvo na protivnike postaje sve ne- 
obuzdanijom. Poput kakvog diva navaljuje na protivnike toljagom. 
Luter se pretvara u vulkan, koji sipa oganj na suho šiblje pokva- 
renog vremena stvarajući tako plameno more. 

Plaćenički vođa Franjo Sickingen nudi Luterovim pristašama 
sklonište u svojim tvrđavama. Neobuzdani Ulrih Hutten baca među 
narod njegove vatrene spise; poziva na oružje protiv neprijatelja 
nove nauke: traži zapljenu svih crkvenih dobara kao i pretvara- 
nje duhovnih kneževina u svjetovne. 

Leon X nije mogao dulje šutjeti, pa 15. srpnja 1520. označuje 
bulom »Surge Domine« 41 rečenicu iz Luterovih spisa kao hereze, 
dok samog Lutera poziva neka u roku od 60 dana opozove svoje 
zablude, ako ne će da upadne u veliku ekskomunikaciju. Još mu 
jednom pruža Papa ruku pomirnicu, samo ako opozove svoju krivu 
nauku. Luter odgovara pismom, koje su u Rimu mogli shvatiti sa- 
mo kao porugu. Osim toga objavljuje spis pod naslovom: »Protiv 
antikristove bule«. 

Samu bulu spalio je 10. prosinca zajedno s mnogo katoličkih 
knjiga na strviništu pred elsternskim vratima uz riječi: 

»Budući da si istinu pokvarila, uništio te Gospodin danas u 
ovom ognju.« Tomu događaju prisustvovalo je veliko mnoštvo buč- 
nih studenata. 

Sutradan, bukteći od gnjeva, zaprijeti svojim učenicima og- 
n Jem paklenim, ako se ne prihvate borbe protiv krivovjerja papin- 
ske Crkve. 

Lom je s Crkvom konačan. Srušen je zadnji most. S dubokom 
zabrinutošću isključuje Lutera iz augustinskog Reda blagi Staupiz, 
koji se do zadnjeg časa trudio da ga privede crkvenoj zajednici. 

* * * 

Da bi se dokrajčila kobna prepirka, pozva mladi car Karlo V. 
Lutera na državni sabor u Wormsu. U tu svrhu poslao je po svom 
poslaniku popratno pismo. Saski izborni knez svjetuje mu neka 
ne ide pred knezove i da njegova stvar vrlo loše stoji. Luter mu 
prkosno otpisa: 

»Idem u Worms, pa makar u njemu bilo onoliko đavola, koli- 
ko je crijepova na krovovima njegovih kuća.« 

17. travnja 1521. pojavi se Luter u pratnji carskog maršala 
Ulriha Pappenheima i poslanika Sturma pred carem i pred nje- 
mačkim knezovima u niskoj dvorani biskupske palače. 

Mladi Habzburgovac, kojemu je tada bila 21 godina, gleda 
Wittenberžanina napola radoznalo, napola dosadno, dok oficijal tri- 
erskog nadbiskupa dr Ecken čita: 

»Njegovo carsko veličanstvo pozvalo je vas Martfna Lutera 
na ovdašnji državni sabor da, u prvom redu odgovorite, priznajete 
li svojima spise i knjige, što se pod vašim imenom š.ire posvuda 
po rimskom carstvu, i da li ste ih uistinu napisali onako, kao što 
se nalaze pred našim očima«. Za tih riječi pokaza dr Ecken na stol 
koji je bio pun letaka i knjižica. »Nadalje, ako se priznajete aukto- 
rom tih spisa, traži njegovo carsko veličanstvo, da ih sada ovdje 
opozovete, budući da u njima ima mnogo krive nauke, koja bi mo- 
gla pobuditi nezadovoljstvo u jednostavnom puku. Sve ovo pro- 
mislite i k srcu uzmite!« 

Luteru se žestoko muti u glavi pred ovako odličnom skupšti- 
nom, iz koje su pronicavi pogledi bili uprti na njega. Priznađe, da 
je pisac tih spisa, ali zamoli vrijeme za razmišljanje s obzirom na 
opoziv, koji se od njega tražio. Dali su mu 24 sata, premda je, kako 
su naglasili, imao dovoljno vremena za razmišljanje. 

Sutradan stoji Luter mimo i sabrano na istom mjestu i što 
se tiče opoziva izjavi: 

»Budući da vaše veličanstvo i vaša preuzvišena gospodstva 
traže od mene jednostavan odgovor, evo dat ću ga bez zlobe i za- 
grižljivosti. Jer mi se ni svjedočanstvima Svetog Pisma, ni jas- 
nim razlozima razuma ne može dokazati da imam krivo, ne vje- 
rujem ni Papi ni koncilu, jer je očito da su često krivo naučavali 
i samima sebi protuslovili — prisiljen sam da slijedim svoju sav- 

jest i riječ Božju, pa prema tome ne ću i ne mogu ništa opozvati, 
jer raditi protiv savjesti nije sigurno, ni spasonosno. Tako mi Bog 
pomogao! Amen.« 

Doktor Ecken htjede Lutera ispraviti zbog njegove izjave o 
papinoj nepogrešivosti, ali mladi car ođbi svako raspravljanje i 
naloži da tvrđoglavca odvedu. 

»Prošao sam! Prošao sam! poviče Luter. kad su ga njegovi 
odveli natrag u svratište. 

»Dobro je govorio doktor Martin i latinski i njemački, ali je 
odviše smion«, reče saski knez na kraju sjednice. »Gledat ću da 
ga spasim.« 

Kad se Luter iz Wormsa na kolima vraćao u Wittenberg, na- 
padoše ga zakrabuljeni vitezovi te na zapovijed izbornog kneza đo- 
premiše u Wartburg, gdje je družini predstavljen kao plemić Jorg. 
Na taj je način privremeno osiguran. Sobe nije smio ostavljati, 
dok mu ne zaraste tonzura. 

Međutim je protiv Lutera proglašen »Wormski edikt«. Još je 
zaključeno, da mu se spisi spale. 

1. prosinca 1521. preminu o ponoći prve nedjelje Adventa Pa- 
pa Leon X, pošto se pobožno pripravio na smrt, malo dana nakon 
što 'Je papinsko-carska vojska otela Francuzima Milan. Taj Medici 
uresio je Rim divnim djelima umjetnosti. Po njemu postade Rim 
središtem evropske izobrazbe, ali njegovom đarežljivošću i lako- 
umnom rasipnošću dođoše kuri jalne financije na rub potpunog 
sloma. Više banaka, koje mu pozajmiše velike svote, moradoše za- 
tvoriti svoje kontore. Taj ljubitelj umjetnosti siromašno je sahra- 
njen. Neznatan grob u crkvi Svetog Petra primi njegove smrtne 
ostatke. Istom za Pavla III sahranjen je u prezbiteriju crkve Santa 
Maria sopra Minerva. Tu mu je podignut spomenik od bijelog mra- 
mora. Rafael je svoga darežljivog mecenu pretekao smrću. Pre- 
minuo je na Veliki Petak 1520. Odar mu se nalazio ispod njegova 
majstorskog djela — »Kristova preobraženja«. 

Malo dana iza Leonove smrti izabran je u konklavu kao Papa 
Hadrijan VI, pobožni njemački kardinal Hadrijan, biskup iz Tor- 
tose, sin brodskog tesara iz Utrehta. U dobi je od 62 godine. Veliko 
je veselje zavladalo zbog ovog izbora u carevinskoj stranci kao i 
među svim dobrim kršćanima, ali rimska svjetina bijesni u svojoj 
srdžbi zbog sramote, što je kao nasljednik velikog Medičejca iza- 

bran »barbarin«. S mukom zadržao je kardinal Gonzaga mnoštvo 
da ne kamenuje članove konklava, dok su prolazili preko Anđe- 
oskog mosta. 

Iza dugog vremena evo opet na stolici Svetog Petra muža 
dostojna svoje službe. 

LAOKON 


Papa Hadrijan VI. 

Mukli zvukovi mrtvačkih zvona đdpiru u tihu sobu Belvedera.. 

»Koliko mrtvih ima danas u Rimu? upita Papa Hadrijan VI 
podigavši blijedo asketsko lice tamnih plamenih očiju prema taj— 
niku Dirku van Heezu. 

»Moglo bi ih, sveti Oče, biti do stotinu«, odvrati upravitelj pa- 
pinske kancelarije, koga je Hadrijan doveo sa sobom iz Holandije- 
u Rim. 

»Kuga u Rimu!« uzdahnu Papa. »Bog nas kažnjava zbog naših 
grijeha!« 

»Ne budite nepravedni prema samom sebi, sveti Oče!« primi- 
jeti mladi svećenik. »Živite poput monaha. Jedva priuštite sebi što 
je najnužnije. Tek se malo dotaknete one skromne hrane, što vam 
stavi na stol služavka iz Holanđije. Činite, koliko vam sile dopu- 
štaju, da u kuriji uspostavite pobožnu stegu.« 

»Kako je malo toga izvedeno! Koliko li još valja učiniti! Istina 
je, očistio sam Vatikan od njegovih strahota i nevaljalština. Otje- 
rao sam cijelu četu beskorisnih stihotvoraca, dvorskih lakrdijaša, 
muzikanata. i umjetnika izjelica, što ih je Leon hranio, za svojim, 
stolom. Naložio sam slikarima da sađu sa svojih skela, što ih po- 
staviše po stanzama i loggiama, jer moj pređšasnik ne ostavi ništa 
osim golemih dugova. Stoga me prozvaše škrticom i barbarinom. 
Zato na Pasquinu vješaju svaki dan nove bezobrazne stihove te se 
brinu, da i do mene dospiju. Danas je dolepršalo nekoliko tih listi- 
ća na moj pisaći stol. Evo ih. Možda će u tebi pobuditi smijeh, ali 
meni su odurni.« 

Oklijevajući uzme tajnik pamflete i čita dršćući od uzbuđenja: 

»Sada spopađe grad bijelo zlo. 

Tiber teče uzalud pokraj njega. 

Onda prazne drugi kafoao 

Iznad Rima: Njemačku pedanteriju. 

Čovjek ne može reći, što je gore. 

Oslobodio nas Krist od jednog i drugog zla!« 

»Rim ima opačina, u Rimu ima kuge, 

Ali je Rim ipak čestit, nije nikakvo pasje gnijezdo. 

Rim živi u veličini, umire u ruglu. 

Rim ne poznaje otrcanog njemačkog boga!« 

»Ovo nije napisao nitko drugi, već raspušteni Pietro Arentino 
nekadašnji sluga bankara Chigija. Leon ga je uzeo na svoj dvor, 
jer su ga razveseljavali njegovi stihovi«, izgovori Dirk van Heeze 
srdito. »Trebalo bi ovog podrugljivca utopiti u Tibeni!« 

»Onda bi se žabe u rijeci istom naučile kako valja kreketati. 
dra S ane! ^ Tnam sada prečih poslova od zatvaranja usta, iz 
kojih izlaze ovakve poruge. Svaku ću porugu drage volje podnijeti, 
samo da Gospodin odvrati od nas svoj bič. Kolera je oborila već 
mnogo žrtava. Otela mi je moga najvjernijeg i najboljeg kardinala, 
Svi cara Schinnera, ko ji mi predloži divnu osnovu u pogledu op- 
sežne crkvene reforme. Ako me Bog poživi, ostvarit ću tu osnovu, 
makar moji prelati i kardinali ne znam koliko galamili!« 

»Doklegod vlada kolera, neće biti prilike za djelo reforme. I 
onako kurija teškom mukom vrši svoje poslove, otkako gotovo i 
svi činovnici pobjegoše od kolere. Pred nekoliko dana ostaviše I 
nas kardinali svi do jednoga. Jučer je otputovao i kardinal Medici. , 
Zar ne bi, sveti Oče, bilo dobro, kad biste i vi osiguravali svoje 
slabo zdravlje?« 

»Moj otac bio je čestit utrehtski brodograditelj i stajao je 
čvrsto na svojim daskama. Njegov sam sin i ne ostavljam lađe, u 1 
koju me Bog postavi za kormilara, makar se ona posve raspala. Ali 
ako bi ti želio otići, ne ću te zadržavati.« 

»Moje je mjesto uz vas, sveti Oče!« odvrati svećenik odlučno. 
Oblačno se nebo nadvilo nad Rimom.« 

»Kamo sreće, kad bismo opet bili u Louvainu! Kao dekan crkve 1 
sv. Petra bio sam tamo sretniji, nego što sam sada na Stolici sv. j 
Petra. Strašno je trnje, koje se krije ispod tiare! Brige hoće da ' 
me satru! Sam znaš, da mi se ne mile osobito poganski kipovi, što | 
ih moji predšasnici skupiše u Belveđeru. Ipak pred jednim češće j 

stanem, jer mi se čini, da u njemu gledam svoju sliku. To je Lao- 
kon, koji sa svoja dva sina nikako ne može da se oslobodi dviju 
zmija, što se oko njih ovise, da ih zaguše. Ne mogu, Dirke, spasiti 
svoju djecu od dviju zmija, koje ih stišću. 

»Sigurno mislite na vjerski prevrat u Njemačkoj i na Turke?« 

»Zbog njih ne mogu spavati. Te dvije nesreće ispunjavaju 
moje stare dane dubokom bolju.« 

»Uzdajmo se u državni sabor! Poslali ste u Niimberg pobož- 
nog Franceska Chieregatija da pozove njemačke vitezove u boj pro- 
tiv Turaka i protiv novog krivovjerja. Muž je to, koji će znati do- 
lično obaviti svoju zadaću.« 

»Ne očekujem previše od njegove misije. Zlo je već uhvatilo 
duboko korijenje. Ima mnogo njemačkih knezova, koji Lutera šti- 
te. Usprkos wormskom ediktu njegove se knjige posvuda prodaju 
i požudno čitaju. Redovnici i redovnice ostavljaju hrpimice svoje 
samostane, pa se žene i udavaju ne obazirući se na svoje zavjete. 
Tako daleko dođe inače postojani njemački narod, koji uvijek no- 
sim u srcu s puno ljubavi. Ova strašna kušnja nije nas zadesila bez 
naše krivnje. Uputio sam svoga nuncija da na državnom saboru 
prizna posve otvoreno žalosno stanje rimske kurije, njezine stra- 
šne grijehe i mane, ali neka upozori na moju čvrstu volju da pro- 
mijenim to stanje, Dao Bog da njemački narod upozna ono, što 
mu je u ovo odlučno vrijeme na spasenje i svim se srcem obrati 
Bogu i pravoj vjeri!« 

»I Luter je bič, kojim nas Bog kažnjava!« 

»Bura je on, kojom Bog mete svoje gumno; sjekira, koja je 
stavljena na korijen. Pročitao sam Luterovu knjižicu »Kršćanska 
sloboda« i moram priznati, da sam uza sve njegove žestoke napa- 
daje na Rim potresen dubokom i pravom pobožnošću, kojom odi- 
še gotovo svaki redak. Koliko li bi taj monah iz Wittenberga mo- 
gao učiniti za spasenje Crkve, da se nije podao ovako neobuzda- 
nom prkosu! Ali tako je moralo biti! Ponizimo se pod rukom Gos- 
podnjom!« 

Sluga uniđe i najavi jednog viteza iz Reda ivanovaca. 

»Uvedi ga bez oklijevanja!« naloži Hadrjjan živo. 

Vitez u crnom ogrtaču s bijelim križem s počitanjem prigne 
koljeno pred Gospodarom Crkve. 

»Dolazite li s Roda?« upita Papa dršćući od uzbuđenja. 

»Jest, sveti Oče«, odvrati ivanovac, mlad čovjek smiona, otvo- 
rena pogleda. »Dolazim s Roda, koji se pretvorio u pakao. Provu- 
kao sam se noću iz luke na ribarskom čamcu. Tri mjeseca snosimo 
opsijedanje, kojim upravlja mladi sultan Sulejman. Tri mjeseca 

pucaju na nas Turci iz svojih brončanih topova i bacaju nove đa- 
volske granate, koje za udarca eksplodiraju. Ali zidine naših ut- 
vrda odolijevaju. Tada se turski inžinjeri dadoše na kopanje ro- 
vova kroz kamenitu zemlju, da minama sruše naše tvrđave. Mi smo 
pravili od prepolovljenih bubnjeva slušalice, kopali prema Turci- 
ma te ih dočekali sa zapaljenom naftom. I opet zagrmješe topovi 
koncentrirajući napadaje na utvrdu sv. Jurja, na španjolsku kulu, 
na Marijina i Ivanova vrata. Kad im uspije negdje kakav prolom, 
zajurišaju s divljim janjičarima i smionim spahijama na čelu. Uvi- 
jek smo ih suzbijali i ništili obarajući njihove ljestve. Slomili smo 
i opći napadaj, koji je bio upravljen na sve točke naše tvrđave. 
Suzbismo Osmanlije, premda su brojem bili deset puta jači od nas-«. 

»Da li će se Rod održati?« upita Papa bez daha. 

»Hoće, ako mu stignu pojačanja. Neprijatelj je pretrpio gole- 
me gubitke. Umiru tisuće golorukih seljaka, koje je Sulejman pri- 
silio da kopaju opkope za jesenskih kiša. Spahijski konji ne nalaze 
više trave na oskudnim livadama, dok janjičari sve žešće traže, 
da se povrate na kopno. Ali i mi trpimo nestašicu svega. Živežne 
namirnice primiču se kraju. Mnogo nam se topova raspuklo. Su- 
lejman je zbog vlastite oskudice prisiljen da zasada zabrani svaki 
napadaj, ali će dopremiti nove topove, nove čete iz Anatolije. jer 
je odlučio da neće od otoka uzmaknuti, dok ga ne osvoji. On se 
konačno bori za vlastitu krunu i život, jer se ne može vratiti kao 
pobijeđeni, a da ga janjičari radi toga ne obore s prijestolja.« 

Mladi se vitez uspravi. 

»Treba nam pomoći, sveti OČe! Veliki meštar Filip Villiere de 
1’ Išle d’ Adam, koji ponizno i s pouzdanjem pada pred vaše noge, 
poslao me u tu svrhu k vama. Fo njegovoj naredbi polazim od vas 
radi iste stvari francuskom kralju, dok je drugi vitez u isto vrije- 
me pošao u Španjolsku da potraži cara Karla V. U ime svoga Reda, 
koji se nalazi u stisci, u ime žena, djece i staraca našeg otoka, koji 
u svojoj nevolji gotovo očajavaju, u ime kršćanstva koje bi s Ro- 
dom izgubilo svoju najjaču tvrđavu, molim vas, sveti Oče, da po- 
mognete što više i 'što brže možete!« 

»Ah Bože, kako da vam pomognem?« uzdahnu do dna duše 
potreseni Papa. »Ruke su mi prazne zemaljskih dobara, pa ne mo- 
gu drugo već da blagoslivaju i mole. Novac, što sam vam ga poslao 
početkom godine, pozajmio sam od rimskih banaka, premda ne mr- 
zim ništa toliko, koliko dugove. Skrajna štedljivost omogućila mi 
je da okupim tisuću plaćenika, ali nemam lađa da ih prevezem na 
Rod. Ratnici se razidoše u Napulju, jer ih nisam mogao više 
plaćati.« j 

»Kod Krete boravi, sveti Oče, mletačka flota koja bi mogla 
otjerati od Roda čitavu tursku vojsku, ali se ni jedno jedro ne 
miče da nam pomogne.« 

»Od Mletaka se ne može ništa očekivati, pogotovo kad nedav- 
no sklopdše s Portom novi ugovor da osiguraju svoju trgovinu. 
Magnifica Communita, kako nazivaju republiku sv. Marka, smatra 
svoie zlatnike važnijim nego kršćanstvo. Španjolska i Portugalska 
trebaju svoje lađe za osvajanje Novog Svijeta i da svoje zlato 
dovezu kući. Car se u savezu s Henrikom VIII bori protiv fran- 
cuskog kralja Franje I. Sva moja nastojanja oko uspostavljanja 
mira i oko združivanja raznih naroda za borbu protiv Turčina, os- 
tadoše uzaludna.« 

»Onda nas može spasiti samo čudo«, reče muklo vitez. 

»Svijet je tako zao, da od neba ne možemo očekivati nikakvo 
čudo. Spreman sam, gospodine viteže, da učinim sve što mi samo 
bude moguće. Prodat ću sve dragocjenosti, koje još ostadoše u Va- 
tikanu od Leona X, samo da vam pomognem. Kad bih mogao spa- 
siti Rod krvlju svoga srca, spremno bih tisuću puta žrtvovao život 
u tu' svrhu.« 

»Vaša me je dobrota, sveti Oče, duboko ganula«, reče vitez te 
prignu glavu pod rukom starine Pape, koji ga je blagoslivao. 

»Jedva prođe godina dana«, progovori Hadrijan, kad ivanovač < 
ostavi Belvedere, »otkako Beograd pade u turske šake. Srčani je 
Ivan Kapistran uzalud žrtvovao svoj život. Ako Rod padne, čitava 
je Italija otvorena Osmanlijama. Reci sam, Dirke, smijemo li se još 
nadati čudu?« 

* * * 

Zima je dokrajčila veliku pošast. Prelati i kardinali vratiše 
se u Vječni Grad. Kurija se prihvaća svojih redovitih poslova, ali 
papini jadi ostaju. Nuncij se vratio iz Numberga praznih ruku. Na 
saboru se samo govorilo, a ništa se nije postiglo. Nije mogao dobiti 
nikakve pomoći niti za ugroženu Ugarsku, ni za Rod. Provođenje 
worsmkog edikta odgođeno je zasada kao nešto, što je neprovedivo. 
Pače i u samom Numbergu, javlja Chieregati, propovijedaju četiri 
Luterova propovjednika. Nuncij se jedva usuđivao pokazati na ulici 
od prijetnja naroda. 

S najvećom zabrinutošću čeka Hadrijan na vijesti s Roda. Ali 
nikakav glas ne dolazi iz opsjednute tvrđave, koja vodi posljednju 
herojsku borbu protiv turske nadmoći. 

Đok j e Papa 21. prosinca 1522. služio svetu Misu, pade mu pred 
noge velik kamen sa svoda. U isto vrijeme naredi Veliki meštar 
ivanovaca, da se na zadnjoj utvrdi rodskoj izvjesi bijela zastava 
Do ov.e očajničke odluke dovela ga briga za gladni narod, nedosta- 
tak baruta i oružja. * d 

da Vit6ZOVi ’ VeĆ Žene ’ Stard 1 *3«*- Nisam htio, ' 

te p^o trtgS" “ m ° J “ 8 ’ a ™*' * aJ SPČ “ i *“*»■ <*<* 

Papigo padu"?tvrd n a a vr e ^ 

-Bijednog li kršćanstva!« uzdahnu Hadrijan, koji se sve do 
zadnjeg časa nadao, da će se tvrđava održati. -Umro bih zadovo- 
ljan, da sam mogao združiti knezove na otpor protiv Turčina.« 

»Sigurno ce biti na utjehu Vašoj Svetosti, što se Sulejman 
ponio veoma velikodušno prema braniteljima Roda«, reče poslanik 
»Zabranio je svojim janjičarima svako pljačkanje. Sam je u svom 
sjajnom bijelo-zlatnom odijelu odjašlo prema kući Velikog meštra 
s kojim je postupao s najvećim počitanjem. Svim kršćanima, koji 
ostadoše na Rodu, osigurao je potpunu vjersku slobodu. Ponudio 
se,, da ce na turskim lađama prevesti na Kretu sve žive vitezove 
zajedno s njihovim oružjem. U mladog je sultana veliko i pleme- 
ruto srce, koje zaslužuje naše uđivljenje.« 

»Veselim se njegovu velikodušju, premda me ono ispunjava 
velikom brigom. Nada u isti postupak otvorit će mu još mnoga vra- 
ta,, koja mu je strah dosada zatvarao. Nisu najokrutniji tirani 
uvijek najopasniji.« 

»Sulejman je prijatelj znanosti i zapravo neprijatelj rata. Ra- 
tove vodi samo s toga, što bi se besposleni janjičari u kasarnama 
bimili.-« 

»Prema tome, eto za nas doskora nove pogibelji.« 

»Svakako! Sultan koji bi volio mir, a izbjegavao rat, ne bi du- 
go živio.« , 

Bez prestanka trudi se Papa, ne bi li uspostavio mir među 
evropskim narodima, te ih združio u borbi protiv Turčina. Na sve 
glasnije molbe Ugarske za pomoć šalje tamo kardinala ICajetana 
kao svoga legata s 50.000 dukata. U Markama je kupio žita za 
ugarsku vojsku. Najvruća želja njegova srca, da bi kršćani sastavili 
zajedničku frontu protiv Turčina, nije se ispunila. 

U neumornom radu do ppsljednjeg časa, ispusti veliku i ple- 
menitu dušu 14. rujna 1523. Na njegovu spomeniku piše: 

»Ovdje počiva Hadrijan VI, koji je smatrao najvećom nesre- 
ćom- što je morao vladati.« Deset godina kasnije svečano je sahra- 
njen u njemačkoj nacionalnoj crkvi Santa Maria dell’ Anima. 

Rim kliče od veselja zbog smrti Pape, koga je kao stranca 
mrzio ne shvaćajući njegove dobrote i njegove veličine. Na kući 
Hadrijanova liječnika osvanula je jednog jutra ploča s natpisom: 

»Osloboditelju domovine.« 

Podrugljivac Pietro Aretino opet se vratio u grad. 

Kardinali izabraše Julija Medici, rođaka Leona X, kao Papu 
Klementa VII. 

JUNKER JORG 


Luter u Wartburgu — Sickingen — Hutten — Seljački rat 


Plemić-paž Klaus iz Stemberga nije nikakvo zečje srce, ali 
se ipak potajno prekriži i strelovitim uzdahom zazove u pomoć sv 
svece, prije nego što pokuca na teška hrastova vrata sobe stranog 
viteza. Zaista je neobičan čovjek taj Junker Jorg, koji je jedri 
tamne proljetne noći došao u Wartburg! Nitko nije znao otkuda 
je, iz kojeg roda potječe, zašto dan za danom, pa i za najljepš 
vremena, sjedi za pisaćim stolom, na kojem su hrpe knjiga i papi 
ra. Da li je gost ili zarobljenik? Uzalud se Klaus raspituje o svem 1 
tome. Nitko mu ne odgovara. !a 

l 

Često satima tapka stranac po daskama što škripe, ili sjedi uz 
veliki okrugli prozor, gleda ukočeno u daljinu, a da jedva i pogleda' 
mladića, kad mu donese u sobu pečenje i vino. Ali ponajviše sjedi 
uz pisaći stol, drži u ruci guščje pero i škripi njime preko bijelog pa 
pira ili čita stare, požutjele folijante. Kad bi paž ušao, gunđao bi 
Jorg nezadovoljno zbog smetnje i upravio na nj divlji pogled m 
dubokih očnica. Katkada bi mu ipak prijazno odgovorio na poz 
drav i kojom se šaljivom riječju zahvalio na jelu i pilu, a drugi 
put opet otpustio bi ga bez ijedne riječi. 

čudno se stranac promijenio za ovih šest mjeseci, što ga Kla' 
dvori. Ispočetka je imao glatko, koštunjavo lice, koje kao da mu je 
omršavilo od mnogoga pošćenja; nosio je i za toplog vremena velik 
baret, a sada mu buja napola razdijeljena crna brada, okrugli su 
mu obrazi obrasli, a baret visi na vješalici za odijelo, premda je 
sada zima i u starom dvorcu dosta hladno. 

Ovaj put, primi, hvala Bogu, Junker Jorg mladića s prijaznim 
<x jzdravom, te će mu smiješeći se: 

»Hvala ti, dragane, na piću, ali mi ne lijevaj više- vina u tin- 
tamicu, već u čašu!« Mladić se zacrveni zbog pometnje, koja mu se 
ootkrala pred nekoliko dana. 

»Ovdje vam je, gospodine, hladno«, primijeti mladić brzo. »Da 
metnem malo drva?« 

»Da, učini to, moj mladiću! Pravo imaš, hladno je. Evo je či- 
teva guma u snijegu. Jadnih li ptica! Donesi mi molim te, komadić 
■kruha, da im ga izmrvim na prozoru. Veoma volim ptice. One su 
mi utjeha na mojem Patmosu.« 

»Sto je to Patmos, gospodine?« 

»To je neki daleki otok, na kojem je sv. Ivan napisao svoje 
Otkrivenje. A sada poleti, pa donesi kruha!« 

Dječak ode kimajući glavom. 

»Patmos!« govori paž samom sebi, kad je zatvorio vrata. »Neki 
daleki otok! Sta se Patmos tiče Wartburga? Čovjek bi rekao, kao 
da ovaj stranac nije uvijek pri zdravoj pameti.« 

Martin Luter uzima opet u ruke pero da nastavi golemo djelo, 
što ga je počeo izvoditi pred nekoliko tjedana. Nakanio je da pre- 
vede Sveto Pismo iz originala na njemački jezik. Prevest će naj- 
prije Novi Zavjet. 

Nije ovo prvi prijevod Svetog Pisma, što se dovršio na Wart- 
burgu uz neumornu, ustrajnu marljivofet, ali je Luterova riječ puna 
neobične snage; plamsa i svijetli; puna je krvi i života; divno je 
upriličena veličini Božanske Objave. 

Dječak je donio kruha. Luter otvori prozor te dugo gleda bijele 
brežuljke, tihe sniježne šume, stabla, grane na kojima se cakli mraz. 

Sigurno misli na onu noć, kada ga je konjanička četa dopremila 
na Wartburg i za njim se uza štropot podigao most. Poslije sve one 
buke, kojoj umače, ovila ga je ovdje potpuna tišina i samoća. Uvi- 
jek je prije bio u društvu. Studenti su mu klicali u Wittenbergu, 
vojnici ga oduševljeno pozdravljali u Wormsu; seljaci, građani, pla- 
ćenici i školarci okruživah su ga, kad bi se negdje zbog odmora za- 
ustavila kola, na kojima se vozio. Jedni su prigibali pred njim ko- 
ljeno iskazujući mu čast kao proroku, kojega je Bog poslao, dok su 
Sa drugi proklinjali i u srdžbi grđih. Ah uvijek se našlo prijatelja, 
koji su ga pridizali, kad bi ga ostavila srčanost. Uvijek je imao su- 
boraca, koji su ga podržavah unatoč državnom progonu i ekskomu- 
urkacij i , A sada je evo sam samcat, sličan brodolomcu, što su ga va- 
°vi izbacili na neki samotni otok. Osamljen je u šumskoj tišini, u 
Velikoj šutnji svoga zatočen ja. 

Kad se prvog jutra probudio iza nemirne noći, osjećao se kao 
čovjek, koga je neobična sudbina bacila na nepoznatu zvijezdu- 
osjećao se kao netko, tko je izgubio samoga sebe. Nije mu ništa 
ostalo: Ni dragi habit, ni ćelija u crnom samostanu witenber- 
skom, ni vlastito ime. Država ga progoni, papina ga je ekskomuni- 
kaoija izbacila iz crkvene zajednice. Ne preostade mu ništa osim 
Svetog Pisma u originalu, što ga je sa sobom ponio na put. 

Još mu je nešto ostalo: Srce uznemirivano divljim burama* 
srce, koje nije htjelo nikako da zamukne; srce, koje ga je mučilo 
za svijetlih i tmurnih dana, za besanih noći, kad bd čavke galamile 
oko wartburških tornjeva. 

Cesto bi se oko njega zgusnula duboka grozna tama, te mu se 
crnilo, da je osjeća gotovo na tjelesan način. Činilo mu se katkada 
kao da ova tama poprima đavolski izgled. Nikad nije uzmicao od 
njega demon, koji ga je mučio, strašio, bacao amo tamo u nesnoš- 
Ijivoj patnji. Uvijek bi rovale u njemu misli: 

»■Sta si učinio time, što si srušio most iza sebe? Sto si učinio 
čovječe, bez domovine? Odbaciše te nebo i zemlja. Tko si ti, koji 
hoćeš jedini da budeš mudar? Zar je bezbroj drugih u zabludi? 
Zar su tolika stoljeća bila na krivom putu? Sto ako se varaš? Sto 
ako sa sobom povučeš tolike ljude u zabludu i propast?« 

v .. se i e javljala u njemu živa želja za onim što je ostavio; 

zelja za vjerom djetinjih dana; želja za Crkvom, iz koje ga izbaciše. 

Od Eisenacha dopiru do njega tihi zvuci zvona. Ledeni zimski 
zrak budi ga iz njegovih sanja. Brzo prosu mrvice kruha po hlad- 
nom kamenu, zatvori prozor, stane grijati ruke na vatri kamina i 
ukočeno se zagleda u crveni plamen. 

Jest, teška je patnja njegove samoće; teško je breme užasne 
smjelosti; teško je mučenje savjesti, koje nikad ne prestaje. Na 
izrezbarenoj škrinji između kreveta i kamina leži hrpa ispisanih 
papira. To je spis, kojim Luter udara na tobožnje »Zloporabe svete 
Mise«. Na prvoj stranici predgovora nalazi se rečenica: 

»Kako li mi je često drhtalo srce od straha . . .« 

Ali se njegov prkos uvijek dizao protiv tjeskobe. Luter se očaj- 
nički borio, kao što se bori plivač u bujici, koja hoće da ga zanese 
u vrtlog. Zatim se čvrsto hvata pera te gnjevnim slovima puni stra- 
mcu 7a stranicom. Luter piše stenjući od muke. Piše pisma, piše 
knjižice kipeći od srdžbe, zaboravljajući na svaku mjeru. Sve je 
to kipjelo, psikalo, gorjelo poput plamena. Žarka lava tekla je 
kao iz gorućeg vulkana. 

Evo njegova spisa s naslovom: »Samostanski zavjeti«. U tom 
spisu razbija i dere u bijesnom gnjevu sve oblike onoga što je nekoć 
smatrao svojom velikom svetinjom. »Bezbožnim, svetogrdnim i 
prokletim« naziva zavjete onih, koji obećaše siromaštvo, čistoću i 
poslušnost u težnji za spasenjem i svetošću. I on je radi tih istih 
razloga pobjegao nekoć iz svijeta tražeći sreću u tišini samostanske 
ćelije- Sigurno je sada pomišljao i na riječi svoga oca, koji je sum- 
njao o njegovu redovničkom pozivu: »Da to nije samo obmana 
sotone!« 

Evo i drugog spisa, koji govori o tobožnjoj »Zloporabi Mise«. 
U toj je knjižnici Luter neumjereniji i neobuzdani j i nego u onoj, 
koju malo prije spomenusmo. Ne poriče Kristove prisutnosti, ali 
odbacuje žrtveni karakter Mise; traži, da se dadne novi oblik pro- 
slavi Zadnje Večere. Bijesno udara na »popove-misnike«, na »na- 
mazano i ošišano svećeništvo«, na »neoprane i bezbožne tikve«, koje 
sjede na krasnim i kraljevskim prijestoljima; na Papu, na kardi- 
nale, na biskupe, na monahe, na popove s njihovim školama u Pa- 
rizu i Louvainu, »s njihovim dragim sestrama Sodomom i Go- 
morom.« 

Drugi put opet progovara Luter kao dobar otac, kao nježna 
majka. Tješi prijateljskim pismom i nesretnog, teško bolesnog 
Tetzela, na kojega je nekoć bijesno napadao. Isti Luter, koji psuje 
poput kočijaša, sipa na prozor mrvice pticama i na lovu, kojem se 
priključio protiv volje, krije pod svoj ogrtač zečića da ga zaštiti 
od lovaca i pasa. Taj isti Luter, koji poput titana sipa munje, pro- 
klinje i osuđuje, bori se u vrućoj molitvi izjutra i navečer s Bo- 
gom; noću se potajno šulja u dvorsku kapelicu, gdje ponizno gleda 
raspelo, pred kojim je nekoć sveta Elizabeta lila suze. 

Uvijek je u buri, naročito za svoje samoće. Dusi tame straše 
ga poput sablasti; gone ga do ruba očaja, a onda mu se najedamput 
pričini, da vidi svjetlo, osjeća da ga ljubav Gospodnja obuhvaća, 
misli, da je spašen u miru i sigurnosti, no onda ponovo pada u po- 
nor tuge. 

U njegovu dvorsku pustinju dolijeću pisma. Filip Melanchton, 
čovjek finih osjećaja, profesor klasičnih jezika na wittenberškom 
sveučilištu, tuži mu se zbog svoje nevolje; iznosi mu svoje kušnje, 
svoje sumnje, svoje borbe. Pišu mu prijašnja redovnička subraća i 
traže savjeta i potporu od onoga, kojemu bi još i te kako trebala 
ruka pomoćnica. Šalju mu Huttenove gnjevne poslanice i letake. 
Svaki redak ovog junkera zanešenjaka tutnji poput vojničkog 
bubnja. Hutten ne će borbu duhova, nego prema njegovu mišlje- 

nju treba udariti mačem, da se prokrči put »čistom evanđelju«. 
»Ne će ići bez ubijanja i prolijevanja krvi«, rekao je Hutten otvo-1 
reno šaškom izbornom knezu. 

»Kako li slabo razumije moju teologiju križa!« uzdahnu Luter 
kad ispusti iz ruke divlje stihove, i pun zabrinutosti misli na jade, 
što će ih bijednom njemačkom narodu donijeti krivo shvaćena 
sloboda. 

Luteru piše franački slikar Lukas Granach, koji je u Witten— 
bergu otvorio veliku radionicu. Već je godinama Luterov prijatelj. 
Čovjek je to pun stvaralačke fantazije, jednak reformatoru u neo- 
graničenoj uzbudljivosti srca. Neutaživa čežnja prisili Lutera da po- 
četkom prosinca ostavi Wartburg te potajno dođe u Wittenberg. 
Majstor Lukas skrivao ga je u sobici iza svoje apoteke, jer se usput 
bavio i tim poslom. Tom zgodom naslikao je Jorga u crnom ka- 
putu i s crnom bradom. 

Uzdahnuvsi sjeda Luter na drvenu stolicu da nastavi orijaško 
djelo prevođenje Svetog Pisma. Iz svakog, retka sja mu svjetla 
božanske objave i umiruje srce, koje neprestano muče nove želje. " 

Ispred prozora zoblju gladne ptičice mrvice. 

Kad se snijeg po brdima otopio, Luter je skoro dovršio pri- 
jevod Novog Zavjeta. Samo ga veoma ljuti Poslanica sv. Jakova, 
koji vjeru bez djela pnoglasuje mrtvom. U svojem bijesu naziva 
Luter ovu Poslanicu pravom »slamnatom poslanicom«. 

Kako se sada bavi upravo ovom Poslanicom, osvanuše za paža 
Klausa zli dani. 

»Nosi se iz sobe i ne smetaj me!« dočeka ga Luter, kad je iza 
bojažljivog kucanja stupio u sobu. 

»Ne srdite se, Junker Jorge!« protepa mladić. »Glasnik konja- 
nik donio je pismo iz Wittenberga.« 

»Iz Wittenberga? Daj ovamo!« Brzo je razlomio pečat. Već je 
po adresi prepoznao Melanchtonov rukopis. Sto je dulje čitao, ta 
je više mrštio čelo. 

U pismu izražava prijatelj veliku zabrinutost zbog događaja, 
koji se zbivaju. U Wittenbergu sve ide naopako. Svatko kalupi sebi 
evanđelje po vlastitoj volji. Karlstadt zabacuje Ttrštavanje djece i 
traži da odrasli još jednom budu kršteni. Još Karlstadt bjesni na 
štovanje pobožnih slika govoreći puku: »Bilo bi tisuću puta bolje 
kad 'bi se svete slike nalazile u paklu ili plamenoj peći, nego u kući 
Božjoj.« Studenti provali še u župsku crkvu, otjeraše svećenike s 
oltara, prouzročiše strašnu buku i vikali su da su krvnici korisniji 

od popova; da se slike moraju razderati, oltari srušiti; da od oltar- 
n jh kamenova valja napraviti vješala i stratišta. 

Nekadašnji monah augustinac Gabrijel Zwiling poriče prisut- 
nost Kristovu u Presv. Sakramentu; klanjanje Presv. Sakramentu 
naziva kumirstvom. Svemu ovome pridodaje Melanchton, kako 
stigoše glasnici iz Zwickaua s vijestima da je propovjednik Toma 
Miinzer nakanio osnovati novo kraljevstvo na Sionu, u kojem ne bi 
bilo ni vanjskog bogoštovlja, ni vanjskog zakona, ni svjetovne vla- 
sti. Budući da je gradsko vijeće otjeralo Mtinzera i njegove sumi- 
šljenike, stigoše trojica od njih — tkalac Nikola Storch i još dvo- 
jica — u Wittenberg da propovijedaju novo evanđelje zabacujući 
svaku znanost. Ovi propovjednici tvrde, da su primili Duha Svetoga 
i da pnosvjetljenje, što im ga daje Duh Sveti, vrijedi više od Bib- 
lije. Sam Karlstadt ide krojačima i postolarima pa traži od njih da 
mu tumače Sveto Pismo, jer je uvjeren, kako je za taj posao pri- 
kladan samo onaj, koga znanost nije pokvarila. 

Tako eto dođe do strašne zbrke. Melanchton priznaje, da se ni- 
kako ne može snaći; da ne zna, šta treba držati o duhovima koji 
govore iz novih proroka, pa stoga usrdno moli prijatelja da u ovim 
stvarima bude sucem. 

Ljutito odloži Luter pismo. To je dakle sjeme, što ga je sam 
posijao! 

Sutradan 1. ožujka 1522. ostavi Luter zauvijek Wartburg te 
usprkos državnom progonu i ekskomunikaciji Crkve polazi u Wit- 
tenberg. U viteškom je ruhu. Opasao je mač. Na glavi mu je crvena 
kožnata kapa. U Wittenbergu izreče na veliku radost kneževu 
osam gromomih propovijedi protiv »zanesenjaka i sektaraca«, koji 
svojom krivom naukom ruše ono, što je on podigao. 

Ah vatru sto se na njegovoj zublji zapalila, ne može više ugasiti. 
Ona bukti po svoj zemlji, i to veoma često tmurnim i krvavim sja- 
jem. Toma Miinzer počeo je plijeniti crkve. Razbija divne oltare, 
ništi majstorska djela kršćanske umjetnosti, lupa najdragocjenija 
išli, kana okna, bjesni ne samo protiv papista, već i protiv witten- 
berškeg reformatora. 

Plaćenički vođa Franjo Sickingen započe rat protiv trierskog 
nadbiskupa Rikarda Greiffenklausa u želji »da evanđelju napravi 
otvor«. Sijekući i paleći provali Sickingen ljeti 1522. u biskupski 
posjed, osvoji Sankt Wendel, a onda s oružjem krene na Trier, 
ali ga grad junački dočeka. Sve su njegove navale ostale bez us- 
pjeha. Nakon petog juriša nestade mu baruta, pa sa svojim div- 

Ijim hordama stane uništavati bujne krajeve u dolini Mozele Robi 
i pak crkve i samostane »u ime evanđelja«. Divljao je po selima-go- 
re nego poganin i Turčin. 8 

Falački grof iz Nurnberga, zastupnik cara, koji je boravio u 
Španjolskoj, izreče državni progon nad tim vitezom razbojnikom 
Sackingen se je tome smijao kao kakvoj šali. I dalje se viju nje^ 
gove zastave tutnje bubnjevi njegovih vojnika, a sela i gradovi 
padaju u prah i pepeo. 

Pristalice prilaze Sickingenu sa svih strana. Grofovi Fusten- 

nZV ^ ^ Pe 23 nj6ga Č6te P° Alzasu ’ Breis gau, po Sungau. 
Noću, uz logorske vatre ori se plaćenička pjesma: 

»Zovem se Franjo, 

Franjo sam, 

Franjo ostajem. 

Otjeraj me, falački frofe! 

Landgrofe hessenski, kloni me se! 

Sa mnom moraš držati, biskupe trierski ! 

I biskup iz Mainza mora mi se pridružiti! 

Pa sada mi recite, tko će iza godinu dana biti carem!« 

.Bilo ih je mnogo, koji su mislili da je Luter u sporazumu s 
uoojicama i palikućama, naročito otkako izdađe spis pod naslovom 
»Kakva se poslušnost duguje svjetovnoj vlasti«. U toj se knjižici 
žestoko obara na knezove koji se opiru njegovoj nauci i koji zabra- 
njuju sirenje njegovih spisa. Ali Melanchton uvjerava, kako upravo 
Sickingen otescava Luterovu stvar i kako je reformator duboko 
potišten zbog pobuna. 

Nad Sickingenom navukoše se doskora crni oblaci. Knezovi 
nerski, hessenski i falački opkoliše ga u proljeće 1523. u njegovoj 
tvrđavi Landstuhlu te otvoriše vatru na nju sa svih strana. Nakon 
osam dana pretvorena je tvrđava u ruševine. Branitelji izvjesiše 
Dijelu zastavu. Sickingena smrtonosno rani u glavu greda, koja je 
pala na nj. Buntovnik preminu dan iza kapitulacije. Onaj koji je 
htio da »evanđelju napravi otvor«, rastade se s ovim životom u 
svojoj tamnoj kamenoj rupi, nakon što se ispovjedio i pričestio. 

Ulrđh Hutten, koji je na svoju ruku vodio manje borbe, po- 
bjeze iza Sickingenove smrti u Basel nadajući se, da će se tamo 
skloniti kod Erazma, svoga nekadašnjeg prijatelja, ali ovaj učenjak 
linih osjećaja odbi razbijača, prezirući njegova divljanja. Iz Mul- 
hausena piše Hutten bijesno pismo Erazmu. Taj mu odgovori nazi- 
vajući ga prezirno literarnim kljusetom. 

Uto Hutten oboli na smrt zbog raspuštena života i nađe posljed- 
nie utočište u Ziirichu. Milostivo se zauzeo za njega katedralni sve- 
ćenik Zwingli. 1. rujna 1523. razbješnjelo se Huttenovo divlje srce. 
Umro je na otoku zuriškog jezera Ufenau u dobi od 35 godina. 
Uije ostavio iza sebe ništa drugo osim pera, kojim je u plamenu 
spisu »In tyrranos« izrekao posljednje prokletstvo nad knezovima. 
S njim preminu jedan od one izgubljene skupine, koji htjedoše da 
nasiljem prošire Luterovu nauku. 

* * * 

U Njemačkoj ne dolazi do mira. U Švapskoj dižu se u ime 
Luterove slobode teško potlačeni seljaci protiv svoje gospode. Pri- 
ključuje im se Toma Miinzer, koji je potpuno prekinuo veze s Lu- 
tkom i počeo ga đavolski mrziti. Buntovnim seljacima postaje 
Miinzer trubljačem i barjaktarom. Kod Frankenhausena sukobila 
se seljačka vojska s četama hessenskog landgrofa Filipa. Miinzer 
naloži svojim vojnicima da naprave tvrđavu od kola. Još im je obe- 
ćao, da će sve neprijateljske kugle pohvatati u svoje rukave. Za 
navale .neprijateljskog konjaništva gube seljaci srčanost, razbježući 
se na sve strane, padaju pod udarcima mačeva, izdišu ispod kopita. 

Miinzer je pobjegao u Frankenhausen. Nađoše ga u krevetu 
i ođvukoše u zatvor. Osuđen je na smrt, na koju se spremi po kato- 
ličkom običaju. Prije nego što mu krvnička sjekira odrubi glavu, 
opozva sve zablude. 

U Schwarzwaldu huška seljake u ime nove slobode bivši vojnik 
Jos Fritz. Oganj pobune planu također u Wiirtembergu, u južnoj 
Bavarskoj, Elzasu, Austriji, Franačkoj, Thiirimgiji. 

S toljagama, helebardama, kosama i sjekirama polaze seljaci 
na utvrde i samostane, sijeku, pale, otimaju, ubijaju, peku svoju 
gospodu u njihovim tvrđama, natiču ih na helebarde. Posvuda se 
vije seljačka zastava, na kojoj cipela predstavlja seoski savez. 

Tu i tamo združuju se seljaci s nižim plemstvom. U Odemvaldu 
izabraše viteza Gotz Berlichingena za vođu, ali vitez umače, kad mu 
se pružila zgodna prilika, a seljake je prepustio njihovoj sudbini. 

Nesreća za nesrećom poče pratiti seljački savez. Svapski voj- 
skovođa Georg Waldburg svladva posvuda divlje seljačke skupine, 
osvaja njihove kolne utvrde, izriče strašne osude nad seljačkim ko- 
lovođama. Katkada se »Cipelin savez« bori očajničkom srcanoscu 
protiv viteza i plaćenika. Tako je crna skupina Flonjana Geyersa 
branila sa 600 ljudi tvrđavu Ingelheim. Ah je sudbina buntovni 

seljaka bila zapečaćena. Knezovi ih prisiliše da polože oružje i 
okrutno im se oisvetiše. p oružje i 

Luter je najprije opominjao gospodu da štede siromašnog čovje- 
k ... da mu olakšaju stanje; sada je uzbuđen zbog strahota što ih 
poimjaju seljaci, pa u jednom letku pod naslovom »Protiv razboj- 
ničkih a krvoločnih seljačkih rulja« govori, kako ih treba pobiti 
kao bijesne psei .Neka ubija, neka davi, tkogod može! UdriteTaZ 
na njih svojim puškama!« 

U isto vrijeme pjevaju posljednji iz »Cipelina saveza«: 

»Martin je svjetovao, 

Da se popovi peku, 

Da se monasi potpaljuju, 

Da se opatice vode u javne kuće. Kyrioleis!« 

^ da Luter “i 6 želio krvavog ustanka, ali je njegov 
neobuzdani spis protiv knezova dosta pridonio tome. 

U mnogim gradovima usplamtjela je buna u ime nove evan- 
đeoske slobode, ali je okrutno ugušena. Velikom rezbaru Dillu 

danT K ,rU i 0rm ° Je kFVnik mkG ' ° n ’ ko S a Je prije godinu 
ana Wurzburg izabrao za svog načelnika, nije se priključio bun- 
tovnicima iz vjerskih razloga, već iz želje da gradu izvojšti slobodu. 
Uo konca života ostao je vjernim sinom Crkve. 

* * * 

Iste krvave godine 1525. oženi se Luter s Katarinom von Bora 
nekadašnjom redovnicom iz plemenitaškog samostana u Nimbsche^ 
nu. Luka Granach bio mu je jedan od svjedoka. Grad Wittenberg 
dao mu je vino za svadbu, a kneževskd dvor pečenje. Mjesec dana 
prije toga umro je izborni knez Fridrik Mudri, koji malo prije svoje 
smrti pristade uz novu vjeru. Zadnju je večeru primio prema lute- 
ranskom obredu pod objema prilikama. 

»Nisam zaljubljen, ne osjećam strasti«, piše reformator iza 
sklapanja ženidbe nekom prijatelju, »ali sam joj dobar« Ipak ne 
osjeća zadovoljstvo u srcu, jer oko njegova bračnog kreveta gore 
baklje strasnog seljačkog rata. Dva dana prije vjenčanja piše: 

»Kakvu li dreku podigoh svojom knjižicom protiv seljaka! Za- 
boravljeno je sve, što je Bog učinio svijetu po meni. Protiv mene 
diglo se sada sve: i gospoda, i popovi, i seljaci. Svi mi žele smrt!« 

»SAGNI SE, IVICE, MORAŠ U PEC!« 


Zivingli 

Deset je godina, otkako je siromašni pastirić Toma Platter 
ostavio svoje koze, što ih je pasao po waliskim Alpama, i što svojoj 
majci reče zbogom te s nekoliko bakanata, iliti starijih učenika, kao 
njihov štićenik, pođe u svijet da izući nauke, za kojima je čeznuo 
svom dušom. 

Bilo je to teško putovanje njemačkim cestama. Za svoje ba- 
kante morao je prositi, morao je krasti, dok su mu oni rijetko ka- 
da pružili čestit zalogaj. Cesto je noćio po konjskim stajama, u 
sušarama, na vrećama od žita po sajmištima i smrzavao se. U nje- 
govoj se košuljici skupilo toliko gamadi da ju je znao u hrpama 
stresti u kakvu jamu, koju bi onda uz gorku šalu uresio drvenim 
križićem. 

Od vremena do vremena pročučao bi po nekoliko mjeseci u 
kakvoj školi, ali glad ga je naučila krasti i varati, a ne mudrosti, 
zato je pobjegao i napokon se vratio u svoju Švicarsku. Kad je 
opet ugledao seljake u njihovim bijelim haljecima, oči su mu se 
napunile suzama od radosti. Činilo mu se, da se nalazi u nebu. Na- 
kon duga lutanja nađe sklonište kod preceptora Mifconiusa u 
Ziirichu. Učitelj ga je primio u svoju kuću uz uvjete, da mu obav- 
lja kućne poslove. Za Stanovanje označio mu kutić u potkrovlju. 
Učiteljevoj ženi bilo je žao izgladnjelog Tome, pa ga je obilno hrani- 
la kruhom, sirom i drugim dobrim stvarima. 

Uza sav nemirni život bio je Toma uvijek pobožan, revno se 
molio Bogu, častio nebeske stanovnike, Blaženu Gospu da mu bude 
zagovornicom kod svoga Sina; svetu Katarinu da mu pomogne te 

dođe do znan i a ; svetu Barbaru da po njezinu zagovoru ne nođe c 
■otvori SV1J t ta bez sv eti h sakramenata; svetog Petra da mu jadnom 
^tvon rajska vrata Osim toga nije Toma ništa toliko želio koHko 
da postane svećenikom, pa bi u svom kutiću pod krovom^esto mi 
sho kako ce jednom lijepo rediti svoj oltar. Šest puta hoctočastio 
j u Einsiedeln i redovito se ispovijedao. . 

n U vrijeme počeo je često razmišljati, da li je s 

papinstvom zbilja sve u redu. U Ziirichu su naime nastupili 

m°u W^Lber^ r ?T ijeda v U - n ' OVO eVanđeIje ’ sličn ° kao što to či- 
ni u Wittenbergu Luter, o kojemu je mnogo toga čuo dok ie lutao 

po Njemačkoj. Propovjednici u Ziirichu još su stroži ’ i bezobzirnih 

gli ! đU j njlma ? 1ShCa ° nara «to svjetovni svećenik Zwin- 

k mito J J 30 U katedrali - ° k ° njegove se propovjedaonice 

nacMm ° SV1J ’ J6r je rijed Bož j u Propovijedao na poseban 

Zwingli bijesno udara na Papu i na štovanje svetačkih slika i 
kipova. Govorio je, da svetačke slike i kipovi nisu drugo već d^e- 

time'Tto^e k Z m rF ^ T ° ma počeo sumn -i ati - da k možda griješi 
paT’svi><L ma 1 P ° Vilna m0H ’ Št ° pred ™ ka tkada 

u školskoi^bi^AV^T^ ^ Je 1 t0 da SVakog jutra naloži 
sodine l^r u' k3d 86 3 n ° g Ve ° ma studeno & zimskog jutra 

n:ma e više Lr 11 ^ 0 “ ^ kak <> 

. " Ipak ć f se " aći negdje nekoliko trijesaka«. tješio se Toma, 
je mu kiađa za lutanja bakantima već prešla u krv. Ali ne mo- 
te da naiđe nigdje ni na jednu grančicu. Tako zamišljen pođe u 

Misu za U koto JU ^ Sakristan upravo otključao i pošao da zvoni za 
Misu, za koje ce propovijedati glasoviti Zwingli. 

, , 1 đo 'k Toma razmišlja, gdje bi se pomolio, da li pred velikim 
, 3 kl P°™ Majke Božje ili možda pred svetim Petrom, koji 
. u ruci ključeve nebeske, ili pred svetim Pavlom s mačem u 

Etan^tot ""u P< ' gled ®. a Sta f inski ’ veoma iijepi kiP svetog Ivana 
drveta e ’ s 0 S a l e izrezbario neki čuveni umjetnik iz lipova 

đrag -1 < ! ob8r svetac ~ progovori Toma s djetinjom 
prostodusnoscu, »pa ces zacijelo znati, kako da mi pomogneš u 
mojoj nevolji. Pođimo dakle zajedno u školu.« Budući da nikoga ni- 
je bilo u blizini, zamota -kip u neki plašt i ponese ga kući. 

»Ivice, prigni se, moraš u peć!« reče Toma svecu stavljajući 
ga na ostružinu, koju je potpalio. 

Sveti Evanđelista kao da nije bio zadovoljan s takvim postup- 
kom, pa poče snažno praskati. 

»Ta uljena boja pravi tu komediju«, tješio se Toma, dok je 
svecu govorio: »Budi miran i ne miči se, jer ću inače zatvoriti vra- 
tašca na peći! Zwingli veli da si kumir, pa je dobro da izgoriš.« 

Doskora dođe učiteljeva žena i pohvali Tomu, što je naložio 
tako lijepu vatru. Žena se svratila ovamo prije nego što je pošla 
u crkvu. Toma je zatvorio vrata na peći, čuvajući se da ne oda, što 
unutra gori. 

Nakon što je tako ugrijao školu, pošao je i on u katedralu da 
čuje Zwinglijevu propovijed. Crkva je puna svijeta, koji dođe s 
istom nakanom, koja je i Tomu dovela ovamo. Kod oltara svetog 
Ivana prepiru se dvojica crkvenjaka predbacujući jedan drugom 
tobožnju krađu svečeva kipa. 

Tomi je dobro poznat kradljivac, ali je mislio da se crkovnjad 
neće među sobom toliko grditi, kad ih prosvijetli svjetlo gospodina 
Zwinglija, i pobožno se smjesti u jedan kut. Tako je bio pospan, da 
mu se oči za vrijeme Mise same od sebe zatvoriše. Probudio se 
istom, kad je Zwingli stupio na propovjedaonicu i počeo da propo- 
vijeda zbilja čudnu nauku: 

»Bog je u svemu, Ništa ne postoji izvan njega. Ništa se ne 
zbiva bez njegove volje. Ništa, pa ni grijeh. Ako griješiš; ako to- 
variš na sebe teško breme krivice, znaj da je Bog tako unaprijed 
odredio. I ako jednom budeš gorio u paklenoj vatri, ne zaboravi, 
da je i to odredila Providnost Božja.« 

Toma otvorio širom i usta i oči. 

»A kad Bog nagoni i potiče na grijeh«, nastavlja propovjed- 
nik, »čini to iz dobre namjere. Svrha naime posvećuje sredstva. 
Ono, što je za čovjeka zlo, nije za Boga, jer Boga ne veže nikakav 
zakon. Možda se, kršćanine dragi, ljutiš misleći, zašto te Bog nije 
stvorio dobrim, već takvim, da moraš griješiti. Ako želiš odgovor 
na to pitanje, onda se obrati na samog Boga, koji te je stvorio, jer 
ja nisam bio u Božjem vijeću. No ako tako pitaš, onda si lud kao 
lonac, koji pita lončara, zašto ga je načinio baš za nečistu svrhu. 
Bog uređuje svoje posude, to jest nas ljude onako, kako se to nje- 
mu mili. On može svoje posude načiniti i razbiti, kako hoće. Bog 
se smiluje, kome se hoće, a tvrd je prema kome on to hoće da bu- 
de; pa ako budeš proklet, pokori se tome. Tako je Bog odvijeka 
zaključio.« 

Tu i tamo kimne pokoja građanka svojom bijelom ili žutom 
kapom. Ni svim muškarcima ne ide u glavu, da bi takva nauka 
mogla biti radosna evanđeoska vijest, ali ima ih, koji zadovoljno 

kimaju glavom, jer su očajni zbog svojih grijeha. Čovjek se na kon- 
cu konca mora tome prilagoditi, da ga je Bog stvorio takvim, a ne 
đrugčije. 

»Sto mu gromova!« psovao je stari isluženi plaćenik. »Da sam 
prije poznavao novo evanđelje, još bih više palio i pljačkao.« 

»Ako je to tako«, pomisli Toma, »onda ti sveti Ivice, samo puc- 
ketaj, koliko hoćeš. Morao sam te staviti u peć, i ti si morao u njoj 
izgorjeti. Sve je tako suđeno.« 

»Neobično je to evanđelje, što nam je gospodin Zwingli tuma- 
čio«, reče učitelj Mikonius kod zajutarka. Ali katedralni svećenik 
je učen čovjek i znade svoju nauku potvrditi mnogim citatima i 
klasičnim izrekama.« 

»On je heretik!« živo će njegova žena. »Moja me je majka po- 
učila kod kuće, da je Bog svakom dao slobodnu volju i da nas na 
temelju naših dobrih ili grješnih djela pripušta u vječno blažen- 
stvo ili baca u vječno prokletstvo.« 

»Ti si neuka žena, kao što ti je bila i majka«, reče učitelj. 
»Zwingli se broji među najveće humaniste u cijeloj zemlji. A sada 
poleti Toma, i otvori školu. Učenici već galame oko kuće. Danas 
ćemo nastaviti čitanje veoma poučnih Terendjevih komedija.« 

»I usto ćemo deklamirati i konjugirati svaku riječ, dok nam 
ne bude tekao znoj po grbači«, pomisli Toma, ali se nije usudio ni- 
šta reći. 

»Soba je dobro ugrijana«, prizna učitelj zadovoljno. »Kakvim 
si to drvima danas naložio?« 

»Bacio sam u peć nekakvu kladu, koja mi upravo dođe pod 
ruku«, cđravti momak. Nije mu palo ni na kraj pameti da svoju 
tajnu oda ovako prosvjetljenu mužu. 

* * * 

Sve otvorenije i neustrašivije navješćuje Zwingli svoju nauku. 
Bež ikakva ustručavanja navaljuje na sve sakramente izjavljujući, 
da nišu drugo već vanjske ceremonije. Krštenje mu je samo znak 
Saveza, Pričest nije drugo već uspomena na smrt Isusovu. Ni ri- 
ječi Pretvorbe ne uzima prema jasnom izvještaju Evanđelja. Po 
njegovu tumačenju nije Isus rekao: »Ovo je tijelo moje«, nego: 
»Ovo znači moje tijelo.« 

I upravo radi takva shvaćanja riječi Pretvorbe nalazi u Lu- 
teru odlučnog protivnika, jer wittenberški reformator nije poricao 
stvarne prisutnosti Isusove u Presvetom Sakramentu. 



Zwingli zabacuje čdstilište, bjesni protiv poštivanja sveta- 
ca i njihovih slika. Njemu nedostaje i religiozna ozbiljnost i dubo- 
ka osjećajnost Luterova. Zwingli je potpun nacionalista, koji slije- 
di samo razmišljanje hladnog razuma. 

U gradskom vijeću žestoko se bore u prilog i protiv nove nau- 
ke. Na koncu pobijeđiše Zwinglijevi pristaše. Godine 1525. osniva 
se u Zurichu nova državna crkva, koja priznaje samo »čisto evan- 
đelje« reformatorovo. U znak potpunog prekida sa starom Crkvom 
naloži vijeće, da se iz crkve uklone oltari, slike, kipovi, relikvijari, 
zvona i crkveno ruho; da se freske premažu, a nastale pukotine za- 
zidaju. 

Dragocjene svetinje: Monstrance, raspela, zlatne i srebrne kioo- 
ve, kadionice, relikvijare razbiše ili prekovaše u novac. Drvene ki- 
pove spalili su javno na lomači. Baršun, svilu, misna odijela, đal- 
matike, plašteve, oltamike prodaše u dućanima u bescjenje, te je 
mnoga građanka ponosno hodala u haljini, koja je bila sašivena 
od paramenata. Ne izmakoše ništenju ni najdivnije minijature, 
koje su krasile rukopise i knjige. 

Tomu ne muči više savjest, što je spalio svetog Evanđelistu. 

Da podmiri troškove svoga uzdržavanja, uči užarski zanat, ali 
se usto i dalje marno bavi naukom. Dobar je zanat izabrao, jer ako 
i ne treba više užeta za zvonjenje, trebat će ih sve više i više za 
vješanje. 

Svake nedjelje ide Toma u katedralu na novo bogoslužje, u 
kojem nema sada više ništa osim propovijedi i proslave uspomene 
na Zadnju večeru, četiri puta u godini. Tada stoje na stolu drvene 
zdjele s kruhom i vrčevi s vinom, i to se dijeli među one koji sjede. 
Tomi je teško pri srcu, kad pomisli na prijašnji sjaj katedrale, naro- 
čito na zlatni kip Gospin, koji se upravo divno sjao u svjetlu mno- 
gobrojnih svijeća. U opljačkanim crkvama nema više nikakva 
svjetla; nema oltara; nema više svečane zvonjave, orgulje više ne 
sviraju. Crkveno zlato prekovano je u hladni zlatni novac, a zvona 
su prelivena u topove. 

Ipak se Toma ne usuđuje da izostane od bogoslužja, jer gradsko 
vijeće teško kažnjava one, koji to čine; a u Zurichu ima sva sila 
doušnika, koii svaku slobodniju riječ jave vlastima. 

Luzern, Uri, Schwyz, Unterwalden, Freiburg. Solothurn ostaše 
vjerni staroj vjeri, dok se novotari nastaniše u Bernu. Svaki sve- 
ćenik koji još služi svetu Misu, smatra se kao izvan zakona. Deset 
forinti plaća, tko još nosi krunicu. Iz crkve izniješe sve do posljed- 
nje dragocjenosti. Nisu pošteđene ni divne orgulje u katedrali sve- 
tog Vinka. Svetačke slike bacaju u rijeku ili ih zakapaju na groblju. 

Koncem godine 1528. dobije Toma u Bazelu namještenje kao 
pomoćni učitelj na latinskoj školi. Upravo sada huška ovdje narod 
novotarski propovjednik Ekolampadius, te uz pomoć nekih cehova 
traži od gradskog vijeća da se povede za primjerom Ziiricha. 

Budući da vlasti ne htjedoše brzo popustiti, do tisuću pobunje- 
nika opkoliše u veljači iduće godine oružanu i upere topove, da nji- 
ma izvojšte pobjedu novom evanđelju. Navale na katedralu, opu- 
stoše je i razbiju sveto posuđe. Mladići, ili bolje rekav dječaci, 
strgnuše dugim konopima veliko raspelo, te su ga uz pogrde i psov- 
ke vukli po tržnica i napokon ga baciše u plamen. 

»Ako si Bog, brani se«, rugaju se obeščašćenoj svetinji. »Ako si 
čovjek, onda iskrvari i izgori!« 

Mnogi između vijećnika i čestitih građama ostaviše grad. Me- 
đu onima, koji ovih dana potreseni napuštaše bazelski pakao, bio 
je i Erazmo. Dugo su ga držali pripravljačem nove nauke. I zbilja 
je svojim spisima, u kojima strogom sudu podvrgava mane stare 
Crkve, pridonio svoje .novom pokretu. 

Ispočetka je ovaj veliki humanista mislio, da se u Luteru po- 
javio pravi obnovitelj Crkve, ali već 1522. piše razočaran: 

»Ne može se poricati, da je Luter započeo najbolji posao. Uz 
najživlje odobravanje čitavog svijeta zauzeo se on za ponižena 
Krista u Njegovoj Crkvi. Kamo sreće da je ovaj važni posao obav- 
ljao ozbiljnije, mirnije, umjerenije u raspoloženju i govoru!« 

Potpuno se odvratio Erazmo od Lutera, kad je ovaj počeo po- 
ricati slobodu volje. U posebnom spisu naziva Erazmo slobodu ' 
volje silom, kojom se čovjek može obratiti onome, što vodi vječ- 
nom blaženstvu, ili se od toga odvratiti. 

Luter odgovara knjigom pod naslovom »Ropska volja«. Knji- 
ga obiluje žestokim porugama. Erazmo odgovara jednim pismom: j 

»Način si svoga pisanja tako ublažio, da dosad nisi na nikog 
udario s toliko bijesa, s toliko ođumosti i s toliko zloće . . . Želio 
bih ti drugi, bolji duh, kad ti ne bi sa svojim bio toliko zadovoljan. 
Meni možeš željeti štogod te volja, samo mi ne želi svoj duh, osim 
ako ti je međutim Bog dao drugi.« 

Slom do kojeg dođe između reformatora i Erazma, nije mogao 
više nitko popraviti. Zwingli i Ekolampadius mislili su također, da 
u Erazmu smiju gledati istomišljenika. Ali divljanje novovjeraca 
i tiraniziranje savjesti nije nikako mogao podnositi tihi učenjak 
finih osjećaja. 

Tako jednog proljetnog dana 1529. ostavi .i Erazmo grad zde- 
naca i vrtova, mostova i trgovačkih cesta. Osam godina smatrao je 
Bazel svojim dragim zavičajem ,S tugom u srcu spominjao se. 

stupivši na lađu, koja će ga Rajnom povesti u Freiburg im Breisgau, 
brojnih prijatelja, s kojima su ga povezivale iste duhovne težnje. 
Mislio je na plemenitoga štampara Frobena, u čijoj je kući stano- 
vao; na velikog liječnika Teofrasta Bombasta iz Hohenheima, pro- 
zvanog Paracelsus, koji je izveo pravu revoluciju u liječništvu i 
ostavio rečenicu poučnu i za naše dane: »Prava se upotreba kemije 
ne sastoji u pravljenju zlata, već lijekova.« Sjeća se Erazmo i ve- 
likog umjetnika Hansa Holbeina Mlađega, koji ga je pri j e pet godi- 
na naslikao, upravo u vrijeme kad je stvarao svoj fantastični Mrt- 
vački ples. Umjetnik je već tada naslućivao zlo, koje sada dođe. 

Doskora će i Holbein duboko razočaran odseliti iz Basela. Nije 
mogao ostati u gradu, u kojem su se pod zaštitom krvnika ništile 
najdragocjenije umjetnine. 

Prije odlaska iz Bazela pisao je Erazmo jednom prijatelju: 

»Međutim sam bio srčanim borcem za Crkvu. Makar ne učinio 
ništa drugo, svakako nisam pobjegao ispod zastave i otvoreno sam 
priznavao, da se ni za jedan prst neću udaljiti od crkvene za- 
jednice.« 

Zwinglijeva se nauka raširila sve do Strassburga i Švapske, 
ali je bilo i jakih srdaca, koja se pišu prignula. Među te spadaju 
redovnice iz Doline sv. Katarine kod Diesenhofena. Naoružane 
bande prodriješe u samostan, sjekirama i helebardama razoriše 
oltare i slike, ali srčane redovnice ne odstupiše od svoje vjere, već 
izjaviše novotarskim propovjednicima iz Ziiricha i Berna: 

»Naši su nas roditelji dali u samostan da Bogu služimo u tom 
svetom Redu. Zato mi ne ostavljamo svoga Reda, već hoćemo da u 
njemu živimo i umremo.« 

Pristaše nove vjere nasilno trgaju odijela i koprene s redov- 
nica, trpaju im odijela u vreće, a njih uz porugu i prezir vuku po 
gradu, dok ih napokon ne spališe. 

Toma Platter ostaje u Bazelu, postaje upraviteljem latinske 
škole i štamparom. Sigurno je često mislio na to, kako je u svojoj 
mladenačkoj ludosti spalio prvi svetački kip u Ziirichu. 

POBUNA U RIMU 


Turska pobjeda kod Mohača — Colonne udaraju na Papu 

Blijed poput mrtvaca ulazi Papa Klement VII 19. rujna 1526 
u konzistorij te isprekidanim glasom izvješćuje kardinale o nesreći' 1 
koja je zadesila kršćanstvo. 

Sultan Sulejman uništio je kod Mohača ugarsku vojsku. Na 
poljima, koja su zbog dugotrajne kiše pretvorena u močvare, pro- i 
padoše u zemlju teško oklopljeni konji, a turske su baterije nemi- 
losrdno postrijeljale njihove konjanike. 20.000 kršćana, među nji-i 
ma sedam biskupa i dvadeset i osam velikaša, pokrivalo je strašno 
bojno polje, kad turske trublje pozvaše vojsku na okup. Mladi 
ugarski kralj Ljudevit II htjede se ranjen iskopati iz meteža, ali , 
mu se konj ©kliznu na strmoj obali jednog potoka, i on se uguši u 
mulju. Dok je sultan sjedeći na zlatnom prijestolju primio poklone 
i bogato darivao svoje vezire i časnike, janjičari su sjekli i klali 
2.000 zarobljenika. Sablasno su se dizali plamenovi iz zapaljenog ' 
sela Mohača prema oblačnom nebu. 

Naslućujući nesreću prišapnuo je varadinski biskup kralju 
uoči bitke: »Trebalo bi, da Papa spremi u Rimu sve što je potrebno 
za proglašenje svetima 20.000 ugarskih mučenika!« 

Ugri posve sami ,uz pomoć četiri tisuće njemačkih plaćenika, : 
pođoše ususret azijskoj buri, dok su njemački knezovi mlavili svoje 
pobunjene seljake, te na državnom saboru u Speyeru brbljali o 
pomoći, koju bi trebalo dati jadnim Ugrima. A tko je ozbiljno mi- 
slio na tu pomoć? Car Karlo V oružao se za posljednju odlučnu ] 
bitku protiv Francuske, Mletaka i Pape, koji se u Cognacu zđru- | 
žiše u »Svetu ligu«. Martin Luter gleda u buri, koja je nadirala s 

Istoka, kaznu Božju te javno govori: »Boriti se protiv Turčina zna- 
okrenuti se protiv Boga, koji nas ovim bičem udara zbog naših 
grijeha.« Tako eto dođe do užasne katastrofe, koja potrese čitavim 
kršćanstvom. 

»Učinili smo, što smo mogli«, reče Papa sa suzama pred svetim 
kolegijem. »Odobrili smo križarski oprost, pozvali smo knezove u 
boj protiv Turčina; poslali smo uza svu nevolju, u kojoj se sami 
nalazimo, 50.000 dukata u Ugarsku. Dao Bog da već jednom pre- 
stane nesretna svađa, od koje krvari Evropa! Sami smo spremni 
da pođemo u Barcelonu i sklopimo mir s carem Karlom.« 

»Nema mira s Habsburgom!« viknu papinski datar Gian 
Matteo Giberti, sin genoveskog admirala, dršćući od uzbuđenja. 
»Španjolac ne poznaje milosrđa pa će čitavu Italiju predati na mi- 
lost i nemilost vojničkim hordama, ako se odlučno ne opremo. Ni- 
kad nismo bili jaki kao sada. U savezu s Francuskom i Mlecima 
očistit ćemo sveto tlo svoje domovine od ubojica i palikuća, a po- 
gotovu kad smo dobili sigurne vijesti, da će se cognaskoj Ligi pri- 
družiti i engleski kralj Henrik VIII. Doći će dan, i zadnji će pro- 
valnik ostaviti Italiju. Već prije dvije godine bilo je došlo tako da- 
leko, da su se na Pasouinu mogle čitati podrugljive riječi: »Veća 
se vojska izgubila u Alpama. Dobit će veliku nagradu tko je pro- 
nađe! 

Karlo V.« 

»A zatim je došla katastrofa kod Pavije, gdje je francuski 
kralj Franjo I potučen te kao zarobljenik odveden u Španjolsku, 
da uz najteže uvjete sklopi mir«, podsjeti caru skloni kardinal 
Salviati. Cognaska Liga nesreća je za Svetu Stolicu i Crkvu. Uvijek 
g n odgovarao od nje. Od Tvl letaka se ne može mnogo očekivati, 
dok francuski kralj troši vrijeme i novac na lov, igru i ljubakanje. 
Ne ostaje nam drugi put, već da se sporazumimo s Habsburgom.« 

»Pred malo dana priđružiše se pred Cremonom francuske čete 
bojnim silama vojvode Urbina«, protuslovi Giberti. 

»U svemu četiri tisuće i pet stotina ljudi, monsignore! Pa da se 
čovjek 5 ne nasmije!« 

»I bez francuske pomoći dosta smo jaki. Naši se švicarski 
plaćenici bore srčano; isto tako »bande nere — crne čete«, što ih 
vodi nećak Vaše Svetosti Giovanni de Medici. Guicciardini, gene- 
ral papinskih četa pun je pouzdanja. Cremona će do nekoliko dana 
pasti. Genova, koju opsjedaju mletačke i francuske lađe, nalazi se 

u najvećoj stisci. Car je u markizu Pescari izgubio svoga najboljeg 
vojskovođu. Bilo bi ludo i opasno mijenjati fronte upravo u ovo 
vrijeme.« 

»U Karlu Burbonskom, koji se odijelio od francuskog kralja, 
dobio je car moćna saveznika. U Njemačkoj skuplja Georg Frunds- 
berg sada nove plaćenike, i to najviše među luteranima, koji kipe 
od mržnje na Rim. Franjo Sforza je kapitulirao. Milan je opet ca- 
rev. Čudim se, monsignore, da još uvijek očekujete spasenje Crkvi ' 
od Lige, a pogotovu kad car ima u našoj najvećoj blizini moćnih 
prijatelja.« 

Sve se oči upriješe u kardinala Pompe ja Colonnu, koji se iza 
dugog vremena po prvi put pojavio u konzistoriju, te s neprodor- 
nim smiješkom sjedio ne miješajući se u tu raspravu. Svima je po- : 
znat kao glava Ghibellina, koji stoje na carevoj strani. Međutim se 
njegov moćni dom sada izmirio s Papom, pa je Klement uza sva 
Gibertijeva upozoravanja smanjio gradsku posadu u Rimu na pet 
stotina ljudi. Papa je naime mislio, da se ne treba više ničega bo- 
jati- sa strane Colonna. 

Iza dugog vijećanja zaključi Papa konzistorij i pođe u svoje 
odaje. Uvijek u sumnjama i dvojbama. U svojoj neodlučnosti ne- 
prestano koleba između stranaka amo tamo. Sklapa savez sad s 
Francuskom, sad s carem, da skoro u isto vrijeme razgovara s pro- : 
tivnikom. Sada sluša Francuzima sklonog Gibertija, sad opet car- : 
skog prijatelja nadbiskupa iz Capue, Nikolu Schonberga. Obojica 
su njegovi najpouzdaniji savjetnici. Pođrugljivac Berni ima pravo, 
kad pontifikat Klementa VII sažima u ove riječi: 

^Papinstvo je to, koje obiluje savjetovanjima amo i tamo. 

Razmišljanjima i mudrovanjima, • 1 

Brojnim: ako i ali, da i ne, 

Možda, ipak, i riječima bez djela.« • ’ 

Svakako, Papa se razočarao u svojim saveznicima. Vidio je, ■ 

da ga varaju. Ni Franjo I, ni Karlo V ne drže svojih obećanja, pa 
je stoga bilo razumljivo neprestano mijenjanje fronta. 

Te noći ne može Papa nikako zaspati. Neprestano rnora misliti 
na mladog cara, od kojeg je nekoć mnogo očekivao, u prvom redu 
odlučnu borbu protiv Lutera. Ali reformator dobiva sve više pri- 
staša u Njemačkoj. Na veliku papinu žalost prešao je sada k novo- 
vjerdma veliki meštar njemačkog Reda markgrof Albrecht Bran- 
denburški, a poljski kralj predao mu je kao leno posjede Reda- ! 
Mladi car, koji reče podrugljivo u Wormsu, dok je Luter stajao pred 

njim: »Radi ovog čovjeka neću postati otpadnikom«, izjavio je 
papi u srditom pismu: »Sadašnje vrijeme nije prikladno da se 
raspravlja o Martinu Luteru.« 

Nemirno se okreće Papa amo tamo po svom ležaju. Muči ga 
kostobolja, od koje već godinama pati, ali mu još više jada zadaju 
brige za spasenje Crkve, kojom upravlja u tako teškim prilikama. 

Iznenada morao je misliti na kardinala Pompeja Colonnu. 
Gleda ga opet pred sobom u konzistoriju sa ravnodušnim smiješ- 
kom, bez ikakva zanimanja za ono, što se govori. Njegove crne oči 
ne odaju nijedne misli, nijednog pokreta srca. Već je u konklavu 
bio jedan od njegovih najžešćih protivnika. Težio je za tijaram, 
te je izgledalo neko vrijeme kao da nastoji, kako bi silom došao 
do nje. Međutim Španjolac Hugo de Moncada, poslanik Karla V 
postade pred nekoliko dana posrednikom izmirenja između Pape 
i doma Colonna, pa se Papi sada činilo, da je nestalo pogibelji, ko- 
ja mu je prijetila sa strane tog moćnog plemićkog roda. 

Klement poče lakše disati i napokon pri osvitku dana pade u 
nemiran san. 

Uto se vrata njegove spavaonice naglo otvore. Iznenađeno gle- 
da Papa blijedo lice datara Gibertija, koji je prodro u sobu bez na- 
javljivanja. 

»Šta je, monsignore?« pita Papa zbunjeno. 

»Colonne su navalili na Rim, sveti Oče!« progovori Giberti 
zadihano. »S pet tisuća konjanika i plaćenika, te s nekoliko topova 
dođoše od Anagnija. Troja su gradska vrata opsjeli, a kroz vrata 
San Giovani prodiru unutra.« 

»Colonne! To je nemoguće! Ta istom smo sklopili ugovor!« 

»To je bila samo podmukla igra, koju je zasnovao lukavi Mon- 
cada, da vas prevari. Poznato vam je, sveti Oče, koliko sam opo- 
minjao na opreznost.« 

»Ali kardinal Pompeo bio je jučer u konzistoriju!« 

»Prije sumraka ostavio je grad te se vratio s četama, koje vode 
Vespasiano i Ascanio Colonna.« 

»A rimski narod? Zar ne ustade da zaštiti svoga Papu?« 

»Narod kliče u čast izdajicama. Ne zatvori se nijedna kuća, 
m jedan dućan. Pompejevi glasnici viču po gradu, da se neće nikom 
ništa nažao učiniti. Oni su došli samo zato, da Rim oslobode od 
papine tiranije. 

»A gradska posada?« 

»Preslaba je da se opre đeseterostrukoj sili. Preko Sikstova 
mosta i preko Lungare jurišaju Colonne na Borgo. Porta San Spi- 
rito neće moći dugo odolijevati navali. Sklonite se u Anđeosku 
tvrđavu, sveti Oče! Ne smijete ni časak gubiti!« _ 

»Neću!« škrinu Papa zubima. »Dočekat ću buntovnike u pot- 
punom papinskom ornatu na prijestolju svetog Petra, kao što je 
to nekoć učinio Bonifacije VIII.« 

»Neće vas poštedjeti!« povika Giberto očajno. Colonini su pla- 
ćenici pravi đavli. Stavljate na kocku život, sveti Oče!« 

»Neće se usuditi da se ogriješe o posvećenu osobu Namjesnika 
Kristova.« 

»U najmanju ruku izgubit ćete slobodu. Kardinala Pompeja 
okrunit će tijarom, i raskol je tu!« 

»Raskol?« uzdahnu Papa. »To ne smije biti! I tako mi ne pre=- 
ostaje drugi put osim sramotnog bijega!« 

Dok je borba bješnjela oko vrata San Spirito, pođe Papa s ne- 
koliko vjernih kardinala i švicarskom gardom kroz potajni hodnik 
u tvrdi kaštel. Otpor srčane posade kod vrata San Spirito brzo je 
skršen. Divlje plaćeničke horde provališe u Leonov grad, prodri- 
ješe uz mahnito klicanje u Vatikan te ga potpuno oplijeniše. U 
njihove šake padoše i sami Rafaelovi sagovi iz Sikstinske kapele, 
dokopaše se i papine ti jare. Lupaju vrata i prozore. Ispražnjene su 
dapače i konjske staje. 

Vrata na crkvi svetog Petra padaju pod udarcima buntovnika. 
Sve je opljačkano: relikvijari, raspela, kaleži, monstrance, para- 
menti. Pohlepni plaćenici ne štede dapače ni oltara apostolskog 

Prvaka. . . 

Papinski topovi grme iž Anđeoske tvrđave, ali od neprijatelja 
mogu očistiti samo bližu okolinu ili takozvani Borgo Nuovo. 

»Kako dugo možemo odolijevati?« pita Papa kaštelana Guidu 
de Međici. 

»Baruta imam dosta. Kamene se kugle u municijskom dvorištu 
dižu u visokim piramidama, ali hrane imamo samo za nekoliko 
dana«, odvrati potišteno guverner Anđeoske tvrđave. ] 

»Zar nema nikakve nade u pomoć?« obraća se Papa na Gi- 
bertija. 

»Nikakve, sveti Oče«, odvrati umorni datar. »Naše se ćete na- 
laze u Lombardiji. Prije dva tjedna ne mogu nam stići u pomoć.« 

»Kad bi samo bio ovdje moj nećak sa svojim crnim četama! 
Brzo bi obračunao s ovom neobuzdanom soldateskom.« 

Klement pristupi k prozoru, upravlja prazan pogled na trg 
sv. Petra, na Vatikan, na ulice Borga i promatra pijane pljačkaše. 


natovarene raznim plijenom. Ne otimaju i ne kradu samo Colonni- 
ni plaćenici, već i rimska svjetina, izmet iz Trastevera plijeni s 
njima papinu palaču, bazilike i crkve, kuće kardinala i kurijala, 
čuju se pogrdne pjesme upravljene na Papu Klementa VII. Svijet 
se otima o zlatne kaleže, raspela, pastirske štapove i paramente. 

»Moramo pregovarati«, reče Papa muklo, ne okrenuvši se. »Ne- 
ka Schonberg zamoli carskog poslanika da dođe k meni.« 

Tek se noć spuštala na Rim, kad stiže Španjolac. Da bi sebe 
osigurao, morađoše kardinali Riđolfi i Cibo poći u Colonninu pa- 
laču kod Santi Apostoli kao taoci. 

Klement VII čeka u malenoj dvorani usred svojih dvorskih 
činovnika i kardinala. Sjaj svijeća treperi na pozlaćenim udubina- 
ma svoda. U dvorani vladala je šutnja, kad je stupio Moncađa s 
malom pratnjom te prignuo koljeno pred Papom. 

»Neka vaša Svetost bude uvjerena, da se nitko ne žalosti više 
od mene zbog ove velike nesreće«, govori Moncado tobožnjom 
pođložnošću. »I moga će uzvišenog suverena ožalostiti ova sramota, 
koja je nanesena Nasljedniku svetog Petra.« 

»Bezobrazni licemjerac«, škrinu Giberti zubima blijed od srd- 
žbe. »Radost zbog ovog lopovluka sja mu iz očiju!« 

»Teško nam je, gospodine poslaniče, vjerovati u vašu žalost,« 
odvrati Papa. »Budući da stanujete u palači kardinala Pompeja, 
nije vam prema tome mogao biti posve nepoznat podmukli napa- 
daj. Čudimo se to više, što ste pred nekoliko dana bili posrednikom 
ugovora između nas i Colonna.« 

»Nisam, sveti OČe, zaslužio vašeg predbacivanja. I mene je iz- 
nenadio .napadaj, jer zbilja nisam ništa naslućivao. Plačkanja ni- 
sam mogao nažalost spriječiti, ali mi ipak pođe za rukom da spa- 
lim barem vaše najveće dragocjenosti.« Na njegov mig približe se 
dvojica slugu, carski poslanik uze iz njihovih ruku papinski štap i 
tijaru, što je bilo oteto u Vatikanu i predade ih Papi. 

»To izgleda gotovo kao investitora«, prišapnu Giberti guverne- 
ru. »Čini se, kao da Papa mora primiti svoje insignije iz carskih 
toku. Španjolac ih donese samo zato, da se na ovaj način otvoreno 
naruga Papi.« 

»Hvala vam, gospodine poslaniče«, odvrati Klement, »ali vas 
n?sam zamolio da dođete da govorimo o čuvstvima, premda nam je 
vrlo teško sakriti bol, koju nam zadade vjerolomstvo Colonna.« 

»Činjenica, što sam se na veliko nezadovoljstvo kardinala 
Pompe ja odazvao pozivu Vaše Svetosti, jasnim je dokazom, koliko 
mi leži na srcu, da upravo u tom teškom času dođe do sporazuma 
sa svetom Stolicom.« 

»Da je kardinal Pompeo bio pošten, mogao vam je saopćiti, i 
kako smo već jučer izrazili u konzistoriju svoju spremnost da se I 
sklopi mir, premda nas je car teško razočarao, jer nije ispunio ni- ' 
jedno od onih obećanja, što ih dade u sklopljenom ugovoru prošle 
godine.« 

»Obećanja bi se ispunila, da nije vaša Svetost na poticaj krivih 
savjetnika prešla u protivnički tabor. No ipak je i sada moj carski 
gospodar spreman na pomirenje priznavajući sva prava svete Sto- ‘ 
lice, jer on ne traži vlasti nad čitavom Italijom, premda mu ona 
pripada prema starinskom carskom pravu.« 

Giberti se jedva suzdržava, ali mu Papa migom dade znak da 
miruje, a Španjolca moli da izađe s prijedlozima. 

Budući da do kasne noći nije moglo doći do nikakva sporazu- 
ma, dolazi Moncado sutra izjutra ponovo u Anđeosku tvrđavu te 
sili Papu na prihvaćanje ugovora, što ga je govorio u pero pisaru. - 
Uvjeti su vrlo teški. Sklapa se primirje od četiri mjeseca. Papa se 
obvezuje, da će povući svoje čete i svoju flotu i da će Golonnama i 
njihovim pristašama potpuno oprostiti. Papa će u ime jamstva, ] 
da će se držati svojih obećanja, dati kao taoca muža svoje nećaki- 
nje Klarise de Medici zajedno s jednim od svojih daljnjih rođaka. 
Colonne će sa svojim četama poći u Napulj. 

Drhtavom rukom potpisao je Klement dokument, premda su 
ga živo od toga odvraćali francuski i mletački poslanici, koji su ta- 
kođer bili prisutni. 

Sutradan ostavljaju neobuzdane horde grad s bogatim plije- 
nom. Klement pozva svoje čete iz Lombardije. Ostavio je samo 
Giovannija de Medici, hrabrog oondottiera kod milanske posade 
pod izlikom, da je francuski plaćenik. Međutim ne vjerujući Papa 
ni caru, ni kardinalu Pompeju. traži u isto vrijeme pomoć od fran- 
cuskog kralja i od Henrika VIII. 

Ni borbe protiv Colonna ne napušta Klement, jer već u listo- 
padu jurišaju njegovi vojnici na njihove utvrde i dvorce, dok od 
kardinala Pompeja traži da dođe na odgovornost u konzistorij, a 
jer se Colonna ne htjede pokoriti tom zahtjevu, liši ga Papa 16. stu- 
denoga svih njegovih dostojanstava. 

U isto vrijeme stiže Georg Frundsberg u pomoć carskoj vojsci 
- više od 10.000 plaćenika, što ih je skupio ponajviše u južnom 
Tirolu. 30. studenoga podleže smioni Giovanni de Medici teškim 
ranama, što ih zadobi u borbi s Frundsbergerovom vojskom na 
obali rijeke Mincija. 

Dok su čete plaćenika prodirale dalje prema jugu, približavao 
se carski vojskovođa Charles de Lannoy s flotom talijanskoj obali. 

Zaprepašćenje je u Rimu neizrecivo. Ako ne dođe obećana 
pomoć iz Francuske i Engleske, morat će se grad predati na milost 
i nemilost neprijatelju. 

U svom očaju pokuša Papa da ponovo pregovara s carevcima, 
ali Lannoy, koji se iskrcao u Gaeti, izađe s takvim zahtjevima, vda 
se nisu mogli prihvatiti, jer bi se njima pokopala crkvena država. 

I tako se neodoljiva bura primicala Rimu. 12. veljače 1527. 
zd mžiše se kod Piacenze Frundsbergerove čete s četama Karla 
Burbonca. 8. ožujka utaboriše se jedva dan hoda od Bologne. 

U skrajnjoj nuždi potpisa Papa koncem mjeseca nagodbu s 
Lannoyom, koji osobno dođe u Vatikan, gdje je dočekan s visokim 
počastima. Klement obeća da će raspustiti svoje ćete osim stotine 
lakih konjanika i dvije stotine pješaka. Pogodba je savjesno is- 
punjena. 

Ali nesreća se više nije mogla otkloniti. 

Carski plaćenici pljačkaju Rim 

Kiša! Kiša! Kiša! Već tjednima izlijeva se voda iz crnih obla- 
ka pretvarajući ravnicu sjeverno od Bologne u močvaru. Njemački 
vojnici skrivaju se nezadovoljni pod šatorima, kojima kroz puko- 
tine curi voda za vrat. 

»To ti je život!« brunda golemi helebardijac u otrcanom ka- 
putu i poderanim hlačama. Upravo je ovršio stražu i sad se sav 
mokar, dršćući od studeni spusti na mokru slamu. »Hej derane! 
Dođi ovamo, izuj mi čizme!« vikne dječaku koji ga je posluživao. 
»Pazi glupane, da mi ne istrgneš potplate s čizama, jer ih se i ona- 
ko slabo drže. Stavi ih uz vatru, ali teško tebi, ako izgore!« 

»Bez brige, gospodaru!« Cetrnaestgođišnji dječak, crvenokos, 
drzovita, pjegava lica, koji ovom vojniku služi kao paž svome vite- 
zu, požuri se da izvrši zapovijed, izli pred šatorom vodu iz podera- 
nih čizama i poleti s njima u kuhinju, gdje je gorjela vatra ispod 
golema željeznog kotla. 

»Cuj zamazanče!« đoviknu dječak kuharu. »Stavi ove čizme uz 
vatru, ali teško tebi, ako izgore!« U četiri mjeseca, kako se povlači 
s plaćenicima, naučio je upravo tako galamiti kao njegov gospodar. 

»Nosi se odavle, balavče!« izdere se jedan od kuhara, »jer ću 
te inače baciti u kotao.« 

»Onda bih mogao barem jednom napuniti trbuh«, cerio se 
crvenokosi. »Sta je u kotlu? Ah, opet proja! Od toga se zbilja neće 
nasititi moj goso, a još manje sin moje majke.« 

»Budi zadovoljan, što imamo još nekoliko vreća proje. Kad to- 
potrošimo, neće ti preostati drugo već da poždereš svoje čizme«, 
zabrunda kuhar. 

»Pola funte mesa dnevni je obrok za brata Vida. Tako glasi 
zakon«, brundao je momčić. 

»Uhvati nekoliko štakora, pa ih zakolji. Dosta ih ofolijeće oko 
slamnjača u šatorima. A sada odlazi, jer ću ti inače probosti trbuh 

ražnjem.« 

Dječak opazi kost od šunke, što 'ju je jedan od kuhara stavio 
za sebe na stranu. Još je dobar komad mesa na njoj. Brzo poput 
lisice ščepa kost i potrči s njome iz kuhinje. Kuhar trči za njim, 
ali ga ne stigne. Doskora je momčić pod šatorom slasno pojeo taj 
plijen. Nije ostalo ništa do bijele kosti, koju dobaci Kudrovu. 

Dječak nije imao baš nimalo volje da sluša zanovijetanje svoga 
gospodara, nego mu je draže bilo lunjati naokolo po kiši. U taboru 
vlada loše raspoloženje. Već četiri mjeseca hodaju po opljačkanoj 
zemlji, u kojoj ni štakori ne mogu naći ništa za glodanje. Prljavi 
su, poderani i pokisli do kože. 

U šatorima arkebuzira najveća je buka. 

»Osam forinti mora mi car plaćati mjesečno«, viče jedan vojnik 
pun brazgotina, »ali osam kapare nisam do danas vidio ni filira.« 

»Pravo veliš, brate«, oglasi se netko drugi. »Ovo je pravi pro- 
sjački rat. Frundsberg prolazi pokraj svih gradova, u kojima bi se- 
moglo nešto opljačkati. Ni ja nemam ni pare u džepu.« 

»Napunit ćeš ih, kad dođemo u Rim«, tješi ga mlad zastavnik. 
»Kardinali imaju u svojim palačama pune bačve zlata. A istom 
Papa !« 

»Teško njemu, ako mi pane u šake!« progovori neki novovje- 
rac. »Dobro ću mu platiti, što je ekskomunicirao doktora Martina 
Lutera.« 

»Uvijek nosim uza se crvenu uzicu, da objesim Papu«, nadoveza 
ljutito jedan iz Bozena, koji je upravo čistio pušku. 

Dječak ode do šatora, gdje se najžešće rogoborilo. Na jednom 
bubnju kockaju se momci drzovita izgleda. Premda igraju samo za 
šljunak, jer nitko nema u džepu ni prebijene pare, čupaju se ipak 
za kose i bacaju jedan drugome u glavu teške kamene vrčeve. 

»Sta je to ovdje?« pita stasiti narednik. »Zar ne možete čekati, 
dok se s neprijateljem ne sukobite, već jedan drugom razbijate 
lubanje? Da ste se odmah smirili, jer ću inače pozvati tamničara!' 
Taj će vas nataći na koplje!« 

»Neka nam već jednom dadu zaostalu plaću!« oglasi se netko, 
komu je u Augsburgu bilo vruće pod tabanima, jer bi krvniku bilo 
najdraže, kad bi ga bio mogao objesiti. »Neka nam dadu zaostalu 
plaću, pa neće trebati da jedan drugom razbijamo glave zbog šljun- 
ka! Ovako živjeti znači crkavati od gladi!« 

»Pravo govoriš«, doda Tirolac, koji je malo prije zgrabio svata 
iz Augsburga za grkljan. »Mora nas Frunđsberg platiti, jer inače. . .« 

»Sta, jer inače?« progunđa narednik. »Zapovjednik vam neće 
ostati ništa dužan. Kad budemo jednom u Rimu . . .« 

»Kad budemo jednom u Rimu!« ponovi mladić na ulazu u ša- 
tor. Ni o čem drugom ne govore vojnici, otkako se uspinju vrlo 
strmim putem, koji između Idra i Garda jezera vodi u Lombar- 
diju. Ali daleko je još do Rima. Do tog će cilja svi poskapati od 
gladi te istrunuti u beskrajnoj kiši, pogotovu kad mnogo vojnika 
nema obuće na nogama. 

Uzdišući gleda dječak prema apeninskim vrhuncima, na koji- 
ma se još bijeli snijeg, i traži na njima mjesto, gdje će mu gavrani 
ogledati kosti. 

Ovih turobnih misli polazi u španjolski tabor, iznad kojega se 
uz carsku zastavu vije također ona sa zlatnim ljiljanima na bijeloj 
svili. To je barjak vojskovođe Karla Burbonca. 

U tom je taboru naročito živo. Odasvud naviru cmokosi pla- 
ćenici, kupe se oko šatora presvijetlog connetablea francuskog, ko- 
ga je Karlo V zbog iskazanih usluga imenovao milanskim vojvo- 
đorn. Plaćenici viču, stišću pesnice, prijete se mačevima i bodežima 
straži, koja uzalud nastoji da ih zaustavi. 

Muklo tutnje bubnjevi, ore se oštri glasovi trubalja. Sve veća 
postaje gužva oko zapovjednikova šatora. 

Časnici nastoje da vojnike smire, ali se nitko ne osvrće na 
njih. Napokon izlazi iz šatora Karlo Burbonski te kao znak za smi- 
renje diže ruku, ali se divlja skupina ne obazire, već dalje bijesno 
viče prijeteći mu se mačevima i kopljima. 

Mladi Nijemac ne razumije nijedne riječi, što ih ovi ljudi go- 
vore, ali da Španjolci traže od zapovjednika novac, to je shvatio. 

Nekoliko plemića hoće da oslobode connetablea iz tog meteža, 
ali jednog od njih probeđoše. Plemić pade mrtav licem u lokvu. Pla- 
ćenici provališe u zapovjednikov šator, opljačkaju ga i razbiju sve 
do čega su došli. 

Mladić pomisli, da će biti najbolje, ako se udalji odavle. Nije 
se osjećao sigurnim u toj buci. Po kiši otrči u šator. 

»A gdje si tako dugo?« izdere se gospodar. »Donesi mi vrč vina 
od margetana.« 

»A čime ću platiti?« upita dječak. 

»Pljuni mu na čizmu!« zaurla gospodar. 

I u njemačkom taboru raste uzbuđenost. Došlo je ovamo neko- 
liko Španjolaca pa huškaju vojnike. 

»Novac! Novac!« viču oni arkebuzirima, štitonošama, kopljani- 
cima i helebardistima. Jedan od njih koji je znao nešto njemački, 
živo iamata rukama tumačeći, kako je napuljski potkralj Lannoy 
sklopio u carevo ime s Papom primirje na osam mjeseci i kako će 
plaćenička vojska biti raspuštena. 

»Zar ne idemo na Rim?« zaurlaše vojnici. »Zar da se vratimo 
kući bez novca i bez hrane?« 

»Bubnjari, dajte znak za uzbunu!« viču drugi. 

Bubnjevi tutnje, vojnici lete iz šatora. Stari helebardijac zove 
svoga poslužnika da mu donese čizme, ali dječak ne čuje ništa 
u buci. 

Eto narednika, natporučnika, zastavnika. Napokon stiže teškim 
korakom i tamničar Niklas, čovjek koga su se najviše bojali u ta- 
boru. Iz šatora, uz koji se vila zlatna carska zastava s crnim orlom, 
izleti u kaputu od bivolje kože Georg von Frunđsberg s kapetani- 
ma Konradom Bemelbergom i 'Schertlinom. Stisnutih šaka od uz- 
buđenja uspe se zapovjednik na vinsku bačvu. Pravi je gorostas. 
Glas mu nadjača buku. Bubnjevi zamuknuše, vojnici uzmakoše ne- 
koliko koraka. 

»Draga djeco, mili vojnici!« progovori zapovjednik. »Sta znači 
ova buka? Zar ste zaboravili na stegu?« 

»Idemo li ili ne idemo u Rim?« viče helebardijac, koji je do- 
jurio bos. 

»Car je skopio mir s Papom. Ne smijemo biti vjerolomni. Vra- 
tit ćemo se k svojim kućama.« 

»U Rim! U Rim!« dere se vojska. 

»Kuga zadavila Papu!« galame luteranci, koji su sačinjavali 
većinu. »Objesit ćemo ga.« 

»Novac! Novac!« viču drugi. »Tražimo svoju plaću. Imamo pra- 
vo na šesnaest forinti, a još nismo dobili ni filira.« 

Schertlin živo nagovara zapovjednika da popusti vojnicima, jer 
da bi moglo doći do najgorih posljedica. 

Zapovjednik diže ruku. 

»Zar vam nisam uvijek bio ocem?« reče uzbuđenim vojnicima. 
»Poslušajte me dakle: Založio sam svoja vlastita imanja i dvorce u 
Tirolu, pa čak i svoj dragi očinski dom Minđelheim. I ženin nakit 
pretvorio sam u novac, samo da vam mogu isplatiti kaparu. Dobit 
čete. što vam je obećano, ali je car daleko i ne može poslati zlata 

na magarcima preko Alpa. Dobro dakle. Uviđam, da ne možemo 
držati ugovora. Stoga ćemo poći u Rim, da uzmemo ono što 
nas ide.« 

»U Rim! U Rim!« povika veselo nekoliko vojnika bacivši kape 
u zrak. Ali većina neće da čeka dulje na plaću. 

»Novac! Novac!« viču plaćenici hrapavim glasovima. »Hoćemo 
da sada dobijemo plaću, a ne istom u Rimu«. 

Tamničar Miklas, koji je stajao kraj zapovjednika, prihvati za 
svoj jaki dvosjekli mač. Zapovjednik ga suzbije oštrim pogledom, 
te još jednom pokušava, ne bi li stišao pobunu. Ali se vojnici pri- 
makoše k njemu s kopljima i helebardama. Nekoliko ih stavi oštri- 
ce na zapovjednikova prsa. 

Zapovjednik hoće da još jednom progovori, kad se najednom 
uhvati za srce i muklim glasom pade na bubanj. Od uzbuđenosti 
udarila ga kap. Nekoliko časnika ponese ga u njegov šator. 

»Eto, sad vidite što ste učinili!« povika potreseno Konrad Be- 
melberg. Vojnici se šutke vratiše pod šatore. 

Malo dana kasnije pođoše zajedno sa Španjolcima prema Ri- 
mu. Njemačku vojsku vodi odsada Konrad von Bemelberg. 

Blatnim cestama valja se vojska prema apeninskim klancima. 
Mnogi hodaju bosi po ledu i snijegu, dok sve muči glad, jer se i u 
brdima jedva može naći plijena. Pastiri su spremili svoja stada 
na sigurna mjesta. 

Muklo tutnje bubnjevi, pet udaraca na tri koraka. U tijesnim 
se prolazima jedva mogu podignuti šatori. Strašno zebu za stude- 
nih noći 

Kapetani Bemelberg i Schertlin posvuda su, bodre ljude gru- 
bim šalama. Ponekad između visokih bregova odjekne iz surovih 
grla i po koja pjesmica. 

Međutim samo jedna misao zaokuplja sve, o tome sanjaju; s 
tom se mišlju bude na znak bubnjeva i trublja; radi te misli snose 
sve napore. Ta je misao »Rim!« Tamo će dobiti nagradu za sve 
patnje, za svu glad, siromaštvo, za svu prepaćenu studen! 

* * * 

Za tog je vremena Papa Klement VII žrtvovao i posljednju 
škuđu skupljajući plaćenike, kojih se teškom mukom okupilo neko- 
liko tisuća. Mladi rimski zapovjednik Renzo de Ceri uvjerava ga, 
da će se grad održati, jer da njemačke i španjolske čete nisu drugo 

v eć divlje horde, iscrpljene glađu i da sa sobom nemaju ništa dru- 
go osim nekoliko nezgrapnih topova, koji će za prvih hitaca po- 
pucati. Na rimskim zidinama razbit će si glave te će ih sa stidom i 
sramotom odanle nestati. 

Papu je zahvatio strah i malodušje. Strašno se boji i rimski 
narod. Javljaju se proroci, koji navješćuju nesreću. Dok je Papa 
18. travnja 1527. davao blagoslov s balkona sv. Petra, uspe se na 
podnožje kipa sv. Pavla neki Branđone, ogrnut samo kožnatom pre- 
gačom te viknu Papi jezovitim glasom: 

»Zbog tvojih grijeha bit će Rim razrušen! Obrati se i pokaj! 
Ako mi nećeš vjerovati, vidjet ćeš za četrnaest dana!« 

* * * 

Španjolski i njemački plaćenici pređoše 20. travnja preko Ape- 
nina te se spustiše u dolinu Tibera. Papa im posla parlamentarce, 
da ih skloni na primirje i povratak kućama. 

»Onda neka nam Papa isplati 240.000 dukata, da možemo čete 
podmiriti i otpustiti«, odvrati connetable, koji je preuzeo zapovjed- 
ništvo združene vojske. 

»Namaknuti tu svotu nemoguće je, kao što je nemoguće spo- 
jiti nebo i zemlju«, srdito će Giberti. Papini izaslanici hoće da se 
kako tako nagode, ali Karlo Burbonski zatraži sada 300.000 dukata. 

4. svibnja gleda Papa iz Vatikana kako se plaćeničke skupine 
primiču preko Neronovih livada. Sutradan izjutra prekrila je Vječ- 
ni Grad gusta magla. Čitavu je noć zvonilo veliko zvono na Kapi- 
tolu na uzbunu, zovući ujedno branitelje na njihova mjesta. Ma- 
gla nije dopuštala, da se vidi, što rade u neprijateljskom taboru. 

Najeđamput zabubnjaše teški vojnički bubnjevi, zviždaljke za- 
zviždaše. trublje zatrubiše. Bez pucanja navališe iz magle Špa- 
njolci i Nijemci. Oboružani su kopljima i heleberdama. Uza zidove 
Leonova grada dižu se ljestve, što ih neprijatelj načinio na brzu 
ruku. od kolja i vrbovih grana, ali napadaj ođbiše očajni branitelji. 
Odbijen je isto tako i drugi nasrtaj. Sada stupa na čelo svojih pla- 
ćenika sam Karlo Burbon te zajuriša na slabo osigurano mjesto 
kod Porta Torrione, ali ga kugla sravni sa zemljom, prije -nego što 
stiže do zidina. Preko mrtva zapovjednikova trupla navališe Špa- 
njolci, svladaše obranu i uniđoše u grad. U isto vrijeme penju se 
uz bedeme njemački plaćenici kod San Spirito. Svima je na čelu 
tamničar Niklas Seidenstucker sa svojim dvosjeklim mačem, ko- 
jim krči krvave prolaze. 

Za borbe oko zidina kleči Klement VII pred oltarom u Sik- 
s finskoj kapeli i moli raširenih ruku. 

»•Ako hoćeš. Gospodine, daj da me ovaj kalež mimoiđe, ali 
ne kako ja hoću, nego kako je Tvoja volja!« 

Rimska zvona sjedinjuju svoje glasove s papinom molitvom. 
Zazivaju milosrđe Božje na grad, što ga je prekrila gusta magla. 

Triput je ponovio Papa molitvu, koju je Gospodin molio za 
svoje tjeskobe u Maslinskom vrtu, kad dojuri u kapelu komomik, 
te 'sav izobličen od straha doviknu: 

»Neprijatelj prodire kroz vrata Leonova grada. Ne smije se 
ni časa gubiti! Spasite se, sveti Oče!« 

»Dakle opet valja bježati!« uzdiše Klement, te jadikujući i pla- 
čući pođe nadsvođenim hodnikom u Anđeosku tvrđavu. Za njim 
idu kardinali, koji ne pristaju uz cara, Giberti, nadbiskup Schdn- 
berg, poslanici francuski i engleski, prelati i kurijalci. Prati ih mala 
skupina švicarske garde. Iza garde gmulo mnoštvo svijeta napola 
ludo od straha. Kad se digao most, bilo je u tvrđavi do 3.000 osoba. 

U ulicama Borga poginuše Svicari svi do jednoga u junačkoj 
obrani. Magla se diže, ali i sada stoje topnici bez posla uz topove 
Anđeoske tvrđave. Njihovi bi hici pogodili u strašnoj gužvi prijate- 
lje i neprijatelje. 

Plaćeničke horde prodiru u predgrađe Trastevere, zauzimaju tri 
mosta preko rijeke, ulaze u nutarnji grad ubijajući i bodući što 
im na putu dođe pod koplje i helebarde. 

Navečer je čitav Rim u njihovim rukama. Trublje zatrubiše u 
znak sabiranja. Njemački se vojnici utaboriše na Campo de Fiori, 
Španjolci na Piazza Navona oko svoga novog zapovjednika princa 
Filiberta Granskoga. 

Kako je bio svladan svaki otpor, ne drže više vođe svojih ru- 
lja na okupu, već se one razidoše na sve strane, te počeše prova- 
ljivati u sve kuće s voštanicama i bakljama u rukama, puneći vreće 
zlatom i srebrom. Tkogod se opro, ubijen je bez milosrđa.. 

Plaćenici gaze kroz mlake krvi, provaljuju po dva i tri puta 
u istu kuću, pa ako nema ništa više što bi oteli, hvataju ukućane. 
Da ih prisile na otkupninu, pale nesretnim žrtvama noge baklja- 
ma, da im otkriju zakopano blago. 

Nitko nije pošteđen, pa makar se stoput zakleo, da je carevao. 
Kad se netko otkupio, eto drugih, koji navale na nj te ga iznova 
muče. 

Helebardama razbijaju vrata na crkvama. Bazilike sv. Petra, 
sv. Pavla, sv. Lovre, sva svetišta su oplijenjena. Nije pošteđena od 
obeščašćenja ni njemačka nacionalna crkva, Anima. 

Sa zlatnim raspelima, relikvi jarima i svijećnjacima teturaju 
ulicama njemački i španjolski plaćenici, napuljski vojnici. Ima ih 
koji navukoše na sebe krasno izvezene paramente. Drugi mašu 
glatnim kaležima i ciborijima po zraku, piju iz njih teška vina, koja 
/ s u zaplijenili u palačama kardinala i bankara, te u gostionicama. 

Kad se napola zasitila požuda za zlatom, postaju bjesomučnici 
još strašnijim zvijerima. Od Nijemaca su gori Španjolci i Napuljd. 
Siluju 10-godišnje djevojčice. Ni redovničko odijelo nije moglo da 
zaštiti redovnice od razularene soldateske u Santa Maria, Santa 
Rufina i po drugim samostanima. 

Kad sunce zasja iznad Vječnog Grada, otkri sliku neizreciva 
užasa. Sve su ulice krvave. Pune su krhotina i ruševina, rastrganih 
folijanata, zgaženog misnog odijela. Posvuda leže mrtvad, stenju 
ranjenici, za koje se nitko ne zauzima. Usto po svim kutovima hrču 
pijani vojnid. Zlatni kaleži, iz kojih su pili, kotrljaju se kraj njih 
po kanalu. 

S visine Anđeoske tvrđave gleda Papa ukočeno obeščašćeni 
Rim. Poput morske buke dopiru do njega povici ozlojeđenih i os- 
kvrnjenih. Posvuda bukte požari, ali nitko ne nastoji da ih zaustavi. 
Jahači pretvoriše crkvu sv. Petra u konjušnicu. I u vatikanske sobe 
utjeraše konje među besmrtne Rafaelove i Michelangelove slike. 
Po bolnicama poubijaše divljad bespomoćne bolesnike. 

Plačud lutaju djeca između srušenih kuća koje još gore. Maj- 
ke raščupanih vlasi i poderanih haljina traže izgubljenu djecu. 

»To je pakao!« reče Papa potresen. »To je gore od pakla, jer 
u paklu nema ovako strašnih svetogrđa.« 

Jest, svetogrđa bez kraja i konca. Po svim crkvama rasute su 
po tlu svete hostije. Jedan njemački vojnik nataknu šiljak sv. suli- 
ce na svoje koplje. U crkvu vode magarca, komu su za uši pričvr- 
stili biskupsku mitru. Tuled traže svetogrđnici od svećenika da 
okadi magarca i da mu dade sv. hostiju. Budući da se svećenik 
nije htio pokoriti tim svetogrdnim zahtjevima, banditi ga izbođoše 
i on iskrvari na stepenicama svoga oltara. 

Uz tutnjavu bubnjeva i zvižduk svirala ide horda njemačkih 
vojnika prema Anđeoskoj tvrđavi. Obučeni su kao biskupi, opati, 
kardinali. Među njima je u bijelom papinskom ruhu bavarski ka- 
petan Wilhelm von Sandizell. On podigne iznad svoje pratnje misni 
kalež, da je njime blagoslovi, prije nego što ga iskapi. Drugi progla- 
su ju Lutera papom. Jedan od vojnika viče prema Anđeoskoj tvr- 
đavi: 

»Gdje je Papa? Pojest ću komad njegova tijela, jer je sprje- 
čavao propovijedanje riječi Božje.« 

Iz jedne ulice vuku konopima 90-gođišnjeg terradnskog bisku- 
pa, jer ne može platiti traženu otkupninu. Izložiše ga na jedno 
mjesto sa svežnjem slame na glavi kao životinju na prodaju. Mno- 
gim svećenicima odrezaše njemački vojnici nos i uši povodeći se 
u tom pogledu za Huttenovim savjetom. 

I kardinali koji su mislili, da se radi svoje sklonosti prema ■ 
caru ne moraju ničega bojati, teško nastradaše. Uzalud su dobro 
zatvarali svoje palače. Plaćenici su razbijali jaka vrata i tražili 
veliku otkupninu. Oni, koji ne mogoše dati što se tražilo, okrutno ; 
su zlostavljani. I samog kardinala Piccolominija tjeraju, guraju i 
udaraju po ulicama, premda je njegova obitelj uvijek živjela u 
prijateljstvu s Nijemcima. Istu sudbinu doživješe kardinali Pon-j 
zetti i Kajetan, pred kojim je nekoć Luter morao odgovarati. Te- 
ško bolesnog franjevca kardinala Numaia nosili su luteranski voj- 
nici po_ gradu na nosilima uz pjevanje mrtvačkih korala i prijetili 
se, da će ga živa zakopati. 

Pompeo Colonna vrati se u svoju palaču 10. svibnja i nađe je 
praznu. 

Više od 10.000 mrtvaca leži na ulicama ili plovi Tiberom. Među 
psima koji grizu mrtvace, sjede vojnici oko bubnja i kockaju se. 

Bijeda dolazi do vrhunca. Nema više nikakvih živežnih namir- 
nica, jer su pokradene ili od obijesti uništene. Jestvine se prodaju 
za zlato, tako, da se prema njihovoj težini daje težina zlata. Jedno 
jaje stoji jedan julij, jedan kruh dva dukata. 17. svibnja izbija prvi 
slučaj kuge. I u Anđeoskoj tvrđavi ponestaje živežnih namirnica. 1 

Papa, koji od pada Rima ne dade da mu se orada šiša, željno 
izgleda vatru, koja je imala biti znakom da se približava ligaška 
vojska. 

I princ Oranski boji se dolaska vojske iz Firence, pa hoće da 
sklopi mir s Papom. Šalje u Anđeosku tvrđavu svoje pregovarače, 
ali su njegovi uvjeti bili tako bezumni, da ih Papa nikako nije 
mogao ispuniti. 

Budući da je napokon ipak javljen dolazak ligaške vojske, 
ođlučiše u carskom ratnom vijeću da Anđeosku tvrđavu silom 
zauzmu. Već su topovi postavljeni na Monte Mario i upravljeni 
prema tvrđavi. Već su počeli podmetati mine, koje su imale dig- 
nuti u zrak Papu i njegovu pratnju, kad začuše, da se vojska, koja 
je išla gradu u pomoć, pobunila i kod Viterba razišla. 

Pošto nije bilo više nikakve nade u pomoć, pođe nadbiskup 
Schonberg u carski tabor da napokon sklopi primirje, predviđajući 
uz predaju Anđeoske tvrđave predaju također mnogih drugih tvr- 

đava, gradova Piacenze, Parme i Mođene. Osim toga obvezao se 
papa, da će isplatiti 400.000 dukata. Od te svote mora odmah izru- 
čiti četvrtinu. 

7. lipnja ostavlja papinska posada Anđeosku tvrđavu. Četiri 
kompanije španjolskih i njemačkih vojnika zauzimaju mjesto te 
posade da čuvaju u zatvoru Papu i kardinale, dok ne isplate prvih 
100.000 dukata. 

Među njemačkim vojnicima koji ulaze u Anđeosku tvrđavu, 
nalazi se i kapetan Schertlin, koji piše u svom ratnom dnevniku: 

»U maloj dvorani nađosmo Papu s kardinalima. Velika je ne- 
volja vladala među njima. Jako su plakali, a mi se svi obogatismo.« 

S Papom su u zatvoru nedostojno postupali. Vojnici su ga po- 
grđivali. Oduzeli su mu sve što je imao, pa i njegov ribarski prsten. 

Od ligaša ne stiže nikakva pomoć. Francuzi nisu ni pomišljali 
da bi zarobljeniku pomogli, dok se Mlečani okoristiše ovom prili- 
kom, da crkvenoj državi otmu Ravenu i Cerviju. 

Smrad trulih lješina i dim kuže grad. Nijedno zvono više ne 
zvoni. Oltari su pusti. 

Međutim postaje Rim i za vojnike sudbonosan. Više se ne po- 
koravaju nikakvoj zapovijedi. Svakim danom dolazi do tučnjave 
između Španjolaca i Nijemaca. Ni vojska nema više što jesti. Mno- 
go vojnika pogibe od kolere. 

Papa određuje da se unovče dragulji iz njegove tiare, koji su 
bili spremljeni na sigurno mjesto. Od genovske banke pozajmio 
je 195.000 zlatnika. Od te je svote banka odmah uzela 45.000 u 
ime provizije. Napokon pođe ipak Papi za rukom da plati prvi dio 
ogromne kontribucije, ali još ga ne puštaju na slobodu. 

Eto ljeta i s njim svih strahota kolere. Stotine podliježu sva- 
kim danom pošasti i gladi. Sve ulice i crkve pune su lješina. Strašan 
zadah diže se iz »ponora mrtvih-« u Anđeosku tvrđavu. I u njoj 
Ima mrtvih. 

Tek 1. prosinca 1527. ostavlja carska vojska na zapovijed cara 
Karla V Anđeosku tvrđavu. Budući da se Papa nikako nije osje- 
ćao sigurnim u Rimu, pođe noću preobučen u odijelu svoga major- 
doma u tvrđi Orvieto. 

Strašno ništenje Vječnog grada uđe u povijest pod imenom 
»Sacco đi Roma — Pljačkanje Rima«. 

U ZLATNOM AUGSBURGU 


Državni sabor u Augsburgu — Rat s Turcima 

Uoči Tijelova 1530. ulazi Karlo V sa svojim bratom Fer dinari-« 
dom, ugarskim i češkim kraljem, sa sjajnom pratnjom u zlatni- 
Augsburg. Crveno sunčano svjetlo sja iznad uistinu kraljevskog 
grada s njegovim kulama, vratima i utvrdama, s njegovim crkva- 
ma i palačama; iznad oslikanih pročelja uglednih građanskih kuća; ' 
iznad zelenila i zlata slavoluka; iznad crveno-bijelih zastava, koje 
se viju na svim kućama. 

Pod grimiznim baldahinom prati gradsko vijeće, duhovni i 
svjetovni knezovi moćnog Habsburgovca kroz razdragano mnoštvo 
prema katedrali, koju otvara biskup Stadion. 

U sjaju više stotina svijeća blista se zlato na oltarima, svjet- 
lucaju se relikvijari i raspela, odsijevaju divne slike umjetnika 
Kristofora Ambergera i Hansa Holbeina Mlađeg. Oblaci dima dižu-* 
se iz dragocjenih kadionica prema visokom svodovlju. 

S počitanjem prignu car koljeno pred Presvetim te klekne na 
klecalo, koje je usred crkve bilo za njega spremljeno na skupo-jB 
cjenom, zlatom protkanom sagu. Oko cara su njegovi dvorjanin, 
izborni knezovi, vojvode i grofovi. Pred oltarom šušti crvena i Iju- | 
bičasta svila duhovnih dostojanstvenika. Na caru je smeđi, bogato 
zlatom protkan kaput, a preko njega lanac sa zlatnim runom. 

Kardinal Lorenzo Campeggi, koji u grimiznoj Cappa magna 
kleči pred glavnim oltarom zapjeva Tedeum, a zborovi prihvatiše 
uz bruj an je orgulja i jeku trubalja. 

Car Karlo prekrio je lice rukama. I njegova duša pjeva Tedeum. 




132 


Gospodaru dvaju svjetova sada je 30 godina. U njegovu car- 
evu sunce ne zalazi. Sreća ga je pratila na svim putevima, ali su 
^ poznate i brige vladara; poznato mu je trnje ispod zlatnih 
jjruna. Vojne je morao voditi s plaćenicima, koji počiniše mnogo 
strahota, među koje ide u prvom redu užasno pustošenje Rima, 
sramota, koju su nanijeli Glavi kršćanstva. 

Ali sad vlada mir. U Bologni pružio je car ruku pomirnicu 
nesretnom Papi i primio od njega carsku krunu. »Damski mir« u 
Cambrayu dokonča također dugo ratovanje s francuskim kraljem. 

Te Deum laudamusl — Tebe Boga hvalimo! 

Ali s Istoka još uvijefk prijeti bura. Iznad glavnog ugarskog 
grada sja prorokov polumjesec. Buntovnik Zapolja združio se s 
Turčinom pa hoće da Ferdinandu otme mađarsku kraljevsku kru- 
nu. Osnove Sulejmana Veličanstvenog sežu dalje. Već u jesen pro- 
šle godine stajale su njegove konjaničke čete pred gradskim vra- 
tima Beča, ali se grad obranio pod vodstvom grofa Salma. Poslije 
uzaludnog opsijedanja, koje je trajalo mjesec dana, vratio se Sul- 
tan u Carigrad pregazivši čitavu zemlju konjskim kopitima. 

No sultan će se opet vratiti s više konjanika, s više pješaka, s 
više topova i lađa. Beč je zadnji štit carstva. Sve je izgubljeno, 
ako se taj štit razbije. 

Carstvo je rascijepano i nesretnim vjerskim lomom. Luteranci 
i zwinglijevci stoje protiv katolika, knezovi protiv knezova, gra- 
dovi protiv gradova. Karlo je sazvao državni sabor, da se zemlji 
vrati vjerr 1 ' mir, da se carstvo ojača protiv pogibelji koja prijeti 
s Istoka. 

Car digne glavu i gleda oko sebe. Tu su pristaše wittenberškog 
reformatora: Prkosni hessenski landgrof Filip, saski izborni knez 
Ivan, liineburški vojvoda, markgrof od Brandenburg-Kulmbacha, 
anhaltski knez. Može im se svima na licu čitati, kako zaziru od 
tamjana. Svi su oni u savezu s 14 gradova prošle godine protesti- 
rali zbog odluke državnog sabora u Speyeru, prema kojoj je worm- 
ski edikt ostao na snazi u svim katoličkim zemljama, dok je u 
evangeličkim predjelima zabranjeno propovijedanje protiv Mise i 
svako smetanje rimskog bogoslužja. Od tog vremena nazivaju se 
novovjerd protestantima. 

U Bologni obećao je car Papi, da će raskolu učiniti kraj. Nje- 
gova je odluka u tom pogledu čvrsta, premda želi da po moguć- 
nosti izbjegne svako nasilje. Od sveg srca moli Boga, da bi mu 
nspjelo ovo veliko djelo. 

Sutradan polazi tijelovska procesija krasno urešenim ulicam 
iz katedrale u crkvu sv. Ulriha i natrag. Pobožno koraca car i za 
Presvetoga, koje nadbiskup iz Mainza nosi pod zlatnim nebom. 
Zvona svih crkava združuju se s pjevanjem zborova, jekom tru- 
balja i fanfara. Katolička gospoda i katolički knezovi prate Pre- 
sveto. Novovjerci stoje po strani, namrgođena čela, ne pregibaju 
koljena. 

I u zlatnom Augsburgu došlo je do vjerskog rascjepa. Građo- j| 
načelnik, mnogo vijećnika, neke bogate patricijske obitelji, među 
njima obitelj Welser, novi gradski zapovjednik Schertlin, koji je 
kao kapetan bio u Frunsbergovoj vojsci, prihvatiše Luterovu vi em M 
Ima ih koji pristaju uz divlje sanjare i one koji se iznova krštavaju. ! 

Među najvjernije katolike broji se bogati trgovac Antun Fug- 
ger sa svojom braćom Rajmonđom i Jeronimom. Car je čestim I 
gostom u njegovoj palači na Vinskom trgu. 


Jedne blage ljetne večeri sjedi Karlo V s kardinalom Cam-B 
peggijem, s profesorom doktorom Eckom i učenim Komradoml 
Peutingerom u divnom, arkadama okruženom dvorištu Fuggerova 
doma. Vodoskok pršti po cvijeću; paževi u krasnom, zlatnim lji- 
ljanima — Fuggerovim grbom — protkanom odijelu nose izabrana ) 
vina u dragocjenim vrčevima. 

»Stanujete upravo kneževski, gospodine Fuggeru!« reče pa- 
pinski legat, promatrajući s udivljenjem toskanske stupove od cr- " 
venog mramora, lišćem ukrašene glavice na stupovima, medaljone 
iznad lukova, pročelje sa slikama živih boja. »Čovjek bi rekao, da 
se nalazi u Italiji.^ 

»Sve to potječe iz dobe moga strica Jakova, dok ja sam ne- 
mam u tom nikakve zasluge« odvrati trgovac skromno. 

»Biblioteka je Fuggerovo najveće blago«, primijeti stari Peu- 
timger. »Sa svojih 15.000 svezaka najveća je s ovu stanu Alpa.« 

»15.000 svezaka?« u čudu će kardinal. »Onda je vaša bibliote- _ 
ka triput veća od vatikanske. Zaista vam treba zavidjeti.« 

»Nažalost nemam vremena da se bavim studijem«, odvrati i 
Fugger sa smiješkom. »Moje trgovačke knjige ne daju mi mnogo 
dokolice. Našem prijatelju Peutingeru bolje je u tom pogledu. Nje- 
gova bilježnička služba ne oduzima mu mnogo vremena, pa se mo- • 
že mimo predavati čitanju svojih dragih klasika, dok meni ne do- 
pušta kancelarija da izađem iz nje.« 

»Auri sacra fames!« nasmija se učenjak uz dobroćudno ruga- 
pje. »Nesretna glad za zlatom!« 

»U Španjolskoj nazivaju čovjeka s velikim imutkom rico oome 
u n Fucar — bogat poput Fuggera«, primijeti car sa smiješkom. 

»To se može promijeniti«, uzdahne trgovac. »U naše je vrije- 
de trgovanje združeno s velikim rizikom. Nijedna cesta nije više 
sigurna. Posvuda lutaju ljudi željni plijena, otpušteni plaćenici, 
vitezovi pljačkaši, koji u ime »evanđeoske slobode« otimaju. Zlat- 
nom cestom koja vodi od Numberga preko Augsburga prema Mle- 
cima ide danas još samo trećina onih kola, koja su prije 20 godina 
prolazila tuda. U Mađarskoj gubimo na stotine tisuća. Bakreni 
rudokopi, što ih od kralja Ferdinanda uzesmo u zakup, opasan su 
posao zbog Turaka. Srebrni rudokopi u Tirolu jedva se isplaćuju, 
budući da je američko srebro veoma snizilo cijenu. U Mlecima, koji 
su uvijek bili našim najboljim kupcem, idu poslovi tromo. U na- 
šem tamošnjem Fondaco moradosmo dati 350.000 kg srebra za 
30.000 forinti.« 

»Ali vam zato španjolska živa nosi velike dohotke«, primijeti 
car Karlo. 

»Pumpanje vode iz almadenskih jama združeno je s golemim 
troškovima. Osim toga u trgovini živom pravi mi veliku konku- 
renciju moj sugrađanin Hochstetter.« 

»Sve vi to sigurno popravljate svojom prekomorskom trgovi- 
nom«, doda Karlo sa smiješkom. »Brazilsko drvo, šećer iz Rio la 
Plate, pa onda molučke mirodije dobro se prodaju na evropskim 
tržištima.« 

Vođa je nesigurna. Flota za mirodije, pod zapovjedništvom ka- 
petana V/anđlera, ikoju smo opremili s 18.000 forinti, već je odavno 
morala doći, ali je još nema, pa po svoj prilici neće nikad ni doći. 
Osim toga morat ćemo posve napustiti vožnju na Moluke, jer je 
vaše carsko veličanstvo predalo vlast nad tim otocima portugal- 
skom kralju Manuelu, a on se ravna prema svojoj lozinci: »Vreće 
s biberom naše su vreće sa zlatom«. I tako neće nama Fuggerima 
preostati drugo, već da se vratimo zanatu svoga pradjeda, koji je 
prije 200 godina došao u Augsburg kao siromašni tkalac. Našim 
najsigurnijim poslom jesu flanđrijske tkaonice u Weissenhornu, u 
kojima nalazi posla 4.000 tkalaca.« 

»Zaboravili ste, gospodine Fuggeru, spomenuti ono, što je naj- 
dalje«, reče profesor dr. Eck: »Fuggerovo naselje! Pogledao sam 
kuće, što ih je vaš stric podigao za stare i iznemogle ljude. Uvelike 
nie ganulo zadovoljstvo onih koji stanuju u 53 prijazne kuće. Ovim 

djelom milosrđa sigurno su Fuggeri dobro zapisani u Božjim ra- 
čunskim knjigama, čega, mislim, ne biste smjeli pregledavati kad 
pravite svoje bilance.« 


»Ne red te to samo pred gospodinom dr. Martinom LuteromU 
nasmije se Fugger, »jer on ne drži mnogo do dobrih djela.« 

»Ne smijete tako govoriti. Luter nije protiv dobrih djela, uko- 
jiko su dobra djela, već poriče svaku nebesku zaslugu za ta djela. 
To budi rečeno u ime pravednosti, premda me dr. Martin često 
naziva doktor Geck — Zvekanom. Grub ie. ali čestit. Da iskrenoj 
govorim, po mom je mišljenju magister Filip Melanchton opasniji 
od Lutera, premda je boljih manira.« 

»Upravo se čudim tomu što rekoste«, primijeti kardinal kima« 
jući glavom. »Melanchton je učinio na mene najbolji dojam. Tek 
pred nekoliko dana rekao mi je: »Nemamo nijedne dogme, koja bi 
se razlikovala od rimokatoličke nauke. Također smo spremni da 
slušamo rimsku Crkvu, kad bi u blagosti, koju je u svako vrijeme 
pokazivala prema svim narodima, nešto šutke pregledala ili po- 
pustila u onome, što, kad bismo i htjeli, ne bismo mogli promije- 
niti. Poštujemo auktoritet rimskog Pape, poštujemo čitav crkveni 
ustav, ali nam je žao, što nas Papa odbija. U Njemačkoj smo ve- 
oma omraženi samo zbog toga, što s najvećom postojanošću bra- 1 
nimo nauku rimske Crkve. Ove ćemo se vjernosti prema Kristu 
i prema rimskoj Crkvi držati do svog zadnjeg daha, pa i onda, 
ako nam uskratite milost da nas opet primite.« Ovo nije jezik bun- 
tovnika. Upravo me ovaj razgovor bodri da Papi donesem povoljan 
izvještaj.« 

»I ja se tvrdo uzdam, da će doći do pravog izmirenja«, dodađe] 
car živahno. Kad sam odlazio iz Španjolske, svjetovao mi je še- 
vi liski biskup da ne postupam nasilno, već da mirno ispitamo novo- 
vjersku nauku. Vjeroispovijest koju mi Melanchton predade, ne 
izgleda mi ni izdaleka onako heretična, kao što sam to očekivao. 
Ova se vjeroispovijest brani od predbacivanja, da bi bila heretična, 
budući da se Luterova nauka u svemu podudara s naukom sv. ; 
Augustina i s vjerom Crkve u starini. Prema tome se čini, da se 
prepirke ne tiču vjerskih istina, već stvari, koje idu na vanjštinu,'] 
u kojima će se moći valjda doći do sporazuma. Biste li nam, dragi ! 
doktore, mogli iznijeti one pojedinosti, zbog kojih je došlo do 
spora.« 

»Vjeroispovijest, koja se prozva Confessio Augustana, nabraja 
tobožnje zloporabe, koje se uvukoše tijekom vjekova. Osim toga 

traži uvođenje laičkog kaleža za svete Pričesti, svećeničku ženidbu, 
ukidanje ispovijedi, posta, nemrsa, redovničkih zavjeta i ograni- 
čenja biskupskih prava.« 

»Čini mi se, da bi se barem o nekim točkama moglo govoriti.« 

»Sigurno, veličanstvo! Crkva je i Češkoj dopustila pričešći- 
vanje pod objema prilikama, pa bi to mogla dopustiti i Njemačkoj. 
U staroj Crkvi bilo je i oženjenih svećenika, ali je iskustvo poka- 
zalo, kako narod slabo poštiva oženjene svećenike, što uostalom 
sada i protestanti sa zaprepaštenjem uviđaju. Tako je došlo do 
svećeničkog celibata, pa stoga nema razloga, zbog kojega bi se 
Crkva morala odreći ove svoje ustanove. Svakako, Papa ima vlast 
dokinuti celibat. Zloporabe kod sv. Mise mogu se ukloniti. Ali, a 
to je najvažnije, vjeroispovijest, koju je predao Malanchton, pre- 
lazi preko najvažnijih točaka, koje nas dijele. Nijednom se riječju 
ne spominje, kako Luter poriče papin primat, čistilište i slobodu 
volje; kako zabacuje oproste; kako traži dokidanje kanona u sv. 
Misi; kako poriče njezino žrtveno značenje. Sve su to bitne točke 
katoličke nauke; točke, koje ne spadaju ni na kakvo nagađanje. 
Kad bi došlo do sjedinjenja na temelju Melanchtonove vjeroispo- 
vijesti, pukotina bi se samo zalijepila, dok bi i dalje postojao velik 
jaz.« 

»Svi luteranski gradovi i knezovi potpisali su Konfesiju«, od- 
vrati nestrpljivo Habsburgovac, »pa bismo se mogli ograničiti sa- 
mo na raspravljanje o njoj.« 

»Nema najvažnijeg potpisa — potpisa Martina Lutera«, odvrati 
profesor uzbuđeno. »Ako želimo da u Augsburgu obavimo posao, 
kao što bi trebalo, onda se ne smijemo ograničiti samo na Melan- 
chtonovu izjavu, već moramo pretresti čitavu Luterovu nauku. 
Prema iskustvu prošlih godina sumnjam, da bi se reformator odre- 
kao svoje zablude, kojih nikako ne možemo trpjeti. Svakako će 
Confutatio, koju izrađujem zajedno s Faberom, Cochlausom i Wim- 
pinom pobiti wittenberšku herezu u svim točkama.« 

»U Rimu su mislili, da je Luter izgubio mnogo pristaša«, iz- 
javi kardinal. »Osvjedočio sam se da je naša slika o njemačkim 
prilikama bila kriva. Kamo sreće, da je sama Crkva provela refor- 
mu, koja je već stoljećima bila potrebna, onda ne bi došlo do ne- 
sretnog raskola. Možda bi Hadrijan VI bio obnovio Crkvu, prije 
nego što se kriva nauka preduboko ukorijenila. Kardinal Schinner 
i ja iznijeli smo pred njega iscrpljive prijedloge, kako da se pro- 
vede reforma, ali kuga u Rimu i prerana papina smrt osujetile 
sve osnove, pa tako dođe stvar u buntovničke ruke.« 

»U Augsburgu moramo doći do mira«, reče car odlučno. »Ni 
Luter neće biti čovjek, s kojim se ne bi moglo govoriti. Bili ste 
mu prijateljem, dragi Peutingeru, pa ste ga pače pozvali i na objed, 
kad mu je pred 12 godina valjalo ovdje odgovarati pred kardina- 
lom Kajetanom. Možda će vas poslušati prije nego cara i teologa. 
Biste li mu pisali?« 

»Ne samo da sam ga pozvao za stol«, odvrati učenjak, »nego 
sam mislio da u njegovoj nauci moram gledati spasenje za Crkvu 
ali dođoh do drugog uvjerenja, naročito otkada je počeo poricati 
slobodu volje, a preko svake mjere povećavati posljedice istočnog 
grijeha. Nesamo kao kršćanin nego i kao humanista vidim, da 
je u Luterovoj nauci »homo totus malus — potpuno pokvarena na- 
rav«, dostojanstvo čovjeka razoreno i poniženo. To je točka, u 
kojoj se nikako ne mogu složiti s njime, kao što to ne može ni moj 
prijatelj Erazmus u Freiburgu. Drage ću volje, veličanstvo, udo- ' 
voljiti vašoj želji pa ću nastojati, ne bi li ga uvjerio o njegovoj! 
zabludi, premda se uz njegovu tvrdokornost mnogo ne nadam j 
uspjehu.« 

»Niti sam teolog, niti filozof, već trgovac, koji trijezno misli«, 
primijeti Fugger, »pa s velikom žalošću gledam zbrku, do koje do- 
vede Luterova nauka, ne izuzimajući ni našeg grada. Nestalo je 
u Augsburgu stare sloge, doskora će nestati i blagostanja. Trgo-1 
vačke veze, što smo ih desetljećima imali s drugim augsburškim 
tvrtkama, kidaju se. Jer nema više jedinstvenosti u vjeroispovijesti, . 
nema je ni u pitanjima, koja nisu u vezi s vjerom. Jaki smo bili u 
zajedničkim težnjama, dok sada radeći jedan protiv drugoga sami 
sebi spremamo propast. I kao što je u Augsburgu, tako je po čita- 
voj Njemačkoj. Moji faktori javljaju mi to iz svih gradova. Nikad i 
se nije toliko govorilo o slobodi, a sloboda nije nikad stajala tako > 
slabo, kao što stoji danas.« 

»Pravo velite«, potvrdi Peutinger. »Čini se, da je u tom pogledu 
najgore gradsko vijeće u Ntimbergu. Moj prijatelj Pirkheimer, ko- j 
ji je poput mene također jedno vrijeme pristajao uz novu nauku, ] 
piše mi pun zgražanja, kako to vijeće pokušava da raspusti čuveni ] 
samostan Klarisa, koji vodi njegova veoma naob ražena sestra 1 
Charitas. Neke su redovnice bile prisiljene da protiv svoje volje 
ostave samostan. Gdje je sloboda, kad se savjest sputava? Ni sam j 
na daleko poznati postolar i pjesnik Hans Sachs, koji je Lutera ve- 
ličao kao »vvittenberškog slavuja«, ne taji svoga nezadovoljstva.« 

U razgovoru dočekaše i noć. Paževi donose voštanice na zlat- . 
nim svijećnjacima. Car gleda zamišljeno u njihov sjaj. Cas zape , 
razgovor. 

»Moramo napokon doći do jedinstva«, opet će car. »Ne sili nas 
na to samo dobro Crkve već i dobro čitave carevine. Pogibelj je s 
Istoka velika. Nakon pada Beograda, Roda i Pečuha Beč je naša 
zadnja zaštita. Grad se ne može održati, ako mu ne pružimo po- 
moći. Osmanlije moraju napokon u Aziju, kamo i pripadaju. Uči- 
n ite dakle sve što vam je moguće, da izliječite ranu srca našeg 
naroda, da carstvu povratite jedinstvo i snagu.« 

* * * 

Nema jedinstva. Sva raspravljanja između katoličkih i evan- 
geličkih teologa ostaju bez uspjeha, premda se Papa pokazuje 
spremnim na široka popuštanja. Fronte se zaratiše jače nego što su 
prije bile. 

Luteru je već davno dosadilo to raspravljanje, zato piše jed- 
nom prijatelju, da je svaki sporazum nemoguć, dogod se Papa ne 
odrekne papinstva i dogod se ne odstrani kanon iz sv. Mise. 

»Naprosto pucam od srdžbe i zlovolje«, piše Luter jednom evan- 
geličkom teologu. »Molim vas da već jednom prestanete s rasprav- 
ljanjima i da se vratite kući!« 

Hessenski lanđgrof Filip, koji samo oklijevajući potpisa vje- 
roispovijest, budući da mu se činila previše umjerenom, odjaši iz 
grada bez careva dopuštenja. 

Karlo, ojađen zbog neuspjeha državnog sabora, izjavi prote- 
stantskim staležima, da je Papa najavio koncil, pa da do toga vre- 
mena budu rnimi i da ne diraju u katoličku vjeroispovijest. Lute- 
rovi se pristaše opriješe i većina ih gnjevni ostaviše grad. 

17. studenoga zaključi sabor, da wormski edikt ostaje na snazi; 
da je daljnje širenje nove nauke zabranjeno; da se imaju vratiti 
sva oteta crkvena dobra; da se biskupska jurisdikcija mora priznati. 
Za rat protiv Turaka odobreno je 40.000 pješaka i 8.000 konjanika. 


* * * 

Do jedinstva nije došlo. U Schmalkađenu združiše se proten- 
stantski knezovi i gradovi u savez protiv cara, ali ipak još ne dođe 
do vjerskog rata. Kad se u proljeće 1532. opet Sulejman Veličan- 
stveni podiže protiv Beča, odobri car u Ntimbergu vjerski mir, 
prema kojemu je mogao svatko do koncila ostati pri svojoj vjero- 
ispovijesti. Luter, koji je prije odvraćao od rata protiv Turčina kao 
°d borbe protiv samoga Boga, sada bodri na križarsku vojnu. 

Dok car u Regensburgu raspravlja o pomoći protiv Osmanlija, 
Prolazi sultan kroz Ugarsku s vojskom od 250.000 vojnika i 300 to- 

pova. Njegov vojskovođa Kasim-beg upade u Austriju s 18.000 
konjanika, te poče na sve strane pustošiti. Buntovnik Zapolja hara 
po Moravskoj i Sleskoj. 

Turska bujica, koju su već očekivali iza bečkih zidina, razbi 
se o malu tvrđavu Kiseg, koju je junački branio Nikola Jurišić. 
Protiv svakog očekivanja odustane Sulejman da iznova pokuša sre- 
ću s bečkim utvrdama. Povratio se opustošivši strašno Štajersku. 
Kasim-begova je vojska potpuno uništena u Bečkoj šumi. 

U isto vrijeme otjera smioni Genovežanin Andrea Doria 
usmanlijsku flotu iz Jonskog mora te oduže Turcima Koron i 
Patras. 

Ugarska ostaje u turskim šakama. Talijanski plaćenici u car- 
skoj vojsci neće da idu dalje. Protestanti izjavljuju, da oni moraju 
štititi samo Njemačku. Osim toga ne žele Habsburgu pomoći da 
dođe do vlasti nad Ugarskom. 

Idućeg proljeća zaključi Sultan mir s Ferdinandom te pođe da 
u boju s Perzijanerima traži nove ratne lovorike. 

KRALJ - KROJAČ U MtJNSTERU 


Nedjelja je »Reminiscere«, hladan, maglovit, vlažan dan ve- 
ljače godine 1534. 

Bemd Mumme, crkvenjak u miinsterskoj katedrali, zatvara 
pomno vrata crkve te polazi u svojim pustenim papučama kući. 
Starac, koji iza smrti svoje žene ostade u kući s napola gluhom do- 
maćicom, govori po svome običaju sa samim sobom. 

»Stara je Elizabeta rekla, da će danas napraviti uštipke od 
heljde. Uštipci od heljde s čašom piva jedina je istina! Još je jedi- 
no to stalno na svijetu, u kojem nije sigurno više ništa, pa ni 
sv. Evanđelje. U šest crkava propovijedaju prema Luterovoj nauci. 
U crkvi sv. Lamberta veli župnik Rothmann, koji se sada naziva 
superintenđantom, da više ne vrijedi krštavanje djece; da se ljudi 
moraju iznova krstiti. Pa što da se istom rekne o prorocima, koji 
dođoše ovamo iz Holandije: o ludom krojaču Janu Bockelsonu iz 
Leydena, o budalastom pekaru Janu Mathysu iz Haarlema! Hoće 
da upravo u Mvinsteru podignu nebeski Jeruzalem, te viču po uli- 
cama kako će svijet propasti. Bolje bi bilo, kad bi se jedan držao 
svoga glačala, a drugi svojih naćava, a propovijedanje neka pre- 
puste svećenicima! Pa Knipperdolling, koga jučer izabraše za gra- 
donačelnika! Sto je ušlo u tog čovjeka? Desetljećima je prodavao 
robu, a sad se preokrenuo! Najedamput se hvata nečega drugog, 
jer osjeća »dah duha«, pa galami po gradu s Holandezima, koji za- 
htijevaju, da se ljudi iznova krštavaju.« 

Crkovnjak se glasno nasmije. 

»Hvala Bogu, franjevci propovijedaju u katedrali na katolički 
način. P a i naš biskup grof Franjo Waldeck drži se čvrsto stare 
v Jere, premda se rijetko pojavljuje u gradu i nije ni zaređen za 

svećenika. Kakva li su to samo vremena! Uštipci od heljde doist* 
su jedina istina, naravski s čašom dobrog piva.« 

Skoro je crkovnjak došao do svoje kuće, kad ga iznenada pre- 
kide u njegovu filozofiranju nekoliko derana u plavom holandes- 
kom odijelu. Iskočiše iz magle, pograbiše ga za ovratnik i snažno 


ga prodrmaše govoreći: 

»Ovamo ključeve!« Bernđ Mumme još je usprkos svojih 70 go- 
dina neustrašiv čovjek, pa se junački branio udarajući oko sebe 
teškim željeznim ključevima. Ali ipak morađe podleći većoj sili. 
Divljaci mu istrgoše ključeve iz ruku i pojuriše prema katedrali ! 

Mumme je zaboravio na svoje uštipke pa je trčao što je brže 
mogao tražeći pomoć, ali je nije mogao naći, jer su svi oni, koji u 
ovo doba hodaju ulicama, doseljenici. Čestiti građani već su se po- 
zaključali u svojim kućama i jedva da bi se tko usudio u ovo doba 
izaći iz kuće. 

»Katedrala!« viče crkovnjak. »Pljačkaju katedralu! Ta pomozite, 
dobri ljudi, pomozite!« 

»Pljačkaju katedralu?« smije se jedan stranac, poderan momak 
kozičava lica. »To je upravo nešto za mene!« Stotine pojuriše u 
Katedralu, ali ne da pomognu, već da kradu i razaraju. 

Sjekirama i željeznim motkama lupaju kamene kipove. Oltare 
prevrću. Trgaju cijevi iz orgulja, razbijaju naslikane prozore. 

Na dvorištu gori vatra, u koju bacaju drvene kipove, oltarska 
krila, crkvene klupe iz svetišta, misale, evanđelistare. Kip Majke. 
Božje iz teške hrastovine opire se vatri. 

»Dajte ga ovamo!« viče Henrik Graes, potjerani učitelj. »Pre- 
rezat ću ga po polovici, pa ću od njega napraviti zahod.« 

Pucanje, tutnjava, zveketanje, vika zaglušuju jadnog crkov- 
njaka. Prazna pogleda zuri kroz mrak u obeščašćeno svetište. 

»Sada doista vjerujem, da će svijet doskora propasti!« govori 
samom sebi drhtavim usnicama. »Strahota pustoši nalazi se na 
svetom mjestu.« 

U mraku prolazi pokraj njega svijet smijući se, kriješteći, no- 
seći srebrne svijećnjake, dragocjene relikvijare, kaleže, monstran- 
ce, raspela, kadionice. Žene naprtile na sebe paramente, oltamike, 
crkveno rublje, smiju se i guraju s puta crkovnjaka, koji se tresao 
od srdžbe i prijetio kaznom Božjom. 

Cijele noći traje ovo strašno divljanje. Istom kad je počelo 
svitati, ostaviše zadnji pljačkaši i razbijači crkvu. Sav smeten sto- 
ji crkovnjak usred te pustoši. Bjesomučnici ništa ne poštedješe. 
Posvuda krhotine i ruševine. Grobovi su knezova-biskupa pootva- 
rani i opljačkani; oltari prevrnuti i porazbijani. Velika ura, divno 

umjetničko djelo, koja nije pokazivala samo minute i satove, već 
■ dane i mjesece, pače i stanje zvijezda, uništena je sjekirom. I sve- 
tohranište je razbijeno. Jedan franjevac kupa po blatnom tlu pre- 
svete prilike te ih stavlja u košaricu, jer nije više bilo ciborija. 

U crkvenom dvorištu leži krvlju obliveno mrtvo tijelo jednog 
kovača, jedinog čovjeka, koji je htio da svojim čekićem zaštiti 

svetište. 

Malo dana kasnije stiže knez-biskup pred grad, ali jer nije 
jmao topova, nije mogao svladati čvrstih zidina i vrata. 

Međutim oni koji su tražilf novo krštavanje, postavljaju svoju 
ludu upravu. Sve mora pripadati svima. Dugovi i kamate ne smi- 
ju se više plaćati. Građane vode silom na ponovo krštavanje. 

Pekar Jan Mathys javno proglasu je nebeski Jeruzalemu, koji 
Krist želi uspostaviti do svog skorašnjeg dolaska u Miinster. On je 
uvjeren, da je čudesno zaštićen protiv kugala i uboda, pa počet- 
kom travnja s nekoliko usijanih glava poduzme ispad iz grada, ali 
svrši sa svojima na kopljima plaćenika. 

Upravu preuzima krojač Jan Bokkelson. Nije mu se sviđala 
igla, pa je već u zavičaju odbacio metar i škare te pokušao sreću 
kao gostioničar u gostionici »Tri sleđa«. Ali on osjeća, da je pozvan 
za vladanje. 

Mtinsteru dade nov ustav. Prema primjeru starih Izraelaca 
primi dvanaestorica najstarijih ljudi vlast nad životom i smrću 
svih građana. Jan drži, da je čitajući Sv. Pismo došao do spoznaje, 
kako Bog želi mnogoženstvo, pa stoga superintendant Rotmann 
proglasuje s propovjedaonice u crkvi sv. Lamberta, da svaki pravi 
kršćanin mora imati više žena. Sam je uzeo četiri, dok ih je Jan iz 
Leydena imao dapače šesnaest. Među njima je bila i udovica njego- 
va prijatelja Mathysa. 

U rujnu javlja novi prorok, kovač Dusentschur.iz Warendorfa, 
da je čuo božanski glas. Prema volji neba mora Jan iz Leyđena biti 
kraljem cijele zemlje, nad svim carevima, kraljevima, nad svim 
knezovima. Njegova prijestolnica treba da bude Miinster, Sveti 
grad, novi Sion. Prijestolje i žezlo njegova oca Davida pripada nje- 
™ u , đogod ne dođe vječni Sudac. Krojač je odgovorio, kako je Bog 
i njemu samome objavio tu svoju volju, ali je on dosada šutio iz 
Poniznosti. 

Iza nekoliko dana pomazao je prorok iz Warenđorfa i svečano 
okrunio novog kralja pred vijećnicom. 

»Ivan Pravedni, sluga pravednosti u novom hramu Božjem« 
naziva o se ponosno novi kralj. 

U svečanim povorkama nosi kralj na glavi krunu, u desnoj 1 
ruci žezlo, u lijevoj zemaljsku kuglu. Pred njim kroče njegovi apo- ’ 
stoli u grimiznim talarima, urešeni zlatnim lancima. Dječak pleme- 
nita roda nosi pred njim goli mač. Kralja prate dvojica vojskovođa 1 
s perjanicama na glavi. Glazba otvara povorku. Iza kralj a-krojača 
ide trgovac platnom ' Knipperdolling, koji postade namjesnikom i •] 
krvnikom. S njime je državni kancelar Krechting i cijeli kraljevski 1 
dvor. Sionski kralj sjeda na zlatno prijestolje ispod crvenog bal- j 
dahina na glavnoj tržnici. Ovdje izriče svečano pravdu. Onaj, koji i 
mu se približuje, mora pasti na zemlju. Samo najviši dostojanstve- I 
nici prigibaju jedno koljeno. Sud se izriče i odmah izvršuje nakon 
kratkog raspravljanja. Knipperdolling zamahne svojim sudačkim j 
mačem, i stvar je gotova. 

Krojač-kralj hoće također da njegov narod bude dobre volje, ; 
pa stoga svirka često poziva na ples po trgu ispred katedrale. Jed- j 
nog listopadskog dana sjedi za dugim stolovima 6.000 ljudi. To je 
gozba ljubavi. Samo 500 ljudi ostalo je na zidinama da straži. Sam j 
kralj pruža skupštini pšenični kruh riječima: 

»Uzmite, jedite i navješćujte smrt Gospodinovu«. Kraljica M 
Diavar, žena pokojnog Mathysa, pruža kalež vina govoreći: 

»Pijte i navješćujte smrt Gospodinovu!« 

Dvadeset i osam apostola šalje kralj Ivan Pravedni da propo- J 
vijedaiu novo evanđelje po svim gradovima. U Westfalenu i na Raj- 1 
ni nastaju nove općine prema uzoru Munstera. Dužnost je apostola 
također da traže pomoć ugroženom gradu, koji još uvijek opsijeđa- 
ju plaćenici kneza-biskupa. 

Prva godina slavlja sionskoga dođe kraju. Budući da grad nije 
mogao izvana dobivati hranu, nestade živežnih namirnica. U pro- 
ljeće nastade glad. Narod izgubi vjeru u svog mesiju pa poče 
mrmljati. Jedna od šesnaest žena odvažila se i rekla svome mužu ;■ 
Ivanu Pravednome, kako narod nema hrane, te ga zamoli da već 
jednom dokrajči tu smiješnu igru. Ivan Pravedni osudi malovjer- 
nicu na smrt. Krvnik joj u prisutnosti svega puka odrubi glavu na 
trgu pred katedralom. 

Stanje postaje sve očajnijim. Prijašnji učitelj Henrik Graes 
htjede da spasi svoj život pa se prokrade u tabor kneza-biskupa, 
komu je hessenski landgrof Filip, protestant, ojađen zbog obeščaiM 
oenog evanđelja, poslao pomoć. Učitelj izdađe lozinku straže i dru- 
ge vojničke tajne. 

U noći blagdana sv. Ivana dođe do strašnog svršetka. Plaćenici 
prodriješe u grad na slabo utvrđenom mjestu. Nakon bijesne pro- 1 
tuobrane svladani su novotari, glavne kolovođe pohvatane. 


Strašna kazna snađe zlikovce. Jan iz Leydena, Knipperdolling 
i kancelar Krechting bačeni su u tamnicu i u siječnju 1536. osuđeni 
na smrt. Prije nego što ih odvedoše na stratište, ispovjedio se ho- 
jandeski krojač skrušeno pred katoličkim svećenikom. Zatim je sa 
svoja dva druga zatvoren u željeznu krletku. Najprije su im otki- 
dali meso usijanim kliještima, a zatim ih probodoše. Krletke s lje- 
tinama objesili su na crkveni toranj kao opomenu. 

Poslije onih strašnih dana drži se Miinster čvrsto katoličke 
vjere, pa kad iza nekoliko godina knez-biskup htjede da uvede 
novu vjeru, građani mu se odlučno opriješe. 

* * * 

Od Alpa pa do Sjevernog mora vodi se vjerska borba na obje 
strane s besprimjernim ogorčenjem. U neizrecivoj mržnji bore se 
ljudi za nauku Učitelja, koji je ljubav učinio svojom glavnom za- 
povijeđu i oznakom svojih učenika. Ne radi se za te borbe uvijek 
o vjeri, već su se umiješali i politički ciljevi. Međutim borba se vo- 
di u ime Evanđelja, u ime kršćanske istine. 

Jašeći na konju, držeći u ruci helebardu polazi Zvvingli s 
zuriškom Četom protiv katoličkih kantona Luzerna, Schwyza, Urija, 
Unterwaldena i Zuga, ali je 11: listopada potučen kod Kappela. Pao 
jp u borbi. Sam Luter gleda u toj pobjedi katolika sud Božji, te 
piše, da je Zvvingli umro opterećen velikim, mnogim grijesima i 
hulama. Ne samo da je bio neprijateljem Presv. Oltarskog Sakra- 
menta nego je bio i potpuni poganin. 

Bura koju podiže ziiriški reformator, bjesni i dalje švapskim 
gradovima. U Reutlingenu nište slike i oltare. Iz krasne katedrale 
u Ulmeru odnesene su sve dragocjenosti, uništene su dvoje orgulje. 
Nisu pošteđene ni klupe u svetištu, što ih je divno izrezbario maj- 
stor Syrlins. U Biberachu zbivaju se još strasnije stvari. Propa- 
doše nenadoknadive vrednote. Katedrala u Ulmeru pretvorena je 
u vinski podrum; crkva sv. Nikole u Biberachu u pivovaru; mrtvač- 
nica na groblju u spremište za ciglu. Najdragocjenije se slike deru, 
najljepše se freske prekrivaju krečom. 

Wurtemberški vojvoda Ulrich uvodi 1534. reformaciju u svoju 
vojvodinu, goni redovnike i redovnice, pljačka samostane i opatije 
crkvenim dobrima pokrije svoje velike dugove. 

Frankfurt se pridružuje šmalkaldskom savezu te zabranjuje 
katolicima svako bogoslužje, dok Židovima daje potpunu vjersku 
*obodu. 

1537. istjeran je iz Augsfourga biskup, zabranjeno je služenje 
sv. Mise. S dvije stotine vojnika navaljuje Schertlin na crkve i 
samostane, ruši oltare. * 

Pomorje, Pfalz, grofovija Nassau, Hansa-gradovi, Hamburg, 
Brernen i Lubeck pristadoše uz protestantizam. Valovi nadiru da-, 
leko preko njemačkih granica. 1536. danski kralj Kristijan III pro- | 
glasuje novu nauku državnom vjerom, oduzima katolicima sva po- ' 
litička prava, pod smrtnom kaznom zabranjuje katoličkim sveće- j 
n'icima na dansko tlo. švedski kralj Gustav Vaša prevodi nasilno 
svoj narod na luteranstvo. Po Holandiji i Brabantu gospodare pri- 
staše ponovnog krštavanja. 

1534. godine otpada od katoličke Crkve engleski kralj Henrikj 
VIII, koga Leon X radi njegova spisa protiv Lutera odlikova nazi- 
vom »Defensor fidei — Braniteljem vjere«. Istog je kralja počastio 
Papa Klement VII zlatnom ružom. Henrik otpade od Crkve zbog 
toga, što Papa nije htio da poništi njegovu zakonitu ženidbu s Ka- 
tarinom Aragonskom, kćerju kralja Ferdinanda i kraljice Izabele, j 

Nakon dugih, teških patnja preminu Papa Klement VII 25. 
rujna 1534. U to vrijeme kao da su se drmali temelji stare Crkve.) 
Malo prije svoje teške smrti naloži Papa, oko kojega se činilo kao 
da će sve prepasti, Michelangelu da naslika na oltarnom zidu Sibfl 
stinske kapele sudnji dan. 

Iz konklava 'izađe 67-godišnji kardinal Alessandro Farnese kao 
Papa Pavao III. 

MUČENIK SAVJESTI 

Sv. Toma Mor — Otpad Engleske od Rima 


17. travnja 1534. zatvoriše se toverslka vrata iza uhapšenika. 
Samo stari sluga John WOOD dopratio je lorda kancelara u za- 
tvor. Tek kroz malu rupu dolazi nešto svjetla u uhapšenikovu 
ćeliju. 

»Ah gospodine, zašto se moralo dogoditi sve ovo?« pita vjerni 
John nastojeći da drhtavim rukama barem malko uredi tamničku 
ćeliju. 

»Ne žali me!« reče sa smiješkom nekadašnji državni kancelar 
i čuvar velikog pečata Engleske. »Zapravo sam često težio za ovako 
tihom i sigurnom sobom, u kojoj mogu, daleko od svijeta, sabrati 
svoje misli i govoriti s Bogom. Zbilja, John, ne želim za se ništa 
bolje! Nadam se, da će mi iz moga doma u Chelsei donijeti koju 
knjigu, papira, tinte i pero. To mi je dosta, da se dobro osjećam.« 

»Lord— kancelar kraljev u zatvoru!« uzdiše John. 

»Čemu tako tvrd naziv za moju ćeliju? Četiri zida ne sačinja- 
vaju još tamnicu, a osim toga duha ne može nitko utamničiti.« 

»Bili ste na tako visokom položaju!« zacvili sluga. 

»To je bila moja nesreća. Samo onaj, koji visoko stoji, može 
pasti«. Toma Mor sin je na drvenu klupicu te naslonio leđa na tvrdi 
kameni zid. Zatim nastavi s bolnim smiješkom: »Još se dobro sje- 
ćam, kako sam kao 12-gođišnji dječak došao u službu kancelara 
lorda Johna Mortona. Visokom gospodinu bilo je drago da sa mnom 
katkada igra šaha. Jednom me za te igre upitao, zašto se šahov- 

figure koje stoje odmah uz kralja i kraljicu, zovu lude. Sam 
Je Ogovorio na to pitanje: Zbilja moraju biti lude oni, koji se 

tiskaju u kraljevu blizinu. Sto se mene tiče, nisam se gurao u 
kraljevu službu, ali sam mogao vidjeti, kako je pravo imao kan- 
celar lord. Budi, Johne, tako dobar, pa otvori malo onu rupu. 
Tako je blag proljetni zrak. Dobro će nam doći.-« 

»■Još nikako ne mogu shvatiti, zašto su vas doveli u Tower?« 

»Ah, bilo je to stoga, što sam rekao Ne ondje, gdje bi kralj 
rado čuo od mene Da. Nisam htio potpisati zakletve, koju je ođ 
mene tražio Henrik VIII u ime priznanja, da je on vrhovna glava 
engleske Crkve. To je razlog, zbog kojega mi kralj u svojoj do- 
broti dade ovu sobu kao sklonište u svojoj najjačoj tvrđavi.« 

»AH drugi položiše zakletvu. Bilo je među njima pače i bi- 
skupa i svećenika.« 

»Nisam pozvan da o tim ljudima izričem sud, a što se mene 
tiče, nisam mogao položiti zakletve, jer me u tom priječilo nešto 
snažnije od svih parlamentarnih spisa, nešto snažnije od same 
volje kraljeve; nešto tako snažno, da sam se tome morao pokoriti.« 

»A što je to bilo, gospodine?« 

»Moja savjest!« 

Slijedećih tjedana i mjeseci kancelar je bio većinom sam, jer 
mu je i sluga smio doći samo od vremena do vremena, pa je tako 
imao dosta prilike da u miru razmišlja. 

Prema strmenitoj visini povela je sudbina dječaka, koji se 
rodio 6. veljače 1478. u Mliječnoj ulici u Londonu. Brojio je četr- 
naest proljeća kad je ostavio kancelara lorda Mortona, kod kojega 
je služio kao paž, te se upisao u visoku školu u Oxforđu, da se po- 
sveti humanističkom studiju, a poslije pravnoj nauci. S dvadeset 
i šest godina stupa u parlamenat kao njegov član. 1510. imenovan' 
je za londonskog podšerifa. Doskora je podignut do plemstva te 
postao kraljevim tajnim savjetnikom. 1521. postavljen je za pod- 
rizničara. 1529. naslijedi Wolseya kao kancelar— lord. Tri godine 
kasnije odreče se ove časti, jer se uzalud trudio da odvrati kralja 
od njegovih kobnih osnova. Na svom imanju u Chelsei posvetio 
se svojoj obitelji i svojem dragom studiju. Auktora »Utopije« ve- 
zale su prijateljske veze s najvećim učenjacima i najprosvjetlje- 
nijim duhovima onoga vremena. Živo se dopisivao s Erazmom iz 
Rotterdama. Hans Holbein bio je njegovim gostom u Chelsei. Taj 
veliki njemački umjetnik izradio je sliku koja prikazuje Mora s 
njegovim jasnim, dobrim očima i s tankim usnicama, na kojima 
se često vidio fin, duhovit smiješak. 

AH se najedamput završi mirni život u Chelsei. Kralj zatraži 
od svog prijašnjeg kancelara da položi »Suprematsku« zakletvu, 
a jer Mor ne htjede da to učini, morade u Tower kao veleizdajnik. 

Kralj! Kao da je bilo jučer tako mu je još pred očima onaj 
prizor u Ethamu, kad je njegov prijatelj lord Monuntjoy, odgoji- 
telj mladog princa, predstavio njega i Erazma svome učeniku. 
Odjeven u bogati brokatni kaputić, bijele hlače i duge čarape 
9 -gođišnji je Henrik svojim živim, tamnim očima zadivljeno gledao 
dvojicu znamenitih humanista te rekao: 

»Drago bi mi bilo da sam dalje došao u svojim naukama. Sva- 
kako, veoma se veselim, da smijem biti u društvu učenih muževa. 
Bez njih život ne bi bio vrijedan života.« 

Kad je posjetioce pratio iz zaselka, rekao je lord Monuntjoy: 

»VeHke nade stavljam u princa. Uz njegovu plemenitu narav, 
veliko zanimanje za znanost i njegovu pobožnost opravdana su 
najljepša očekivanja«. Kad je Henrik devet godina kasnije (1509) 
postao kraljem, pisao je isti lord Erazmu: 

»Mora, dragi Erazmo, nestati vaše turobnosti, kad je eto naš 
princ stupio na prijestolje svoga oca kao kralj Henrik VIII. Sta 
ne bismo smjeli očekivati od vladara, koji Vam je poznat radi 
svoga izvanrednoga i gotovo božanstvenog karaktera? Nebo se 
smije, zemlja kliče. Sve je puno mlijeka, meda i nektara.« 

Brzo iza svoga krunisanja oženi se mladi kralj udovicom svo- 
ga brata Artura, Katarinom Aragonskom, koja mu rodi petero 
djece. Izgledalo je, kao da će ispuniti velike nade, što ih je u nje- 
ga stavljao njegov učitelj. Kad je Luter pribio svoje teze na crk- 
vena vrata u Wittenbergu, istupi Henrik protiv njega otvorenim 
pismom. 

Nakon 17-godišnjeg bračnog života poče dvorska dama, lijepa 
Ana Boleyn, tiskati iz njegova srca kraljicu, koja je počela već 
starjeti. Bila je naime pet godina starija od njega. Kralj stvori 
drzovitu odluku da se rastavi od Katarine i oženi dvorskom ko- 
ketom. Da bi postigao cilj, izgovarao se grižnjom savjesti, pozivao 
se na riječi sv. Ivana Krstitelja: »Nije ti dopušteno imati žene 
tvoga brata.« Od Pape je zatražio da proglasi nevaljanom njegovu 
ženidbu s Katarinom. 

Sedam godina vukH su se pregovori sa Svetom Stolicom. 
Premda se Klement VII nalazio u velikoj stisci, odlučno je odbijao 
da razriješi ženidbu, koja je uz papinsku đisoenzu zakonito sklop- 
ljena. Kralj nije popuštao, već se prijetio, obećavao, ali Papa, koji 
se inače u drugim stvarima pokazivao neodlučnim, ostade ovdje 
Postojan. Međutim se u Engleskoj našlo laskavaca, posvjetovnja- 
čenih biskupa, sveučilišnih profesora i parlamentaraca, koji stanu 

na kraljevu stranu, pa tako Henrik odbaci svoju zakonitu ženu i 
vjenča se s Anom Boleyn. Vjenčanje je obavio besavjesni canter- 
buryski nadbiskup Cranmer. 

24. ožujka 1534. proglasi Papa novu ženidbu nezakonitom i za- 
traži od kralja da uzme natrag svoju zakonitu ženu. Henrik se 
umjesto toga proglasi vrhovnom glavom Crkve u Engleskoj te za- 
traži od svojih činovnika i svećenika da mu suprematskom zaklet- 
vom priznadu to pravo. 

Mnogi, u prvom redu redovnički kler, odbiše polaganje ove 
zakletve. Među onima, koji se ne pokoriše volji kraljevoj, bio je i 
učeni biskup Rochestera John Fischer, jedan od najistaknutijiH 
engleskih humanista. S njime i s mnogo drugih pođe u Tower ta- 
kođer Toma Mor, koji se jednako protivio. 


Nekadašnji kancelar lord podnosi svoju sudbinu mirom filo-' ' 
zofa, srčanošću pravog kršćanina. 

»Tako mi je«, piše svojoj dragoj kćerki Margareti, »kao da 
me je Bog učinio djetetom, kao da me uzima na svoje krilo i kao 
da me miluje.« 

Bio je sretan, što mu je zapovjednik u Toweru ispunio želju 
i dopustio da smije nabaviti tinte, papira, nekoliko knjiga, Sveto 
Pismo, »Božju državu« od sv. Augustina, nekoliko Platonovih sve 
zaka. Boeoijevu »Utjehu filozofije«. I sam poče sada pisati utješnu J 
knjižicu, premda se već pomalo primicala zima i studen vjetar * 
prodirao kroz pukotinu ćelije, koja se slabo zatvarala. 

Njegovi stražari dive mu se u duši pa gledaju tu i tamo da 
mu stanje poboljšaju. Dobri ključar George Golde dao se pače 
skloniti da odnese po koje pisamce u ćeliju njegova prijatelja 
Johna Fischera, a ovaj mu je istim putem slao svoje vijesti. Do- 
nosio bi mu i male darove, što bi ih drugi utamničenici otkidali od 
svoje siromaštine: pola jabuke, komadić kruha. 

U svojoj samoći uronio je Mor u razmatranje o muci Isusovoj.! 
Ta ga razmatranja nisu nikad potresala kao sada, kad mu je i sa- 
mom valjalo nositi teški križ. Početkom korizme započe pisali 
»Razmatranja o muci Kristovoj«. U tim razmatranjima ovako go- 
vori Učitelj svima potištenima: 

»Budi srčan, malovjerniče! Premda te muči tjeskoba, žalost, j 
malodušje; premda se bojiš strašnih muka, ipak se tješi, jer j*l 
sam svladao svijet, i ja sam osjećao mnogo više tjeskobe, žalosti l/l 
malođušja, osjećao sam mnogo žešće nutarnje patnje, kad sai» 

pomislio, kako je blizu moja gorka i bolna muka. A" ti, bojažljiva, 
slaba, luda ovčice, misli, kako ti je dosta da samo nasljeduješ me- 
ne, svoga Pastira i Čuvara! Čvrsto se drži okrajka mojega odijela. 
Odatle će ti dolaziti snaga i pomoć da nastaviš svoj put.« 

Bio je konac svibnja, kad je napisao rijeci: »I staviše na nje- 
ga ruke.« Tada zazveči ključ u ključanici. 

»Sta želiš, prijatelju?« upita Mor ključara, koji često, pa ni 
sada, nije bio posve trijezan. 

»Ah ništa, ništa«, protepa George Golde, »samo moram ovo 
odnijeti odavle.« 

»Zar moje knjige?« upita utamničenik prestrašeno. 

»Jest, knjige i tintu i papir!« 

»Tko je to zapovijeđio?« 

»Šta ja znam. Zapovjednik ili kralj. Otkriveno je vaše dopisi- 
vanje s biskupom. Loša je to stvar, a naročito ako saznadu, tko je 
nosio tu poštu. Nadam se, sire, da me nećete odati. Mogao bih 
inače lako izgubiti svoje mjesto, a možda i glavu.« 

»Budi, prijatelju, bez brige!« umiruje ga Mor. 

»Danas se glave slabo drže vrata! Nego znate li, da je Papa 
imenovao biskupa Fischera kardinalom? Kralj je pobjesnio, kad 
je to dočuo. Doznao sam to od svoga natporučnika. Kralj je rekao, 
kako Papa može doduše poslati biskupu crveni šešir, ali on će se 
pobrinuti, da ne bude više imao glave, na koju bi stavio taj šešir. 
Međutim moram sada spremiti ove stvari. Vi znate, sire, da se 
moram pokoriti zapovijedi.« 

»Znam, prijatelju!« 

»Uostalom nije to baš tako strašno. Mnogo učenje rađa teške 
misli. Cesto sam se pitao, zašto gledate uvijek u te knjige? Da 
vam pravo reknem, možete biti zadovoljni sa svojom sudbinom. 
Pred nekoliko dana dovedena su tri monaha iz londonske kartu- 
zije. U svojim ćelijama stoje, ali tako da su im vratovi željezom 
pričvršćeni uza zid, pa ne mogu ni sjesti, ni leći. Ne oslobađaju ih 
od željeza niti onda, kad moraju obaviti nuždu. Strašan je smrad 
u njihovoj ćeliji. I kamen bi se smilovao gledajući te jadne sve- 
ćenike u takvom stanju. Ali zapovijed je zapovijed! Jadni ključar 
ne može tu ništa promijeniti.« 

»Pa kako će dugo trajati to njihovo mučenje?« upita kancelar. 

»Sve dok se ne pokažu spremnima da potpišu zakletvu. Zbilja,, 
ne shvaćam, _radi čega se oni opiru tome zahtjevu.« 

»Jer im to brani savjest.« 

»Savjest! Onda ona mora biti strašan tiranin! Znate li, da je 
smaknut kartuzijanski prior?« upita stražar, dok je dragocjeno 

uzndkovo blago trpao u vreću. »Ođvukoše ga u Tjrburn, bacaše s 
vješala, prije nego što je izdahnuo prorezaše mu trbuh i izvadiše 
utrobu. To je kazna određena za veleizdajnike, pa se bojim, da će i 
s vama tako učiniti, ako ne položite zakletve. Strašna je to smrt. 
Kad bi meni nudili izbor između takve smrti i zakletve, tako mi 
života moga, ne bih ni časak oklijevao da se zakunem. Ali kod vas 
je gospodin savjest drukčija nego kod jadnog ključara. Međutim, 
dosta je ovog razgovora. Imam na brizi još mnogo uznika. Tower 
je pun veleizdajnika. Da ste mi zdravo, sire!« 

»Ostaj mi zdravo, prijatelju!« 

Toma Mor opet je sam. Samoća mu je bez njegovih dragih j 
knjiga i bez papira teža nego prije. Bez prestanka, sat za satom,! 
hoda uznik po kamenom tlu. Neprestano misli na redovnike, koje 
lancima pričvrstiše uza zid. Misli na strašnu smrt priorovu. Možda ® 
i njega čeka ista sudbina, jer zna, kako ga strašno mrzi Ana Bo- 
leyn. Hoće li ustrajati u ovakvim patnjama? Hoće li slaba ljudska | 
narav popustiti i tjeskoba ugušiti glas savjesti? 

Toma Mor pada na koljena pred znakom sv. križa, što ga je 
ugljenom načinio na zidu svoje ćelije, te moli za jakost i utjehu, i 

Katkada dode Margareta k ocu i pokušava, ne bi li ga nago- 
vorila na zakletvu,, pa makar i s dodatkom: »Ukoliko se to ne bi 
protivilo Božjem zakonu.« 

»To bi zakletvu učinilo nevaljanom, pa bi je mogao mirne . J 
duše položiti.« 

»Ali bi onda svijet rekao: Zakleo se kancelar lord, pa se i mi 
smijemo zakleti. Ne, Meg, na to ne možeš nagovoriti svoga oca. 
Sluga sam kraljev i svaki se dan molim za kralja i njegov dom, 
ali sam još više Božji sluga.« 

»Kako li strašno postupaju s onima, koji su optuženi zbog vele- 
izdaje!« protepa nesretna kćerka. 

»Mislim na sv. Petra, kad se počnem bojati, da bi me mogla 
ostaviti srčanost. Uzdam se, da će Gospodin i pod moje noge po- 
staviti svoje ruke u buri i u valovima.« 

I ženi mu Alice dopuštaju da ga posjeti, jer se nadaju, da će 
ga preokrenuti. Uzdignutim rukama prema nebu moli ga žena i 
zaklinje da radi nje i radi djece položi zakletvu. 

»Kako da učinim radi djece ono, što mi savjest brani?« odgo- 
vori kancelar. »Morao bih se stidjeti pred njima, kad bih to uči- 
nio. Osim toga, kako bih dugo mogao još po tvome mišljenju živ- 
jeti, kad bi me kralj pustio na slobodu?« 

»Ah sigurno još 20 godina!« 


»Pa zar možeš od mene tražiti da radi tih 20 godina izgubim 
vječnost?« 

Plačući ostavlja jadna žena ćeliju. 

Sredinom lipnja đočuje Mor, da su umrla ona tri monaha. 
Sedamnaest dana ostavili su ih u njihovim strašnim mukama. U 
okovima su naprosto trunuli od nečistoće, koja se skupila u ćeliju 

Nekoliko dana iza toga — 22. lipnja — donese Georg Golđe 
vijest, da je smaknut biskup Fischer. 

»Natporučnik mu je javio, da će se izvršiti osuda. Bio sam 
prisutan i čuo sam kako je stari čovjek rekao: »Dobro, svaki sam 
dan to čekao. Koliko je sada sati?« — »Pet«, odgovori natporučnik. 
»Imate još pet sati vremena. Da li možda nešto želite?« — »Jest«, 
odvrati biskup. »Dopustite mi da još nekoliko sati prospavam. No- 
ćas sam naime slabo spavao.« Kakav to mora biti čovjek, koji može 
spavati kad mu se najavi njegovo smaknuće!« 

»Kršćanin, prijatelju!« 

»Mislim, da je to svetac. Sam je- mirno uzašao na stratište i 
sagnuo glavu pod krvničkom sjekirom. Ne mogu svega toga shva- 
titi.« 

»Moli ga da ti izmoli milost, kako bi i ti mogao slijediti svoju 
savjest.« 

»Kad bi me vodili na stratište, želio bih da nemam nikakve 
savjesti«, uzdahne stražar i ode. 

1. srpnja povedoše Mora na preslušavanje u Westminster Hali. 
Kancelar lord Audeley i norfolkski vojvoda uvjeravaju ga da će 
ga kralj pomilovati, ako položi zakletvu. 

»Hvala vam, lordovi, na vašoj dobroj volji«, odvrati Mor. »Ipak 
molim Boga da me do zadnjeg časa života uzdrži u mojem pošte- 
nom uvjerenju.« 

Mirno je odgovarao na pojedine točke optužbe. Osuda, koju 
kancelar lord napokon čita, glasi: 

»Šerif William Kingston odvest će sira Tomu Mora u Tower, 
odatle će ga na konopcu vući kroz stari grad, gdje će ga objesiti 
to polumrtva skinuti s vješala i još živa osramotiti, razrezati mu 
trbuh, utrobu izvaditi i spaliti, truplo mu raščetvoriti, a glavu iz- 
ložiti na londonskom mostu.« 

Mirno sluša Mor strašnu osudu. Ipak nije mogao ni riječi pro- 
govoriti, kad je na povratku u Tower posljednji put zagrlio svoju 
djecu. 

U ćeliji piše ugljenom na komadu papira oproštajno pism« 
svojoj obitelji. 

Brzo iza toga stupi u ćeliju državni podsekretar Toma Crom-1 
vvell, da još jednom pokuša, ne bi li ga preokrenuo. 

»Jest, promijenio sam svoje mišljenje«, reče uznik. 

»Vi ćete dakle položiti zakletvu?« upita brzo Cromwell. 

»Ne ću, mylorde! Ali sam odlučio da neću skinuti brade, koja 
mi je narasla u zatvoru, već da ću je pustiti u miru.« 

Podsekretar ostavi ljutito ćeliju. 

Ujutro 6. srpnja 1535. najavi Toma Pope osudu, koja se imala J 
doskora izvršiti. 

»PIvala vam, master Pope, na dobroj vijesti«, odvrati Mor. »Za- 
hvalan sam njegovu kraljevskom veličanstvu, što će me brzo oslo-J 
boditi bijede ovog svijeta.« A kad opazi suze u očima svoga neka-- i 
dašnjeg prijatelja doda: 

»Umirite se, dragi master Pope! Uzdam se, da ćemo se u nebu 
opet veselo sastati, gdje ćemo sigurno u radosti vječno živjeti i 
gdje ćemo se međusobno voljeti.« 

Nekoliko sati kasnije povedoše uznika na stratište. Kralj je 
promijenio užasnu osudu u toliko, što će mu se glava odrubiti. £9 
civenim raspelom u ruci kroči Toma Mor u grubom odijelu prema ; 
nedalekom Tower-Hillu. Na putu probi se neka žena kroz red he- 
lebardijaca te mu pruži pehar s vinom, ali Mor odbi ponudu ri- 
ječima: 

»Kako da pijem vino, kad Učitelju mome pružiše žuč i ocat?« 

Kad povorka stiže do stratišta, zamoli Mor, koji se radi sla- 
bosti morao oslanjati o štap, da mu pomognu uspeti se uza ste- 
penice. 

»Dolje ću već lako sam sići«, doda u šali. 

Prema običaju zamoli ga krvnik za oproštenje. 

»Šta da ti oprostim«, reče Mor smiješeći se, »kad mi danas 
iskazuješ najveću uslugu?« 

Kad je kleknuo uz panj, potisnu bradu na stranu s primjedbom 

»Barem ona nije počinila nikakve veleizdaje. A sada dobro 
nišani i obavi odlično svoj posao!« 

Krvnička sjekira sijevnu. Toma Mor predađe svoj život ka« 
mučenik svoje savjesti. J® 

Još ne prođe ni godina dana, kad krvnik odrubi galvu i AJ 
Boleyn, navodno zbog bračne nevjere. Napola luda od straha pngj 
ne glavu pod krvničkom sjekirom lijepa žena, koja je toliko ja®l 
prouzrokovala u cijeloj zemlji. 

Sutradan izjutra vjenča se Henrik s dvorskom damom Ivanom 
Seymur. Pretili kralj još uvijek bjesni protiv vjernih katolika, goni 
monahe iz njihovih samostana, prisvaja crkvena dobra. Ustanke, 
koji tu i tamo u zemlji planu, krvavo guši. 

S Anom Boleyn izgubilo je luteranstvo svoj potporanj u En- 
gleskoj. Henrik sastavi ustav nacionalne Crkve. Njegovi statuti 
određuju, da je Apostolsko Vjerovanje potrebno za spasenje. Kr- 
štenje, pokora i Euharistija zadržavaju se kao glavni sakramenti. 
Isto se tako zadržaje poštivanje slika i svetaca. Kralj postaje 
vrhovnom glavom Crkve, koja se posve odijelila od Rima. Kao što 
Henrik bjesni protiv katolika, tako progoni također luterance i 
novovjerce, koji traže ponovo krštavanje. 

1537. preminu Ivana Seymur brzo iza porođaja svoga sina, 
kasnijeg kralja Eduarda VI. Na savjet Tome Cromwella zatraži 
Henrik ruku princeze Ane Kleve. Svidjela se kralju njezina slika, 
koju je naslikao Holbein, ali kad opazi pred sobom djevojku s 
donje Rajne, na svoje se zaprepaštenje uvjerio, koliko je veliki 
umjetnik znao laskati. Na princezi nije bilo ništa od one dražesti, 
koja je na slici prikazana. Tri godine kasnije već poništava taj 
brak na sve spreman nadbiskup Cranmer. Toma Cromwell plaća 
svoj loš savjet na stratištu. Henrik se oženi nećakinjom norfolk- 
skog vojvode Katarinom Howard, koju već nakon godine dana za- 
desi sudbina Ane Boleyn. I njoj odrubiše glavu. 1542. godine ože- 
ni se kralj lijepom udovicom Katarinom Parr. Ovo mu je šesta 
žena, i ona je imala sreću da je nadživjela svoga muža. 28. siječnja 
1547. završi život krvolok, o komu za njegova nastupa na prije- 
stolju reče njegov učitelj: 

»Nebo se smije, zemlja kliče od radosti!« 

Devet godina iza Henrikove smrti završi život na lomači kao 
heretik nesretni nadbiskup Cranmer. 

REFORMATOR ZENEVE 


Ivan Kalvin 


Zaprašen i umoran od duga puta prolazi Pikardijac Jean Kal- 
vin jednog vrućeg dana u kolovozu 1536. kroz vrata Zeneve. »Post 
tenebras lux« čita na luku iznad vrata. »Iza tame svjetlo«. Ali se 
malo svjetla vidi u tom nekoć divnom gradu na jezeru. Posvuda« 
ruševine, ispucane kuće, zapuštene crkve, izgorjeli samostani, raz- , 
rušeni dvorci i utvrde. 

Kalvin se svratio u jednu gostionicu. Gostioničar ga povede uza 
stare stepenice u siromašnu sobu, u kojoj nije bilo ništa drugo 
osim kreveta, klimava stola i stolice. 

»Ostajete li dulje vremena u našem gradu?« pita gostioničar * 
gosta. ' 

»Samo preko noći. Sutra kanim dalje prema Bazelu.« 

»Nadam se, da će vam se grad svidjeti«, reče razgovorljivi go- 
stioničar. 

»Vidio sam mnogo ruševina i razvalina.« 

»Jest. Vrijeme je to donijelo sa sobom. Istjerali smo iz grada 
biskupa, koji nam je natovario na vrat vojvodu savojskoga. Dvije 


su nas godine opsjedali plaćenici, bombardirali nas teškim topo- 
vima. Mislili su, da će nas glađu prisiliti na predaju. I doista, 
umalo da im to ne pođe za rukom, jer smo bili došli tako daleko 
da smo jedva imali nešto pregristi. Ali uto su nam došli u pomoć 
građani Berna sa svojim medvjeđim grbovima i otjerali Savojce, 
Jedva je tome godina dana.« 

»Da li je Ženeva primila čisto Evanđelje?« 

»Jest, gospodine! Obračunali smo s prokletim papistima. Po- 
lupasmo kumire po crkvama. Ne ćete ih mnogo ovdje naći. Izba- 
cili smo čitavo smeće kanonika, monaha, opatica. Sada imamo 
čisto Evanđelje i novu slobodu.« 

»Pristajete li uz Zwinglijevu nauku?« 

»Mislim, da je tako. Međutim, možda je to i Luterova nauka. 
Točno vam ne bih mogao reći. Glavno je, da smo slobodni i da 
biskupa nema više među nama. U Zenevi se veselo živi, otkada 
s e u nju uselila reformacija, a nestalo iz nje papizma. Svatko čini, 
što ga volja. Sto se tiče nas gostioničara, ne možemo reći da nam. 
posao ide slabo za rukom. 

»Nemate li propovjednika u Zenevi?« pita Kalvin. 

»Dakako! Pače dvojicu! Jedan se zove Konrađ, i to je slijep, 
star čovjek.« 

»A drugi?« 

»Da. taj je tesan iz drugog drveta, iz Auvergne je. Crvene je 
brade i neprestano grmi o đavolu, o sudnjem danu, o vječnom pro- 
kletstvu. Ljudi ga nazivaju »divljakom«. On je jedan od onih, koji 
najviše bjesne protiv slika i kipova. Mnogo je kumira već rasjekla 
njegova sjekira. Zove se Guillaume Farel. Mislim da ne će ostarjeti 
u našem gradu, jer morate znati, da mi Zenevci nismo skršili pa- 
pdstioki jaram zato, da pod drugim prignemo šiju.« 

»Zar onda odbijate i Kristov jaram?« 

»Živimo u evanđeoskoj slobodi. To nam je dosta . . . Sta želi 
gospodin jesti? Možda slasnog grgeča iz jezera s vrućim maslacem 
i sira s kajmakom s naših walliskih pašnjaka i čašu vrsnog Pinota 
iz Burgundije?« 

»Nisam gladan već samo umoran od puta, pa bih vam bio za- 
hvalan kad biste me sada ostavili sama.« 

»Kako gospodin želi!« progunđa gostioničar s očitim omalo- 
važanjem stranca zbog njegova iznošenog odijela. 

Jean Calvin sjede uzdišući na klimavu stolicu. Već je dugo 
na putu od one maglovite noći, za koje ostavi Pariz, gdje se u da- 
nima Franje I posvuda njuška za hereticima. Nada se u Bazelu 
naći sklonište, možda u kući s visokim zabatom, u kojoj stanuje 
srčana djevojka Katarina Klein. Tu je već stanovao pred godinu 
dana. Ili će se možda nastaniti kod štampara Tome Plattera, koji > 
i e nekoć u Ziirichu turio u peć sv. Ivana Evanđelistu. Kod njega 
l e Kalvin štampao svoju knjigu »Institutio religionis christianae — 
Pouka o kršćanskoj vjeri«. ‘Nekadašnji čuvar koza po walliskim 


157 


brdima, a sada čuveni humanista, bio mu je uvijek dobar, pa će 
mu u njegovoj nevolji sigurno priteći u pomoć, jer su mu neva- 
ljan ci oteli svu njegovu imovinu. 

Pikardijac izvadi, iz svoje naprtnjače u svinjeću kožu uvezan 
folijant i otvori prvu od 120 stranica. 

Na toj je strani ispisana posveta »mogućem, presvijetlom 
Franji, naj kršćanski j em kralju francuskom, svome knezu i gospo- , 
daru.« S velikom udvornošću, ali i velikom ođlučnošću udara Kal- 
vin na progonstva, kojima su u Farncuskoj izloženi priznavaoci 
»čistog evanđelja«, te moli kralja da zaštiti njegove vjerske isto- ‘ 
mišljenike. 

Kalvin lista dalje. 

»Svaka mudrost, ako hoće da bude pravom mudrošću, sastoji 
se u poznavanju Boga i u poznavanju samoga sebe.« 

Tako počinje prva knjiga. 

»Nikad ne će čovjek upoznati samoga sebe, ako svoje slaboće 
ne usporedi s Božjom uzvišenošeu!« — »Ništa smo, i još manje ne- 
go ništa, ako se usporedimo s Bićem koje je Sve!« 

Već nekoliko mjeseci širi se ova knjiga u tisućama primjeraka ' 
po čitavoj zemlji. Ali je to nažalost mračna knjiga. Nema u njoj 
ništa od Luterove radosne sigurnosti obzirom na spasenje. Vjera ne 
ide za spasenjem duša, već jedino za proslavom Boga, koji ne stoji J 
pred Kalvinovom dušom kao milosrdni Otac, već kao Jahve Sta- 
rog Zavjeta okružen munjama svoje srdžbe. Čovjek se posve po- 
kvario svojim grijehom. Ali i sam grijeh djelo je Božje, budući 
da se ništa ne zbiva bez njegove svemoguće volje. 

Napola glasno čita Kalvin iz knjige »Institutio« mjesto, što 
ga je redak po redak potcrtao guščjim perom: 

»Nisu svi ljudi stvoreni pod istim uvjetima, nego su jedni od- 
ređeni za vječni život, drugi za vječno prokletstvo. Prema svojoj 
tajanstvenoj odluci Bog je slobodno izabrao one, koje je htio iza- 
brati, dok je druge zabacio. Mi kažemo, da je Bog prema vječnoj, _ 
nepromjenljivoj odluci jedne izabrao za spasenje, dok je drugima 
dosudio propast.« — »Ljudska djela ne dolaze ovdje nikako u ob- 
zir.« — »Zašto je to Bog učinio? Na to pitanje možemo samo ovo od- 
govoriti: Jer je tako htio.« 

Od vječnosti su dakle kažnjeni neki bez svoga sudjelovanja, 
samo radi toga, što Bog hoće da na njima očituje svoju praved- 
nost. Drugi su određeni od vječnosti za blaženstvo, jer Bog hoće 
da po njima objavi svoje milosrđe. 

»Mi ne znamo ni za život ni za smrt!« reče Kalvin sam sebi. 
„Ne preostaje nam drugo, već da se poklonimo neistraživoj volji 
Svevišnjega.« 

Sunce zalazi iznad Ženevskog jezera. Kalvin upali malu svje- 
tiljku, koju mu je gostioničar stavio na stol. Napokon htjede poći 
na počinak, kad netko snažno pokuca na njegova vrata. 

Unutra stupi čovjek u Siromašnom crnom odijelu, s raščupa- 
nom crvenom bradom. Na mršavom suncem opaljenom licu ističu 
se jake kosti. Oči mu izgledaju kao žeravice. 

Za čas ustuknu kasni posjetilac, gleda malo razočarano na sla- 
bašnog Pikardijca s blijedim, boležljivim licem, te će hrapavim 
bučnim glasom: 

»Jeste li vi dr. Jean Calvin, aufctor djela Institutio?« 

»Jesam.« 

»Još ste veoma mladi.« 

>27 mi je godina.« 

»Ja sam Guillaume Farel. Morate ostati u Ženevi. Bit će posla 
za vas.« 

»Ne. gospodine! Ovdje sam samo na prolazu. Sutra putujem 
dalje.« 

»Od toga ne će biti ništa!« odlučno će Farel dubokim glasom, 
»nego ćete ostati ovdje da mi pomognete u širenju evanđelja i u 
osnivanju kraljevstva Božjega u ovom gradu.« 

>>Sami priznajete da sam još mlad«, nevoljko će Kalvin. »Još 
nisam dovršio ni svojih studija, ni svoga posla na djelu 'Institutio’. 
Moram još učiti, i potreban mi je mir za moje djelo.« 

»Sta studije? Sta učenje?« žestoko će Auvergnanac. »U ime 
Svemogućega kažem vam, da će vas stići prokletstvo Božje, ako 
uskratite svoju pomoć djelu Božjem tražeći više sebe nego Boga.« 

Začas se činilo, kao da će se Kalvin slomiti pod težinom za- 
klinjanja. Dršće na čitavom tijelu, a zatim reče oklijevajući: 

»Ženeva je već prihvatila čisto evanđelje. Ima i drugih grado- 
va. koji čekaju na propovijedanje.« 

»Ženevci su istina istjerali papiste«, odvrati nasilni čovjek, 
»ali o čistom evanđelju znadu veoma malo. U evanđeoskoj slobodi 
ne vide drugo već slobodni list za svoje opačine, i to gore nego 
što su bile one, dok je ovdje još boravio biskup sa zakrivljenim 
štapom. Kažem vam, da Ženevci nisu drugo već vukovi i đavli. Vi 
će+» se sa mnom boriti za kraljevstvo Božje.« 

»Velim vam, moj studij, moj posao . . .« 

»U pakao s tim studijem i s tim poslom! Neka prokletstvo pa- I 
ne na njih, kao i na te, ako ne poslušaš volje Božje!« 

Kalvin i opet zadrhta. Čas dva ostaje neodlučan. Smrtna blje- 
doća prekri mu asketsko lice. Zatim će tiho: 

»Neka bude Božja volja!« 

* * * 

Sa žarom laća se Kalvin posla. Propovijeda, poučava djecu i 
odrasle, piše katekizam, sastavlja vjeroispovijest, udara na neću- 1 
doređe, na psovku, na hulenje, na kockanje, na kartanje, na gizda- 1 
nje, na ples, na muškarce. Nekadašnji bojažljivi, tihi učenjak na- j 
meće ženevskom vijeću svoju volju; sklanja ga neka najlakše ] 
prekršaje udari strogim kaznama. Kartašu valja objesiti karte o 
▼rat i javno ga osramotiti. Kitničarka, koja napravi preduge šle- • 
pove ili preširoke izreze, mora u zatvor. 

Kalvin sastavlja novu crkvenu liturgiju. Ukidaju se svi blag- 
dani. U bogomoljama ne smije biti ni slika, ni cvijeća, ni svjetla, 
ni oltara, ni raspela. Dok Luter uvelike goji njemačku crkvenu 
pjesmu, Kalvin dopušta samo pjevanje psalama. Mračna je poput j 
njegove nauke nekadašnja divna katedrala sv. Petra. Sad su joj 
stupovi goli, zidovi okrečeni. 

Ima ih mnogo koje je zahvatila reformatorova vatra, ali ima i 
nezadovoljnika. Po gostionicama udaraju gostioničari na propovjed- • 
nike, koji im kvare račune. Gosti se slažu s gostioničarima. 

»Nikakve zabave ne dopušta nam »Gallus — Francuz«, tako 
nazivaju Kalvina. »Ako se malo poigraš, već se izlažeš pogibelji, 
da te osramote. Ako ti izleti iz usta i najmanja psovka, već te 
hvataju za ovratnik i trpaju s onu stranu brave.« 

»Gallus je gori od divljaka.« _ 

»Otjerali smo redovnike, a sada bi naši propovjednici htjeli 
da čitav grad pretvore u samostan, u kojem se ne bi čulo ništa 
drugo osim uzdisanja i kukanja. 

»Nečuveno je, što čini. Ukida sve blagdane, ukida Božić, Uskrs, 
Duhove!« 

»Na to ne pristajemo!« 

»Stara je vjera bila zgodnija!« 

»Do vraga ovi propovjednici!« galami svjetina početkom go* 
dine 1538. po svim ulicama. Pod prozorima propovjednika pjevaj« 
porugljive pjesme, pune mržnje. Kamenjem razbijaju im prozore. \ 
Vijeće nastoji da'štiša ustanak, pa glasnik javlja: 


KO 


»Zbog smetanja noćnog mira naređujemo, da se ne smiju pje- 
vati pjesme rugalice, u kojima se imenom spominju čestiti ženevski 
građani. Osim toga ne smije se nitko naći na ulici poslije devet sati 
bez svjetla. Zabranjena je svaka uzbuna i svaka bučna prepirka. 
Sve se ovo naređuje uz ove kazne: Tko se ogriješi prviput, provest 
će u zatvoru tri dana i tri noći o kruhu i vođi. Tko se ogriješi dru- 
giput, provest će u zatvoru šest dana i šest noći o kruhu i vodi. 
Tko se ogriješi po treći put, provest će u zatvoru devet dana i de- 
vet noći o kruhu i vodi.« ' 

Kalvin i Farel grme s propovjedaonice protiv raspuštenjaka, 
koji se evanđeoskom slobodom služe samo kao pokrivalom za svoju 
neobuzdanost i raspuštenost. »Libertinci«, tako nazivaju propovje- 
dnici svoje protivnike, svakim su danom gori i gori, usprkos pro- 
pisima vijeća i grmljavini s propovjedaonice. 

Libertinci potajno pošalju vijesnike u Bern, odakle im je ne- 
koć stigla pomoć protiv biskupa i savojskog vojskovođe. Stanovnici 
su gornjih krajeva ionako nezadovoljni zbog novotarija, koje su 
uvedene u Zenevi. Na njihov zahtjev uspostavi vijeće opet blagda- 
ne i odredi druge promjene u crkvenom bogoslužju. 

Propovjednicima ne prija popuštanje vijeća, pa žestoko udaraju 
na libertince i na slaboću upravne vlasti. I sam slijepi Konrad 
udara srdito svojim staračkim glasom na Zenevce naziva ih ža- 
bama i štakorima. Vijeće, u kojem je od zadnjih izbora bila većina 
libertinaca, dade starog propovjednika zatvoriti. Uzalud traže 
Kalvin i Farel da ga puste na slobodu. Svake noći pred njegovom 
ćelijom čulo se kreketanje i zviždanje Zenevljana »žaba i štakora«. 

U nedjelju 21. travnja 1538. dođe do žestoke bune. Divlja sku- 
pina uđe u crkve sv. Gervazija i sv. Petra te odvuku s propovje- 
daonice Farela i Kalvina. Jedva im pođe za rukom da pod zaštitom 
svojih vjernih dođu do svog stana. 

Dva dana kasnije donese im gradski stražar naredbu vijeća 
da u roku od tri dana moraju ostaviti grad. 

Kalvin otrese prah sa svojih nogu, te preko Bazela pođe u 
Strasburg, gdje se 1540. oženi Idelettom de Buren, nježnom ženom. 
Troje djece što ih je rodila, pomriješe brzo jedno za drugim. 

* * * 

Međutim se u Zenevi raskinuše sve veze pobožnosti i ćudo- 
ređa. Grad na lemanskom jezeru pun je bučnih zabava. Tu se ple- 
Se 4gra, pijančuje više nego ikada prije. Bakantske povorke kreću 

gradom. Napola goli ljudi plešu bez srama uz svirku tamburina i 
frula. Crkve i škole opustješe. Nasljednici istjeranih propovjednika <. 
propovijedaju praznim klupama. 

Ali i stara se vjera diže. Kotolički se svećenici vraćaju u grad, 
služe sv. Misu. Po nalogu Pape Pavla III. upravlja plemeniti, veoma 
učeni kardinal Sadoleto pismo na »senat i narod ženevski«, te ih 
umjerenim, prijateljskim i uglađenim riječima poziva na povratak 
u krilo Crkve Kristove. 

Pismo, koje se pretvorilo u letake, ide od kuće do kuće. Bilo 
ih je, koji se zamisliše. Pače i mnogi iz vijeća kao da se pokazaše 
spremnima odazvati se pozivu iz Runa, 

Pristaše reformacije zahvati velik nemir, jer im je izgledalo, 
da je sve izgubljeno. Kardinalovo pismo poslaše u Strasburg Kal- t 
vinu moleći ga da mu odgovori, budući da to nije mogao učinili ‘ 
nijedan od ženevskih propovjednika. 

Reformator se odazove pozivu te upravi kardinalu otvoreno 
pismo, u kojem se brani od njegovih prigovora iznoseći svoju na- 
uku u glavnim potezima. 

»Ističeš starost vaše Crkve. Zar ne znate da smo krsćanskof« 
starini neisporedivo sličniji nego vi da uopće i ne tražimo drugo, 
osim prvobitnog stanja; da ne idemo za drugim, već da opet uspo- 
stavimo Crkveno sveto lice, što je tako sramotno okaljano i izobli- 
čeno više manje neskrivljenim neznanjem, pa onda prevaranta i u- 
kavošću rimskih papa?... Sto nalaziš da valja prekoriti ih pngo- 
voriti? Možda to što isključujemo djela? Jest, ne uzmicemo od tvrd- 
nje, da upravo ništa ne pridonose ljudskom opravdanju. Pismo po- 
svuda propovijeda, kako smo svi izgubljeni, što uostalom svakoM 
svjedoči njegova savjest. Isto tako govori Pismo, da se ne moze spa- 
siti nitko nego samo po milosti Božjoj, po kojoj nam se praštaj^ 
grijesi i uračunava opravdanje. Pismo uči, da se i jedno i rug^l 
zbiva bez naše zasluge i izričito nas uči da se čovjek opravdava 
bez djela.« — »Sto se tiče Večere, izričito i jasno učimo, da^ je bua-a 
stovo Tijelo pravo jelo i da je Kristova Krv pravo pilo. Još učimo, 
da duši nije dosta umišljeno primanje, već da se ono mora hram 
na pravi i djelotvorni način. Nazočnosti Kristove ne isključujem^« 
iz Svete večernje gozbe, a niti je, prekrivamo, već se za nje 
Kristom združujemo. Nije istina, da Večeru zamračujemo, mi sam 
ne ćemo nikakva miješanja proslavljenog tijela Kristova sa zematJJ 
skim elementima; ne ćemo nikakve pretvorbe kruha u Krista, »®1 
ćemo nikakva klanjanja kruhu.« 

13. rujna 1541. vraća se Kalvin na vruće molbe gradskog vijeća 
u Ženevu, koja mu spremi trijumfalan doček. Na propovjedaonici 
sv. Petra nastavlja mimo ono, o čemu je prije tri godine propo- 
vijedao, kao da ga nisu s nje nikad silom odvukli. Nijednom rije- 
čju ne spominje svoga izgona, ali traži slobodne ruke obzirom na 
stvaranje novog uređenja crkvenog života i gradskoga političkog 
ustava. Evo njegovih načela: 

Učitelji i pastiri, doktori i pastori upravljaju crkvenom opći- 
nom. S đakonima, koji se postavljaju za njegovanje bolesnika i za 
pomaganje siromaha, tvore oni prezbiterij ili konzistorij. 

Svake nedjelje obavljaju se barem dva bogoslužja. Osim toga 
mladež se ima tri puta na tjedan poučavati u vjeri. Četiri puta u 
godini slavi se Večera. Iz svih crkava odstranjuju se uresi i slike 
da ne smetaju klanjanju u duhu i istini. 

Sprovodi se moraju obavljati u potpunoj tišini. Groba ne smije 
resiti nijedan spomenik. 

Zabranjuje se kartanje, plesanje, buka po gostionicama, upadno 
njegovanje kose, izrezana odijela, gole ruke. Točno se određuje 
jelovnik za svatovsku gozbu. Tek nekoliko gostionica može biti 
otvoreno, druge se moraju pozatvarati. 

Kriminalno kažnjavanje mora štititi čistu nauku i kršćansku 
stegu. Preljub se kažnjava smrću. Vještice i čarobnice pale se na 
lomači. Teško se kažnjava, tko izostane od nedjeljnog bogoslužja ili 
Večere. Javno treba bičevati one, koji pjevaju svjetovnjačke pje- 
sme ili se igraju za novac. Strogo je zabranjeno kuglanje i kocka- 
nje. Da se iznude priznanja, zadržano je mučenje sa svom svojom 
okrutnošću. 

Novi se zakoni provode sa strašnom strogošću. Djeci, koja po- 
dignu ruku na svoju majku, javno skiđajp glavu. Građane, koje 
zateku pri kuglanju, gone u zatvor. Čovjek, koji se je bavio izra- 
đivanjem karata, pa odao nezadovoljstvo, što mu je posao propao, 
morao je u pokorničkoj košulji i s bakljom u ruci javno moliti za 
oproštenje. Savojac, koji se usudio na Kalvinovu propovjedaonicu 
staviti podrugljivo pismo, morađe pod krvničku sjekiru. Liječnik 
Španjolac Mihovil Servet spaljen je' na lomači kao heretik. Žena 
jednog vijećnika, koja je u svojem stanu priredila ples, uhapšena 
je i bačena u tamnicu. 

Užasno bjesne u Ženevi protiv osoba, koje su optužene zbog 
vraćanja, naročito kad 1542. izbi u gradu kuga. Zatvoreno je na 
stotine jadnih žena, jer da su tobože one uzrokom te pošasti. Usi- 
janim kliještima sile ih na smiješna priznanja. Tamnice su pre- 

pune. Krvnici su ljude vješali, odrubljivali im glave, palili ih, če- 1 
tvorili, mučili, iznakaživali ih. Među ženama, koje krvnik vodi na ; 
lomaču, nalazi se i Kalvinova vlastita majka. 

I u katoličkim su se krajevima u ono vrijeme palile vještice na 
lomači, ali grad, koji nakon prihvaćanja reformacije piše ponosno 
na svoj grb »Poslije tame svjetlo«, bjesni jače nego svi drugi protiv | 
osoba, koje su optužene, da su u vezi sa sotonom. 

Nezadovoljstvo zbog stroge uprave naraste u Ženevi iznova, \ 
Samo velike skupine francuskih protestanata, koje pobjegoše u 
grad štite reformatora od srdžbe naroda. 

»Kain! Kain!« viču djeca za njim po ulicama. U tami huškaju 
na njega pse, ikoje nazivaju njegovim imenom. Cesto prave momci 
toliku buku pred crkvom, u kojoj Kalvin propovijeda, da ga vjer- 
nici mogu jedva razumjeti. Vijeće, u kojem su sada libertinci u 
većini, pričinja se kao da ništa ne vidi, ništa ne čuje. 

Za izbora 1555. dobiše u vijeću većinu opet kalvinci, ponajviše 
od glasova francuskih emigranata, pa sada počnu tražiti izliku da 
konačno obračunaju s libertincima . . . Izlika se našla prije nego stol 
su očekivali. 

16. svibnja sukobi se neki pijani vozač s policijom. Vozačev 
brat i drugi, koji su s njime pili, umiješaše se u svađu. Pozvana je 
gradska straža, koja uhapsi neke od rušitelja mira. Za muka izja- 
više uhapšenici da su članovi velike zavjere, koja radi o umor-,] 
stvu Kalvina i svih njegovih pristaša. 

Vozač i njegov brat poginuše na stratištu. Libertinci prestra™ 
šeni ovolikom okrutnošću, počeše hrpimice ostavljati grad. 

Naookon je Kalvin postigao svoj mir, pa poče željeznom rukom 
učvršćivati »kraljevstvo Božje« u Zenevi. Izdani su novi zakoni, i 
stroži od prijašnjih. Svoje glasnike šalje reformator na sve strane 
da propovijedaju njegovo evanđelje. 

Njega samoga snađu mnoge bolesti. Već je davno izgubio ženu 1 
i djecu. Astma, kostobolja, bubrežni napadaji, užasna glavobolja, 
sve ga to strašno muči. 

6. veljače 1564. uspinje se zadnji put na propovjedaonicu* 
sv. Petra. Disao je tako teško, da je jedva završio propovijed« 
27. svibnja oslobodi ga smrt od užasnih patnja. Prema njegovoj od- 
redbi nije smio njegov grob resiti nikakav kamen, nikakav cvi]e - U 
Već iza nekoliko mjeseci ne zna više nitko, gdje je sahranjen-* 

Ali zublja, koju je zapalio svojom rukom, plamsa dalje po ze- J 
mlji. Njegove knjige idu cijelim svijetom u brojnim izdanjima* 

U Švicarskoj prevladava kalvinizam zwinglijevu nauku. U 
Francuskoj postaju hugenoti širiteljima nauke ženevskog reforma- 
tora. Nakon dugih borba postignu 1598. »Nantenskim ediktom to- 
lerancije« slobodu vjere i kulta. Iz Ženeve i Francuske prelazi kal- 
vinizam u Nizozemsku. 29. siječnja 1579. izjavljuju se sjeverne 
države u Utrehtskoj uniji za kalvinski protestantizam. Za vlade 
Eduarda VI prima Engleska među anglikanske članke uglavnom 
kalvinizam. U Škotskoj još za reformatorova života propovijeda fa- 
natični John Knox ljuti kalvinizam. U više njemačkih država kal- 
vinizam izgoni luteranstvo. Kalvinistički utjecaj širi se sve do 
Poljske, Ugarske i Sedmogradske. 

U teškim borbama dolazi stara Crkva barem do nekih svojih 
izgubljenih predjela u Švicarskoj. Iz Freiburga sja svjetlo sv. Petra 
Kanizija, koji poslije svojih dugih životnih putovanja nađe posljed- 
nji počinak u tom gradu. Daleko preko granica svoje dijeceze dje- 
luje u švicarskim kantonima sv. Karlo Boromejški. U Milanu osni- 
va švicarsko sjemenište. Uz neiskazane napore predobiva sv. Fra- 
njo Saleški za katoličku vjeru Chablais, predio južno od Ženevskog 
jezera. Imenovan je žennevskim biskupom, ali rezidira u Annecyu. 
U samoj Ženevi ostaje zabranjeno javno katoličko bogoslužje sve 
do 1798. U Prattigau umire kao mučenik kapucin Fidelis iz Sigma- 
ringena. Ubiše ga seljaci kalvinci. Kantoni, u kojima isusovci, ka- 
pucini i benediktinci osnovaše bujna naselja, ostadoše nepokolebivo 
odani vjeri svojih otaca. 

»Oteste Crkvi njezina dobra, i nje- 
zine časti. Mislili ste da ćete je 
moći uništiti, ali ste je samo oči- 
stili i pomladili.« 

(Lacordaire) 


c 

TREĆI DIO 

SJETVA U BURI 




IZGUBLJENA ČETA BOŽJA 


Prvi Isusovci — Luterova smrt — Rat s Turcima 


Zlatnog jesenskog dana 1533. godine slavio je Pariz s neopisi- 
vim veseljem vjenčanje princa Henrika Orleanskoga, drugog sina 
kralja Franje I, s 14-godišnjom Katarinom Medici. Papa Klement 
VII, koji je sam potjecao iz istog firentinskog doma, dopratio je 
zaručnicu na krasnoj galiji sa zlatnim jedrima u Francusku te 
mladence vjenčao u marseilleskoj katedrali. 

Sa svih crkava francuskog glavnog grada bruje zvona. Topovi 
iz tvrđave Templea grme na pozdrav. Cijeli je Pariz nagrtnuo pre- 
ma velikoj ulici Saint Jaques, kojom se dolazi na trg, gdje će se 
obaviti svečanost. Tu su vitezovi s baršunastim biretima i perjem 
urešenim šeširima, svirači s gitarama i guslama, s kojih vise ša- 
rene vrpce, svečano odjeveni građani, žene i djevojke u svome 
najljepšem ruhu. Tu su studenti s mačevima i svjetlim mamuzama. 


Među mladim akademičarima, koji se obijesno bacaju u gužvu, 
nalazi se i 27-gođišnji Franjo od baskijskog plemenitog roda 
Xavier. I on pije teško burgundsko vino što teče iz fontana, pjeva 
lijepe pjesme uz zvuk žica i frula. 


Bučna svečanost traje do kasne noći. Zlatne rakete lete prema 
nebu te svojim kuglama osvjetljuju šiljaste krovove kuća. Uza sve 
to ne može Franjo, koji je nedavno postigao čast magistra, da 
nađe svoga prijašnjeg (bezbrižnog zadovoljstva. Otriježnjen ostav- 
lja u kasno doba svečani trg te polazi prema kolegiju sv. Barbare 
u latinskoj četvrti, gdje je s još dvojicom studenata stanovao u 
dosta jadnoj sobi. 

Nezadovoljno gunđa zbog nečistoće, koje se nakupila cijela 
brda u Pasjoj ulici. Grdi gladni kolegij Montaigu sučelice sv. Bar- 
bare, koji svoje kablove jednostavno izlijeva na ulicu. Ovdje je 
stanovao nekada Erazmo, a prije malo godina i Pikardijac Jean 
Calvin. 

Franjo stade oklijevajući pred vratima svoga kolegija. Ništa 
ga ne privlači u sobu, naročito kad vidi da u njoj još gori svjetlo, i 
Sigurno nastrani Inigo Loyola čuči za ' svojim knjigama. Mnogo je 
ugodnije bilo, dok je Franjo stanovao samo sa Savojcem Petrom '* 
Faberom. ali otkako se nastani u sobi još i Loyola, jedva je mo- 
gao izdržati u njoj. Obojica su Baskijci. Inigo je 15 godina stariji 
od Franje, koji ne trpi svoga zemljaka naročito stoga, što se u 
ratu za slobodu Navarre borio na strani mrskih Španjolaca. Tom 
zgodom za obrane Pampelone topovskim hicem smrskana mu je 
noga. U mladosti mora da je bio pravi kavgadžija, komu je mač ■ 
lako letio iz korica. O njegovoj hrabrosti govore pohvalno čak i 
Franjina braća Miguel i Juan, koji su se borili protiv njega pred 
, Pampelonom. Ali sada hoda poput prosjaka u iznošenom odijelu. ■ 
Neprestanim opomenama popeo se Franji na vrh glave, te ga na- 
ziva prokletim »lovcem duša«. Dobroćudnog Petra Fabera već je 
uhvatio Loyola u svoju mrežu, ali baskijski se plemić kune, kod 
njega mu to ne će uspjeti. 

Kad je Franjo stupio u sobu Faber je već ležao i hrkao, dok 
je Inigo još sjedio uza svoje slabo svjetlo. 

»Sigurno te smetam u pobožnim razmatranjima«, reče Franjo ' 
podrugljivo, kad zatvori vrata za sobom. 

»Pravo veliš«, odvrati Loyola. »Upravo sam mislio, na kako 
smiješan način prorajta život gđjekoji tako nadareni mladi čovjek«. 

»Živim, kako me volja!« progunđa Franjo izuvajući čizme. 

»I ne misliš, da li se to Bogu sviđa«. 

»Ne muči se uzalud! Ako misliš, da ćeš od studentske sobe na- ’ 
praviti monašku ćeliju, temeljito se varaš. Ne mogu ti izreći, ko- 
liko te mrzim.« 

»Ništa zato. Ja tebe to više volim!« 

»Hvala lijepa! Svoju sreću mogu naći i bez tebe.« 

»Onda je još nisi našao. Tako sam i mislio. Spavaj dobro!« 

Dugo leži Franjo budan. Podvio je ruke pod glavu i buljio u 
sivi strop, ali mu se pogled često svraćao na druga, koji je mimo 
sjedio za svojim knjigama i učio. 

Pa zašto zapravo mrzi Franjo svoga zemljaka, koji ga uvijek 
prijazno susreće i koji mu je već više puta priskočio u pomoć, kad 
novac od kuće nije stigao na vrijeme? Lovola je dobar i pouzdan 

^rug. Uza svu njegovu nastranost izlazi iz njega nešto snažno, neki 
tajanstveni Čar, kojemu se čovjek ne može oteti. Sve je u njemu 
volja i energija. Ponešto je Franjo dočuo iz njegova života. Neko- 
liko puta su nespretni liječnici njegovu nogu rezali i natezali, a 
Inigo je snosio sve te muke, da nije ni usta otvorio. U nekoj trnjem 
obrasloj špilji kod Manreze u blizini znamenite benediktinske opa- 
tije Montserata živio je kao pustinjak. Osakaćene noge putovao 
je u Jeruzalem i posjetio sveta mjesta. Davno odrastao čučao je 
s djecom na školskoj klupi u latinskoj školi u Alcali i Salamanci, a 
iz toga pošao je u Pariz da nastavi studije. Uvijek govori o Družbi 
Isusovoj — »Compagnia de Jesu«, koju želi osnovati. Već je oku- 
pio oko sebe nekoliko studenata, koji ga poslušno i oduševljeno 
slušaju. Među njima je mladi Španjolac Diego Laynez, Alfonzo 
Salmeron, Nikola Bobadilla, siromašni stuđent-vagabund iz okolice 
Valencije, pa tvrdoglavi Simun Rodriguez, potomak starog ple- 
mićkog roda u Portugalu. 

Ali Franjo osjeća, da se Inigo zanima za njega više nego za 
ikoga drugoga. Upravo ga zbog toga i mrzi taj mladi plemić, ili 
barem misli da ga mrzi. 

A ipak osjeća Franjo, da njegov zemljak sve više utječe na 
njega, koliko god se on tome otimao. 

Lakouman, ali inače u duši plemenit mladić osjeća, kako je 
njegov život prazan. I on teži da svome životu dade sadržaj, da 
svome nastojanju dade svjetlo i cilj te sve više upoznaje, da ono 
što traži, neće naći sigurnije nigdje kao kod svoga zemljaka. Stoga 
se njegov prkos počeo topiti, kao što se topi vosak u blizini vatre. 

Neodlučan, prepirući se sa samim sobom, luta jednog dana 
Franjo bez cilja po pariškim ulicama. Bježi ispred očiju, koje ga 
više ne puštaju s vida. 

I ne znajući kako, dođe iznenada pred vrata »Svete kapele — 
Sainte Chapelle«, u kojoj se čuvala Gospodinova trnova kruna kao 
najdragocjenija svetinja. Svjetlo ulazi u obilju kroz visoke gotske 
prozore. Franjo prigne koljeno pred Presvetim, klekne, pokri lice 
rukama i poče moliti. U tim časovima upoznade put, kojim ga je 
Gospodin kanio povesti. Bio je to divni put sv. kralja Ljudevita, 
koji donese u ovaj svijetli hram trnje Gospodinovo. To je put, koji 
vodi kroz bezbrojne žrtve do heroizma velikog apostolata. 

Kad se vratio kući, stupi pred onoga, koga je tako dugo 
^nzio, te će: 

»Pouči me, Inigo Loyola,_o svom putu! Budi mi odsada vođom!« 

»Samo Bog zna. s kolikom sam Čežnjom očekivao taj čas!« 
Svrati Inigo ganut i zagrli prijatelja. 

Doskora je Loyola uvidio, kakvu mu je plamenu dušu darova 0 
Bog u ovom Baskijcu. Četa, koju je Inigo okupio oko sebe, gled a 
u njemu velikog učitelja. Pod njegovim vodstvom obaviše učenici 
mjesec dana duge duhovne vježbe, kao što ih je sam Inigo obavi 0 
jednom u špilji kod Manreze. 

Učenici se natječu u svetom žaru. Petar Faber, koji je nekoć 
čuvao koze po savojskim brdima, nameće sebi najveće žrtve. Cesto 
spava na hrpi granja u kakvoj suši, gdje puše sa svih strana, j 

Franjo se kloni ovako pretjeranih pokora, ali se zauvijek opro. 
stio sa životom, koji je vodio u opasne dubine, te se posve bacio u 
Božje naručje s odlukom da će Bogu služiti svakim dahom, sva- 
kim kucaj em svoga srca. 

Izjutra na blagdan ..Gospina Uzne senja- na nebo god ine 1534 
k ro či Tn 1 go s a svojih" šest drugova kroz ulice prema crkvi sv. Do-' 
onižija na Montmartreu. U podzemnoj kripti zapališe.dvijesvj|(^M 
pred grobom biskupa mučenika sv. Dionizija. 

Inigo, koji se odsada naziva Ignacije, govori svojoj četi o pu- 
tu i cilju: Kako će se kao vitezovi Božji boriti za vječno kraljev- 
stvo. Propovijedat će Evanđelje svijetu, koji je utonuo u krivo- 
vjerju. Kao križari poći će u Svetu Zemlju. U svemu će se bezu- 
vjetno podlagati Papi, i do zadnjeg će daha raditi ondje, kamo ih 
Papa pošalje. 

Zatim izreče sam svečano obećanje, kojim postaje članom 
Družbe Isusove — Compagnia de Jesu. Istu zakletvu rekoše i nje- 
govi prijatelji. U svetoj zakletvi obvezuju se na siromaštvo, čis- 
toću i poslušnost, na veliko djelo apostolata, da privedu svijet u 
zajedništvo božanske milosti. 

Hoće da budu izgubljena četa Božja izloživši svoja tjelesa 
stepskom požaru krivovjerja i pokvarenosti ; požaru, koji bijesno 
hara po Zapadu, pustoši svetohraništa, gasi vječna svjetla. 

Na koncu izmoliše svi veliku Ignacijevu molitvu: 

»Uzmi, Gospodine, i primi moju slobodu, moje pamćenje, moj 
razum, čitavu moju volju! Sve što imam i posjedujem, Ti si mi dao- 
Tebi, Gospodine, vraćam sve ovo natrag. Sve je Tvoje! Upravljaj 
time po svojoj volji! Samo mi ljubav i milost svoju daj, i dosta 
mi je! Ništa drugo ne želim!-« 

U kripti na Montmartreu razvila je Družba Isusova svoju z a ' 
stavu. 

* ** -i 

Tri godine kasnije primiše prvi Isusovci sveti svećenički 
iz ruku biskupa rapskoga. U veljači kleče pred papom Pavlom U« 

jj 0 ji ih milostivo primi i odobri njihovo pravilo. Od male čete, 
jcoja se nekoć na Montmartreu zakle na sveto zajedništvo, postade 
p, e d Družbe Isusove, kojoj sa svih strana pristupaju požrtvovni 
jj U cli. Ignacije bi izabran za generala svoga Reda. 

Na to se razišli po čitavom svijetu kao poslanici Božji, da spa- 
šavaju ono što primiše; da podupiru ono što koleba; da opet nađu 
on o što se izgubilo. 

Savojac Petar Faber polazi u Njemačku i kao pratilac carskog 
poslanika Ortiza sudjeluje u vjerskim razgovorima, što ih kato- 
lički i evangelički teolozi upriličiše u Wormsu i Regensburgu, a 
da ne dođoše do željenog cilja. 

U to vrijeme veoma naškodi novoj vjeri zastavnik i mačonoša 
reformacije landgrof hessenski Filip. Koncem godine 1539. zatražio 
je od Lutera odobrenje da uza svoju zakonitu ženu uzme još i 
dvorsku gospođicu svoje sestre Elizabete, Margaretu Sale, jer da 
ne može ni tri tjedna držati bračne vjernosti svojoj ženi. 

Iza teške nutarnje borbe popusti reformator ne pokazavši se 
odvažnim prema landgrofu onako, kao što se pokazao jakim Kle- 
ment VII prema Henriku VIII. Dopustio je landgrofu ono, što je 
tražio, ali ga također zamolio neka ovu drugu ženidbu drži u po- 
taji, da ne bi došlo do velike sablazni, pa bi se i svatko drugi sma- 
trao opravdanim, ako uzme i drugu ženu. 

4. ožujka 1540. obavljeno je vjenčanje u prisustnosti Filipa 
Melanchtona u Rothenburgu. U zahvalu za primljeno dopuštenje 
posla landgrof Luteru tovar rajnskog vina. 

Naravski da ovaj događaj ne ostade tajnom, pa prouzroči ve- 
liku sablazan među laicima i teolozima. Luter svjetova landgrof a 
da stvar zaniječe, jer da je Evanđelje dostojno »dobre, snažne laži«. 
Ali landgrof odgovori prkosno: 

»Neću lagati, jer je laž zlo, i nijedan apostol, nijedan kršćanin 
nije to nikada učio. Pače je Krist vrlo strogo zabranio laž.« 

Velika sablazan ostade. Luterovo držanje za ove neobične že- 
nidbene trgovine baca tamnu sjenu na njegov karakter. 

* * * 

Uto udari nova bura s Istoka. Već 1536. sklopi »najkršćanskiji 
kralj« tajni ugovor s Portom, da slomi silu mrskog Habsburgovca. 
Prema nalogu Franje I. imao je francuski poslanik Foret u Cari- 
gradu reći sultanu da isplati Francuzima milijun zlatnika i sa svom 
v ojnom snagom udari na donju Italiju, dok će sam Franjo I. uda- 
riti na uporišta Karla V. u Lombardiji. Ovaj se vojnički ugovor 

imao prekriti tobožnjom trgovačkom nagodbom. Sramotna se trg©. * 
vina ostvarila. Francuska vojska pođe protiv Piemonta. Sulejman ' 
oruža vojsku i flotu, dok okrutni alžirski gusar Khair ad-Din, kog a 
Talijani zbog crvene brade prozvale Barbarosom, iznova polazi na 
more te pustoši jedan dio nesretne Apulije. 

Karlo V borf se protiv Francuza s malo sreće. Od vojne na 
Alžir vraća se Habsburgovac s neznatnim uspjehom. Bura mu uni- 
šti polovinu flote. 


Državni sabor u Speyeru proglasi francuskog kralja zbog sa- 
veza s Turcima neprijateljem kršćanstva. Odlučeno je, da se udari 
i na jednoga i na drugoga neprijatelja. Habsburgovac brzo napre- 
duje i dopre do vrata Pariza. Franjo I. bi prisiljen da sklopi mir,/ 

U ugarskoj malo postigoše njemačke čete pod vodstvom izbor- 
nog kneza Joakima Brandenburškoga. Sulejman se već umorio ra- 
tovanjem na Zapadu, pa sklopi s kraljem Ferdinandom 1545. pri- 
mirje. Dvije godine kasnije pretvori se to primirje u mir. Uz go- 
dišnju plaću od 30.000 dukata potvrđeno je Habsburgovcu njegovo 
gospodstvo nad Ugarskom. 

U noći od 17. do 18. veljače preminu Martin Luter u svojem 
rodnom gradu Eislebenu. S velikom je brigom gledao kako posvu--, 
da u zemlji opada ćudoređe, ali je njegova smrt bila mirna. Srda- 
čno je zamolio one koji su stajali oko njega: 

»Ozbiljno molite, da Gospodin primi moju dušu u miru! Udije- 
lio mi Gospodin sretan smrtni čas i sa svojim slavnim danom došao 
brzo, brzo, ah što brže, Amen!« 

Tako preminu čovjek, koji podiže veliku buru; čovjek, koji se 
znao moliti poput djeteta, ali i biti ponosan i prkosan poput titana. ■ 
Na njegovu stolu našla se cedulja s posljednjim riječima što ih je 
napisao drhtavom rukom: 

»Svi smo prosjaci!-« 

* * * 

Onih godina širi se djelo sv. Ignacija dalje. Broj njegovih 
vjernih pristaša raste na stotine. Posvuda postaju zastavnicima pra- 
ve vjere. Isusovački kolegiji otvaraju se u Koimbri, u Louvainu, i 
Messini, Valenciji, Barceloni, Palermu, u Pragu. Ignacije otvara 
misije u Kongu i Braziliji. 1541. godine ostavlja Franjo Ksaverski 
lisabonsku luku s jednom istočnoindijskom flotom. Papa ga ime- 
nova apostolskim nuncijem za čitavu istočnu Aziju. Sa sobom no- 

si pismo Svetog Oca »Knezovima i gospodi svih otoka Crvenog, 
Perzijskog i Oceanskog mora, kao i svih zemalja s ove i s one stra- 
ne Gangesa.« 

Vožnja traje šest mjeseci. Pod žarkim ekvatorskim suncem 
spopađe Franju groznica. Nije bilo vjetra, pa su lađe 14 dana mirno 
ležale na pučini. Prezimili su na otoku Mozambiku. Napokon uplo- 
više lađe u Gou, »gospodaricu Istoka«. 

U jednoj bolnici provodi Franjo noći uz postelju teškog boles- 
nika, da mu u svako vrijeme mogne biti u pomoći. Polazi u prljave 
tamnice kažnjenicima i robovima; prosi za njih po kućama; zauzi- 
ma se za gubavce, kojima svake nedjelje služi sv. Misu. Sa zvon- 
cem u ruci prolazi ulicama, poučava, koliko je mogao, mladež sme- 
đu, crnu, bijelu. Kao što je Krist trpio oko sebe carinike i grešnike 
te s njima jeo, tako se i Franjo odazivao pozivima portugalskih 
trgovaca, da iza objeda temeljito progovori njihovim \savjestima. 
Jer opaki primjer kršćana bio je najvećom zaprekom njegovu mi- 
sionarskom radu. 

Ali nutarnja sila goni ga dalje k Paraverima, siromašnim 
lovcima bisera na Malabarskoj obali. Ne nosi sa sobom ništa osim 
komada kože, da može pokrpati cipele, i suncobran. S- tamošnjim 
svijetom noćiva u prljavim kolibama, jede s njima iz istog lonca 
jako zapaprenu rižu i ribu. Moskiti i zmije ne daju mu mira. Iz 
ljubavi prema dušama uči s velikim naporom strane jezike, posve 
različite od jezika njegove baskijske domovine. 

Neumorni putnik ne poznaje odmora. Tri mjeseca propovijeda 
na Malaki Portugalcima i Malajcima. Spava u tijesnoj sobici u 
bolnici. Kamen mu je jastukom. 

Zatim ide na Moluke, u zemlju papra i klinčića. Uza sve opo- 
mene usuđuje se među divlje lovce na glave na Moro-otocima i 
tamo boravi tri mjeseca. 

Na kineskoj gusarskoj džunki stiže nakon užasne vožnje od 
sedam tjedana 15. kolovoza 1549. u japansku luku Kagošima. Ne- 
umorno prolazi otočnim carstvom; propovijeda siromasima i boga- 
tašima; nastoji pače da obrati bonce po budističkim samostanima. 
Monasi ga pozorno slušaju i često se zadovoljavaju s odgovorom: 

»Tvoja je vjera bolja nego naša. Ali od čega ćemo živjeti, ako 
je prihvatimo?« 

Dopro je i do mikadine — careve palače, ali ga odbiše, jer mu 
je odijelo bilo siromašno i nije imao darova. Bonci huškaju narod 
Protiv njega. Za njim bacaju kamenje. Franjo ide dalje, prevaljuje 
ua stotine kilometara. Putuje često po snijegu i ledu, za bijesnih 

bura. Razbojnici mu oteše i ono malo imovine. Cesto nije imao ni 
šaku riže, koliko i najsiromašniji Azijata treba za život. 

Neprestano sluša kaiko mu Japanci govore: 

»Ako je tvoja vjera prava, kako to da Kina ne zna za nju?« 

Kina, veliko carstvo Središta svijeta, njegov zadnji, žarko .1 
žuđeni cilj. 

Portugalska lađa doveze ga na otok Sancijan. Odatle imala I 
ga kriomčarska lađa prebaciti na kinesko tlo. 

U bijednoj kriumčarskoj kolibi čeka Franjo za ledenih jesen- 
skih oluja na obećanu lađu. Njegovi pogledi neprestano lete pre- 
ma golemom kontinentu. Zelja, da tamo dođe, postaje sve nesnos- j 
ljivijom. Ali očekivana lađa ne dolazi. 

Franjo inema hrane, nema pitke vođe % Groznica ga baca na 
siromašni ležaj. Noću 3. prosinca 1552. dođe smrt i odnese ve ikod 
putnika u Božje krilo. 


Petar Faber s velikim uspjehom radi četiri godine u Njemač-d 
koi U Kolnu je osnovao prvi njemački kolegij. U srpnju 1544 go-M 
dine naredi mu Ignacije da pođe u Portugalsku. Pnje nego rto je 
ostavio Njemačku, predobio je za Družbu Isusovu nekoga, tko ^će 
nastaviti njegovo djelo i zaslužiti naziv drugog apostola lN] 

Bio je to Petar Kanizije, koji se rodio u gradonačelnikovoj kuci u j 
Nimwegenu 8. svibnja 1521, upravo onog dana, kad je sabor« 
Wormsu izrekao državni progon nad Martinom Lutkom. J 

rođendan 1543. stupi u Družbu Isusovu kao prvi Nijemac. U goduu j 
Luterove smrti (1545. zaređen je za svećenika). 

neumorni putnik 

I 

Sv. Petar Kanizije 


Godine 1546. sličan je, inače prijatan i veseli grad Koln, uza- 
vrelom kotlu vještica. Po svim gostionicama, ulicama i trgovima 
govori se protiv nadbiskupa Hermana Wiede, koji je nakanio da 
na području svoje vlasti uvede Luterovu nauku. 

»Hoću da ostanem u svojoj staroj vjeri, hoću da u njoj živim 
i umrem!« govori čestit bačvar udarivši čvrstom pesnicom o stol 
gostionice. 

»Kakav je to uopće biskup?« progunđa krojač iz Marijine uli- 
ce. »Još ga nikad nisam vidio u svećeničkom ruhu. Uvijek nosi odi- 
jelo svjetovnog kneza; uvijek mu viri mač ispod kabanice, jaši sa 
svojim psima i sokolima u lov, umjesto da moli brevijar. Zar je to 
još biskup, pitam vas?« 

»Draža mu je divljač od svetog Oca Pape«, nasmije se kožar. 
»A služenje svete Mise? Popit ću za okladu najeđamput čitavo bure 
dobrog kolnskog piva, ako znade latinski onoliko, koliko moj dje- 
čak sto ministrira kod dominikanaca. Kažu da ne zna ni kon- 
uteora.« 

»Vele, da je sada u Bonnu odslužio Misu na njemačkom je- 
u, ali bez kanona i pretvorbe«, izvješćuje zlatar. »I Božju je hra- 
dijelio pod obje prilike.« 

p r _ >> -^’ re d 20 godina dao je spaliti kod Melatena dvojicu Luterovih 
k^Povjednika — Adolfa Klarenbacha i Petra Flistendena«, reče 
13c. »Bio sam tada još mladić i vidio sam, kako su ih vezali za 

stupove. Svaki je od njih imao o vratu obješenu kesicu s barutom^ 
a na glavi visoku papirnatu kapu. Privezati su ih bili za kolac i 
podmetnuli baklju pod lomaču. A sada nam eto sam vješa heretike« 

o vrat.« V 

»U Deutzu propovijedaju Melanehton i Butzer«, reče zlatar, 

»i još uvijek mnogo svijeta prelazi k njima na čamcima.« 

»-Nijedne riječi protiv propovjednika!« viknu nekadašnji pla- 
ćenik, koji je boreći se u vojci hessenskog landgrofa Filipa izgubio 
nogu. »U Deutzu propovijedaju čisto evanđelje, a ne možda kakve i 
bajke slične onoj o jedanaest tisuća djevica, kojima se klanjate 
slaveći sv. Uršulu.« 

»Slušaj! kad ne bi bio bez noge, dobro bi zapamtio, kad si po- 
grdio jedanaest tisuća djevica. Jesi li čuo?« reče bačvar. 

»O klanjanju ne može u ovom slučaju uopće biti govora«, na- 
doveza kožar. »To je jedna od smiješnih luteranskih bajka.« 

»Budite mirni, ljudi«, progovori gostioničar »K crnom medvjed- 
du«. »Vjera je slobodna! Neka vjeruje svatko što ga volja!« ■ 
»Je li istina, da u novovjerskim gradovima više ne trpe mkak- 
vu zvonjavu?« upita lijevač zvona, zabrinut za svoj zanat. 

»Tako je samo u gradovima, koji prihvatiše Zwinglijevu i 
Kalvinovu nauku«, reče neki student. »Mnogo bi se toga promije- 
nilo u sv. Kolnu, kad bi došli do vlasti propovjednici nove vjere. 
Svakako traže stroži život. U Zenevi je Kalvin zabranio svaku za(H 
bavu Tamo se ne smije više pjevati nijedna svjetovna pjesma. 
Samo se psalmi pjevaju. Tamo nema više govora o pokladama.* 
»Sta! zagrmi bačvar. »Zar da nam zabrane poklade? Da ne bu- 
de više našeg kdlnskog karnevala? Neka samo pokušaju da to uč Mfc 
ne!« I sam se gostioničar sada zamislio, pa napola glasno reče, 
je stara vjera ipak bolja nego nova. v JK 

»Papa je nadbiskupa izopćio i svrgao«, reče zlatar. »Zašto 
još trpimo? Neka ga car otjera.« 

»Car!« nasmije se veteran podrugljivo. »Može biti zadovoljan, 
ako njega samoga ne zbace s prijestolja. Smalkalđani imaju dvaput- 
više konjanika i pješaka. Schertlin je već počeo borbu protiv cara.« 

Ali su ga Augsburžani suzbiti«, umiješa se u razgovor slikar 
Bruyn. »Više se ne može govoriti o šmalkaldskoj nadmoći, atkaK^B 
prijeđe carevcima saski vojvoda Moritz. Upravo sada ide u carev 
ime protiv svoga bratića i istovjerca saskog izbornog kneza Fr**1 

»Lažete, koliko ste dugi i široki!« povika uzbuđeno nekadašnji 
plaćenik. 

»Ja sam slikar Bartol Bruyn, pa mi nije od potrebe da lažem!« 
odvrati umjetnik mimo i nagne svoju čašu. »Još jednu gostioni- 
čaru!« 

Veteran baci na stol nekoliko pfeniga i ostavi gunđajući go- 
stionicu. 

»Hvala Bogu da je otišao taj heretik!« reče bačvar. »Umalo da 
nisam navalio na bogalja. Neka bude zahvalan svojoj drvenoj nozi!« 

»Tko hoće da čuje čistu i pravu riječ Božju, neka pođe u crkvu 
s v. Margarete«, reče zlatar. »Tamo svaki dan propovijeda Petar 
Kanizije.« 

»Dakako, isusovac«, dodade krojač. »Tako nazivaju sada one 
koji pripadaju Družbi Isusovoj. Ljudi ne čuju rado ovo ime, ali se 
malo pomalo na nj privikavaju. Pred nekoliko godina otjeralo ih je 
gradsko vijeće iz njihove kuće u zatvor. Umalo da ne đospješe na 
lomaču, jer su ih počeli smatrati sektarcima. Međutim dokazalo se, 
da su nevini, i pustiše ih na slobodu.« 

»Već sam čuo Kanizijevu propovijed«, reče kožar. »Koliko 
znam, podrijetlom je iz Nizozemske, a propovijeda tako pobožno i 
jasno, da čovjeku postane toplo pri srcu.« 

»Dobro ga poznajem«, reče slikar, koji je za samostan u Essenu 
i za katedralu u Ksantenu naslikao lijepih slika. »Potpun je čovjek 
taj pater iz Nimwegena. To je onaj isti, koga svećenstvo našeg gra- 
da posla prošle godine caru, neka u njihovo ime zatraži da biskupa 
svrgne. To mi je -pripovijedao vijećnik Brovviller.« 

»I ja sam čuo za to«, reče zlatar, »ali vele, da nije mnogo po- 
stigao kod cara. Car ga je slušao, pogladio svoju nogu, u kojoj 
osjeća kostobolju, i nije mnogo odgovorio. Sve je ostalo pri starom.« 

»Ne može car odlučno udariti na Luterovu vjeru, dokle god mu 
je potreban Moritz Saski. Ali kad bude imao slobodne ruke, sigur- 
no će drukčije raditi. Budite sigurni glede toga«, reče slikar i na- 
ruči jos jednu čašu. 

* * * 

Dan za danom stoji Petar Kanizije na propovjedaonici i opo- 
minje ljude da se čvrsto drže svoje vjere. 

»Koln je zadnja tvrđava naše svete vjere«, dovikuje propovjeđ- 
n 'k pobožnom slušateljstvu. »Okruženi smo neprijateljem. Naša 

vjernost jest naša zaštita. Samo iz neba možemo očekivati pomoć, 
uzdajući se u zagovor brojnih mučenika i djevica našeg grada..!, 

* * * 

U to vrijeme grme topovi na jugu carstva. Karlo V. polazi sa 
svojim četama u utvrđeni logor kod Ingolstadta. Pridružilo mu se 
10.000 papinskih pješaka i konjanika, 6.000 Španjolaca iz Milana i 
Napulja, 5.000 iz Firence i Ferrare. Dvostruko jača sila stajala j e 
protiv cara. Bila je to šmalkaldska vojska, iz Hessena, Saske, Fala- 
čke, plaćenici iz Ulma, Ausburga i Starssburga. Smioni junačina 
Schertlin svjetuje da se juriša, ali se landgrof Filip, te izborni 
knez Ivan Fridrik ne usuđuje početi. Tako su se ograničili samo na 
kanonadu. Teški brončani topovi počeše pucati svom snagom. 1.700 
hitaca poletjelo je prema carskom taboru. Jedna je granata ras- 
trgala pače i šator cara Karla V. 

Kad vojskovođa, grof Biiren iz Nizozemske stiže u carski tabor 
sa svježim četama, ostavi Šmalkalđane srčanost. Schertlin, srdit 
zbog neodlučnosti ostalih knezova, povuče se u Augsburg. Saski 
izborni knez vrati se kući da brani svoju zemlju od rođaka Moritza. 

I hessenski landgrof uzmaknu. Ulrich Wurttenberški pobježt u Ho- 
hentvviel. Falački izborni knez Fridrik, koji je prešao na luteran- 
stvo i priključio se Šmalkalđanima, zamoli cara za oproštenje. Po- 
slanici iz Ulma mole cara klečeći za milost. Augsburg je prisiljen 
da otjera svoga zapovjednika Schertlina, da plati 630.000 forinti 
globe i da izruči 12 topova. Pokoriše se također Strassburg i 
Wurttenberg. 

Sredinom zime putuje Petar Kanizije po želji kolnskog sve- 
ćenstva i vijeća u carev tabor, koji se nalazio u Geislingenu. Put je 
bio dug 300 milja, a vodio je snijegom prekrivenim cestama. Pot- 
hvat ne ostade ovaj put bez uspjeha. Herman Wied morao se za- 
hvaliti na nadbiskupskoj stolici. Koln ostade pri staroj vjeri. 

* * * 

Po nalogu augzburškog biskupa kardinla Ottona Truchsessa 
polazi Kanizije nekoliko tjedana kasnije preko Brennerskog klan- 
ca u Trident, gdje se u prosincu 1545. sastao odavna željeni veH^B 
opći crkveni sabor. Put preko smrznutih, snijegom zatrpanih u yaM 
bio je strašan. Teško dišući od umora prevaljuje ovaj isusovac, 
milju za miljom. Noću pada na smrt umoran na bijedni ležaj. Za- 
vijanje vukova oko njegova prebivališta prekida mu često san. 
Međutim velika nada, da će se na saboru napokon obnoviti vjera 
i ćudoređe, bodri ga da ide dalje podnoseći sve patnje. 


3. ožujka 1547. prošao je kroz tridentinska vrata. Iza samoće 
na putovanju stiže u buku i gužvu ljudi svih jezika i naroda, me- 

biskupe i prelate, doktore i pisare, vetezove i plaćenike, među 
tr govce i prosjake. Kako mu je bilo ugodno, kad se u gostinjcu 
sV . Elizabete našao među svojom redovničkom subraćom! Bili su 
to oci Klaudije Lejay, zemljak i prijatelj Petra Fabera, zatim dvo- 
jica Španjolaca: Laynez i Salmeron, u kojima je s počitanjem po- 
pravio dvojicu između prvih drugova sv. Ignacija. 

S udivljenjem slušao je Kanizije kako njegova subraća, koja 
spadaju među koncilske svjetionike, raspravljaju pod kupolom 
s v. Vigilija o crkvenoj stezi, o sakramentima, o nauci opravdanja. 
Kasno u noći pomaže im pri napornom sastavljanju protestantske 
nauke prema pouzdanim vrelima, ali ih također prati na njihovim 
putevima milosrđa; pohađa s njima bolesnike po bolnicama, pro- 
sjaci po gradskim ulicama kruha i odijela za siromahe, prosjake 
i otpuštene plaćenike, koji se okupiše' pred gradskim zidinama. 

Raskoš i bijeda stanuje u neposrednoj blizini jedna kraj druge. 
Upravo u ovim danima ožujka postajao je kruh sve skuplji zbog 
mnoštva svijeta. Mnogi nalaze jedva ono što im je potrebno za ži- 
vot. Kolera ubija na stotine. 

Da izbjegnu pogibelji zaraze, premjesti jedan dio koncilskih 
otaca raspravljanja u Bolognu. Po nalogu papinskih legata polaze 
tamo također Laynez i Salmeron. Sveti Ignacije šalje tamo još i 
Lejava i Kanizija. Papi je bilo drago, što se koncil premjestio u 
Bolognu, jer se bojao jakog utjecaja cara, koji je kod Muhlberga 
hametom potukao Šmalkalđane. 

U Bologni ulazi i Kanizije u rasprave te na jednoj sjednici iz- 
tosi crkvenu nauku o sakramentu ženidbe. 

U rujnu pozove ga sv. Ignacije u Rim, da pod njegovim vod- 
s tvom obavi svoju zadnju kušnju. Dvije godine kasnije položi u 
Svečeve ruke svečane redovničke zavjete. Bilo je to u vrijeme, kad 
Je Michelangelo neumorno radio na golemoj bazilici sv. Petra i kad 
J e izrađivao nacrt za njezinu silnu kupolu. 

Mjesec dana iza svečanih zavjeta postiže Kanizije čast doktora 
teologije u Bologni, te pođe u Ingolstadt da na tamošnjem sveuči- 
listu radi kao profesor. 

13. studenoga stiže na svoj cilj. Tri dana prije toga zaklopi 
Papa Pavao III. zauvijek oči. Koncil se vratio natrag u Trident. 

* * * 

Kad je Kanizije došao u Ingolstadt, sve je u Njemačkoj vrelo. 
Car, koji je u travnju 1547. hametom potukao Samlkalđane te za- 
robio njihove glave, hessenskog landgrofa Filipa i saskog izbornog 
kneza Ivana Fridrika, nastoji da na saboru u Augsburgu jednom 
odredbom premosti vjerski jaz, koji je rascijepao carevinu. Tom 
se je odredbom uglavnom utvrdila katolička nauka, a protestanti- 
ma se dopustio takozvani laički kalež i svećenička ženidba. Budući 
da je ova odredba imala privremeno značenje (interim), dok ne 
dođe do konačne odluke na koncilu, prozva se i sama ta odredba 
Interim, ali ne nađe dosta prijatelja ni kod katolika ni kod pro- 
testanata. Po čitavoj zemlji širila se izreka: »Bježi Interim, lopov- 
luk se krije za njim.« Po cijeloj Njemačkoj kružili su letači s ovim 
riječima: 

»Papa hoće da Njemačku 

Teško pritisne svojim zapovijedima; 

Hoće da odvrati od riječi Božje 
Đavolskim Interimom. 

Hoće da nas od Boga odijeli 
Svojom lažnom naukom. 

Sve to neće ostati bez kazne! 

Ah kršćanine, Bogu se obrati!« 

Moritz Saski digne se protiv cara i sklopi savez s francuskim 
kraljem Henrikom II, koji naslijedi svoga oca Franju I. 

Opet jeknuše trublje njemačkom zemljom. Opet počeše gorjet! 
sela i dvorovi. Opet poče teći krv u nesretnom građanskom ratu. 
Car, koji se u isto vrijeme morao boriti protiv Turaka, padne u 
veliku stisku. 1552. godine bukti ratni požar od Flandrije do Ugar- 
ske i Napulja, gdje Francuzi podigoše ustanak. 

U svojoj nevolji morao je car 2. kolovoza 1552. na saboru ^8 
Passau dati protestantima većih sloboština. No u srpnju 1553. 

dne Moritz Saski u borbi protiv brandenburškog markgrofa 
Albrechta. Slijedeće godine premine također izborni knez Ivan 
Fridrik. 

* * * 

Za tih divljih godina uspinje se Petar Kanizije svakog jutra 
na profesorsku katedru. Premda je tako siromašan, da nema ništa 
osim svagdanjeg kruha i potrebnog odijelo, neće da primi za svoje 
uzdržavanje ni jednog pfeniga. Profesori svih fakulteta izabraše 
ga u listopadu 1550. za rektora sveučilišta. 

Ova služba nosila mu više neprilike nego radosti. Opat ingol- 
stadtski poklonio svinju profesoru medicine u znak zahvalnosti za 
svoje ozdravljenje, no svinja je zalutala u dvorište kolege toga pro- 
fesora na istom fakultetu, koji je brzo zakolje i spremi u salamuru. 
Profesor, komu je na taj način oduzet mastan honorar, iznese stvar 
pred rektora sveučilišta, da bude sucem. 

Još više brige zadaju mu studenti, koji su se upravo u Ingol- 
stadtu isticali prekršajima discipline. Noću bi se skitali ulicama i 
trubljama te pucanjem bunili čestite građane u snu. Kanizije se 
osjeća obavezanim da protiv takve obi jesti nastupi energično. 

Jedan od vječnih studenata — »okrunjeni pjesnik« — preminu 
od staračke slabosti i zaboravio je da prije smrti isplati svoje dugo- 
ve, sada neka rektor gleda, kako će izaći na kraj s vjerovnicima. 

Kanizije se je veselio, kad je slijedeće godine smio odložiti svo- 
ju službu. Nesamo u kolegiju, već i s propovjedaonice bori se za 
pravu vjeru. Još je nalazio vremena da se milosrdno zauzima za 
bolesnike i kažnjenike. 

1552. vozi se na otvorenoj, smrdljivoj lađi Dunavom prema 
Beču, kamo je bio pozvan da djeluje kao katedralni i dvorski pro- 
povjednik. Istom što je tamo stigao, kad izbi u austrijskoj prije- 
stolnici kolera. Pokosila je mnogo žrtava. Kanizije se sa svojom 
subraćom zauzima za bijednike, brine se za njihovo tijelo i dušu. 

Na dvor dolazi, na zaprepaštenje đvorjanika, u staromodnom, 
ianošenom talaru. Uporno je odbijao da promijeni ruho. 

Posvuda pomaže u dušobrižništvu, jer je u bečkoj dijecezi bi- 
lo 300 župa bez pastira. Usred zime putuje brdima po dubokom 
snijegu od mjesta do mjesta i pučkim misijama drma uspavane 
savjesti. Pred siromašnim pastirima i pred seljacima propovijeda 
istom revnošću, kao i pred kraljem Ferdinandom u dvorskoj crkvi. 

Poput diva navaljuje na opće rasulo, na nećudoređe među kle- 
rom i pukom, a ipak se činilo, da mu je sav trud uzaludan. Rado 

bi pošao među divlje Tatare da im propovijeda Evanđelje. Ali j e 
Beč ostao njegova Tatarska. 

Kralj Ferdinand nudi mu više puta biskupsku stolicu u Beču, 
ali Kanizije uvijek odbija ponudu. Kad ga je Papa Julije III. ime- 
novao za bečkog administratora, ipak je to morao prihvatiti. 

Mnogo mu je neprilike zadavao mladi princ Maksimilijan, koji 
je otvoreno pristajao uz protestante, dok isusovaca nije mogao 
trpjeti zbog njihova čvrstog držanja. Kad kralj Ferdinand pođe 
1555. na državni sabor u Augsburg, poboja se Kanizije, da će sa 
svojom subraćom biti istjeran iz Beča. 

24. rujna 1555. dođe u Ausburgu napokon do vjerskog mira, 
koji se temeljio na formuli: »Cujus regio, ejus religio«, što znači: 
Onaj koji vlada zemljom, određuje kojoj će vjeri pripadati pod- 
ložnici. Gospodari su pojedinih zemalja dobili pravo da se opredi- 
jele za vjeroispovijest po svojoj volji. Podložnicima nije preosta- 
jalo drugo već da se toj vjeri priključe ili da sele iz zemlje. 

Mjesec dana kasnije Karlo V umoran od vladanja, odreče se 
vlasti u dvorcu Gaudenberg kod Bruxella i preda upravu nad Ka- 
stilijom, Aragonijom, Sicilijom i svim zemljama koje su pripadale 
Španjolskoj, svome sinu Filipu II, dok carsku krunu posla svome 
bratu Ferdinandu. Iza toga se povuče u samoću u španjolski samo- 
stan San Yuste, da se spremi za smrtni čas. 

Unatoč svemu golemom radu piše Kanizije katekizam kao 
vjerski priručnik za kršćanski puk. 

Slijedećih godina neumorno putuje. U Wormsu se bori protiv 
Melanchtona za pravu vjeru. U Pragu brani vjeru od Husita. Ka- 
menjem razbijaju prozore na crkvi u kojoj služi svetu Misu. Prijete 
mu da će ga baciti u Moldavu, ako ne prestane propovijedati. Ne 
smije se više pokazati na ulici bez naoružane pratnje. 

U Poljskoj nastoji da učvrsti pravu vjeru. Usto ponovo putuje 
u Italiju. U Augsburgu propovijeda u vrijeme kolere. Biskup i kap- 
tol ostaviše grad, dok Kanizije vodi pokorničke procesije moleći 
Boga da učini kraj strašnoj pošasti. 

Odavle putuje 1562. kao papinski teolog na tridentski koncil, 
što ga je Papa Pijo IV. ponovo sazvao. Iza oštrog raspravljanja, u 
kojem je i on sudjelovao, bi proglašeno člankom vjere, da laici 
pričešćivanjem pod jednom prilikom primaju isto, što bi primili, 
kad bi se piičešćivali pod obje prilike. Važne su odluke izdane u 
pogledu rezidencijalne dužnosti biskupa, redovitog obdržavanja 
điecezanskih vizitacija. Stvorena je odluka, da se provede reforma 

s obzirom na Glavu i udove crkvene. Primat papin ponovo je 
učvršćen; izložena je crkvena nauka o čistilištu, o oprostima, o što- 
vanju slika i svetaca. 

Koncil se završio 4. srpnja 1563. stvorivši golemo djelo. Tri- 
đentsko svjetlo sjat će svim stoljećima. Postavljen je temelj za pra- 
vu obnovu Crkve i za njezino učvršćenje. 

25. srpnja 1564. preminu car Ferdinand I. Kanizije je veoma 
zabrinut, što se njegov sin Maksimilijan uspeo na carsko prijestolje, 
protestanti su od njega mnogo očekivali ali se prevariše u nadama. 
Maksimilijan hoće da kao car bude iznad stranaka pa štiti i kato- 
lička i protestantska prava. Odlučno se opro nagovaranju da otjera 
isusovce iz Austrije. 


* * * 


Veliki Božji glasnik radi posvuda oko ostvarivanja koncilskih 
zaključaka. Propovijeda u katedralama u Regensburgu, Strassbur- 


gu. Miinchenu i Insbrucku. Kao papinski poslanik putuje k bisku- 
pima u Wurzburg, Mainz, Trier, Osnabriick, Miinster, Paderborn i 
Koln. Zatim putuje opet kroz Svapsku, prolazi uzduž i poprijeko 
Bavarskom i Tirolom. U seoskim crkvicama propovijeda istim ža- 
rom kao i u katedralama. 

Zadnja dva desetljeća bori se u švicarskim bregovima za pra- 
vu vjeru. U isusovačkom kolegiju u Freifoiirgu nalazi konačno svoj 
posljednji počinak. 

Franjo Saleški, kasnije biskup ženevski, koji je u toj kuli kal- 
vinizna djelovao uz strašne patnje i kušnje, poštivao je Petra Ka- 
nizija kao svoga oca. 

21. prosinca 1597. neumorni putnik Božji, Petar Kanizije, 
drugi apostol Njemačke, zatvori umorne oči na vječni počinak. 

TIZIJANOVA »GLORIA« 
Smrt Karla V — Las Casas 


30. kolovoza 1558. malo iza smrti svoje najdraže sestre Eleono- 
re dade Karlo V odslužiti u samostanskoj crkvi San Jeronimo de 
Tuste svečani rekvijem za svoje roditelje, za djeda i baku. Žute 
voštanice gorjele su oko sarkofaga prekrivenog crnim pokrivačem. 
Pred sarkofagom kleči car na klecalu od crvenog baršuna. Na nje- 
mu je taman, krznom obrubljen ogrtač. Orgulje bruje. Dječački 
zbor pjeva Dies irae. 

Nepomično kleči car na klecalu unatoč kostobolji, koja ga mu- 
či. Lice je prekrio rukama. Pri duši mu je kao da kleči pred vla- 
stitim sarkofagom, kao da se za njega služi Rekvijem, kao da već 
stoji pred sudom Božjim. 

Cijeli njegov život sa svom srećom i sa svom patnjom prolazi 
mu ispred očiju. Jedva se sjeća svoga oca kralja Filipa Lijepoga, 
kojega izgubi kad mu je bilo šest godina. A majka! Jasno stoji 
pred njim onaj sivi dan u studenom, kad je kao mladić stajao pred 
njom u dvorcu Tordesillas kod Valađollida. Našao ju je u beznadnoj 
tami. Ukočena je i nijema, otkako iza strašne noćne vožnje u sjaju 
zubalja sahrani u Granadi svoga muža. Duboko potresen ostavlja 
mladi kralj majku, koja ga po svoj prilici nije prepoznala. 

Uvijek mu je život bio pun borbe. Neprestano se morao laćati 
mača protiv vanjskih neprijatelja; protiv buntovnika u Španjol- 
skoj, Italiji, Njemačkoj, u Nizozemskoj; protiv preziratelja vjere. 
Nikada nije bio prijateljem nasilnih obraćenja. Plamenovi držav- 
ne španjolske inkvizicije tako su ga duboko zastrašili, te je odlučio 

da će vjerske razmirice u Njemačkoj smiriti samo miroljubivim 
raspravljanjima. Pa ipak mu nije uspjelo da se ne posluži silom. 

Mnoge se strahote dogodiše pod njegovim zastavama, u njego- 
vo ime. U tom času gleda Karlo zapaljeni Rim; gleda Papu u sra- 
motnom sužanjstvu, kako ga muče njegovi plaćenici za jezovitog 
Sacco di Roma. 

Zlato su donosile njegove karavele iz dalekih zemalja, ali ko- 
liko se krvi i suza prolijevalo za tu hladnu kovinu! Na daleko i 
široko tamo iza mora vijale su se španjolske zastave u osvojenim 
zemljama. Carske zastave vijorile su se na jarbolima Hernanda 
Magalhaesa, kad je oplovio svijet. Cortez je pokorio caru Mexico 
učinivši kraj azteskom kraljevstvu. Pizarro osvoji državu Inka u 
Peruu, u Boliviji, u Chileu za »Sacra Caesarea Majestas des Don 
Carlos«. Ali s koliko okrutnosti, s koliko besramnog nasilja sve su 
to platili! 

I opet gleda car pred sobom ozbiljnog dominikanca Las Casasa, 
koji u valladolidskom dvorcu iznosi pred njim i pred Indijskim vi- 
jećem potresnu optužbu protiv » co n q u ist a dor es — osvajača« pri- 
kazujući patnje urođenika i bijedu siromašne djece Sunca, svoje 
duhovne djece, koja izdišu pod bičevima svojih gospodara kršćana. 
Car, potresen onim što je čuo, odluči da će odstraniti nepravde pa 
izđade zakone, da njima zaštiti Indijance. Uza sve to tišti ga teret 
odgovornosti zbog neizrecivih opačina, koje su u mučenim ljudima 
po dalekim zemljama nagrđivale lice Kristovo. , 

»SmiTuj se, Gospodine, mojoj jadnoj duši!« moli car ganut do 
dna duše. 

Oslanjajući se o ruku svoga vjernog sluge Wilhelma van Ma- 
lea, vrati se car u svoj dom, što ga je dao sagraditi uz jeronimski 
samostan. Osobni carev liječnik dr. Matthys iz Bruggea odaje 
veliku zabrinutost zbog vladareva zdravlja. Bez sumnje ga je 
umorilo dugo bogoslužje. Karlo suzbija svu njegovu zabrinutost sa 
smiješkom. 

»•Ne isplati se, doktore, više briga za tijelo, koje svakako mora 
podleći smrti, ali je to potrebnije da mislimo na spasenje duše. 
Molim da me ostavite sama!« 

Samo Wilhelma trpi kraj sebe. On ga poslužuje, čita mu, on 
mu pomaže i tješi ga. 

»Želite li, gospodaru, da vam čitam »Djela Karla Smionoga od 
Oliviera de la Marche?« pita Flamanac. »Ta će vas knjiga rastresti.« 

»Sta mi govoriš o rastresivanju, kad mi je potrebna sabranost?« 
uzvrati Karlo. »Donesi knjigu, što je napisa Las Casas o »Des- 
truction de las Indias — O uništenju Indije.« 

»Upravo zbog te knjige, gospodaru, uvijek se žalostite. Zar 
ne bi bilo bolje da čujete nešto što će vas razvedriti?« 

»Ne! Hodu Las Casasa! Pobožni dominikanac bio mi je uvijek 
kao moja vlastita savjest, pa se stoga dolikuje, da sada na zalasku 
života, poslušam njegov glas.« 

Uzdišući donese Wilhelm knjigu iz male biblioteke, koju j e 
car dopremio sa sobom u samoću, te čita potresan izvještaj velikog 
misionara o dalekim zemljama, u kojima pohlepa i lakomost za 
zlatom strovaljuje čitave narode u skrajnju bijedu. Knjiga je krik 
patničkog srca, strašna optužba koja ne štedi n>i cara. 

»Neka bude dosta za danas«, prekinu Karlo čitača. »Kamo sre- 
će da sam više mario za ono što je Las Casas govorio!« 

»Činili ste, gospodaru, koliko ste mogli, da ublažite sudbinu 
tamošnjeg svijeta. Izdavali ste blagotvorne zakone, koji su jamčili 
slobodu tome svijetu«, tješi sluga. 

»Ti zakoni ostadoše samo komadom papira, i ništa više! Kamo" 
sreće da sam više pomnje ulagao u njihovo provođenje! Toliko 
krvi, toliko suza pada na moju glavu i otežava mi smrt!« 

Oči careve motre ukočeno sliku »Sudnjeg dana«, što je nasli- 
kala majstorska Tizianova ruka. 

»Sta da reknem na sudu Božjem?« protepa car drhtavim usni- 
cama. »Slušaj, Wilhelme! Želim, da me sahrane u San Jeronimo i da 
ova slika resi moju grobnicu.« 

»Ne, gospodaru, ne ova slika!« smiono će Wilhelm. »Ne će vaš 
grob resiti Tiizianov »Sud«, već Tizianova »Gloria — Slava«, koja 
prikazuje, kako s caricom klečite u Božjem blaženstvu i klanjate 
se Presvetom Trojstvu.« 

»Razmišljat ću o tome«, reče car ganuto. 

Navečer zatraži Karlo, da ga sluga povede na terasu sa zapad- 
ne strane. Želio je promatrati samoću brda Sierra de Gredos, iza ko- 
jega je tonulo crveno sunce. Dugo ostaje car u šutnji i zamišljen. 

»Sunce«, progovori napokon. »Vidiš li sunce, Wilhelme? U mo- 
jem carstvu ono ne zalazi.« 

»Jest, gospodaru! Bili ste vladarom nad svjetovima«, reče vjer- 
ni sluga. 

»A sada nisam drugo već prosjak pred vratima Božjim. Kad 
večer dođe, nestaje svake veličine i ne ostaje drugo osim tamnih 
bregova krivice.« 

»Bog je milostiv«, odvrati sluga ganuto. »I brda vaše đobro- 
tvornosti dižu se prema nebu te će sjati još dugo iza zapada samca.« 

Dr. Mattys dolazi te moli cara da se vrati u kuću, jer od gora 
puše hladan večernji vjetar. 

»Pustite me, doktore«, odvrati car nestrpljivo. »Hoću da vidim 
sjaj zvijezda, jer je utješljiviji od zemaljske tmine.« 

Nekoliko dana kasnije leži veliki car na smrtnoj postelji. To- 
ledski nadbiskup okrijepio ga je zadnjim utjehama Svete Crkve 
i pružio mu raspelce, što ga je već carica držala u hladnim ruka- 
ma, kad je umirala. Srdačno pritisne Karlo svetinju na svoje usne. 

Pobožan, jeđnostvan brat iz samostana stupi do careve postelje, 
te reče: , 

»Možete, gospodaru, utješen poći s ovoga svijeta. Danas je 
blagdan grješnog carinika sv. Mateja, kojega je Učitelj pozvao k 
sebi.« 

»Da, to je dobro« odvrati car. 

»A vaš rođendan je na 24. veljače na blagdan sv. Matije, koji 
je izabran na mjesto odbačenog učenika. Prema tome idete u vječ- 
nost u pratnji dvaju apostola. Stoga smijete biti puni pouzdanja.« 

»Hvala ti, brate, to je bila dobra riječ!« reče car sa smiješkom. 

Mimo i s dubokom vjerom očekuje vladar svoj konac. 

Prije nego što je izdahnuo, pozvao je k sebi slugu Flamanca 
te mu šapnuo: 

»Imaš pravo, Wilhelme! Neka ne visi iznad moga groba »Sud«, 
već »Gloria«. Čuješ li, Gloria!« 

Dogodilo se prema posljednjoj carevoj želji. Oltar u crkvi San 
Jeronimo krasi divna Tizianova slika, koja prikazuje kako anđeo 
prati cara u svijetlo preob ražen je. 

•GALERIJA PAPA 

Od Pavla III. do Klementa VIII. 

Sv. Filip Neri i sv. Karlo Boromejski 


3. studenoga 1534. slavi Rim krunjenje kardinala Aleksandra 
Farnese, koji uzlazi na papinsko prijestolje pod imenom Pavao III. 
Redaju se povorke s bakljama, prema nebu dižu se divni vatrometi. 
Crvene, plave i zlatne kugle praskaju pod jesenskim večernjim ne- 
bom. U opojnoj radosti zaboravljaju Rimljani, da je od »Sacco di 
Roma« još polovina grada u ruševinama. 


U tim bučnim danima putuje siromašan 19-godišnji Firentinac 
prema Vječnom gradu noseći na leđima skroman svežanj. Mladiću 
je ime Filip, a sin je bilježnika Neri ja, koji svoj imutak upropasti 
alkemističkim eksperimentima, a da u svojim lončićima i retortama ■ 
nije našao ni gram zlata. Dvije godine škripalo je Filipovo pero u 
stričevoj računarnid u San Germano ispisujući duge brojčane 
stupce, ali kad opazi, da je bogati trgovac škrtica i lihvar, pobježe 
od njega s namjerom da se vrati u Firencu. Put ga je vodio preko 
Rima. 


Filip je siromašan pa prosjaci svagdanji kruh od vrata do vrata; 
noći provodi s drugim jadnicima ispod mostova Tibera. Napokon 
nađe sklonište u kući Firentinca, carinskog direktora Galleotta del 
Caccia, koji mu povjeri odgoj i naobrazbu svojih dvaju sinova. 
Kao nagradu za to dobije bijednu potkrovnicu, u kojoj nije bilo 
ništa osim klimava stola, stolice i kreveta. O uzicu, što ju je nale- 
gao preko sobe, objesio je ono ruha, što ga nije nosio na sebi. 

Osim toga davao bi mu njegov zemljak svake godine nešto 
žita, od kojega mu je neki milosrdni pekar pekao kruh. Malo ma- 
slina isprosio bi na tržnici Campo de’ Fiori od rimskih prodavačica. 
Više mu nije trebalo za život. 

Filip se predomislio, neće ići kući. Ostao je u Rimu i počeo 
učiti bogoslovlje na Sapienzi. 

Još je uvijek mnogo siromaštva u teško iskušanom gradu, ali 
uza sve to čini se da se u nj opet vratilo veselje davnih godina. U 
doba kada je Michelangelo slikao svoj »Sudnji dan« na oltamom 
zidu Sikstinske kapele, slavi Rim karneval raspušteno kao nikad 
prije. Sa zadovoljstvom gleda Papa s krova Anđeoske tvrđave, što 
se zbiva po rimskim ulicama. Gleda kako zlatna kola prolaze na- 
pola razvaljenim putevima; gleda utrku svinja i Zidova za okladu, 
i stotinu drugih blistavih ništavnosti, u kojima Rim zaboravlja na 
svoju bijedu. 

U Vatikanu odjekuju flaute i gusle; ori se smijeh, što ga iza- 
zivaju komedijaši; razliježe se buka maškaradskih plesova, u ko- 
jima veselo sudjeluju kardinali, prelati, poslanici i žene, dok Papa 
dobroćudno promatra ovo veselo raspoloženje. 

Samo jedan stoji srdito po strani ne krijući svoga nezadovolj- 
stva. To je kardinal Gian Pietro Caraffa, mršavi asketa koji zajed- 
no s Kajetanom iz Tiene osnova Oratorij božanske ljubavi za vjer- 
sku obnovu klera i puka. Budući da je Caraffa bio teatinskim bis- 
kupom, prozvaše članove Oratorija teatindma. , 

Mala bolnica San Giacomo, koju podigoše teatinci za neizlije- 
čive bolesnike, postade doskora ognjištem, oko kojega se počeše 
okupljati prijatelji prave crkvene reforme. 

Tu su franjevci-pustinjad, što ih kratko prije Sacco di Roma 
osnovao brat pomoćnik Matteo da Bascia u umbrijskim brdima. 
Ti bradati askete gorjeli su od ljubavi prema sv. siromaštvu, bo- 
sonogi su hodali rimskim ulicama. Oni su braća svima koji pate; 
evanđelisti prosjaka i ljubimci Rimljana, koji ih zbog njihovih 
dugih kapuca prozvaše kapucinima. 

U San Giacomu susretne Filip nekoliko godina kasnije sv. 
tgnadja Loyolu, koji je često, teško se upirući o štap, dolazio 
°yamo te bolesnidma činio usluge u najnižim potrebama. S Igna- 
U'jern i njegovim duhovnim sinovima hoda Filip za vrijeme gladi 

u kasnu jesen 1538. po ulicama, kupi nesretnike, nosi ih u kuću 
Antonija Frangipanija, koji je s počitanjem bio odan utemeljitelju 
Družbe Isusove. Filip prosi za napola izgladnjele ljude kruh } 
odijelo, slamu i drva za ležaj i ogrjev. 

* * * 

10. studenoga 1549. preminu Papa Pavao III. Istom iza četiri 
mjeseca izabran je za Papu krdinal Giovan Maria del Monte, uzeo 
je ime Julije III. 

I taj Papa okružuje se svjetovnim sjajem; voli raskošne gozbe- 
jaši s kardinalima u lov ili čitave noći sjedi za igraćim stolom. 
Za dvorske lakrdijaše i kojekakve pjesnike osvanuše u Vatikanu 
krasni dani kao ono u vrijeme Leona X. Rimljani slave svoj kar- 
neval što svečanije mogu. 

U tim ludim danima obilazi Filip Nerd s mladićima, što ih je 
okupio oko sebe, sedam glavnih rimskih crkava da moli pred ol- 
tarima za teško uzdrmano Kraljevstvo Božje. 

1551. zaređen je za svećenika. Nastanio se u siromašnoj ćeliji 
samostana San Girolamo. Nitko ne zna od čega zapravo živi. 0 
podne donosi mu ministrant dva kruščića i nešto vina. To mu je 
dosta za cijeli dan. Njegova su vrata otvorena svakom tko pati i 
tko traži utjehu. 

Mladići su mogli dolaziti k njemu u svako doba, pa i noću. 
Znah su, gdje se nalazi ključ njegova stana. Katkada bi ga budili 
i o ponoći. Filip ih prima uvijek s veselim smiješkom. 

Čitave zemlje otpadaju u to vrijeme od Crkve. U Njemačkoj 
nikako da se zatvori jaz. Englesku trga potpuno od stare vjere 
Eduard VI. »Opći molitvenik — Book of Common Prayer«, koji je 
uveden 1552. prema zaključku engleskog parlamenta, odiše Zwin- 


glijevim i Kalvinovim duhom. Po Nizozemskoj, Francuskoj, Polj- 
skoj, pače i po sjevernoj Italiji širi se protestantizam. 

Ali i nove zemlje osvajaju se za staru Crkvu. Franjo Ksaverski 
nosi zastavu Božju kroz Indiju i Japan, sve do na kraj zemlje. 
U Braziliji vode herojsku borbu drugi isusovci za tijelo i dušu 
tamošnjeg naroda protiv tlačitelja, svakovrsnog portugalskog sme- 
ća; protiv deportiranih zločinaca, koji počeše loviti Indijance kao 
robove, mrcvareći ih sve do krvi. 

U Meksiku osnivaju franjevci bujne misijske postaje. Sinovi 
Azteka zavolješe monahe kao svoje prave oce, koji su ih branili od 
sramotnog izrabljivanja njihovih gospodara Španjolaca. Domini- 
kanci postaju u Guatemah najvatrenijim zagovornicima potlače- 

nih Indijanaca. Na njihovu spomenicu, u kojoj opisuju patnje do- 
maćeg pučanstva, odgovara Pavao III. svojim breveom protiv 
ropstva. 

Isusovci prodiru kao Božji pioniri u vruću Abesiniju. Trojicu 
od njih imenova Julije III biskupima. 

Misijskim područjima Filipa Nerija bio je Rim. Siromasi, 
bolesnici, zatvorenici i hodočasnici njegovi su prijatelji, za koje 
s e zauzima očinskom ljubavlju. Osobito su mu dragi zapušteni 
klipani. Posvuda ih traži, po tržnicama, ispred crkvenih vrata, gdje 
sjede na stepenicama kartajući se, po radionicama, trgovima, pače 
i po zloglasnim špiljama. Oni, koje je predobio, dovode mu druge. 
Sve su to mali crnokosi derani, neoprani, ušljivi. Ah »dobri Filippo« 
znade već, kako će s njima postupati. Svojom srdačnošću i ved- 
rom toskanskom šalom svladava i one najrogatije. 

Najrevnije upućuje u apostolske poslove. Svakog tjedna oku- 
plja ih u samostanskoj kućnoj kapelici, u oratoriju, pa se stoga i 
prozvaše članovi ovog društva oratorij ancima. 

Svoje učenike uzima u zaštitu isto onako, kao što to čine mi- 
sionari za svoje divljake. Kad bi se susjedstvo tužilo na kriku i 
viku, govorio bi Filip dobroćudno: 

»Pustite ih, neka samo brundaju i grde! Ne tražim od vas 
drugo, nego da ne griješite. Možete slobodno na mojim leđima 
drva cijepati, samo ne griješite!« Kad bi opazio, da je žalostan 
koji od njegovih učenika, upitao bi prijateljski: 

»Sto ti je? Dođi, red svome ocu!« 

Znao je, kako njegovi zemljaci vole glazbu, zato se naročito 
brinuo za svečano bogoslužje i za duhovne koncerte U svom orato- 
riju. Cesto dirigira veliki Palestrina, koji 1551. postade upravite- 
ljem dječačke škole u bazilid sv. Petra, a kasnije dirigentom sik- 
stinske kapele. 

* * * 

U travnju 1555. naslijedi Julija III. kao Papa Marcel II. Nje- 
gov pontifikat trajao je samo 22 dana, ali ga Palestrina učini bes- 
mrtnim svojom Misom, koju je komponirao njemu na uspomenu. 

Kao Pavao IV. naslijedi ga kardinal Caraffa. Usprkos svojih 
79 godina sama je vatra i neukrotiva energija volje. Korak mu je 
tako elastičan, te se čini, kao da se ne dotiče zemlje. Pavao je iza 
sv ojih predšasnika, koji su živjeli lakomisleno, veliki asketa na 
P a Pmskom prijestolju, pun duboke pobožnosti i vjerskog žara. 
firentinski poslanik piše, da je čelik, i da iskre vrcaju iz kamenja, 
kojega se on dotakne. 

Bezobzirnom strogošću nastupa protiv nereda; s porugom i 
sramotom tjera iz grada i svoje nećake, među njima jednog kar- 
dinala, kad je đočuo za njihov nedoličan život. 

Bez prestanka bdije nad pravom vjerom, te je paće dao za- 
tvoriti u Anđeosku tvrđavu i jednog od svojih kardinala. Giovan- 
nija Morone, koji ga je osumnjičio zbog krivovjerja, no posve kri- 
vo, a s njim su u istoj sobi neprestano i četiri vojnika. 

Kad sv. Ignaciju saopćiše, tko je izabran za Papu, prijeđe mu 
sjena preko lica, jer od tog oštrog i svojeglavog čovjeka nije oče- 
kivao ništa dobra za svoju Družbu. Briga za sinove zasjenila je 
njegovu smrt 31. srpnja 1556. 

I doista se Pavao IV. nije pokazivao sklonim djelu toga veli- 
kog Španjolca. Nije naime mogao shvatiti, kako je moguće, da 
isusovci budu redovnici bez svoga posebnog odijela. Nije mogao 
shvatiti, da se u korist apostolatu odriču moljenja brevijara u koru. 
Papa ne čini ništa za rimski kolegij, koji je sv. Ignaciju bio zje- 
nioom oka. Još manje razumijevanja pokazuje za Germanikum, 
njemački kolegij, drugu ustanovu prvih isusovaca. 

Za vrijeme rata, što ga je vodio protiv španjolskog kralja 
Filipa II., kad je vojska vojvode Albe došla pred gradska vrata 
Rima, naredi Papa, da se pregleda svaki kutić isusovačkog kole- 
gija, ne krije li se tamo oružje. Dakako da oružju nije bilo traga. 
Istom 19. lipnja 1558. mogao se Red okupiti da izabere novog vr- 
hovnog poglavara. Generalom je izabran O. Diego Laynez. Jedini 
se on usudio da od Pape zatraži pravdu za kardinala Morone, koji 
je nedužan čamio u vlažnom zatvoru, ali bez uspjeha. Istom mu 
tako ne pođe za rukom da skloni Papu na veću blagost prema kri- 
vovjercima. .Papa je odgovorio strašnim riječima: 

»Kad bi moj vlastiti otac postao heretikom, sam bih skupio 
granje, da se na njemu spali.« 

Za Pavla IV. nema govora o kakvom karnevalu u Rimu. Te- 
ška mora pritisnula je grad, koji se odučio od smijeha. 

U Engleskoj za kraljice Marije, kćeri Henrika VIII i odbačene 
Katarine Aragonske, opet oživi katolicizam. Iza blagosti, koju je 
o vrat.« 

pokazivala na početku svoga vladanja, poče s bezobzirnom stro- | 
gošću iskorjenjivati krivovjerje, premda po svojoj naravi , a 1 

sklona okrutnosti. Za njezine nasljednice Elizabete I (1558 - 16<W)»| 
kćeri Henrika VIII i Ane Boleyn, okrene se mač protiv katolika. M 
Dvije stotine mučenika poginu za vjeru. Bezbrojni izgubiše imu I 
tak i domovinu zbog svoje vjernosti. 


Tih godina postaje Oratorij Filipa Nerija utočištem svih onih, 
koji su patili od bezobzirne strogosti previše revnog Pape. Među 
n jih ide i veliki glazbenik Palestrina, kojega Pavao IV kao ože- 
njena čovjeka izbaci iz papinskog pjevačkog zbora. 

Svojojm veselom ljubežljivosti liječi Filip rane, što ih je za- 
davao Papa u svojoj oštrini. Dobroćudni svećenik očuva Palestrinu 
od potpunog ogorčenja. Na njegov poticaj komponirao je maestro 
u dubini svojih bolnih doživljaja »Improperie — Tužaljke Gospodi- 
nove«, koje se na Veliki petak pjevaju prigodom klanjanja raspelu: 
»-Popule meus, quid feci tibi? — 

Puče moj, što učinih tebi, 

Ili čime ožalostih tebe? odgovori meni!« 

Osamdesetitri godišnji Papa »željeznoga lica« preminu 18. ko- 
lovoza 1559. Rim da poludi od veselja. Još Papa nije bio ni mrtav, 
a narod je već pojurio na Kapitol, srušio njegovo mramorno po- 
prsje, te ga uz smijeh i porugu strovalio u Tiber. 

Pola godine vuku se raspravljanja u Konklavu, prije nego što 
dobi potrebnu većinu Gian Angelo Medici, koji uze ime Pijo IV. 
Rimljani su izvan sebe od radosti, kad Papa, koga radi njegove 
darežljivosti prozvaše ocem sirotinje, bi na sveta Tri Kralja 1560. 
urešen ti jarom. 

Malo tjedana kasnije imenova svoga nećaka, komu je bila 
istom 21 godina, Karla Boromejskoga, kardinalom. 

* * * 

Filip Neri pogleda začuđeno, kad mu najaviše posjet papina 
nećaka. Ali jedva je kardinal stupio u siromašnu sobicu, već klek- 
ne pred svećenika i s poštovanjem poljubi mu ruke. 

»Čuo sam, da rado primate svakoga tko dođe, da kod vas po- 
traži savjeta«, progovori kardinal ponizno, »pa se nadam, da ne 
ćete ni mene odbiti od svog praga, nego me strpljivo saslušati. Ni- 
sam tražio službe, koju mi Papa nametnu, ali kad me već ovako 
Podignu, molim vas da mi pomognete, te mognem dostojno izvršiti 
svoju zadaću u Svetom Zboru i da mogu živjeti onako, kao što 
Se dolikuje članu crkvenog senata.« 
f Duboko ganut podiže Filip kardinala i zagrli ga. 

»Ne pristoji se, da kardinal kleči pred ovako neznatnim čovje- 
kom, kao što sam ja«, reče Filip zacrvenjevši se. 

»Vi ste svećenik, a ja još nisam«, odvrati kardinal. »Svećenik 
Je veći u očima Božjim od kardinala.« 

»Pomogao vam Gospodin, da ostanete pri svojim dobrim od- 
lukama«, reče Neri potresen ovolikom pomiznošću. 

»Recite mi, što da činim?« moli kardinal. »Strahujem u gole- 
moj palači Colonna. Moj dvor sačinjava 150 ljudi. Sta da radim 
s njima?« 

»Sigurno niste nakanili da ove jadne ljude lišite kruha. I u bo- 
gatstvu i u sjaju može čovjek živjeti poput monaha. Samo pa- 
zite, da ne bude štete za vašu dušu!« 

Ovo je početak velikog prijateljstva, koje će trajati čitav život. 

Kad je Karlo tri godine kasnije zaređen za svećenika, pove- 
ćava strogost svoga života. Otpusti više od polovice svojih dvorja- 
nika; zabranjuje svaki luksus; naređuje da se iz njegovih odaja 
uklone svilene tapete. Jedan dan u sedmici živi samo o kruhu i 
vodi, dok se inače zadovoljava s onim, što je prijeko potrebno. Ne- 
umorno radi u mnogim dužnostima, što mu ih je predao Papa. 
Kroz njegove ruke prolazi gotovo sva diplomatska korespondencija. 
Uza sve to nalazi vremena za revno obavljanje djela pobožnosti. 
Cesto se uspinje uza stare stepenice samostana San Girolamo, da 
s pobožnim svećenikom Filipom izmoli brevijar. 

U ono vrijeme zatvori svoje oči na vječni počinak jedan od 
najistaknutijih velikana ove zemlje. 18. veljače 1564. preminu 
Michelangelo, dok je u Rimu zvonio pozdrav Gospin. Nakon ne- 
izrecivih napora, nebrojenih razočaranja i patnja; nakon nečuveno 
bogatog radnog dana dođe napokon za tog devedesetgodišnjeg 
starca velika večer počinka. 

9. prosinca slijedeće godine preminu Pijo IV u naručju svoga 
nećaka Karla Boromejskoga. Nasljednikom mu postade kardinal 
Michele Ghislieri, sin siromašnih roditelja iz Boska u vojvodini 
Savoji. Kao dječak čuvao je seoske ovce i koze. Novi Papa Pijo V ( 
član je Reda sv. Dominika. Ispod bijelog papinskog ruha nosi opor 
redovnički habit. U Vatikanu živi pobožno poput kakva monaha. 

Broj dvorjanika, koji se za njegova predšasnika popeo na 734, 
znatno ograniči. I od kardinala ozbiljno traži da žive prema do- 
stojanstvu svoga zvanja. Kanonicima sv. Petra zabranjuje da ulaze 
u baziliku s mačevima i mamuzama. Svećenicima brani svjetovnu 
nošnjp, višebojne hlače, lijepo nabrane ovratnike i rukave. Nastoji 
da što točnije ostvari zaključke tridentskog koncila. 

Papi je za toga nastojanja oko obnove najbolji savjetnik Karlo 
Boromejski. Cesto preporučuje kardinalima da se povode za Kar- 
lovim primjerom. Nerado ga je pustio u njegovu milansku nadbi-o 1 
skupi ju, u kojoj ga je Pijo IV postavio natpastirom. 

Teško se rastao kardinal-nadbiskup od pobožnog Filipa Nerija. 
postao je dobrim pastirom svoje velike djece. U Milanu uspostavi 
red. Opommjao je svećenike i redovnike da se strogo drže crkve- 
nog života. Poput oluje djelovao je na samostane, u kojima se nije 
pazilo na stegu. U njegovu nastojanju oko uvođenja stege u re- 
dovničke zajednice nije ga mogao smesti niti hitac iz pištolja ne- 
kog monaha propalice. Hitac je opaljen, dok je nadbiskup služio 
sv. Misu u kućnoj kapelici. Godine 1569. udari na gornju Italiju 
velika glad, za koje tisuće seljaka nagrnuše u grad. Nadbiskup ot- 
vara vrata svoje palače, dijeli s nevoljnicima zadnji komadić kru- 
ha. Davao je sve, što je imao: zlato, umjetnine, svoje ruho, svilene 
sagove svojih soba. Za kolere koja izbi 1576. polazi sa svojim sve- 
ćenicima u bolnice i barake, pomaže bolesnicima, kojima se ni li- 
ječnici nisu usuđivali približiti. Bosonog ide na čelu pokorničkih 
procesija držeći u ruci raspelo sa svetim golgotskim čavlom i vapi 
za pomoć milosrđe Božje. U jednu je bolnicu poslao pače i vlastiti 
krevet. 

Neumorno putuje svojom prostranom dijecezom sve do alp- 
skog sela. Put ga vodi preko zaleđenih pukotina i pećina, kroz brze 
gorske potoke. Bezobzirno čisti ceste od razbojničkog smeća. Jednog 
je dana obratio nekoliko sijedih bandita, ispovjedio ih u nekoj 
siromašnoj gostionici na putu. 

Spasonosne zaključke tridentskog koncila stvoriše učeni i ve- 
liki teolozi, a da se izvedu, trebalo je svetaca jake volje i apostol- 
skog žara jednog Karla Boromejskog. 

U Španjolskoj reformiraju karmelski red Ivan od Križa i mi- 
stičarka Terezi ja Avilska, koja je gorjela od ljubavi prema Bogu. 
Zaslugom svetog ascete Petra Alkantarskog niče na deblu sv. Fra- 
nje Asiskog nova grana, koja na pokvarenom Zapadu ostvaruje 
ideal siromaštva i pokore u njezinoj skrajnjoj strogosti i čistoći. 
Portugalac Ivan od Boga osniva Red Milosrdne braće. On se s 
nebeskom strpljivošću zauzima za siromahe, bolesnike, bogalje i 
duševne bolesnike. 

Krasna mladica procvate u obitelji Gonzaga u dvorcu Casti- 
glione. Karlo Boromejski podijelio je prvu sv. Pričest sv. Alojziju. 
Knijepljen snagom milosti Božje čuva mladi princ svoje srce u 
netaknutoj čistoći usred moralne pokvarenosti dvorova u Firenci, 
^tantovi i Madridu. Mladi poljski plemić Stanislav ide za njim 
Putem iste svetosti. 

* * * 

Na pontifikat Pija V nadvili se crni oblaci oluje, koja se izno- 
Va primicala s Istoka. Ljeti 1565. skršiše srčani ivanovci navalu 

turske flote. Godinu dana kasnije pade na ugarskom ratištu sultan 
Sulejman. 

Ljeti 1570. šalje Sulejmanov sin Selim II flotu protiv mletač- 
kog Cipra. 9. rujna pade Nikosia. Poklano je 20.000 zarobljenika. 
Nakon opsijedanja od 11 mjeseci osvojena je čvrsta Famagusta. : 

Mnogi drže da je otok izgubljen, pa bježe na kopno. Među 
njima je i slikar E1 Greco, koji u Španjolskoj nađe novu domovinu. 

U časovima skrajnje nevolje uspije Piju V da nakon neizreci- 
vih teškoća osnuje »Svetu ligu« između Španjolske, Mletaka i Apo- 
stolske Stolice. 16. rujna isplovi iz mesinske luke združena armada 
pod vrhovnim zapovjedništvom princa don Juana d’Austria, polu- 
brata kralja Filipa II. 

Bez prestanka moli Pijo V za pobjedu kršćanskog oružja, ide 
na čelu pokorničkih procesija rimskim ulicama. Sve svoje pouzda- 
nje stavlja u Blaženu Djevicu. Svaki dan moli sa svojim kardinali- 
ma krunicu, hodočasti u crkvu Santa Maria Maggiore, pada pred 
slikam Majke Božje na koljena i moli u suzama njezinu pomoć, j 

7. listopada boravi sa svojim generalnim rizničarom Firen- 
tincem Bartolom Bussotijem u svojoj radnoj sobi. Dok je inače 
svaku stavku u računu provjeravao najvećom točnošću, sada nje- 
gove misli nisu kod toga posla. Nemirno hoda sobom, stoji kod pro- 
zora koji gleda prema istoku, te prazan pogled upravlja u daljinu. 

»Izvještaj o troškovima isušivanja močvara u Campagni«, go- 
vori generalni rizničar, ali ga Papa ne čuje. Najedamput mu se 
oči zasjaše. Radosna lica okrene se Firentincu i reče dršćući od 
radosti : 

»Pustimo račune danas! Pođimo u kapelicu da se zahvalimo 


Bogu na sjajnoj pobjedi, koju izvojštiše lađe Svete lige!« 

Potreseno gleda Bussoti Papu. Sta je to? Samo svecu dijeli 
Gospodin katkada milost da vidi ono, što se zbiva u daljini. Po- 
šao je za Papom u svetište. 

U isto vrijeme grme topovi kod Lepanta u Korintskom zaljevu. 
207 kršćanskih galija stoji nasuprot 282 turske lađe, koje se primi- 
ču pod zelenim prorokovim zastavama. Na zapovjedničkom mostu 
admiralskog broda Real stoji 26-godišnji Don Juan. Zastava iz pla- 
vog damasta s Kristovom slikom vije se na visokom jarbolu. 
snom krilu zapovijeda Genovežanin Andrija Doria, lijevom Mleća-B 
nin Barbarigo, sredini princ Juan. Na čelu je turske flote Ali-paša- 
Velicanstveno se primiču osmanlijske galije sa svojim pozlaćenim j 
kljunovima. Na admiralovoj lađi vijori sultanov crveni barjak, a I 
na njemu je zlatnim slovima više tisuća puta izvezeno Alahovo ime. 

Onda zagrmješe topovi. Ispočetka se činilo, kao da se sve okre- 
će protiv kršćana, jer se bore prema suncu i prema vjetru, koji 
im nosi topovski dim u oči. Ali-paša nadaleko je rastavio svoje 
lađe jednu od druge. Njihovo desno krilo navali na mletačke ga- 
lije, od kojih osam potonu prvog sata. Andriji Doria pođe za ru- 
kom da izbjegne istoj sudbini. 

Borba se odlučila u centru. Lađa Real plovi kroz pakao požara 
j dima prema osmanlijskoj admiralskoj lađi »Alah«, te se postavi 
uz nju, paluba uz palubu. Dvaput suzbijaju Turci Španjolce. Treći 
pokušaj okrunjen je uspjehom. Real osvoji Alaha. Ali-paša po- 
ginu u gužvi. Sultanov barjak pade. Sredina je neprijateljske flo- 
te razbijena. Krila se raspršiše, ali ne izbjegoše topovskoj vatri i 
bojnim kukama, koje se poput pandža grabežljivih zvijeri zaba- 
dale u njihova tjelesa. 

Pobjeda je potpuna. Turci izgubiše više od 200 galija, a kršćani 
samo 15. Golemo blago nađoše pobjednici u osvojenim lađama. 

Noću 22. listopada probudi Papu kardinal Rusticucci, da mu 
saopći vijest o sjajnoj pobjedi kod Lepanta. 

»To je Gospina pobjeda!« protepa Papa dršćući od radosti. 
Dan velikog trijumfa kruni svetkovinom Sv. Krunice, dok je La- 
uretanskim litanijama dodao naziv: »Auxilium Christiariorum, ora 
pro nobds! — Pomoćnice kršćana, moli za nas!« 

Za te znamenite bitke borio se kao obični vojnik španjolski 
pjesnik Miguel de Cervantes. Turska mu sablja odsjekla lijevu 
ruku. 1575. pade za jedne pomorske vožnje u ruke alžirskim gu- 
sarima, kod kojih ostade u teškom ropstvu pet godina, dok napo- 
kon ne bi otkupljen. U zatvoru, u koji dođe zbog dugova, napisa 
1602. svoga čuvenoga »Don Quijota de la Mancha«. 

Pobjedu kod Lepanta ovjekovječio je Tizian svojom slikom. 

* * * 

1. svibnja 1572. leži Pijo V. na odru u ruhu sv. Dominika. Za 
nasljednika mu izabra konklave kardinala Hugona Buoncampag- 
nija iz Bologne, koji je nekoć slovio kao pravnik na sveučilištu 
nodnoga mjesta. 

Pobožnog Filipa Nerija poštuje novi Papa Grgur XIII svim 
srcem i dopušta mu pristup u svoje odaje u svako doba. Njegovu 
Oratoriju poklanja crkvu Santa Maria in Vallicella. 

Prema Filipovu savjetu brine se Papa svim silama oko vjerske ' 
obnove u Crkvi. Svraća pozornost na stegu, po samostanima i daje 
dijecezama zbilja dobre pastire. Naročito se zauzima za odgoj mla- 
dog klera i u tu svrhu osniva mnogo sjemeništa. Osobitu naklonost J 
očituje prema ustanovi sv. Ignacdja. Darežljiv je prijatelj znanosti. 
Njegova reforma kalendara ostade kultumo-historijskim djelom 
prve vrste. 

* * * 

Jače nego ikada prije pati svijet od strašnih posljedica 
rascjepa. U Nizozemskoj bukti oganj nemira. Flamanci i 
bore se ogorčeno za svoju slobodu. Bune, do kojih dolazi najprije 
zbog političkih razloga, poprimaju sve više karakter vjerskih rato- 
va, koji se vode s nezapamćenom zagrižljivošću. 

Već mnogo godina popljavljuju kalvinski propovjednici čitavu 
zemlju. Sjeme mržnje protiv stare vjere užasno raste. Godine 1566. 
bijesni neprijatelji slika nište udarcima sjekira neprocjenjive vri- 
jednosti. Po Flandriji, Holandiji, Utrechtu. po Frigiji pustoše vjer- 
ski fanatici nezapamćenim bijesom, prodiru u crkve i samostan^ 
obaraju oltare, nište najdragocjenije slike i kipove, lupaju najdiv- 
nije orgulje, bacaju psima svete hostije iz ciborija. Posvuda se ori 
strašan povik crkvenih skvmitelja: »Živjeli Gezi!« (članovi nizo- 
zemskog udruženja protiv španjolskog gospodstva.) 

Filip II, koji u to vrijeme diže na podnožju Sierra de Guadar- 
rama zidine i tornjeve silnog Eskorijala, šalje vojvodu Albu da 
guši ustanak. Čizme njegovih regimenta zgaziše plodnu zemlju. 

Na stratištu pred vijećnicom u Bruxellesu padoše glave gro- 
fova Egmonta i Hooma, dok je pravi vođa bune, Wilim Oranski, 
umakao. Posljedicom krivičnog djela, koje ne pogodi prave k rij 
ce, bio je nov ustanak u djeloj zemlji. Alba stiša bunu bezobzir- 
nom strogošću, ali kad 18. prosinca 1573. ostavi Nizozemsku, zbog 
katolika Španjolaca rasplamsa se mržnja na pripadnike rimske. 
Crkve. Nizozemska postade kalvinističkom. 

Dok je još u zemlji boravio Alba. pobdše gezi u nizozemskc*tt.j 
gradu Gorkumu sve franjevce u tamošnjem samostanu. Sada 
ri na katolike nova bura progona, premda su za borbe protiv Sp*j 
njolaca stajali na kalvinskoj strani. 




vjerskog 

Frižani 

Posvuda pustoše crkve i samostane. Posvuda progone svećenike 
i redovnike. Mnoge od njih spališe žive. Napokon dokrajči ove 
strahote Wilim Oranski, koji je htio da čitavu zemlju ujedini u 
borb : za slobodu protiv Španjolaca. 


* * * 


I Francuska je krvarila u strašnim građanskim ratovima, koji 
su se u ime vjere vodili između kalvinista ili hugenota i katolika. 
Međutim se pričinjalo, da se je jaz zatvorio, kad je 1570. u Saint- 
Germainu zaključen vjerski mir između zaraćenih strana i kad je 
18. kolovoza 1572. mladi kralj Karlo IX udao svoju sestru Marga- 
retu za kalvinca Henrika Navarskoga. 

Svadba je privukla u Pariz čitave čete hugenota. Na čelu im 
je admiral Coligny. Ala i katolički Guisi nađoše se tamo sa sjaj- 
nom pratnjom. 

Kraljica-majka Katarina Medid ne odobrava te udaje i srdito 
stoji po strani. Bojala se, da bi kralj pod sve većim utjecajem hu- 
genota, naročito admirala Colignya, mogao udariti na Španjolsku. 
I dok se u sjajnim dvoranama u Louvresu sve veselilo, stvori ona 
savez sa svojim mlađim sinom Henrikom Anžuvincem i s jakom 
strankom vojvode Guisea, da se njegovom pomoću brzim nasiljem 
riješi mrskih protivnika. Uspjelo joj je da za osnovu predobije i 
kralja, kojemu se prijetila ustankom hugenota. 

»Sto se mene tiče, učinite, što ste nakanili, ali ih pobijte odmah 
sve, sve!« reče Karlo IX. te izjuri iz sobe. 

Kasno navečer 23. kolovoza pozva kralj »Prevot des mar- 
chands — šefa gradskog poglavarstva« u Louvres te ga upita, koliko 
bi naoružanih građana Pariza mogao za malo sati dobili na raspo- 
laganje. 


»Dvadeset tisuća, sire!« odvrati šef. 
Oko tri sata ujutro prije blagdana 


sv. Bartola zazvoni veliko 


zvono s tornja crkve Saint-Germain. Iz svih kuća pojuriše građani. 
Počelo je veliko klanje. Razbijali su vrata i prozore. Coligny je me- 
đu prvima pao pod udarcima mača. S bijelom vrpcom oko ruke i 
s bijelim križem na šeširu bijesne krvnici po ulicama, vuku huge- 
j? ofo ;!z kreveta i kolju ih. I u samom Louvresu pobiše kalvince. 

krutni bijes poštedio je samo mladence. Pet tisuća žrtava pade te 
strašne noći u Parizu i u provincijama. 


Ovo pariško krvoproliće ne donese nikakve koristi katoličkoj 
k Var b Mnogo hugenota pobježe u Njemačku noseći sa sobom pre- 
0 granice mržnju na katolike. U zemlji ih ostade još uvijek toliko, 

da se kralj Henrik III, koji 1574. naslijedi svoga brata na prijesto- 
lju, smatrao prisiljenim da mirom što ga je 1576. sklopio u Beaulieu, 
dade hugenotima vjersku slobodu, izuzevši samo Pariz. 


Sve strasnije bjesni kraljica Elizabeta I protiv katolika u En- 
gleskoj i Irskoj. Zatvorom prijeti svakom, tko bi se usudio služiti i 
slušati sv. Misu. 8. veljače 1587. pade na stratištu glava škotske 
kraljice Marije Stuart. 


3. studenoga 1594. prestade kucati hrabro i plemenito srce Karla 
Boromejskoga. 10. travnja 1585. preminu u miru Gospodnjem Papa 
Grgur XIII. 

Njegovim nasljednikom postade kardinal franjevac Felice 
Peretti, pod imenom Siksto V. 

Već na prvom konzistoriju razvija novi Papa svoje dalekosež- 
ne osnove: 

»Odlučili smo učiniti kraj banditstvu po Campagni i po pro- 
vincijama crkvene države. U svojoj mladosti imali smo često pri- 
liku da se u Abruzzama branimo od vukova, pa ćemo obračunati ^ 
također i s razbojničkom bandom, od koje nije više sigurna ni- 
jedna cesta, ni jedan gorski put. Zahtijevamo da kardinal-komor- 
nik, gradski guverner, svi legati i drugi činovnici u provincijama 
postupaju s bezobzirnom strogošću prema svakom banditu ne oba- 
zirući se ina njegovo podrijetlo, na njegov stalež. Sve te lopove 
valja povješati!« 

Kardinali se začuđeno pogledaše. U očima im se čitala sumnja. 
Svima su poznate strahote, što ih počinjaju banditi. Bilo je mnogo i 
papa, koji pokušaše stati na kraj tim strahotama, ali ne uspješe. ^ 

»Osnove vaše Svetosti zaslužuju svaku pohvalu«, reče starac;! 
kardinal d’Este, »ali će se teško provesti, budući da naoružanih« 
razbojnika ima bez pretjeravanja dvadeset tisuća.« 

»To samo potvrđuje prijeku potrebu da ih što prije zaustavili 
mo u njihovu poslu«, odvrati Siksto stisnuvši šaku. »Osim toga sv^H 
ćemo učiniti da obnovimo u pobožnoj stezi svjetovno i redovno • 
svećenstvo, da utamanimo herezu, da promičemo misije. Onda mo- 
ramo iisušiti Pontinske močvare, iz kojih se svakog ljeta dižu otrpy« 
ne pare. Još moramo dati Rimu dobru vodu. Valja nam se takođa* 
pobrinuti, da u gradu bude više živežnih namirnica. Ne smije s ■ 


202 


više dogoditi, kao što se prije događalo, da su ljudi od iznemoglosti 
zbog gladi padali po ulicama. Riječ Gospodinova» 'Dajte im da 
jedu’, vrijedi i za nas«. 

»Još nam dvije stvari leže na srcu«, nastavi Papa iza kratke 
stanke. »Veliki obelisk, koji je nekoć gledao u Velikom Cirkusu — 
Circus Maximus — smrt prvih kršćanskih mučenika i Petrovo raza- 
pinjanje, oslobodit ćemo iz ruševina, u kojima se već gotovo izgu- 
bio, te ga podignuti pred vratima crkve sv. Petra«. 

Šapat prođe kroz časnu skupštinu. Gigantske li osnove! 

»Mora vaša Svetost uzeti u obzir«, primijeti kardinal Alessafl- 
dro Medicci, »da je i sam Michelangelo smatrao tu osnovu neizve- 
divom !« 

»Nema tu nikakve nemogućnosti!« uzvrati Papa oštro. »Ako 
je caru Kaliguli uspjelo da ovaj monolit prenese iz Egipta u Rim 
i da ga u cirkusu uspravi, naći ćemo već arhitekta, koji će ga znati 
maknuti nekoliko metara dalje s njegova mjesta i opet ga uspra- 
viti. Napokon mora se dovršiti kupola sv. Petra prema Michelange- 
lovim nacrtima. Ne ćemo zatvoriti očiju, prije nego što pod ovom 
kupolom obavimo svečano bogoslužje. Ima li još tu kakvih pri- 
mjedaba?« 

»Poslije Michelangelove smrti nije se ni jeda-n graditelj odva- 
žio da nastavi posao na kupoli«, reče kardinal Sforza. 

»Naći ćemo već i toga graditelja«, odvrati Siksto stisnuvši ener- 
gično svoje tanke usnice. 

»Gigantski je to program«, govore kardinali među sobom, kad 
su ostavili papinsku palaču. »Papa će se tu slomiti.« 

Siksto se ne lomi. Željeznom rukom trijebio je bandite u Cam- 
pagni i u provincijama. Već dva tjedna iza kanzistorija uhvaćen 
je njihov vođa Guercino, koji se bahato nazivao »kraljem Cam- 
pagne«. Nakon osude odrubljena mu je glava te izložena na mostu 
Anđeoske tvrđave za opomenu ostalim zlotvorima. Doskora poče- 
še Rimljani smješkajući se govoriti, kako se na tom mostu vidi 
više razbojničkih glava nego lubenica na tržnici. 

Nekadašnji pastir iz Abruzza svršio je brzo i s vukovima u 
crkvenoj državi. Kažnjavani su bezobzirno i oni zločini, koji su 
davno počinjeni. Kod kipova Apostolskih prvaka na mostu Anđe- 
oske tvrđave osvanule su jednog dana riječi koje je napisao neki 
saljivđija : 

"Zašto nosiš vreću na leđima?« pita sv. Pavao sv. Petra. »Bje- 
Zur >, odgovori Petar, »jer se bojim, da bi se mogao povesti protiv 
ttiene proces zbog uha, što sam odsjekao Malhu.« 

Neumorno radi Siksto oko obnove crkvenog duha. Najvećom 
odlučnošću traži provođenje tridentskih zaključaka. I on je vjeran 
prijatelj Filipa Nerija i njegovih oratorij anaca. Rado odobrava 
Družbu za njegovanje bolesnika, koju je ustanovio sv. Kamilo đe 
Lellis u Rimu, nakon veoma pustolovna života. 

Osobitu brigu posvećuje misijama. Za njegova pontifikata po- 
đe za rukom isusovcu Mateju Ricci da prodre u Kraljevstvo Sredi- 
ne do Sin-chinga, palače kineskog cara u Pekingu. »Sinu neba« po. 
klonio je sat, kojim ga je uvelike obradovao, pa jer nijedan od 
dvorjanika nije umio da sat navije, morao je isusovac, koga proz- 
vaše mudrim »doktorom Lijem«, dolaziti često na dvor da to učini. 
U Japanu doživješe misije iza lijepih početaka velike udarce. Prva 
krv mučenička poteče u najistočnijem dijelu zemaljske kugle. 

Sa svetim žarom brine se Siksto za čistoću vjere. Francuske 
katolike, koji se za nemirnog vremena kralja Henrika III podijeliše 
na dvije stranke, opominje na slogu. Bez okolišanja spočitava kra- 
lju, što je zatvorio kardinala Bourbona i lyonskog nadbiskupa i 
traži pod prijetnjom ekskomunikacije, da ih pusti na slobodu. Dok 
opet uvelike žali ubojstvo zadnjeg Valoisa, što ga je izveo neki 
zaslijepljeni dominikanac. 

Već druge godine pontifikata počinje s isušivanjem Pontin- 
skih močvara. 80.000 hektara smrdljivih bara pretvorio je u plod- 
ne oranice. Time se pobrinuo za kruh Rimljanima. Novi vodovodi 
opskrbljuju Rim dobrom vodom. 

10. rujna gleda s prozora u Vatikanu dizanje obeliska na 
trgu sv. Petra. 40 dizalica, 800 ljudi i 140 konja podigoše kolos od 
crvenog granita, visok 25 metara, na njegovo podnožje. Mnoštvo 
svijeta izvan sebe je od radosti. Spomenik, obasjan zlatom sunca 
na zapadu, pozdraviše hici iz topova Anđeoske tvrđave. 

Na zapadnoj strani tog kolosa ispisane su ponosne rijeci: 

»Krist pobjeđuje, 

Krist vlada, 

Krist zapovijeda! 

Krist štiti svoj narod od svakoga zla!« 


Golem rad papin kruni dovršenje kupole sv. Petra. 14. svibnja 
1590. uzidan je u nju posljednji kamen. U vrhu svjetiljke sja sej 
mozaik s riječima: »Sancti Petri Gloriae Sixtus Pcntifex MaximU3l 
V Anno 1590. — Na čast sv. Petra Papa Siksto V godine 1590.« I 
U neumornom radu do posljednjeg časa preminu Siksto V 2H 

kolovoza 1590.. dok je velika oluja bješnjela iznad rimskih kro- 
vova. S njime odlazi s ovog svijeta jedan od najistaknutijih lič- 
nosti, koje su ikada nosile ti jaru. Sam veliki pjesnik Torquato Tasso 
slavi ga svojim stihovima. 

* * * 

Novi Papa Urban VII polazi za svojim predšasnikom u vječ- 
nost već nakon mjesec dana. Njegov nasljednik Grgur XIV gleda, 
kako kolera i glad pritisnuše nesretni Rim. Papa blaži nevolju ko- 
liko samo može. Za njim se povode kardinali, prelati, plemići. Re- 
dovnici sv. Kamila Lelijskoga pokazaše se pravim anđelima milo- 
srđa prema nesretnim žrtvama. Filip Neri i njegovi oratorijanci 
posvuda su, kamogod ih zvala nevolja u pomoć. Isusovački klerik 
Alojz! je Gonzaga preminu 21. lipnja 1591, kao mučenik kršćanske 
ljubavi. Zarazio' se dvoreći bolesnike; bile su mu tek 23 godine. 

16. listopada oslobodi smrt Grgura XIV teških patnja. Njegovu 
nasljedniku Inocentu IX bila su dosuđena samo dva mjeseca pon- 
tifikata. 

* * * 

Konklave pozva 30. siječnja 1592. na prijestolje sv. Petra Fi- 
rentinca kardinala Hipolita Aldobrandinija kao Klementa VIII. 
Novi se Papa isticao velikom pobožnošću, uzornim životom, ne- 
umornim radom. 

Klement voli Filipa Nerija kao otac sina. Ponudio mu pače d 
kardinalski šešir, ali na usrdnu svečevu molbu odustane od te na- 
mjere. 

Velika zabrinutost napuni dušu papinu, kad -iza smrti kralja 
Henrika III dobi francusku krunu kalvinac Henrik Navarski. Me- 
đutim novi kralj, komu stavljaju u usta riječi: »Pariz je vrijedan 
Mise«, odreče se svečano krivovjerja 25. srpnja 1593. u starodrev- 
noj crkvi sv. Dionizija. Nadbiskup iz Bourgesa opet ga primi u 
Crkvu. Istom dvije godine kasnije potvrdi Papa ovo odrešenje, 
budući da je sumnjao o kraljevoj iskrenosti. 

2. veljače 1594. preminu Palestrina u naručju svoga prijatelja 
Filma Nerija. Posljednja je pjesma tog velikog umjetnika Stabat 
Mater. 

Godinu dana kasnije, na Tijelovo 1595. polazi Svetac za njim 
na put k Bogu. 

»Bojite li se?« upita ga malo prije smrti jedan od njegovih ' 
duhovnih sinova. 

»Ne bojim se«, odvrati Svetac smiješeći se. »Bog je dobar, p a 
će sigurno imati malo obzira sa svojim glupim, beskorisnim Fi- 
lipom.« 

Čitav Rim plače za pokojnikom, koga je volio kao oca. 

^ * 1 * 

Uzalud nastoji Papa da skloni evropske vlasti na križarsku \ 
vojnu protiv Turčina, koji usprkos primirju neprestano prelazi pre- 
ko ugarske granice. Uz izvanredan napor polazi mu za rubom da 
sastavi vojnu, kojoj stavi na čelo svoga nećaka Gian Franceska 
Aldoibrandinija. Zajedno s vojskom cara Rudolfa II opsjedaju pa- 
pinske čete Ostrogon. Jedna pomoćna turska vojska posve je uni- 
štena. 2. rujna 1595. otvoriše branitelji kršćanskoj vojsci gradska 
vrata. No vojna se brzo svršila, jer nije bilo više novaca, pojavile 
su se pošasti, a u carskoj vojsci posve je popustila stega. 

Dvije godine kasnije opremi Papa još jeđamput vojsku pro- 
tiv Turčina, ali uspjeh bijaše neznatan, naročito zbog toga, što ge- 
neral Aldobrandini podleže vrućici. 

U Njemačkoj dobro napreduje djelo katoličke obrane. Franjo 
Saleski vraća u herojskom apostolatu protestantski Chablais opet 
staroj vjeri. 1602. postade on biskupom u Zenevi. Sirotinja i dru- 
gi patnici dobiše u njemu oca. Biskup stanuje veoma skromno u 
iznajmljenoj kući u Annecyu. Njegova dobrota i blagost stvaraju I 
prava čudesa. Dugo vremena noću horda mladih kalvinaca pravi 
buku oko njegove kuće, razbijaju prozore, vrata mažu nečistoćom, ij 

»Pa nije to ne znam kako veliko zlo!« umiruje Svetac uku- 
ćane, koji gube strpljivost. »Mi smo barem u toplim sobama, dok 
ti jadni momci vani ine spavaju, i još se smrzavaju.« Ovakva ple- 
menština ne može ostati bez uspjeha. 

Neizmjerno veliki blagoslov dolazi u zemlju po redovnicama 
od Pohoda. Red je osnovao sv. Franjo Saleski zajedno sa sv. Iva- 
nom Chantal. 

U Engleskoj traju progoni katolika također za vladanja Kralj* 
Jakova I. Mnogi gube imutak, mnogi slobodu. 

U Poljskoj rade isusovci s velikim uspjehom. 

Pomno bdije Klement VIII nad čistoćom vjere. Među žrtve in- 
kvizicije ide nekadašnji dominikanac Giordano Bruno, koji je po- 
ricao temeljne dogme kršćanstva, pa i Utjelovljenje Kristovo. Bu- 
dući da nije htio opozvati svoje krive nauke, pade kao žrtva vatre 
na tr £ u Campo dei Fiori 17. veljače 1600. 

* * * 

Mnogo zemalja osvajaju u misijama srčarui vjero vjesnici. Mu- 
čenička krv postaje sjemenom novih kršćana. U Nagasakiju zavr- 
šiše život na križevima 5. veljače 1597. petorica franjevaca i jedan 
isusovac sa sedamdesetoricom obraćenih Japanaca. Uza sve to penje 
se broj kršćana u »Zemlji sunca na izlazu« početkom novog sto- 
ljeća već na 750.000. 

U Perziji misionare karmelićani, a isusovci u Abesiniji. Tako- 
đer po zapadnoj Africi i po Meksiku širi se kršćanstvo. Sniježmim 
poljanama i pustinjama Kordiljere kroči franjevac sveti Franjo 
Solano. Svojom herojskom ljubavlju prema bližnjemu, trajnom 
vedrinom, cilikom svojih gusala obraća mnogobrojne Indijance u 
Pei u i Paraguayu. U Limi završava 14. srpnja 1610. svoj neumorni 
putnički život. U istom se gradu rascvao »prvi cvijet svetosti u Ju- 
žnoj Americi«, Božje dijete Ruža. 

5. ožujka 1605. zaklopi oči posljednji papa 16. vijeka, bogat to- 
likim događajima. 

Za njegova pontifikata otkrivene su za obnavljanja crkve Santa 
Caecilija in Trastevere kosti velike svete djevice i mučenice u sar- 
kofagu od bijelog mramora. Pod njezinom zaštitom stupa Crkva 
u novo stoljeće. 



. 

ISUSOVAC NA DVORU IVANA GROZNOGA 

Pokušaji unije u Švedskoj i Rusiji — Barok — Katolička duhovna 
obnova — Car Rudolf II. 


»Carski poslanik iz Praga«, javlja komomik i otvara dvokril- 
na vrata dvorane za audijencije. 

Brza koraka ulazi mladi diplomata u krasnom odijelu s lijepo 
nabranim kao snijeg bijelim ovratnikom, s mačem uz bok, te se 
duboko klanja pred švedskim kraljem Ivanom III, koji ga je doče- 
kao usred svojih đvoranika. 

»Zbilja elegantan gospodin!« šapću dvorske dame promatrajući 
s užitkom crnokosa poslanika lijepih tamnih očiju. »Čovjek ne bi 
rekao da je Nijemac.« 

»Možda je Ceh ili Madžar.« 

»Čini se, da bi prije mogao biti Talijan.« 

»Pretpostavljam, da ste imali ugodno putovanje«, reče kralj. 

»Vožnja od Danziga dovle nije bila baš ugodna, veličanstvo«^ 
odvrati diplomata. »U prosincu je more burno i hladno. Međutim 
sve teškoće puta ne mogu se usporediti s radošću, što -vidim kralja, 
koji je zbog svoje naklonosti prema znanosti i umjetnosti poznat 
po svim dvorovima Evrope.« 

Sa zadovoljstvom pogladi kralj dugu, valovitu, pomno njego- 
vanu bradu. 

»Dolazite po nalogu carice-udove Marije?« 

»Tako je, veličanstvo! Uzvišena kneginja želi da vlastitim P 1 ' 
srnom obavijesti vaše veličanstvo o smrti svoga uzvišenoga muža« 
Maksimilijana II.« Poslanik izvadi iz kožnog omota zapečaćeni P er ' 
gamentrii smotak i predade ga kralju. 

»Čudno!« reče kralj za se lomeći crveni pečat. »Već je više od 
godinu dana otkako preminu car.« Rastreseno preleti retke, kad 
najedamput ustukne, pogleda diplomatu pomnije, smota pergament 
te reče: »Sigurno ste, gospodine poslaniče, umorni od duga puto- 
vanja. Osim toga u velikoj dvorani dosta je hladno. Molim, pođimo 
u moj kabinet.« Pokretom ruke otpusti kralj dvorjanike, uvede 
gosta u sobu obloženu pločama od plemenita drva, sjedne u blizini 
toplog kamina u visoki naslonjač, ponudivši poslaniku rfijesto su- 
čelice sebi. 

»Carica-uđovica javlja, da imate za me još jedno posve pri- 
vatno pismo. Šta je dakle?« 

Diplomata predade drugo pismo. 

»Pismo njegove svetosti pape Grgura XIII!« čita kralj polu- 
glasno i sve se više čudi. 

». . . S ovim pismom šaljemo Vašem kraljevskom Veličanstvu 
svoga vrsnoga i u mnogim stvarima prokušanog slugu Antuna Po- 
ssevino, svećenika Družbe Isusove, s ovlašću da razjasni sva pita- 
nja, koja se tiču Vašeg Veličanstva i Svete Apostolske Stolice. Na- 
damo se, da će se ovaj posao dokončati na zadovoljstvo obiju stra- 
naka . . .« 

»Čudno, zbilja Čudno!« opet će kralj. 

»Njegova Svetost smatrala je da će biti najbolje, ako dvor u 
Stockholmu ostavi u nesigurnosti s obzirom na moju osobu«, uzvra- 
ti Possevino sa smiješkom. 

»Pa stoga izahraste put preko Praga, da se najavite kao carski 
diplomata. Zbilja zgodno!« 

Cesto se zaobilaznim putem stiže najprije do cilja«, nasmije 
se svećenik. 

»Istina je ono, što se kaže, da vas isusovce valja tražiti pod 
tisuću maska. Prošle godine dođoše ovamo dvojica vaše subraće 
u odijelu protestantskih propovjednika te iznošahu u štokholskom 
kolegiju reformatorsku nauku, ali tako da je odmah i pobiše. Zbi- 
lja su zanimljiva vaša prilagođivanja! Međutim drago mi je što 
vas vidim. Još ćete više svojom prisutnošću obradovati kraljicu, 
koja me svaki dan moli i zaklinje da se vratim staroj Crkvi, koju 
je ostavio moj otac Gustav Vaza.« 

»Poznato mi je, koliko kraljica želi, da se švedska Crkva opet 
^ruži s Rimom.« 

»Onda se naše želje podudaraju. Nakon promjene vjere pošlo 
l e kod nas mnogo toga po zlu. Propovjednici nove vjere, koji za- 
dese ispražnjene župe, ponajviše su neznalice, ljudi bez ikakve na- 
obrazbe. Večeru dijele prljavim rukama. Hodaju u poderanu odi- 

jelu. Na veliku su sablazan svojim životom. Mi smo učinili 
dosta koraka na putu prema Rimu. Poznata vam je sigurno moi 
Crkvena knjiga?« 

»Jest, veličanstvo! U Runu su sa zadovoljstvom primili do zna I 
nja uvođenje novog oblika liturgije, koji se mnogo približio rim- 
skom, a naročito što se Misi daje opet žrtveni karakter.« 

»Uza sve to bit će teško doći do potpunog sjedinjenja, ako ne 
bude i Rim sa svoje strane nešto popustio. Iznijeli smo svoje želje 
pred Svetog Oca po svom poslaniku moleći za dopuštenje, da se 
misa barem djelomično služi na švedskom jeziku, da se pričest di- 
jeli pod obje prilike; da naši svećenici ostanu oženjeni i da se na- 
pokon dobra, koja su oduzeta Crkvi za mog pokojnog oca, smatra- 
ju gotovom činjenicom.« 

»Obzirom na zadnju točku sigurno će se moći s Rimom govo- 
riti. Teže će se postići prihvaćanje ostalih zahtjeva.« 

»Zašto bi Sv. Stolica uskratila Šveđanima ono, što je dopustila- 
češkim utrakvistima? Ne zaboravite, da je moj položaj veoma težak 
i da imam protivnika, koji s velikim nezadovoljstvom gledaju na 
moje prijateljske osjećaje prema Rimu. Radikalna promjena prili- 
ka koje već postoje, mogla bi sve pokvariti. 

»Točno ću obavijestiti Papu i kardinale.« 

S velikom radošću dočeka diplomatu kraljica Katarina, rodom 
iz poljske kraljevske kuće Jagelovića. S ponosom mu je predsta- 
vila prijestolonasljednika, svoga sina Sigismunda, bistra dječaka od 
jedanaest godina, koji je kao i majka bio katolik. 

Isusovac Mantovanac, jedan od najvrsnijih rimskih diplomata, 
koji je savršeno govorio gotovo sve evropske jezike, ostade pet mje- 
seci na dvoru u Stockholmu, poznat tek malom broju d voranika, 
Svaki bi dan po više sati govorio s kraljem udovoljavajući spretno 
njegovu velikom zanimanju za znanost i umjetnost, ali također 
svraćao razgovor na teološka pitanja, koja je kralj Ivan prihvaćao^ 
s velikim razumijevanjem. Ali Possevino nije propustio da u kralju 
probudi savjest i da mu predoči veliku krivicu, koju je svalio na 
sebe time, što je dao umoriti svoga ludog brata Erika XIV. Često 
je s velikom otvorenošću korio monarha, koji bi nakon toga ostao 
sav smeten. 

16. svibnja 1578. povrati se sin Gustava Vaze u prisutnosti svo- 
je žene, prijestolonasljednika i još dvojice Činovnika u staru Crkvu, 
priznade skrušeno svoje grijehe te iza toga ostade klečeći kod sv. 
Mise, koju je isusovac služio u jednoj sobi kraljevskoga dvora. 
Poslije svetog bogoslužja pade kralj svećeniku u naručaj i reče sa 
suzama: 


»U vama, oče, pritištem zauvijek na srce čitavu svetu rimsku 
katoličku Crkvu.« 

S velikim nadama ostavi Possevino malo dana kasnije Stock- 
holm. Naravno da rimska kurija nije bila spremna udovoljiti ve- 
likim zahtjevima, što ih je iznio švedski kralj. Pristade samo na 
razgovor o oduzetim dobrima. 

Početkom nove godine polazi isusovac opet na put prema sje- 
veru. Svratio se najprije u Miinchen, u rezidenciju bavarskog voj- 
vode Albrechta V. Odsjeo je u kolegiju, što ga je ovdje osnovao 
Petar Kanizije. 

Starina vojvoda primio ga je s velikom naklonošću. 

»Mi se Bavarci držimo čvrsto stare vjere«, reče isusovcu sti- 
šćući mu srdačno ruku. »I mnogo toga pođe na bolje, otkako smo 
se dali na provođenje zaključaka tridenskog koncila. Ne ustupamo 
novovjercima više nikakvih povlastica. Kad sam prije 29 godina 
počeo vladati, mislio sam, da im valja u koječem popustiti; da im 
treba dopustiti laički kalež; da valja šutke preći preko svećeničke 
ženidbe. To je bio razlog, što sam se s dobrim Petrom Kanizijem 
katkada čvrsto uhvatio u koštac. Međutim već odavna uviđam, 
da su to sve ludorije. Više neću popuštati.« 

»Pape su vašu visost uvijek poštivali kao stup vjere«, odgo- 
vori isusovac. »Kardinal Hozije rekao je, da ste među njemačkim 
knezovima ono, što je ljiljan među tmjem.« 

»Ali malo naduven ljiljan«, nasmije se debeli knez svojim 
gromkim basom. »Uzrok je munchensko pivo. Pa da istjeram iz 
grada monahe, koji vare tako dobru stvar!« 

»Sigurno niste samo zbog piva ostali u staroj vjeri«, nasmiješi 
se Possevino. 

»Pravo velite«, odvrati vojvoda. »Prije bih se dao na prosjače- 
nje sa ženom i djetetom, nego što bih se odrekao svoje vjere! Pu- 
stio sam protestante da odu iz grada, premda su gospoda vijećnici 
navaljivali na me neka ne činim toga, jer da će zbog te seobe po- 
reska blagajna izgubiti 100.000 forinti. Odgovorio sam gospodi, da 
ljudi, koji svoj trbuh i svoju kesu smatraju svojim bogom, a svoju 
vjeru temelje na razboritosti svojih neukroćenih glava, ne nose ni- 
kakav blagoslov gradu.« 

»Dobro ste rekli!« 

»Nisam se polakomio za Božjim vlasništvom, kao što to učiniše 
drugi knezovi, koji posta ’'še protestantima samo zato, da mogu 
u džepove strpati bogate .,-Rvene nadarbine. Uza sve to imao sam 


toliko, da sam mogao Skupiti velik broj divnih umjetnina. Morali 
biste samo pogledati te umjetnine! Osjećam veliku sklonost prema 
skupljanju dragocjenih slika i kipova.« 

»Sklonost vrlo plemenita i oprostiva.« 

»Ali se ne ću dugo naslađivati svojim blagom! Već sam starac 
muči me kostobolja i jetra. Međutim nadam se, da ću mimo zaklo- 
piti oči. Moj sin i baštinik Vilim odan je Crkvi isto tako kao i ja, 
pače je i malo pobožniji od svoga oca.« 

* * * 

U Fuggerovoj banci u Ausburgu primiše papina poslanika s 
velikim počastima i predadoše mu obilan dar za katolike u Lubecku. ! 

»Pozajmljujemo radije Gospodinu Bogu nego knezovima«, reče 
smiješeći se Marko Fugger. »Španjolski kralj Filip duguje nam 
prema našim računskim knjigama 4,400.000 forinti. Sam Bog zna, 
da li ćemo od svega toga ikada vidjeti i jedan pfenig. Stoga se ra- 
dije oslanjamo na kamate, koje će nam jednom isplatiti Gospo- • 
din Bog.« 

»Kako stoji s isusovačkim kolegijem u Augsburgu, o kojem se 
već davno počelo govoriti?« upita Possevino. 

»Načelnik i vijeće ne daju još nikako dopuštenja«, odvrati 
mladi Filip Eduard Fugger. »Ipak se čvrsto nadamo, da ćemo izvesti 
osnovu. Ne će biti uzalud, što je vaš subrat Petar Kandžije propo- . 
vijeđao u Augsburgu.« 

»U Rimu nisu zaboravili, koliko je vaša kuća pomagala ocu 
Kaniziju, pa imate pravo, kad kažete, da je Bog veliki platac«, od- 
govori Possevino ganuto. 

* * * 

Isusovac pođe u Prag preko Olomuca, gdje je postavio temelje 
velikom misijskom zavodu za sjeverne krajeve. Mladi, veoma na- 
obražend car Rudolf II primi ga na Hrađčanima u dvorani, koju 
su resile skupocjene slike i krasni kipovi. Car se počeo bolno tu- 
žiti na nepovoljne vjerske prilike u habzburškim zemljama. 

»U nijednoj protestantskoj zemlji nemaju katolici tolikih slo- 
boština, koliko ih imaju inovjerci u Češkoj i Austriji, ali ove po- 
godnosti loše naplaćuju. Ovdje nam prave mnogo neprilika »Češka : 
braća«. U Austriji protestantski propovjednici huškaju s propovje- 
daonice na katolike. Poslije njihovih propovijedi bjesni jača buka 
po krčmama i ulicama. Tijelovska procesija u Beču, u kojoj sam ; 

sudjelovao s nadvojvodama Ernestom i Maksimilijanom, morala se 
je prekinuti, jer je svjetina prijetila, da će je rastjerati. Nekoliko 
najvećih vikača s propovjedaonice istjerao sam iz zemlje. Poduzeo 
sam još nekoliko mjera, da zaštitim staru vjeru. Stoga propovjed- 
nici još jače nasrću na mene.« 

»Ovakvi nasrtaji ne smiju smetati vaše veličanstvo«, reče Po- 
ssevino, kojemu je bila poznata neodlučnost 27-godišnjeg monarha. 

»Ne mogu vam reći, koliku odvratnost bude u meni zemaljske 
stvari«, tuži se car. »Mnogo se radije bavim nebeskima. Svijet zvi- 
jezda, koji neumorno istražujem, pun je divne harmonije. Sretniji 
sam u svome opservatoriju nego na prijestolju.« 

»Ipak bi vaše veličanstvo moralo misliti na to, da vam je kao 
vladaru velikog carstva dužnost da i u zemaljskim stvarima činite 
nebeske«, odvrati Possevino ozbiljno. 

Pun velike zabrinutosti ostavi carski dvor. 

7. kolovoza stiže opet u Stockholm, ali sada u crnom redovnič- 
kom odijelu, jer je mislio, da je već došlo vrijeme, kad se mora 
učiniti kraj skrivanju. Već za prve audijencije osjetio je veliku 
promjenu na kralju zbog utjecaja protestantskih krugova, pa kad 
mu je saopćio, kako Rim odbija da prihvati njegove zahtjeve izu- 
zevši šutnju u pogledu oduzimanja crkvenih dobara, švedski mo- 
narh naglo ustane i ostavi dvoranu. Ponovni razgovori ne dovedoše 
ni do kakva popuštanja, stanje je ostalo zategnuto. 

Kad je Possevino točno godinu dana kasnije ostavljao Stock- 
holm, veliko je djelo sjedinjenja propalo. Morao je biti zadovoljan, 
što je kralj barem osobno ostao katolikom i što je isusovački kole- 
gij u glavnom gradu mogao i dalje postojati. 

Posve beznadni postadoše izgledi u pomirenje Švedske s Ri- 
mom, kad 1583. preminu pobožna kraljica Katarina, a kralj se dvi- 
jp godine kasnije oženio s 16-godišnjom Gunnilom Bielke, vatre- 
nom luterankom. Samo je mladi prijestolonasljednik Sigismund od- 
lučio da će ostati vjeran katoličkoj Crkvi, makar izgubio prijestolje. 

* * * 

Istom što je Possevino stigao u Rim, kad eto tamo moskov- 
skog poslanstva. U crvenoj kožnatoj kabanici, u kožnatim polu- 
čizmama, s visokom kapom od samurova krzna, pređađe Rus 5e- 
v rigin papi Grguru XIII pismo, u kojem ga car Ivan IV moli, da bu- 
de posrednikom mira između Rusije i Poljske. Rat, što ga je car za- 
počeo s poljskim kraljem Stjepanom Batoryjem zbog Litve, okre- 

nuo se posljednjih godina nepovoljno po Rusiju. Snaga je ove ze- 
mlje tako iscrpljena, da je caru prijeko potreban mir. 

Papa se veoma obradovao ovom poslanstvu, naročito što bi 
car mogao pružiti oružanu pomoć u ratu protiv Turčina i što ima 
izgleda, da bi se rastavljene Crkve mogle opet sjediniti. 

Grgur XIII povjeri ova veoma teška pregovaranja svome vje- 
štom diplomati isusovcu Possevinu. Početkom kolovoza 1581. stiže 
papinski poslanik do ruske granice. Iza nekoliko dana primi g a 
car u taboru u Starici na Volgi. Vladar svih Rusa, koga zbog okrut- 
nosti i krvožednosti prozvaše Groznim, sjedi na prijestolju okru- 
žen bojažljivim dvoranicima. Na caru je brokatno odijelo, s kojega 
blistaju dragulji. Na glavi je dijamantima urešena okrugla kapa. 
Svjetlucave škiljave oči gledaju svećenika. Possevino je morao 
misliti na to. da stoji pred strašnim despotom, koji bez milosti krši 
svaki otpor. Car je spalio čitav Novgorod, stotine Moskovljana stra- 
šno mučio, prije nego što su pobijeni, a onda odredi, da se za pokoj 
njihovih duša odsluže Mise u Cirilovu manastiru na Bijelom moru. 
Ali se isusovac ne da zastrašiti. Umjereno se nakloni tiraninu, pre- 
dade mu papino pismo i reče svečano: 

»Naš Sveti Otac, papa Grgur XIII, natpastir cjelokupne Crkve, 
nasljednik Kristov na zemlji, nasljednik sv. Petra, vladar nad 
bezbrojnim zemljama i pokrajinama šalje vašem veličanstvu po- 
zdrav i blagoslov.« 

Čuđenje se odrazuje u okrutnim očima despota, koji se i neho- 
tiče podiže te poče požudno promatrati papine darove, što ih je 
isusovac stavio pred njega: dragocjeno raspelo od kristala i lapis- 
lazula s dijelkom sv. Križa; kopiju Michelangelove Pietd od slo- 
nove kosti; krunicu od dragulja; u crvenu kožu uvezani primjerak 
zaključaka uinionističkog koncila u Firenci. 

Za gozbe predstavi car papinskom poslaniku najuglednije bo- 
ljare svoga carstva, koji su morali u poslanikovo zdravlje ispiti 
goleme vrčeve. 

Četiri tjedna prolaze u pregovaranjima s ruskim ministrima • 
o sporazumu s Poljskom; o sastavljanju lige protiv Turčina; o sje-' 
dinjenju s Rimom. Possevino traži, da svećenici, koji prate mletač- 
ke trgovačke karavane, smiju slobodno ulaziti u zemlju, i traži 
gradnju jedne katoličke crkve za strance. 

Bol jari se pokazuju izvanredno ustrajni u pregovaranju. Ko- 
načno izjaviše se sporazumnima da mletački svećenici smiju ud 
u zemlju, dok gradnju katoličke crkve odlučno odbiše. Car reče 
poslaniku , da će se o sjedinjenju moći govoriti, kad se uredi mir 


s Poljskom. Njegove su mirovne pogodbe veoma teške. U prvom 
je redu tražio, da se Rusima preda Narva, koja je osiguravala pri- 
stup do Istočnog mora. 

S ovim uvjetima polazi Possevino 12. rujna poljskom kralju 
Stjepanu Batoryju. Tri mjeseca kasnije počinju njegovim posredo- 
vanjem mirovni pregovori u nekom siromašnom pograničnom mje- 
stu. 15. siječnja 1582. završena su pregovaranja i ustanovljeno je 
desetogodišnje primirje. Za čitavo to vrijeme stanuje papinski le- 
gat u bijednoj seoskoj kolibi, koja ga je jedva štitila od velike zim- 
ske studeni. 

Nakon završenih pregovora povezoše ga saonice u Moskvu. 
Nadao se, da će tamo s uspjehom dokončati i ostale zadaće svoje 

misije. 

Neprijatan je bio vladar svih Rusa, koji ga je primio u Kre- 
mlju, u dvorani uređenoj orijentalnim sjajem. Na čudan način 
združuju se u njemu strašna okrutnost i sklonost k mistici. On, 
koji je popalio bezbrojne gradove i naslađivao se mukama svojih 
žrtava, mučen savješću tapka često noću obučen u monaško odijelo 
do nedaleke katedrale sv. Mihaela, križa se bezbroj puta pred zlat- 
nim ikonama, pjeva gromornim glasom koral ili zvoni. 

Iza toga je ponovo naduven besprimjernom ohološću, postupa 
sa svojim dvorjanicima gore nego sa psima. S njime pregovarati 
znači igrati se životom. Usprkos svome obećanju veli, da će dati 
pomoć protiv Turčina samo uz uvjet, da Papa predobije evropske 
države za ligu. O pitanju sjedinjenja hoće, da se govori u velikoj 
dvorani njegove palače za audijencije pred čitavim dvorom, jer 
se nada, da će za tog razgovora trijumfirati nad papinim legatom. 

Sjedeći sa znakovima svoga dostojanstva na zlatnom prijesto- 
lju zatraži od svećenika da iznese svoje razloge, koji opravdavaju 
zahtjeve katoličke Crkve. Ali brzo na to prekida poslanika te reče: 

»To što si rekao o papinstvu, može vrijediti za prva kršćanska 
vremena, no ono je ćudorednom pokvarenošću mnogih papa već 
davno potpuno oskvrnjeno i time izgubilo svoje pravo.« 

»Ne mogu se dosta načuditi riječima vašeg veličanstva«, od- 
govori isusovac. »Ili zbilja mislite, da pravo jedne ustanove ovisi 
° vrijednosti njezina nosioca? Zar bi se dostojanstvo ruske krune 
uništilo time, što bi se možda pojedini njezini nosioci pokazivali 
Uećudorednim ?« 

Dršćući od straha bulje boljari u cara, kojemu se od srdžbe 
Mijenjala boja lica, dok zapjenjenim usnama ne poviče: 

»Papa nije pastir, nego vuk!« 

»Onda se veoma čudim, što, je vaše veličanstvo potražilo vuka 
da bude posrednikom mira«, odvrati Possevino mimo. 

Srdito skoči Grozni, podiže na svećenika svoje gvozdeno žezlo, 
kojim je pred nekoliko mjeseci ubio vlastitoga sina. Nitko u dvo- 
rani ne sumnja, da će car udariti smionog poslanika. Ali Possevino 
ne uzmiče ni za korak, gleda bjesomučniku kao divljoj zvijeri čvr- 
sto u pakosne oči, te se napokon nasmije kao kakvoj šali. 

Zlovoljno spusti se car na prijestolje; grdi još neko vrijeme; 
ruga se Papi, što se poput kakva kumira daje nositi na stolici, što 
traži da mu se ljubi papuča; predbacuje napokon diplomati nje- 
govu neuljudnost vičući u gnjevu, kojim je iznova uzbuktio: 

»Svoje si vladanje naučio sigurno od bijednog seoskog naroda, 
pa sa mnom govoriš, kao da sam seljak! Uopće oduran si mi zbog 
svoga glatko obrijanog lica. Čovjek, koji nešto drži do sebe, nosi 
bradu. Upravo je smiješno, što takav trčiš naokolo.« Legat se nije 
brinuo da na ovakve pogrde odgovori. On pušta, da bura mirno 
prođe preko njega i uvjerava cara, kako mu nije došlo ni na kraj 
pameti, da bi ga htio uvrijediti, i moli ga s najprijaznijim smije- 
škom za milost, da mu smije poljubiti ruku. 

' 

»No ipak moram priznati, da tvoje manire nisu posve loše«, 
odvrati Ivan pomirljivo. »Onda dobro! Zaboravimo na ono, što 
smo u uzbuđenosti rekli. Ni ja nisam htio vrijeđati Papu.« Tada 
siđe s prijestolja, zagrli poslanika i poljubi ga u oba obraza. 

U oprosnoj audijenciji uvjerava car poslanika o svojoj blago- 
naklonosti i obećaje, da će po svojim poslanicima u Rimu govo- 
riti o sjedinjenju. Uza sve to ne taji Possevino samom sebi, da seodj 
tiranina ne može očekivati ništa dobro. 

Još jeđamput polazi isusovac po papinu nalogu u Moskvu, ali 
bez bitnog uspjeha. Smrt Ivanova 18. ožujka 1584. dokrajči svtM 
pregovaranja. Krunu golema carstva baštini Ivanov sin Fjodor, 
bijedan, slabouman čovjek, koga se nitko ne boji, koga svatko pre- 
zire. Njegova brata Dimitrija. dječaka od deset godina, ubiše moćni ^ 
bol jari. 

12. prosinca 1586. preminu i veliki protivnik Ivanov, poljski 
kralj Stjepan Batory. Njegovim je baštinikom bio švedski princ 
Sigismund, koji stupi na prijestolje kao Sigismund IV. On se P 0 "iJ 


kazao vjernim sinom Crkve i revnim promicateljem katoličke ob- 
nove. Zbog svoje vjernosti prema Rimu izgubi švedsku krunu iza 
smrti svoga oca 1592. 

* * * 

I Siksto V, Grgurov nasljednik na Apostolskoj stolici, služi 
se velikim diplomatom iz Družbe Isusove. Klement VIII šalje ga 
u Francusku k Henriku IV, koji nastoji da se izmiri s Crkvom. 
Među Rutenima sprema Possevino sjedinjenje s Crkvom. U Erm- 
skoj, Seđmogradskoj i Moravskoj osniva papinska sjemeništa. Po- 
slije toga dolazi nekoliko godina tišine u Padovi, gdje djeluje kao 
profesor teologije. Među studente, koji se povjeriše njegovu du- 
hovnom vodstvu, bio je i plemeniti Franjo Saleski, kasnije ženev- 
ski biskup. 

* * * 

Za svojih mnogih putovanja doživljava Possevino snažni na- 
predak katoličke obnove. Poput proljetne bure širio se taj pokret 
evropskim zemljama svršetkom 16. i početkom 17. stoljeća. 

1595. preminu Torquato Tasso, pjesnik »Oslobođenog Jeruza- 
lema«. Iza mukotrpnog života upao je u veliku duševnu depresiju. 
Klement VIII okruni ga na samrti pjesničkim lovor-vijencem. U 
hladnoj ruci drži Tasso raspelo, o kojem je nekoć ovako pjevao: 
»Križu posvećujem svoje srce i svoje pjesme, 

Velikom slavom ovjenčanom pobjedničkom stijegu, 

Po kojemu čovjek iza smrti triumfira.« 

U Španjolskoj izlazi sjajna zvijezda dramatičara Lope de Vega, 
koji svojim Tijelovskim igrama diže srca gledalaca preko vremena 
i prostora u kraljevstvo vječnosti. Kao vojnik pošao je u rat protiv 
Engleske s ponosnom, »nepobjedivom« armađom, koja 1588. potonu 
u morskim valovima. I on je ušao u mali broj onih, koji ostadoše 
na životu. Iza smrti svoje žene potpuno se odreče svijeta. Za sve- 
ćenika je zaređen, u toledskoj katedrali. Njegov dom bio je otvoren 
svima, koji su se nalazili u nevolji. 

Doskora će još snažnije zasjati svjetlo njegova zemljaka Cal- 
derona de la Barca, koji se rodi 17. siječnja 1600. u Madridu kao 
potomak plemenitog roda. 

* * * 

Isusovci, kojima je uvijek prijetila pogibelj od špijuna kraljice 
Elizabete i Jakova I u Engleskoj, javljaju Posisevinu o dramatičaru 
Williamu Shakespeare, koji daje prikazivati u londonskom kazali- 

štu svoje drame i tragedije. Svake večeri ispune građani i plemići 
kazalište i živo odobravaju, Ikad na pr. Bruto dovikuje Rimljanima: £ 
»Uronite duboko svoje ruke u krv Cezarovu! 

Umočite ih sve do lakata! Obojite njome mačeve! 

I onda crveno oružje zavitlajte iznad svojih glava 

* I svi povičite : Otkupljenje! Mir! Sloboda!« 

Odobravanje se pretvara u orkan, kad Kasije nastavlja: 

»Ruke u njegovu krv! U nekom dalekom vremenu 
Uzvišeni će se prizor obnoviti 
U novim jezicima i u novim državama!« 

U westminsterskoj palači počeli su se uznemiravati. Kako lako 
može s pozornice vrcnuti iskra te prouzročiti požar otvorenog us- 
tanka? »Julije Cezar« je zabranjen. Shakespeare, čiji je otac ne- 
koć izgubio sav imutak, jer nije htio položiti zakletve, ostavi na 
savjet svojih prijatelja London i pođe u svoje rodno mjesto Strat- . 
ford. Ali njegove riječi žive dalje. »Julije Cezar« ide od ruke do 
ruke. 

5. studenoga 1605. otkrivene su u podrumu zgrade parlamenta 
33 vreće baruta, pomno skrivene ispod svežanja granja. Otkrili su 
zavjerenike. Bili su to katolički plemići Rober Catesbury i Toma 
Percy. Oni su htjeli da izvrše atentat na kralja i engleske lordove. 
Posve nepravedno pripisali su isusovcima sukrivnju, pa ih pobiše 
sve koje pohvataše. Među njima se nalazio i provincijal Gamet. 

* * * 

I umjetnost stvara pod utjecajem katoličkog duha nove forme. 
Potresen stoji Possevino pod kupolama novih katedrala, koje sjaju 
mramorom i bojama, obasjane sunčanim svjetlom. Ispunjene su 
brujanjem orgulja, cilikom gusala, pjesmom korova. Sve je u po- 
kretu, svuda se sve jače ističe snaga, svuda se javljaju velike sim- 
fonije umjetnosti. Ističe se snažni polet u traženju Boga. Očituje 
se jaki žar svetih mističara. Oni se odlučno odriču tmurnog ženev- 
skog duha koji je lišavao 'kuće Božje uresa, kidao dragocjene slike 
ili ih prevlacio krečom. 

Novi se stil počeo nazivati barokom. Portugalska riječ ba- 
rocco znači biser. Possevino ga doživljava u glavnom isusovačkom 
svetištu al Gesu u Rimu, u munchenskoj crkvi sv. Mihaela, koju 
pobožni vojvoda Wilhelm podiže za Družbu Isusovu. 

I u slikarstvu se javlja veliko religiozno oduševljenje novog 
vremena. U E1 Greoovim slikama plamsa žar sv. Terezije Avilske. 
Njegovi likovi prelaze svaku mjeru dižući se u novim, nečuvenim 

oblicima prema vječnosti. Nekoliko desetljeća kasnije izaći će na 
Španjolskom nebu dvije velike anđaluzijske zvijezde — Velasquez 
i Murillo. 

U Antwerpenu slika katolik Flamanac Petar Pavao Rubens u 
godini smrti oca Possevina svoje »uzdignuće križa«. Isus, prikovan 
na drvetu sramote, nije samo patnik već u isto vrijeme i pobjed- 
nik okružen uskrsnim slavljem. U radionici toga velikog majstora 
pravi prve poteže svojim kistom mladi Antun van Dyck. 

* * * 

Snažno se diže katolički život u Francuskoj. Papinska nunci- 
jatura u Hotel Cluny-u u Parizu postade središtem religiozne ob- 
nove. Od velikog je značaja isusovac Coton kao kraljev ispovjed- 
nik i odgojitelj mladog đauphina, koji kao Ljudevit XIII zauzima 
prijestolje pošto je umoren njegov otac. Srce pokojnog kralja po- 
hranjeno je prema njegovoj vlastitoj želji u isusovačkoj crkvi 
La Fleche. 

S isusovcima natječu se kapucini u kalvinskom Poitou-u i po 
drugim provincijama privodeći propovijedanjem i primjerom mno- 
ge Crkvi. Mnogo se blagoslova širi iz samostana novih ženskih 
redovničkih zajednica, kao što je Red od Pohoda, što ga osnova sv. 
Franjo Saieski i barunica sv. Franciska Chantal, pa onda uršulinke, 
koje se zauzimaju naročito za žensku mlkdež. 

S velikom radošću čitao je Possevino 1609. dragocjenu knji- 
žicu »Filoteja — Uputa u bogoljubni život«, koju napisa njegov 
nekadašnji učenik Franjo Saieski a tiskana je u Lyonu. Za malo 
desetljeća izlazila je u Francuskoj u bezbrojnim izdanjima, širila 
se po svijetu u 17 prijevoda. Neizrecivo mnogo dobra učinjeno je 
po toj knjižici. 

Do snažnog poleta dolazi katolički život također u Španjolskoj 
Nizozemskoj. Posvuda se dižu isusovački i kapucinski samostani. 
Posvuda rastu zidovi divnih katedrala, urešeni besmrtnim maj- 
storskim Rubensovim i van Dyckovim djelima. Oni jedva mogu 
zadovoljiti mnoge i velike narudžbe, dok slikarstvo u protestant- 
skim pokrajinama nema opstanka, pa Rembrandt i Ruysdael umi- 
ru u bijedi 

* * * 

Starac Possevino često misli na Njemačku, u kojoj je gotovo 
čitav sjever izgubljen za katoličku vjeru. Gorljivi svećenici, kao 
što su bili Martin Stricker i franjevac Buselius zauzimaju se za one, 
koji su raspršeni po điaspori. Manji su gubici Crkve na jugu Nje- 

mačke, gdje postoje još pače i u protestantskim gradovima viteške 
komende i ustanove gospođa plemkinja, u kojima nalaze katolici 
sklonište. 

Veoma je zabrinut Possevino zbog cara Ruđolfa II, koji se 
podao potpuno neradu, dok je carstvu sada više nego ikada tre- 
balo jake ruke. Upravo je na donjoj Rajni došlo do rata zbog na- 
sljedstva u bogatoj vojvodini Jiilich-Kleve-u. Rat se je mogao lako 
pretvoriti u snažan požar. Jedinstva u carstvu nestade posve, kad 
se 1608. protestantski knezovi združiše u »Uniju«, a katolički, go- 
dinu dana kasnije, u »Ligu«. 

Svemu tome pridružila se nesretna bratska svađa u habzbur- 
škom domu. Nadvojvoda Matija, koji pod naslovom namjesnika ote 
svome bratu Ruđolfu austrijske zemlje i Ugarsku, hoće da zavlada 
i Češkom. 

Sta će biti, ako umre car, koji se nije ženio? Izborni se kne- 
zovi već potajno otimaju za njegovu krunu. Valja računati s mo- 
gućnošću, da bi Ha'bzburga mogao naslijediti protestant. 

A car? Otkako mu dvorski astrolog Tycho Brahe pročita iz 
zvijezda nasilnu smrt, pada u sve veću melankoliju. Potpuno se 
odijelio od okoline. Jedva kad ostavlja svoje odaje. Oko njega 
vlada grobna tišina. Dapače i za šetnje dao je načiniti prekrivene 
hodnike, jer se bojao, da bi ga, mogao tko ubiti. Tek nekoliko po- 
uzdanih dvoranika, astrologa i alkimista dijele s njime samoću. j 
Drži samoga sebe začaranim ili opsjednutim, a zato svaljuje kriv- 
nju na kapucine, koje u srdžbi hoće da istjera iz zemlje. I sam 
veliki Kepler, koji nađe utočište u Pragu, tek rijetko smije k nje- 
mu, budući da se on ruga astrologiji »kao ludoj kćerkici astrono- 1 
mije.« 

Possevino, iscrpljen teretom života, preminu u Ferrari 26. ve- 
ljače 1611. Malo tjedana iza toga ulazi nadvojvoda Matija na čelu 
vojske u Prag, sili brata da se odrekne prijestolja i daje samoga j 
sebe okruniti za češkoga kralja. 20. siječnja 1612. preminu nesret- 
ni car. Kruna zapade njegova brata Matiju. 

NEBESKI MANDARIN 
Svjetske misije — Galilejev slučaj 


Jednog pretproljetnog jutra 1608. jaši na konju momčić od 16 
godina u žutom kaputu, crvenim pumpericama, plavim čarapama 
dokoljenicama i kiooškom kapom, za koju je zatakao pero. Prolazi 
kraj prkosnog bayenskog tornja, te izlazi kroz vrata slobodnog 
hanza-građa Kolna. Na pokrivalu preko sedla sja se grb starinskog 
junačkog roda Schall von Bella — crkvene i srebrne krovne grede 
na plavom polju s orlom u letu. 

Bez straha pošao je mladi Ivan Adam na dugi put do Vječnog 
Grada. Jer iako je kod isusovaca junački učio latinski u kolegiju 
Sv. Triju Kraljeva, ipak zna dobro mahati i mačem koji mu visi 
o sedlu. 

Nastadoše divlja vremena u lijepim krajevima oko Rajne. 
Pred četvrt stoljeća opustoši zemlju rat, što ga je započeo radi 
crkvenih dobara nadbiskup Gebhard Truchsess, koji prijeđe pro- 
testantima. Napokon se Gebhard morade odreći nadbiskupije pa 
pobježe u Holandiju. Gođesberg kod Bonna bip je zadnjom tvr- 
đom otpađnikovom. Tvrđava je minom razrušena* Sa zebnjom gleda 
mladi Adam Schall njezine crne ruševine. Za novog nadbiskupa 
princa Emesta Bavarskoga ostade Koln odan staroj vjeri, ali još 
uvijek vrve na cestama uz Rajnu nizozemski i španjolski plaće- 
nici. Oni su već brojnim čestitim trgovcima uperili koplje u prsa 
■ odvukli bogato natovarena kola. Popaljene seoske kuće uz Rajiiu 
Pripovijedaju o pustošenjima divlje soldateske. 

Mladi se jahač oslanja na sreću, na svoga srčanog vranca, 
Pa dragog Boga, na brojne svece svoga rodnog grada, koje mu je 

njegova pobožna majka na osobit način preporučivala kao zaštit- 
nike. I umaknu svim pogibeljima. Kad bi tu i tamo po koji vojnik 
požudno zaškiljio na njegova konjića i htio mu helebardom zakr- 
čiti put, podbo bi vranca ostrugama i smijući se odjurio. 

Jednog lipanjskog dana uniđe ponosno kroz Porta del Popolo 
u Vječni Grad, pokuca na vrata njemačkog kolegija i pokaza rek- 
toru ocu Rinaldiju preporučeno pismo, što mu ga uručiše kolnski 
isusovci. 

Doskora je zamijenio svjetovno odijelo crvenim talarom, zbog 
kojega i prozvaše germaničare »rimskim rakovima«. Tri godine 
kasnije pođe kao isusovački novak u novicijat sv. Andrije na Kvi- 
rinalu. 

U tom domu, što ga 1566. podiže isusovački general sv. Franjo 
Borgija, preminu 1588. poljski plemić sv. Stanislav Kostka. Možda 
su sada Adama nastanili u njegovoj sobi, možda u sobi princa sv. 
Alojzija Gonzage ili možda u sobi kojega od brojnih muževa, koji 
žrtvovaše život na bojnom polju misija. 

Svi putevi vode u Rim, ali svi putevi vode također iz Rima 
u široki svijet. Diveći se slušao je Adam ono, što se pripovijedalo 

0 djelima velikih vjerovjesnika. koji pođoše stopama sv. Franje 
Ksaverskoga. Tu je o. Gašpar Berse, koji se rodio u holandskom 
Goesu, a preminuo u indijskoj Goi. Na otoku Omrazu u perzij- 
skom zalivu stanovao je u jadnoj slamnatoj kolibi, propovijedao 
djeci i robovima, Parsdma, Turcima, Arapima, Grcima, Talijanima 

1 Portugalcima. U sinagogi je raspravljao sa Židovima. Poznavao 
je njihove svete knjige bolje nego oni sami. Muhamedanci su ga 
držali nekim prorokom ili uskrslim Ivanom Krstiteljem. Pače je i 
brahmanima najvešćivao Evanđelje. 

Među brahmanima radi još uspješnije srčani Robert dei Nobili, 
nećak znamenitog kardinala isusovca Bellarmina. Nobili je htio 
da među Indijcima živi kao Indijac, pa obuče žuto brahmansko 
ruho, stavi na glavu turban, na noge drvene sandale. Počeo je pro- 
voditi strog život, kao što ga provode indijski pokornici sanjasi. 
Nije trebalo mnogo vremena da nauči ne samo domaće jezike, već 
i sanskrt. Među prezrenim parijama djeluju drugi isusovci kao jogi- 

Bilo ih je, koji stigoše na dvor velikog mogula Akbara, tM 
obratiše tri princa na kršćanstvo. Sinovi velikog mogula jašili su 
na bijelim slonovima prema krsnom zdencu. 

S velikim počitanjem sluša mladi novak o strašnim mučenfflj 
tvima svoje redovničke subraće u Japanu, gdje jedne razapet« 
druge žive spališe ili im odrubiše glave. 


Osobito ga zanima rad o. Mateja Riccija, koga kineski car 
proglasi svojim dvorskim astronomom. Umro je, dok je Adam još 
učio u Germanikumu. 

U Abesiniji postade Pedro Paez liječnikom i graditeljem, bez 
kojega negus nije mogao biti. Misionar je obratio vladareva brata. 

Stotinama puteva kroče srčani sinovi sv. Ignacija na sve strane 
svijeta. U Englesku ulaze kriomice, preobučeni kao draguljari. O. 
Stanislav Varševicki putuje u Švedsku kao poljski poslanik. Nor- 
vežanin Lauri tz Nilsson osniva školu u Stockholmu, i mnogo mla- 
dih Šveđana šalje u Rim na daljnu izobrazbu u Germanikumu. 

Paoa Pavao V, koji 1605. postade nasljednikom sv. Petra, šalje 
isusovce u Srbiju, Bosnu, u Meksiko, u južnu i srednju Ameriku. 
U redukcijama na područjima rijeka Paranu i Uruguay osnovaše 
misionari Družbe Isusove čuvenu »Isusovačku državu Paraguay«, 
gdje su od obraćenih Indijanaca uredili zajednicu, kakvu je Toma 
Mor zamislio u svojoj »Utopiji«. U toj zajednici sve je bilo zajed- 
ničko. Svi žive zadovoljno od plodova svoga rada, dok urođenici 
"o španjolskim farmama i plantažama pravi su robovi. Svakog 
ju f ra s glazbom na čelu polaze veselo na rad crvenokošci, koji se 
rn-ie baš nisu odlikovali u radinosti. Misionari su ustrojili čak i 
malu borbenu silu. 

Nakon beskrajno dugog putovanja snijegom i ledom prodriješe 
francuski isusovci u kanadske prašume do huronskih lovišta. 

Međutim sve natkriljuje duhom požrtvovnosti Petar Klaver, 
veliki tješitelj robova crnaca u kolumbijskoj luci Kartageni. Poput 
anđela svjetla dolazi među nesretnike, koji su strpani ispod palube 
lađa, u kojima su prevozili roblje. U smrdljivom paklu njeguje 
bolesnike, gladnima pruža hranu, žedne napaja, umirućima za- 
tvara oči. »Rob crnaca zauvijek« časni je naslov, što ga sam Klaver 
sebi nadjenuo. 

Novak iz Kolna sa sve većim zanimanjem sluša o velikim dje- 
lima kršćanskih apostola, i željno iščekuje dan, kad će i spm smjeti 
poći u misije. 

Zasada je njegovo misijsko polje studij, te poučavanje u vje- 
ri crnokosih rimskih dječaka uličnjaka, posluživanje po bolnicama, 
hriga za siromahe. 

Na osobit način zanima se Adam Schaill za matematiku i as- 
tronomiju, pa za slobodnog vremena Često polazi u isusovački ko- 
le gij A1 Gesu da pokuca na vrata velikog matematičara o. Kristo- 
va Clavija. 

S počitanjem gleda Adam papire koji prekrivaju stol. Ispu- 
njeni su redovima brojeva, kružnica, elipsa i parabola. 

Starac uvijek ljubezno prima svoga posjetioca i tumači mu 
ono,, što ne razumije. 

»Cijeli dan utrošio sam u računu, koji se odnosi na stari as- 
tronomski križ«, reče učenjak jednom zgodom. »Taj križ je Marsov 
put! Ali sada je unio svjetla u stvar Švabo Ivan Kepler. Evo nje- 
gove knjige o kretanju Marsa. Naslov joj je »Astronomia nova — 
Nova astronomija«. Ispitao sam stvar do u tančine. Kepler ima 
pravo, planeti se ne kreću u kružnicama, već u elipsama. Tako je. 
Ne nalazim nikakve pogreške.« 

»Je li istina što Kopemik kaže, da se naime zemlja s plane- 
tima okreće oko sunca?« upita Adam bez daha. 

»Godinama sam se oslanjao na starog Ptolomeja!« uzdahnu 
starac. Čini se, da se i Sv. Pismo opire Kopernikovoj nauci, prem- ' 
da je učeni Nikola Cusanus pred dva stoljeća zemlju nazvao zvi- 
jezdom među zvijezdama, koje se okreću oko sunca. Stari Danac 
Tycho Brahe još se i danas čvrsto drži Ptolomeja tvrdeći, da je 
zemlja središte svemira. Prije više godina i sam sam pisao protiv 
Kopernika, dok sam sada pod starost u neizvjesnosti. Možda pravo 
govore novi astronomi Kopemik i Kepler, s njima i učeni profe- 
sor iz Padove Galileo Galilei. Međutim dođi, đa ti nešto pokažem!« 

Radoznalo pođe novak u opservatorij, što ga je učenjak uredio 
u jednoj sobi na tornju. Odavno su mu poznati' instrumenti kojima 
se mjeri tok zvijezda. Poznati su mu kvadranti, sekstanti, poznat 
mu je paralitikum, astrolabium i zna se njima služiti. Ali evo sad 
skida starac gotovo sa strahopočitanjem platno s neke nove sprave, 
s olovne cijevi, koja je pričvršćena na stalak od mjedi. Starac 
upravi spravu na mjesečev srp, koji je stajao iznad suprotne pa- 
lače na Kvirinalu, dotakne nekoliko vijaka, te rekne posjetiocu 
da pogleda. 

,io je čarolija!« povika Adam prestrašeno. Mjesec mu se pri- 
činio tako blizu da ga se mogao rukom dotaknuti. Prepoznao je 
brda, provalije, kratere, pukotine. 

»To je dalekozor!« reče Clavije. »Galilej mi je otkrio svoju 
tajnu. Jedan mi je optičar izbrusio leće u kojima se skupljaju 
zrake svjetlosti i po kojima se udaljeni predmeti vide dvanaest, 
puta bliži.« 


Svijet zvijezda ne da više mira Adamu. Stari učenjak rado 
mu pozajmljuje astronomske knijge kao što su: »Almagest« od 
ptolomeja, »Krstarenje nebeskih tjelesa« od Kopernika, »Nova 
zvijezda« od Tycho Braha, »Sidereus Nuncius« od Galileia, »Nova 
astronomija« od Keplera. 

Jednog dana nađe Adam kod Clavija čovjeka s dugom veli- 
čanstvenom bradom i s prodornim ispitivačkim očima. Bio je to 
Galilei, pronalazač zakona padanja, zakona tromosti, sunčanih 
pjega i Jupitrovih mjeseci. To je znamenit istraživač na području 
fizikalne mehanike. 

S poštovanjem pogleda Adam učenjaka i htjede se povući da 
ne bude na smetnju, ali ga Clavije zaustavi i predstavi profesoru. 

»Tako, tako!« progovori Galilei gromornim basom. »Dakle se i 
vi dadoste na astronomiju. Opasan je to studij! Moram vas na to 
upozoriti, mladi prijatelju! Upravo me sada zove rimska inkvizi- 
cija preda se, i samo nebo znade, kako će se stvar završiti. Dobri 
mi prijatelji svjetuju da se ne odazovem, ali sam nakanio da po- 
kažem šupljim glavama i neznalicama, gdje valja tražiti istinu.« 

»I ja pripadam među šuplje glave, koje su pisale protiv Ko- 
pernika«, reče Clavije smijući se. 

»Znam«, odvrati profesor. »Pročitao sam vaš spis. Prema va- 
šem mišljenju ne može se heliocentrični sistem svemirski slagati 
sa Sv. Pismom. Međutim, pitam vas, da li je Sv. Pismo kakav pri- 
rodoslovni kompendij? Sv. Pismo sudi prema onome, što se ljud- 
skim očima vidi? I ja kažem: Sunce izlazi, sunce zapada, premda 
znam da čvrsto stoji na nebu i da samo radi kretanja zemlje ima- 
mo jutro i večer, proljeće, ljeto, jesen i zimu.« 

»Možda imate pravo«, reče Clavije zamišljeno. »Prednost Ko- 
pernikova sistema u obliku, kako ga je Kepler ispravio, jest u 
tome, što je jednostavniji. Prema njemu je nepotrebna sva zbrka 
epicikala, bez kojih ne može ni Tycho Brahe izići na kraj. Uza 
sve to taj je sistem još teorija, nešto Ito još nije dokazano. Budući 
da nova slika svijeta izgleda oprečnom Sv. Pismu, Crkva će na nju 
skeptično gledati, sve dok se ne dokaže njezina stvarnost. Mislite 
na to, Galileju, kad dođete pred inkviziciju, te ne pretvarajte svo- 
jom silovitošću u neprijatelje i one suce, koji su vam skloni!« 

»Nema nagađanja, kad se radi o istini!« odvrati profesor. 

»Branite svoje uvjerenje mirno i skromno, pa će vam sigurno 
suci biti dobrohotni! Smatram, da je Rim tolerantniji nego prote- 

stantski konzistorij, koji zabranjuje Kepleru da sudjeluje na Ve- 
čeri, a njegovu je majku optužio kao vješticu i natjerao je u strah.« 

* * * 

Zbilo se ono, čega se Clavije bojao. Galilei je doista silovito 
nastupio prema inkviziciji. Kardinal Bellarmino svjetuje mu prija- 
teljski da heliocentrični sistem prikaže onakvim, kakav uistinu i 
jest, to jest kao hipotezu, budući da ni dokazi što ih je iznio Galilei, 
ne utvrđuju taj sistem kao činjenicu. Učenjak odbija taj savjet, 
odgovara opet grubo. 25. veljače 1616. zapovjedi mu inkvizicijsko 
sudište -da ubuduće ne iznosi nauke o kretanju zemlje, jer da će 
inače stvar biti predana Sv. Oficiju. 

Zabranjena je Kopernikova knjiga zajedno sa svim spisima, 
koji brane njegov sistem. Opoziv se od učenjaka nije tražio, kao 
ni to da prestane raditi. 

Osim toga primio je Papa Pavao V Galileja u audijenciju, koja 
je trajala tri četvrt sata. Na rastanku izrazio mu je Papa svoju,, 
osobnu naklonost. Još mu je rekao, da se ne treba ničega bojati, 
dok je on živ. 

* * * 

Dvije godine kasnije ispuni se žarka želja mladog isusovca 
Adama Schalla, koji je međutim primio svećenički Red. Drugi dan 
Uskrsa 1618. zaplovi iz lisabonske luke na lađi »Dobri Isus« prema 
dalekom cilju — prema misijama u Kini. Na carskom dvoru u Pe- 
kingu penje se radi svoga znanja matematike i astronomije do 
visokih časti. Imenovan je upraviteljem astronomske službe. Mladi 
mandžurski car Šun-Ci stavi ga kao »nebeskog mandarina« u red 
najviših dostojanstvenika. 

S velikom žalošću doznade Adam Schall u Kini za novi proces 
rimske inkvizicije protiv Galileia. Proces se završio 22. lipnja 1633. 
time, da je veliki astronom i fizičar morao opozvati svoje »zablude«. 

Onih godina stizale su loše vijesti također i iz susjednog Ja- 
pana, gdje su u užasnim mukama umirali Kristovi vjernici. Japanci 
kao i misionari. Zaranjali su ih u vrele sumporne izvore kod Naga- 
sakija nastojeći da im muke što više produlje. Trojica augustinaca, 
jedan isusovac, jedan franjevac, dvije žene Portugalke umriješe 
nakon muka, koje su trajale 33 dana. 

Samo jedan isusovac odreče se vjere nakon petsatnog mučenja- 
23 godine srčano je radio u misijama, ali u mukama napola poludi. 

Na vijest o ovom otpadu javiše se 33 otpadnikova redovnička su- 
brata da svojom smrću dadu zadovoljštinu za tu sablazan. Istom 
što stupiše na japansko tlo, biše uhapšeni i osuđeni na smrt. 

U isto vrijeme poginu na dalekom Sjeveru isusovac Jean Bre- 
beuf s nekoliko svoje redovničke subraće. Pobiše ih divlji Irokezi. 

Poslije smrti cara Šun-Cija nastadoše teška vremena i za 
Adama Schalla. Iz zavisti optužiše ga kineski astronomi kao vele- 
izdajnika. 5. siječnja 1645. izrečena je nakon dugog, strašnog tam- 
novanja osuda: Smrt gušenjem. 

Zadnja instancija, kolegij trojice vrhovnih sudaca hoće da još 
jednom ispita optužbu, kojom su isusovci Adam Schall i Flama- 
nac Verbiest proglašeni lažnim učiteljima astronomije. Istinitost 
njihove nauke imala se provjeriti na posve jednostavan način. Za 
sutrašnji dan očekivala se pomrčina sunca. Kineski zvjezdoznanci 
najaviše da će do pomrčine doći u 2 sata i 45 minuta; muhame- 
danski u 3 sata; isusovci u 3 sata i 26 minuta. Prema tome neka 
samo nebo označi najvrsnije astronome! 

U okovima dovedeni su oci u prostoriju, iz koje su mogli u 
prisutnosti nekih činovnika promatrati događaje na nebu. 

»Sad je vrijeme Kineza« javljaju činovnici u 2 sata i 45 minu- 
ta. Ali ništa se ne dogodi. 

»Sad je vrijeme muhamedanaca!« začu se četvrt sata kasnije, 
ali sunce i dalje svijetli. 

»Sad je tvoje vrijeme, Tang Jo-wang!« reče činovnik nebe- 
skom mandarinu. U isti čas dostiže mjesečeva sjena sunčev rub, 
zatim puže dalje, dok sunce ne bi potpuno prekriveno. 

»Na minutu!« izjavljuju činovnici oduševljeno. 

Proces, koji iznova započe, odugovlačio se mjesecima. Schall 
je još uvijek u teškim okovima. Neizrecivo pati, naročito radi 
astme. Međutim se zatvor puni i drugim misionarima: isusovcima, 
dominikancima, franjevcima, koje sabraše po provincijama i do- 
tjeraše u Peking. Nitko od njih ne očekuje drugo, do smrt. 

U velikom tjednu bi izrečena konačna osuda. Schall je osu- 
đen na smrt, ali ne gušenjem, već komadan jetn. Imao mu se uz 
neizrecive muke odsijecati jedan ud za drugim. Za tog se posla 
krv zaustavljala tako da bi se osakaćeni udovi uranjali u vrelu 
mast. Još je samo regent morao potvrditi osudu. 

Slijedeće noći pokaza se velik komet, koji prestraši sav Pe- 
king. Očito je, da se nebo srdi zbog osude svoga mandarina. 

IJ četvrtak 16. travnja udari na grad bijesna pješčana bura 
iz pustinje Gobi. Sunčano je svjetlo prekriveno sablasnim žutim 
velom. Schall teško diše u svojim okovima. Najedamput nestade 

huke u zraku, nestade usto onako nenadano, kao što i nastade. Za- 
vlada neugodna tišina. Priroda kao da je zaustavila dah očekujući 
strahote. 


Pola sata kasnije začu se nešto, što je sličilo udaranju mor- 
skim valova o litice. U zemaljskoj dubini oglasi se tutnjava i 
grmljavina. Stare zidine tamnice sve se jače tresu. 


Zatim se začu strašan udarac iz dubine. Iza njega dođe dru- 
gi još jači. Na zidinama nastadoše pukotine. Jedan zid se srušio. 
Vjetrovna zvonca cilikaju na nedalekom tornju pagode. 

Na ulici se čuje buka. Čuje se vika zgažene djece i žena. A 
zemlja još uvijek bjesni. 

U Pekingu zavlada užas. Posvuda ruševine, balvani, prašina, 
dim! Najgore izgleda carska palača iza zidova obojenih ružičastom 
bojom. Teškom mukom izvukoše iz palače mladog cara, mjesto 
kojega je vladao njegov stric. Carski dvor noći pod šatorima. 

Ovi su strašni događaji bili uzrokom, da je ublažena okrutna 
Schallova osuda, ali umrijeti svakako mora, iako ga neće sjeći na 
komade. 

Međutim nebo još jednom progovara. 29. travnja zahvati po- 
žar onaj dio palače, koji nije nastradao od potresa. Četrdeset soba 
pretvoreno je u prah i pepeo. Sad je već dosta. 

Mladi car prisili svog strica da oslobodi mandarina, kojemu 
bi napokon dopušteno da izađe iz zatvora, ali nije mogao dugo os- 
tati u svojoj kući, jer ju je novi upravitelj astronomske službe 
Yang odredio za stanovanje posluge. Portugalska subraća na istoku 
grada primaše srdačno prognanika. 

Stari Yang još ne miruje. Schall mora još triput pred sud, jer 
ga astronom optužuje zbog strašnih zločina. Već se ponadao sijedi 
intrigant, da će oca Schalla dovesti pred krvnika, ali .misionar 
premlnu na Veliku Gospu 1666. u naručju svoje subraće. Pet sto- 
tina kršćana otpratilo ga plačući do groba na blagdan Glavosijeka 
sv. Ivana Krstitelja. 

Slijedeće godine preuze vlast mladi car Kang-hsi, koji dade 
u tamnici ugušiti svoga strica Suksaha, prijašnjeg regenta, zbog 
pronevjerenja državnog novca. 'Stari Yang otjeran je među Tatare. 
Njegovim nasljednikom kao direktor astronomske službe postade 
isusovac Verbiest. 



228 


Naknadno imenova car Adama Schalla »učiteljem izvrsnoga 
i dubokoga zakona« i odredi da se iznova ovrši njegova sahrana 
onako, kako pristaje »Nebeskom mandarinu«. Na uspomenu prija- 
telja svoga oca izdade car edikt, kojim se kršćanskoj vjeri daje 
potpuna sloboda, pa tako mrtvi Adam Schall otvori svome Gospo- 
dinu vrata u neizmjerno »Carstvo Sredine«. 



MRTVAČKI PLES 


Crkva u tridesetgodišnjem ratu 


Teška srca penje se gospodin Jaroslav Martiniz, namjesnik 
češkog kralja Ferdinanda u Pragu, izjutra 23. svibnja 1618. uza 
stepenice kancelarijske zgrade na Hradčanima. 

»Svi su đavli odvezani u Pragu!« reče zadihan namjesnik sje- 
dajući u naslonjač. Uzbuđeno dobaci starom tajnom pisaru Fabri- 
ciju svoj golem pernati šešir, svuče nervozno rukavice i baci ih 
preda se na hrastov stol. 

»Sta se dogodilo, milostivi gospodine?« pita pisar prestrašeno, j 

»Sta se dogodilo? Pakao je na slobodi! Sav je izmet starog 
grada na nogama, naoružan kopljima i puškama. Neki se usudiše 
pogrditi mene, kraljevskog namjesnika. Prihvatiše moje konje za 
uzde i htjedoše da udare na kola, u kojima sam se vozio. Teškom 
mukom uspješe konjanici i helebardijd, koji su stražili na Karlovu 
mostu, da potisnu natrag bijesno mnoštvo. Sam Bog zna, što nas 
još čeka!« reče grof Martiniz brišući rupcem znoj sa čela. 

Vrhovni sudac Vilim Slavata požuri do prozora, s kojeg je 
mogao pregledati ulice s onu stranu mosta. Odrpani klipani vit- 
laju noževima i kopljima. Među njima su konjanici sa znakovima 
starog češkog plemstva. Ori se vika nahuškane svjetine, koja s odu- 
ševljenjem izvikuje imena vođa protestantskog plemstva: »Thurn! 
Kinsky ! Fels! Ruppa! Schlick!« Zatim viču: »Smrt tiranima! Smrt! 
Smrt!« 

»Ta to je pravi ustanak!« promuca Slavata problijedivši. »Tre- 
ba pojačati straže!« 

»Umirite se, gospodo!« reče gradski zapovjednik grof Adam 
Stemberg. »Neće se usuditi da udare na Hradcane«. 

»Nisam siguran, da će tako biti«' reče kancelar Lobkovitz, ve- 
liki prior malteškog reda. »Protestantski su baruni razdražili na- 
rod do ludila. Bijesna masa kadra je sve učiniti. Možda nije bilo 
razborito sve ono, što se učinilo u carevo ime.« 

»Šta to govorite?« srdito će Martiniz. »Tko je povrijedio pra- 
vo? Zar su kalvinci imali pravo da grade crkve u Klostergrabu? 
Zar to mjesto nije duhovni posjed pod jurisdikcijom praškog nad- 
biskupa? Zar se onda možete čuditi, što je nadbiskup zabranio da 
se tamo gradi i što je onda naredio da se poruši što je sagrađeno 
unatoč njegovoj zabrani? I zar Braunau ne pripada tamošnjoj opa- 
tiji? Zar je to nepravda, što je zapečaćena tamošnja heretička 
crkva?« 

»Protestanti se pozivaju na pismo cara Rudolfa II. Prema to- 
me pismu dopuštena im je sloboda vjere na kraljevskom teri- 
toriju.« 

»Duhovna dobra nisu kraljevska, kao što tvrde protestanti, 
pa je njihov protest kod kralja Ferdinanda bio potpuno suvišan.« 

»Odgovor, što ga dobiše, bio je više nego oštar«, primijeti ve- 
liki prior. »Gospoda u Beču ne poznaju češke duše, jer bi se inače 
čuvali lijevati ulje na vatru, mjesto da nastoje kako bi smirili 
duhove.« 

»Nisam pisma sastavio«, odvrati Martiniz, »ali mu također 
nisam mogao ništa prigovoriti. Pravo ostaje pravom!« 

»Zar možda i onda, kad bi svijet zbog toga propao?« reče Lob- 
kovitz podigavši guste obrve. »Mislim, već je vrijeme da se reli- 
giozna prijeporna oitanja ne rješavaju silom. Istina znam, da je i 
s druge strane učinjeno mnogo nepravde. Znam, da su i prote- 
stantska gospoda počinila mnoga brutalna nasilja na katoličkoj 
manjini. Zbilja je žalosno, što se na obje strane zaboravlja na prvu 
i najveću zapovijed Gospodinovu — na zapovijed ljubavi!« 

»Ah šta!« planu Slavata. »Zašto govorimo uvijek o religioznim 
prepirkama? Zar zbilja mislite, da je protestantskim barunima, 
koji već danima održavaju svoje zavjereničke, veleizdajničke do- 
govore, stalno do crkve u Braunau i do kapelice u Klostergrabu? 
Evanđelje, za koje se bore, nije ništa drugo već veoma prozirno 
pokrivalo njihovih aristokratskih ambicija. Ti plemenitaši buntov- 
nici huškaju narod u ime vjere, dok u stvari ne teže za drugim 
nego kako bi slomili mrsku vlast Habzburgovaca.« 

»To je i moje uvjerenje!« potvrdi Martiniz. 

Buka, koja dopire u tihu sobu, postaje sve jačom. 

»Gospode!« vikne pisar Fabricije, koji blijed stoji uz prozor. 
»Mnoštvo je nagrnulo prema mostu. Helebardijci uzmiću. Buntov- 
nici jure prema brijegu. Jure stotine, tisuće s puškama, kopljima, 
mačevima, željeznim motkama. Među svjetinom su plemići sa svo- 
jim konjanicima. Isuse, Marijo! Šta će to biti?« Prestrašeno se 
prekriži starac. 

»Morali bismo primiti delegaciju, prije nego što udare na kan- 
celariju«, svjetuje gradski zapovjednik. 

»Nema nagađanja s veleizdajnicima!« povika Martiniz i uda- 
ri pesnicom o stol. 

Pred vratima palače brani se očajno kapetan Cernin sa svojom 
malom oružanom četom, kojoj je povjerena zaštita Hradčana. Voj- 
nik za vojnikom pada pod udarcima bijesne mase. Ostali su po- 
tisnuti na stranu. Vrata su slobodna. Stotine jure uza stepenice. 

Vrata se naglo otvoriše. Pred svima jume unutra grof Henrik 
Thum, iza njega ostali vođe ustanka: Fels, Schlick, Ruppa, Kaplir, 
Kinsky, Risan. 

Thurn zaključa vrata, da svjetina ne može unutra. 

»Šta želite, gospodo, da s tolikom silovitošću prođrijeste ova- 
mo?« upita mirno veliki prior. 

»Na stranu, gospodine! S vama nemamo posla«. Grof Thum 
stade pred namjesnika. 

»Šta želite od mene?« upita Martiniz opirući se pesnicama o 
hrastov stol. 

»Svoje pravo!« povika Thurn. »Svoje pravo i jednu obavijest! 
Tko je sastavio bestidno pismo, što smo ga dobili kao odgovor na 
svoje žalbe?« 

»Smirite se, grofe!« odvrati Martiniz svladavajući teškom mu- 
kom srdžbu. »Govorite o pismu njegova veličanstva!« 

»Otkada sastavljaju kraljevi svoja pisma sami? Recite mi, tko 
je napisao pismo! Govorite!« 

»Vaše je pitanje nečuveno! Odgovor na nj brani nam službe- 
na zakletva«, odvrati namjesnik dršćući. 

»Vi sami, vi i Slavata napisali ste pismo!« vikne Thurn raz- 
jareno. »A sada se kao kukavice ne usuđujete to priznati!« 

»Dopustite, gospodo«, uvjerava ih dršćući stari Fabricije, »pi- 
smo potječe iz bečke kancelarije. Ne tražite dakle njegova sastav- 
ljača na Hradčanima!« , J 

»Šutite!« zapovjedi Martiniz. »Buntovnicima i veleizdajnicima 
ne dajemo nikakva odgovora!« 

»Vi ste buntovnici, izdajnici, koji ne poštivaju pisma cara 
Rudolfa II. Neprijatelji ste općeg dobra!« riknu Kolona r e±s. 


»I kao takvima sudit ćemo vam prema češkom pravu i obi- 
čaju«, doda grof Thurn. »Otvorite prozore!« 

Mladi Kinsky rastvori takvom silovitošću prozore, da popu- 
caše stakla na njima. Zatim Thurn otvori vrata i reče pobunjeni- 
cima, koji su nestrpljivo čekali: 

»Po češkom zakonu i običaju ! Bacite ih kroz prozor! Najprije 
Martiniza !« 

.Deset, dvadeset šaka vuku namjesnika do prozora. Uzalud 
odgovara veliki prior grofa od tako strašna nasilja. 

»Već sam vam rekao, da s vama nemam nikakva posla!« od- 
brusi mu vođa buntovnika. »Vi i grof Sternberg možete ići svojim 
putem!« 

Martiniz se otima svim silama. Rastrgano mu je crveno baršu- 
nasto odijelo. Ovratnik od bruselskih čipaka na podu je. Ipak 
mu pođe za rukom da se još jednom oslobodi. 

»Ako ste, grofe Thurne, već nakanili da me ubijete, dopustite 
mi da se u ispovijedi s Bogom pomirim«, moli namjesnik teško 
dišući. 

»Šta ispovijed! Šta pomirenje! Pecite se u paklu!« zagrmi 
Thurn. 

Čas iza toga osjeti namjesnik, kako ga šake dižu i strovaljuju, 
u dubinu. 

»A sada onoga tamo!« zapovijedi Thurn pokazavši na vrhov- 
nog suca. 

»Smilujte se! On je nevin!« moli pisar lamajući rukama. 

»Isuse! Marijo!« zavapi Šlavata. I on pade u jamu s visine od 
18 metara. 

»Vidjet ćemo, da li će mu pomoći njegova Marija«, nasmije 
se Thurn i nagne preko prozora. »Još živi! Zbilja mu je pomogla 
njegova Marija!« 

»To je ubojstvo, gospodine!« protepa pisar. 

»Bacite i toga pisara dolje !«zapovijedi, plemić. »Do vraga! Još 
žive lopovi! Prokleti je pisar već na nogama. Pa i Martiniz!« 

»Slavati teče krv iz čela«, reče Fels. »Ona ga dvojica vuku.« 
»Puške! Pištolje!« bijesni Thurn. »Pucajte u njih! Pucajte u njih!« 

Otvoriše sve prozore. Dvanaest pušaka upereno je na osuđe- 
nike, ali ni jedna ne pogađa. Thurn trga jednom plaćeniku oružje 
iz ruku, no ni on ne pogađa. Kugle padaju u pijesak oko žrtava, 
koje izmakoše kao čudom. Uz riku razočaranih krvnika pobjegoše 
u kuću kancelara Lobkovitza. Fabricije izmakne noću iz grada i 
stiže u Beč na carski dvor. Car Mati ja obdari ga plemstvom na- 

zvavši ga »von HohenfaU — od Visokog pada«. Martinez preobučen 
pet. ježe u Munchen k vojvodi Maksimilijanu. Napokon pođe i Sla- 
vati za rukom da se skloni u Bavarsku. 

Katolici su smatrali očitim čudom, što osuđenici ostadoše na 
životu, dok su to protestanti pripisivali čarolijama ili smeću i gu_ 
stom grmlju, koje je ublažilo pad. 

* * * 

Premda trojica osuđenika ostadoše na -životu, ipak njihov pad 
kroz prozor Hradčana postade početkom strašnog rata, koji je tri 
desetljeća pustošio njemačke pokrajine pretvarajući bujna sela i . 
lijepe gradove u prah i pepeo. Za tih strašnih godina poginu bez- 
broj nesretnih ljudi u jezovitim mukama. 

U Češkoj dođe do prave strahovlade prema katolicima. Praški 
nadbiskup, te strahovski i braunauski opati biše otjerani. Nijedan 
isusovac nije se smio više pojaviti u zemlji. Onaj, koji bi jednome 
od njih dao sklonište, smatran je izdajicom naroda. Katolike is- 
ključiše iz gradskih vijeća; crkvena su dobra oduzeta. Mnogi umri- 1 
ješe u mukama zbog vjernosti svojoj vjeri. Među njih ide grado- 
načelnik iz Aussiga i olomučki župnik dr. Ivan Sarkander. 

29. ožujka 1619. preminu car Matija. Carska kruna pripadne 
Ferdinandu II. Na dan izbora u Frankfurtu doznade, da su Česi / 
izabrali za kralja protestantskog izbornog kneza Fridrika V Fa- 
lačkoga. Divna katedrala sv. Vida u Pragu postade sa svim svo- 
jim neprocjenjivim dragocjenostima žrtvom kalvinističkog bijesa. 

Nizozemske državice združiše se s češkim buntovnicima. Na 
habzburškom nebu pojaviše se kobne zvijezde. Sa svojim češkim 
hordama dolazi grof Thurn pred vrata Beča, ali se bura razbila o 
tvrde bedeme. Potučen je vojvoda bez zemlje Ernest von Mansfeld, M 
koji se sa svojim vojnicima pridružio Česima. 

Bavarski vojvoda Maksimilijan dođe caru u pomoć s Liginom 
vojskom. Papa Pavao V podupire katoličke čete novcem. Filip III, 
španjolski kralj, daje 200.000 dukata i šalje svoga vojskovođu 
Spinolu na Falačku. Starina Tilly, vođa Ligine vojske, dokrajči ; 
3. studenoga 1620. bitkom na Bijelom Brdu pred Pragom vladavinu 
kralja Fridrika, koga su podrugljivo nazivali »zimskim kraljem«. 1 

»Dođoh, vidjeh i Bog pobijedi«, javi Maksimilijan Papi po- I 
bjedu katoličkog oružja. Papa je dočekao ovu vijest s najvećim 
veseljem. Malo iza toga 24. siječnja preminu plemeniti Borghese, 1 


234 


Papa Pavao V. Kardinal Alessandro Ludovisi, koji ga je naslije- 
dio, kao Grgur XV, za dvije godine pontifikata čini sve da Hab- 
zburgovcima i Ligi pomogne do pobjede. 

Ali ratu . nema kraja, već se pretvara u strašnu neman, koja 
guta čitavo blagostanje zemlje, čitave provincije užasno pljačka 
ne ostavljajući iza sebe ništa drugo do smrti i ruševina. Gavrani 
oblijeću oko razderanih svilenih zastava protestantske Unije; oko 
zastava protestantskog saveznika danskog kralja; oko barjaka Lige, 
koj’.i vodi stari Tilly i zanesenjak Pappenheim; oko orla cara Fer- 
dinanda. Dok pobožni Tilly pazi na vojničku stegu, plaćenici car- 
skog vojskovođe Wallensteina haraju s istom okrutnošću, kojom 
se ističu vojnici zapovjednika Mansfelda i Braunschweiga. Tim su 
imenom majke strašile djecu. Liga je navaljivala na cara da ot- 
pusti \Vallensteina, što car napokon i učini. 

Za prvog desetljeća stoji sreća uz katoličko oružje, dok 24. 
lipnja 1630. ne stiže švedski kralj Gustav Adolf u pomoć svojim 
istovjerniGima — protestantima. Iskrcao se na otoku Us.edomu. Za 
njegova života vlada u njegovoj vojsci željezna stega. Otimačinu i 
ubijanje nevinih kažnjava smrću. Srčani Tilly brani se očajnički 
od »sjevernog lava«, udara na sve strane svojim strašnim mačem, 
dok 23. travnja 1632. ne podleže ranama, što ih zadobi braneći 
Ingolstadt. Zadnje su mu riječi bile: »U Te sam se, Gospodine, 
uzdao, i nikad se neću postidjeti!« 

Još jednom povede carske čete Wallenstein, koga car Ferdi- 
nand u nevolji pozva natrag. Nakon pobjeda na početku, izgubi 
krvavu bitku protiv švedske nadmoći kod Liitzena. Ali Šveđani 
platiše ovu pobjedu smrću svoga kralja. U istoj bici pade srčani 
Pappenheim. 

Častohlepni Wallenstein, koga car imenova fridlandskim voj- 
vodom, uroti se protiv svoga gospodara u želji da se domogne češke 
kraljevske krune, ali poginu istog dana, kad je nakanio da uđe 
u Prag kao kralj. Probode ga kao izdajicu njegov konjanički ka- 
petan Deveroux u Egeru. 

Još jednom izvojštiše carevci pobjedu nad Oxenstjernom, koji 
iza smrti Gustava Adolfa postade zapovjednikom švedske vojske. 

Ali još nikako nema mira. Na bojnim poljanama ne vode se 
više borbe za pobjedu konfesije, već se Šveđani, Francuzi, Holan- 
dazi, Španjolci biju za premoć u Evropi, pa tako jadna njemačka 
zemlja krvari i suši se zbog pohlepe starih ratničkih naroda, koji 
bez milosrđa pustoše ne štedeći ni prijatelja, ni neprijatelja. 

Katolička Francuska bori se za Richelieuova vladanja protiv 
Habsburgovaca. Djeca iste Crkve i iste vjere kolju se u strašnim 

bojevima. Srčani Jan van Werth zadaje Francuzima teške udarce 
dok ipak na koncu ne podleže nadmoći. Odveden je kao zarobljenik 
u Pariz, gdje ga nakon četiri godine zamijeniše za švedskog felđ- 
maršala Horna. 

Rat se dalje vodi pod razđeranim zastavama. Vojnici se sami 
hrane, jer gospoda već odavna ne mogu plaćati svoje čete. Nestalo 
je svake stege. Građanin i seljak moraju dati vojniku ono, što 
treba. Bijeda raste u neizmjemost. Bilo je pokrajina, koje godina- 
ma ne osjetiše ratnih strahota, ali druge su to strasnije iskušane. • 
Zašto da se obrađuju polja, kad će konjska kopita zgaziti usjeve? 
Zašto da se žanje, kad će soldateska do dna opljačkati žitnice? 
Radi toga mnogi mladići ostavljaju plug na oranici i trče za bub- 
njem, koji obećaje bolji život. Pa i sam sluga, dječak od 14 godina, 
ostavlja gospodara — seljaka, prima kaparu kao prtljažar, pomaže 
svim silama pri otimanju i krađi. 

. ' 

Čitave se pokrajine pretvaraju u pustoš. Danas plijene jedno 
selo Francuzi, sutra to čine Šveđani, prekosutra njemački konjanici. 

Tko od svoje volje ne preda što ima, predat će prisiljen gro- 
znim mukama. Takovom su jadniku pilili noge, davali švedsko piće, 
to jest u žrtve su silom ulijevali gnojnicu. Muke, na koje su uda- 
rali ljude, mogao je izmisliti samo đavolski mozak. 

Ni dob, ni spol ne štite od nečovječnog nasilja i okrutnog sra- 
moćenja. Kad ljudi pomisle, da su se već riješili jada, najedamput 
muklo zatutnje bubnjevi, zaore trublje, i nevolja iznova počinje. 
Najgora je golema prtljaga i pratnja, koja sa ženama i djecom ide 
za vojničkim četama. Već najmlađi dječak u toj pratnji psuje u 
sedam jezika, pronalazi sigurno put do slanine, do kokoši, do za- 
kopanog blaga. 

Ono, što iza svega toga preostaje, nije drugo već glad i umi- 
ranje, dim, požar, ruševine. Glad bulji iz upalih očiju. Za svaki , 
komadić kruha traže onoliko zlata, koliko sam teži. Novac gubi 
svaku vrijednost zbog patvorenja. Srebrnjaci se sumnjivo crvene« 
Cesto se komadić lima izdaje kao forinta. Šta da se za to kupi? 

Gladi se pridružuje kuga, jer ljudi nemaju ni snage, ni vreme- 
na da mrtvace pokopaju. Cma smrt prolazi zemljom. Vide se sa- 
blasne procesije izgladnjelog svijeta. Mnogi od iznemoglosti ili bo- 
lesti leže na putu. Nitko se ne osvrće na njih. ' 

Bijeda se ne zaustavlja ni pred gradskim zidinama. Propade 
trgovina, propađoše zanati. Bolnice su prepune bolesnika, svratišta 
prepuna svijeta bez krova. I 

Ako vojska stigne pred grad, sve je općenito govoreći propalo. 


Teški topovi obaraju i najčvršće zidine. Preko zidina bacaju u grad 
vatrene kugle i smrdljive lonce. U zapaljeni grad provaljuje ne- 
obuzdana soldateska, koja otima i plijeni, što plamen poštedi; otima 
od imućnih građana sve što nađe; sramoti žene i djevojčice; odlazi 
istom onda, kad nestane i zadnjeg komadića kruha. 

Jedan letak iz godine 1636. jadikuje: 

»Magdeburg je u pepelu; Wismar u ruševinama; Augsburg je 
na kulučkom lancu; Nunberg u smrtnoj nevolji; Ulm u groznici; 
Strassburg boluje od Francuza; Frankfurt od žutice. Čitavo je 
carstvo iscrpljeno. Neprijatelji su ga bičevali udarali, dok ga vi 
Šveđani udarate škorpionima. Evanđeljem se služite kao pokriva- 
lom, a pustošite kao Turci.« 

Strašno su prošli neki dušobrižnici, koji nisu htjeli ostaviti 
svoga stada, kad su pali u šake neprijatelja svoje vjere. Šved- 
ski konjanici i derani koji idu s prtljagom mučili su pobožnog 
župnika Liborija Wagnera iz Altenmunstera u Francuskoj pet dana. 
Iza neopisivih muka bacili su golo mrtvo tijelo u rijeku Mainu. 
Ovako se postupalo sa stotinama vjernih dušobrižnika, koji osta- 
doše sa svojim stadom u njegovim jadima. Zlo prođoše i neki lute- 
ranski propovjednici. Krvnika i mučenika bilo je s obje strane. 

Još jedna strahota daje posebno obilježje onim žalosnim vre- 
menima. Ne treba se čuditi, što su onda, kad je đavao svim silama 
bjesnio, više nego prije tražili vještice, to jest bijedne, nesretne 
stvorove, na koje su svaljivali krivnju zbog kuge, nevolje i smrti. 
Okovima i raznim mučilima silili su te jadne stvorove na najsmje- 
šnije izjave. Posvuda, po katoličkim i protestantskim gradovima 
bukte lomače. 

Rajnskog isusovca Fridrika Spee često je zapadala žalosna duž- 
nost da nesretne žrtve prati do lomače. Patru Spee-u pred gradom 
p eineom' neki fanatik toljagom je razlupao glavu, i on je kao ču- 
dom ostao na životu. Srce mu je pucalo od boli, kad je jadnim, ne- 
dužnim bićima pomagao u strašnim časovima; kad je slušao njiho- 
ve zadnje očajničke povike u vatri, koja je praskala. 

Duboko uvjeren o nepravdi, koja se u -neizrecivoj ludosti na- 
nosi bijednim žrtvama, napisao je knjigu pod naslovom »Cautio 
criminalis — Opreznost kod suđenja«. U toj knjizi javno osuđuje 
ludost i okrutnost procesa protiv vještica. 

»Velim i kunem se«, govori pisac, »da nisam otpratio do loma- 
če još nijedne osobe, o kojoj bih mogao reći, da je nešto skrivila. 
Veoma je mnogo onih, koje su nedužno mučene, natezane, bičeva- 
ne, u groznim mukama prisiljene da priznaju sve ono, što se od njih 
traži. Zbog nepodnosivih muka moraju priznati, što nikad nisu ni 



pomislile. Bile one ne znam kako pred Bogom nedužne, ipak im se 
ne vjeruje.« Zatim dodaje trpko: »Primoran sam katkada da se 
nasmijem, kad gledam šuplje glave, koje boce da budu sucima u 
toj stvari.« 

Pisac traži odlučno, da se uklone mučila, zatim pravo obrane 
optuženoga i pravedno suđenje. 

Cautio criminalis daleko se raširila i nije ostala bez uspjeha. 
Mnogo su napadali na pisca, koji je tako otvoreno progovorio o 
ovoj stvari. 

Srčani otac Spee nekoć je učio- s ocem Adamom Schallom na 
gimnaziji Triju Kraljeva u Kolnu. Ratne strahote doživio je u 
Trieru. Sa svom ljubavlju svoga velikog srca pomaže ranjenicima 
i mnoge spasava od vojničke okrutnosti. U vrijeme kuge, koja izbi 
u nesretnom gradu, brine se dan i noć za bolesnike i umiruće. Tom 
je zgodom i na njega prešla zaraza, pa završi mučeništvo svoga ži- 
vota 7. kolovoza 1635. 

Kobno se u tom vremenu iznad njemačkog tla diže sjena 
državnog ministra kardinala Richelieua, koji u želji da učvrsti 
veličinu Francuske, poteže mač protiv katolika Habsburgovaca. 
Međutim uz njega stoji svijetli lik sv. Vinka Paulskoga, velikog 
dobročinitelja svih koji se nalaze u nevolji; anđela kažnjenika ga- 
lijaša; »velikog majstora milosrdne ljubavi«. U bolnici sv. Lazara 
služi gubavcima zajedno s ostalim srčanim muževima, od kojih 
onda osnova kongregaciju lazarista. Osnovao je i kongregaciju 
»sestara milordnica«, koje se brinu za siromahe, bolesnike i siro- 
čad. Kamogod dođe sestra milosrdnica sa svojim bijelim velom,.' 
ondje ulazi u tamu bijede zraka svjetla. 

U Svečevu naručju izdahnuo je 14. ožujka 1643. kralj Ljude- 
vit XIII. Nekoliko mjeseci prije toga pođe na drugi svijet Riche- 
lieu, koji je kraljevsku moć digao do u neizmjernost. Na njegovo 
mjesto stupi kardinal Mazarin, kojega je pokojnik preporučio 
kralju. Mjesto Ljudevita XIV, dječaka od pet godina, vlada nje- 
gova majka Ana. Rat protiv Njemačke traje dalje, ali srčani general 
Jan van Werth zadaje francuskoj vojsci snažne udarce. 

Papa Urban VIII ne doživi mira, za koji se mnogo borio. Iza 
21-gođišnjeg pontifikata leže 29. srpnja 1644. na odar. Za nasljed- 
nika mu je izabran kardinal Giambattista Pamfili, koji uze ime 
Inocent X. Golubica i maslinova grančica na njegovu obiteljskom ' 


grbu smatrala se sretnim predznakom. 

Nakon četiri godine njegova pontifikata učini kraj ratnom 
ubijanju westfalski mir, koji je iza dugih pregovaranja sklopljen 
24. listopada 1648. u Munsteru. 

Eto napokon mira! Ali kakva mira! Iskrvavljeno carstvo, koje 
izgubi dvije trećine svojih stanovnika, postaje silom drugog reda. 
Velika njegova područja zauzeše Francuzi i Šveđani. I katolička 
Crkva ima toliko gubitaka, da je Papa protestirao protiv mun- 
sterskih odredaba, ali to bijaše uzalud. Prema tim odredbama u 
svakom mjestu slobodno je priznavati onu vjeroispovijest, koja je 
tamo postojala u »normalnoj godini« 1624. Tako Crkva izgubi nad- 
biskupije bremensku i magđeburšku, biskupije brandenburšku, ha- 
velberšku, lebusku, merseburšku, meisensku, namburšku, min- 
đensku, ratzeburšku, verdensku. halberstađtsku, kaminsku i 
lubešku zajedno sa šest opatija. Biskupije Metz, Toul i Verdun u 
Lotaringiji pripađoše Francuskoj. 

i ' 

Pa ipak poče iznova disati život poslije oluje, koja je trajala 
30 strašnih godina. Nove se nade javljaju posvuda. Njemačka mar- 
ljivost gradi na ruševinama nova prebivališta. 

Pobožni evangelički pjesnik Pavao Gerhardt pjeva svoju pje- 
smu mira. Drugu pjesmu, koju spjeva za kobnih godina velikog 
rata, prihvatiše ne samo protestantske bogomolje, već i katoličke 
ci k.ve. U žalosti zbog Isusove muke i smrti pjevaju sve kršćanske 
vjeroispovijesti: 

»Ah glavo puna krvi i rana. 

Puna boli, puna ruga; 

Ah glavo, za porugu 
Trnovim vijencem ovjenčana; 

Glavo, inače lijepo urešena 
Najljepšom čašću i najljepšim ukrasom. 

A sada do skrajnosti pogrđena, 

Primi moj pozdrav! 

Kad jednom morađnem sa svijeta poći, 

Ne rastaj se ti od mene! 

Kad na samrti morađnem trpjeti. 

Pristupi k meni! 

Kad mi najveća tjeskoba 
Srce obuzme, 

Izbavi me iz tjeskoba 

svojom tjeskobom i svojom patnjom!« 

ZEMLJA POD KRIŽEM 



Irska za vjerske borbe u 17. stoljeću 


Tmurna je jesenska večer 1641. Bura urliče oko samotnog 
dvorca irske grofovije Meath. Bijesno udara kiša o prozore s olov- , 
nim okvirima. U kaminu pucketa bukovina na jakoj vatri. 


»Već se smračilo, pa je vrijeme da upalimo svjetlo-«,* reče ba- 
run Nikola Plunket. 

»Odmah, oče«, odgovori Oliver, dječak od 12 godina, vitak, 
koštunjav, kao vosak žute kose. Uze trijesku iz vatre i upali ulja- 
nicu. »Čini mi se, da bura raste.« . 

»Sta ćemo!« uzdahnu plemić. »Uvijek je bilo bure na našem 
otoku, ali je ona stvorila snažan, prkosan rod, koji se ne podloži 
ni jednoj sili, već joj se uvijek snažno opirao. Dao Bog da bi si- 
novi bili dos'tojni svojih otaca, koji su za slobodu i za vjeru ži- 


vote žrtvovali.« 


»Znam oče!« odgovori dječak živahno. »Cesto si mi govorio o 
patnjama naše zemlje. Govorio si mi o engleskom kralju Hen- 
riku VIII, koji se nametnu Ircima za kralja. Govorio si o krvoločnoj 
Elizabeti, koja je naš otok pustošila ognjem i mačem, otimala na- 
šem narodu zemlju i davala je protestantskim kolonistima. Britan- 
ski razbojnici oteše nam cijele pokrajine. Ne drže se ni ugovora, ni 
zakletve. Sam si mi, oče, to rekao!« 

»Kad se kralj Karlo I oženio s katolikinjom, francuskom prin- 
cezom Henrietom Marijom, ponadasmo se i mi Irci boljim vreme- 
nima. Iako postadosmo siromasima, počeli smo se uzdati, da ćemo 
barem u miru moći služiti Bogu, kao što su to naši oci činili, otka- 
ko je sv. Patrik stupio na naše tlo. Kralj nam obeća slobodu savje- 

sti. Irski parlamenat, oslanjajući se na njegovu riječ, odobri mu 
golemu svotu od 300.000 funti. Strašno smo se prevarili. Čitava 
pokrajina Connaught oteta je zakonitim posjednicima i predana 
kraljevskoj kruni. Engleska nam ne vjeruje, đogod se držimo kato- 
ličke vjere, pa ćemo možda upravo zbog svoje vjere doskora do- 
živjeti jačih bura nego što je ova, koja sada huče oko naših zidina. 
Nego slušaj! Psi laju. Čini se, da je netko na vratima.« 

»Pogledat ću, oče!« 

Malo iza toga uđe za Oliverom u sobu visok čovjek, koji zbaci 
kukuljicu s glave. 

»Zar vi, Rogere Moore!« povika barun iznenađeno. »Po ovakvu 
vremenu! Odložite kabanicu! Potpuno je prokisla.« 

»Nije sada doba da se pita za vrijeme«, odvrati gost tmurno, 
skine ogrtač i teško sjede na hrastovu stolicu. »Ne smijemo dulje 
oklijevati, ako nećemo da sve izgubimo. Želim, Nikola Plunket, s 
vama razgovarati o važnim stvarima.« 

»Ali ne prije nego što ste se okrijepili jelom i pilom. Izgledate 
iscrpljeni. Pobrini se, Olivere, da se gostu donese kruha, mesa i to- 
pla mlijeka.« 

»Ne, pustite to sada! Ono, o čem želim govoriti s vama, preče 
je od jela i pila. Bilo bi bolje, kad bismo govorili u četiri oka«, 
dodade oklijevajući pogledavši na dječaka. 

»Moj je sin Irac«, odvrati otac ponosno. »Misli isto što i svaki 
od nas. Nemam nikakvih tajna pred njim.« 

»No, kako hoćete. Poznato vam je da potječem iz obitelji, 
koja pripada najstarijem plemstvu naše zemlje. Stoljećima posje- 
dovali su moji djedovi i pradjedovi svoja imanja. Sada me Englezi 
tjeraju s moje grude. Otjeraše me kao prosjaka. Zar smijemo če- 
kati, Plunkete, dok zadnji Irac ne izgubi svoga, imutka? Kako dugo 
će Irska dopuštati, da je razbojnici pljačkaju?« 

»I ja sam mnogo toga izgubio«, uzdahnu barun, »ali se privi- 
kosmo da skromno živimo. Mnogo je gore, što nam se brani da pre- 
ma svojoj vjeri služimo Bogu; da nam se zatvaraju crkve i kapele; 
ruše križevi i svetinje, svećenici i redovnici gone iz zemlje.« 

»Nismo zavrijedili, da se s nama drukčije postupa, ako sami 
sebe ne branimo«, vatreno će Roger Moore udarivši teškom šakom 
o stol. 

»Sto namjeravate?« 

»Dići ćemo se! Istjerat ćemo uljeze iz svoje zemlje te natrag 
uzeti ono, što su nam ugrabili. Nikad nije bilo vrijeme pogodnije 
za opći ustanak. Mržnja na Britance ne poznaje više granice. S dru- 
ge opet strane ima Engleska dosta posla sa samom sobom, jer u 

njoj je nestalo svakoga reda. Kralj Karlo I vodi očajnu borbu 
parlamentom. Morao je žrtvovati Earla Strafforda, »crnog Tomu* 
s kojim smo kao s irskim potkraljem imali dosta okapanja. 12. svib- 
nja odrubljena mu je glava. Međutim nema kralju spasenja, makar 
žrtvovao svoje najvjernije sluge. Engleski puritanci, koji su sve 
silni j i u zemlji, mrze ga kao vrhovnu glavu anglikanske crkve i j 0 j 
više zbog njegove ženidbe s katolikinjom. Vođa im je poslanik 
Oliver Cromwell, fanatični puritanac, koji nema drugi cilj nego 
da odstrani kraljevstvo uopće. U takvim okolnostima neće Engleska 
imati vremena da se bavi Irskom. 

»Dakle ustanak!« uzdahnu barun Plunket. »Sila protiv sile! 
Ne znam, da li će iz toga izaći šta dobro. Uvijek mi padaju na 
pamet Gospodinove riječi: »Vrati mač svoj u korice njegove! Tko 
se mača laća, od mača će i poginuti!« 

»I tako govorite vi, potomak najstarijeg irskog roda!« planu 
Moore. »Zar se bojite borbe!« 

»Tko to veli? Ali možda traži Bog od nas drugačiji boj. Naš 
je otok zemlja pod križem. Čini mi se, da nismo određeni da silu 
suzbijamo silom, već da srčano patimo, kao što je to činio i Spa- 
sitelj.« 

»Onda Irska ne smije na vas računati, barune?« upita Roger 
Moore mračnim pogledom, u kojem je buknuo oganj. 

»Ne može, ako se radi o napadaju na goloruke koloniste, 
premda su Englezi«, odvrati Nikola Plunket odlučno. 

»Onda nemam više ovdje posla!« reče buntovnik, skoči sa stoli- 
ce, pograbi kabanicu i ode bez pozdrava. ■ ■ 

23. listopada buknu ustanak u provinciji Ulster. U jednoj je- 
dinoj sedmici otjerani su svi farmeri Englezi sa svojih dobara. 
Tisuće njih poginuše od ruke očajnih Iraca. 

Ali su na otoku još engleske čete, koje dobiše nalog od parla- 
menta iz Londona da se ustanak ima nemilosrdno ugušiti, a kato- 
lička vjera iskorijeniti. Rasplamsa se borba po čitavu otoku. Tamo, 
gdje Englezi pobijede, nema milosrđa. Žene, djeca, starci padaju 
kao žrtve mača. U nekim krajevima nije preostao nitko na životu 
osim pasa skitnica, koji su se hranili lešinama ubijenih. 

Ipak pode pobunjenicima za rukom da osvoje gotovo cijeli j 
otok. Sada, kad se više nije radilo o golorukim naseljenicima, već 
o životu ili smrti irske nacije i o slobodi vjere, poziva i kler na 
borbu. 


Napadaj na engleske farmere pretvorio se u očajnički rat za 
slobodu naroda, koji hoće da raskine okove i odlučno se bori za 
svoje najveće svetinje. 

Druge godine ustanka izgledalo je, kao da će Engleska izgubiti 
rat. Vrhovno vijeće, koje se sastojalo od staro-irskih i anglo- irskih 
katolika, upravlja borbom za slobodu, imenuje gnerale, vraća do- 
maćim posjednicima dobra, a s kojih su bili otjerani. 

1643. sklopi Karlo I primirje s Ircima i povede s najvišim vi- 
jećem tajne pregovore o četi od 10.000 ljudi kao pomoći u njego- 
voj borbi protiv puritanaca i parlamenta. 

Tri ogdine kasnije sklopljen je mir, za kojeg se Irskoj činilo, 
kao da je postigla svoj cilj, ali do odaslanja invazijske vojske u 
Englesku ipak nije došlo. 

Godinu dana prije otputovao je Oliver Plunket u Rim, da se ta- 
mo u irskom kolegiju spremi za svećeničko ređenje. Ono, što je 
poslije dočuo o domovini, potreslo ga je do dna duše. 

Dok je Karlo I u svojoj stisci još uvijek očekivao pomoć iz 
Irske, predađe njegov general Ormon grad Dublin 28. srpnja 1647. 
četama engleskog parlamenta. Nesretne borbe, nesloga među staro- 
Ircima i katolicima doseljenim Englezima dovedoše doskora stanje 
na otoku do očaja. 

Biskup iz Fernsa i barun Nikola Plunket pođoše u Rim da tra- 
že savjeta. Papa Inocent X potiče na slogu i obećaje pomoć, ako ne 
napuste borbu za vjeru i slobodu. No bilo je prekasno. Dok je irska 
delegacija boravila u Rimu, sklopiše Irci s Ormondom mir, ali kod 
toga nije bilo govora o pravima katoličke Crkve. 

»Čini se, da je sve izgubljeno«, reče otac svome sinu u irskom 
kolegiju. »Sve ide prema užasnoj katastrofi. Irska ide svojim križ- 
nim putem na Golgotu.« 

Oliver Cromwell, koji postade najmoćnijim čovjekom u En- 
gleskoj, dade zatvoriti nemoćnog kralja. 30. siječnja 1449. pade gla- 
va Karla I na stratištu. Parlamenat proglasi Englesku republikom. 

Pola godine kasnije iskrca se Cromwell sa svojim crnim konja- 
nicima u Dublinu. Za krvavog rata podloži svojoj vlasti čitavu 
zemlju. Strašna osveta zadesi otok svetaca i buntovnika. Gotovo 
sva zemlja podijeljena je Crormvellovim vojnicima. Irci, koji osta- 
doše na svojim opljačkanim imanjima, moraju svake godine davati 
dvije trećine uroda. Stotine tisuća izgubiše živote. Na desetke ti- 
suća Iraca bi deportirano. Lađe se pune dječacima i djevojčicama 
te ih otpremaju na Jamaiku ili na duhanski otok Barbados. 


Do slobode i posjeda dolaze samo oni Irci, koji se odreknu 
svoje katoličke vjere. Uza sve to ne slomi Cromwell ponosa nesret- 
nog naroda. Četama polaze Irci u močvare, jer im je draži život 
u bijedi nego da se iznevjere svojoj Crkvi. 

I za katolike u Engleskoj dođoše dani novih progona. Toleran- 
cija i sloboda savjesti vrijedi za puritance, za anglikance, za mno- 
gobrojne sekte, koje nastadoše u zbrci onog vremena. Samo su ka- 
tolici kao »kumir ci« isključeni iz tih povlastica. 

1654. zaređen je u Rimu Oliver Plunket za svećenika, u vrije- 
me najvećeg poniženja svoje domovine. Četiri godine kasnije umre 
Cromv/ell, a s njim i republika. Karlo II uspe se na prijestolje svo- 
ga oca, ali promjena vlade ne donese Ircima nikakve olakšice. 
Irska ostaje zemljom pod križem. 

U ožujku 1670 .vraća se Oliver Plunket u domovinu kao nad- 
biskup Armagha i primas Irske, te radi za svoje nesretne zemljake 
kao pravi apostol ne obazirući se na skrajnju neimaštinu. 

Istina, Karlo II sklon je toleranciji, ali parlamenat izdade 1673. 
odredbu, prema kojoj izgubiše katolici gotovo sva građanska pra- 
va. Od svih naime podložnika tražila se zakletva, prema kojoj se 
valjalo odreći vjere i prisutnost Isusovu u Presv. Sakramentu, što- 
vanja Majke Božje i svetih. Tko ne položi ove zakletve, gubi izbor- 
no pravo; isključen je iz činovničkih služba. 

Nekoliko godina kasnije snađe katolike novo teško progonstvo. 
Podli klevetnici osumnjičiše ih kao sukrivce velike zavjere protiv 
kralja. Govorilo se, kako su isusovci u jednoj londonskoj gostionici 
zasnovali ubojstvo Karla II. Još su isusovci prema tim klevetni- 
cima nakanili da zapale Westminster i sve lađe u londonskoj luđ. 

Ta govorkanja nađoše uza svu svoju ludost uši, koje su im 
vjerovale. Hajkači nanjušiše nekoliko isusovaca i drugih svećenika, 
te ih pogubiše 24. siječnja 1679. Poseban zakon isključuje Rimu 
vjerne poslanike iz gornje i donje kuće u parlamentu. Tisuće kato- 
lika moraju u zatvore. 

U Irskoj uhapšen je nadbiskup Plunket zbog ludog govorkanja, 
da je nakanio sa svojim buntovnim zemljacima pobacati u more 
sve protestante. Iza dugog tamnovanja doveden je u London i za- 
tvoren u Tower. Bio je osuđen na smrt zbog tobožnje veleizdaje. 

11. srpnja 1681. poveden je posve nedužan čovjek na stratište. 
Objesiše ga i još živa zbaciše s vješala, otvore mu trbuh te izvade 
utrobu, koju spale pred njegovim očima. Zatim mu odrube glavu. 

Na vješalima molio se mučenik poput svoga Učitelja za krvni- ■ 
ke i za kralja. 



1. veljače 1685 udarila je kap kralja Karla II. Na samrti odbi 
anglikanske propovjednike i zamoli, da mu dođe katolički sveće- 
nik, koga mu potajno uvedoše. Pet dana kasnije preminu kralj kao 
katolik. Mučenikova je molitva na čudesan način uslišana. 

Jakov II, brat pokojnog kralja, izjavi otvoreno, da je katolik 
i dopusti katolicima neka slobodno ispovijedaju svoju vjeru, što 
potaknu lordove protestante da se urote protiv njega i da na prije- 
stolje podignu njegova zeta Vilima Oranskoga. Jakov pobježe u 
Irsku nadajući se, da će odavle opet doći na izgubljeno prijestolje. 
No u lipnju 1690. u bici kod Boyne-a pobijedi Vilim III Irce, koji su 
se borili za zbačenoga kralja. Jakov pobježe u Francusku na dvor 
Ljudevita XIV. Novi teški kazneni zakoni pritisnuše zeleni otok, 
pritisnuše siromašni, bespravni narod, koji se uza sve progone 
čvrsto držao vjere svojih otaca. 

Jonathan Swift, protestantski dekan u Dublinu, auktor knjige 
»Gulliverova putovanja« opisuje bijedu irskog naroda potresnim 
riječima: 

»Irski narod živi bijedno od mlijeka i krumpira. Bez cipela je 
i bez čarapi. Stanuje u kućama, koje nisu bolje od svinjaca u 
Engleskoj.« 

Mogli su engleski protestanti osiromašiti snažan, uporan, 
srčan narod, ali im ne pođe za rukom da skrše njegovu jaku vjeru. 



245 



POKORNICI IZ PORTE-ROYALA 
Janzenističko krivovjerje 


U nekoj mračnoj, zamazanoj ulici našao je Vinko Paulski po- 
derana prosjačića, pa ga poveo u dom, što ga je podigao za siročad. 
Prosjačić upravo sada kleči pred Vinkom te je naslonio svoju šuga- 
vu glavu na njegova koljena. Vinko se nagnuo nad dječaka 1 
strpljivo trijebio uši iz njegove crne kose. 

»Samo se još malo strpi, dragi Karliću!« govori Vinko veselo. 
»Doskora ćemo biti gotovi, a onda ćemo te lijepo okupati. Evo još 
jedne uši. Baš je debela. Sigurno je bila na čelu čitavoj regimenti 
svojih družica! Aha! Ova bi se htjela sakriti! Ne koristi joj trud! 
Tako. Više te ne će gristi.« 

»Zar zbilja nemate boljeg posla od skupljanja ušljivih uličnja- 
ka?« upita Du Vergier, opat iz Saint Cyra, čovjek mršava, blijeda 
lica i tmurno plamenih očiju. Već je pola sata čekao, da se ozbiljno 
porazgovori s gospodinom Vinkom. 


»Zasada nemam!« nasmije se veliki majstor milosrdne ljubavi. 
»Osim toga smatram vrlo važnim poslom da malog Karla oslobo- 
dim od njegovih mučitelja. No, mislim, da smo sada svršili posao. 
Čekaj! Evo još jedne! A sada možeš ići, Karlo! Za ostalo će se po- 
brinuti sestra Ađelina. Dakle, gospodine opate, evo me na vašu 
službu!« 

»Umro je ypernski biskup«, reče opat. Umro je od kuge. 

»Bog mu dao pokoj vječni! A tko je bio biskupom u Ypemu?« 
»Zar ga ne poznate? Zar niste nikada čuli za Komelija Janse- 


na, novog Augustina, koji se vratio na svijet, velikog borca za 


istinu?« 

»Jadan sam i neuk čovjek, pa moram priznati, da nisam nikada 
čuo za njega. Bila mu uspomena blagoslovljena, ako se borio za 
istinu. Vi ga sigurno poznate.« 

»Bio mi .je prijateljem. Mnoge smo mjesece zajedno probora- 
vili na zaselku moje obitelji kod Bayonna. Zajedno smo proučavali 
svetog Augustina. 

»SveCa, kojemu je srce plamsalo ljubavlju!« primijeti Vinko 
pobožno. 

»Velikog lučonošu istine! Otkako je umro, prestala je Crkva 
postojati.« 

»Sta to govorite?« prestrašeno će Vinko. 

»Nema Crkve više, otkako preminu hiponski biskup. Oni, koji 
dođoše iza njega, pokvariše istinu. To su njezini krivotvoritelji, koji 
izdaju mjed i olovo u ime srebra. Sva skolastička blebetala, bili oni 
tomisti ili jezuite, na milje su daleko od istine. Umjesto da ljude 
istinom prosvjetljuju, sipaju im prašinu u oči. Umjesto da im sa- 
vjest uzbude, uspavljaju je zločinačkim pozivanjem na dobroga 
Oca u nebu, koji svoja vrata širom otvara, da primi grješnike i 
pravednike. Kako lakoumno prelaze jezuitski svećenici preko naj- 
odurnijih opačina! S kolikom li bezbrižnošću daju psima najveću 
svetinju! Ali Bog ne odrešuje! Bog sudi i osuđuje! Malen je, neizre- 
civo malen broj onih, koji su po njegovoj milosti izabrani. Vrata, 
kroz koja se ulazi u blažen život, veoma su tijesna. Put je uzak. 
Hrpimice padaju ljudi u propast. Od tisuću duša ne dolazi niti je- 
dna do cilja. Od deset tisća svećenika ne spasava se niti jedan.« 

»To zbilja ne može biti istina!« uzbuđeno će Vinko. »Jer bih 
ja kao najzadnji i najbeskorisniji sluga Božji sigurno propao! Bog 
je dobar. Božjem milosrđu nema granica.« 

»Strašan je Bog! Samo sa strepnjom smije mu se čovjek pri- 
bližiti. Čovjek je naime iza pada svojih praroditelja postao posve 
nesposobnim da izvede koje dobro djelo, osim ako ga Bog svojom 
milošću izvede u njemu. Onaj, kojemu je Bog uskratio svoju mi- 
lost. zauvijek je izgubljen.« 

»Bog daje svakom toliko milosti, koliko mu je potrebno da se 
može spasiti«, protuslovi Vinko s dubokim uvjerenjem. 

»Ali samo onima, koji" su odvijeka preođređeni za blaženstvo! 
Oni, koji nisu preođređeni, zauvijek su izgubljeni, zauvijek propa- 
daju. I nekrštena djeca padaju u pakleni oganj.« 

Zabrinuto i žalosno gleda apostol ljubavi svoga zemljaka, a 
zatim će potreseno: 

»Kakav je to strašni demon, koji naučava takvu nauku o Bogu! 
Zar niste nikada čuli za Gospodinovu propovijed na gori 7 Zar ne 
znate da Gospodin govori o mnogim stanovima na nebu?« 

»Poznam riječ koja kaže, da je malo izabranih!« 

»A osmerostruki »Blaženi«, to ste prečuli. Bože moj, kolike 
li zaslijepljenosti! To što ste iznijeli, prava je hereza, nije drugo 
već kruti kalvinizam.« 

»Nije krivo sve, što Kalvin uči. Kalvin se samo nespretno bra- 
nio i ponešto krivo formulirao. Svakako bio je istini tisuću puta 
bliži nego svi jezuite.« 

»Je li to nauka, koju iznosite pred cistercitkinje u -Porte- 
Royalu?« upita Vinko žalosno. 

»Ništa drugo! Učim ih, kako moraju činiti pokoru, kao što su 
je činili kršćani prvih vremena. Odvraćam ih od zlorabljenja sa- 
kramenata. Tko nije posve čist i savršen, ne smije se približiti 
Stolu Gospodnjem, jer inače jede i pije sud samome sebi.« 

»Prema tome zatvarate svetohranište pred ljudima, kojima su 
ona tako potrebna u njihovim jadima. Ah prijatelju i brate, po- 
mislite na riječi Gospodinove: »Pustite malene k meni i nemojte 
im braniti!« 

»Ništa ne vodi tako sigurno u vječnu propast kao česta Pričest. 
Jer rijetko smo kada tako čisti, da bismo smjeli blagovati hranu 
anđeosku.« 

»Gospodin, koji je stavio ruku na čelo gubavcu, bit će milostiv 
našoj slaboći. Slažem se s Karlom Boromejskim, koji poziva svoje 
vjernike neka što češće, pače svaki dan primaju Kruh jakih. Ono- 
ga, koji nema na duši teškoga grijeha, ne smije nijedan svećenik 
rastavljati od njegova Boga.« 

»A tko može znati, da li je u teškom grijehu?« nastavlja opat. 
»Tko može znati, da li mu je svećenik dao valjano ođrešenie u 
ispovjedaonici? Tko može znati, da li sam od vječnosti preodre- 1 
đen za blaženstvo? Jer tko nije preođređen za blaženstvo, blaguje 
prokletstvo, a ne život, kad se đrzne da klekne za Stol Gospodinov.« 

»Tko je dobre volje i tko se uzda u milosrđe Božje, zna, da nad 
njim sja sunce milosti i otkupljenja.« 

»Tc ie jezuitski laksizam! To je drzovita lakoumnost!« Iz opa- 
tovih očiju sijevao je tmuran oganj. »Očito jej gospodine Vinko, da 
ste i vi postali žrtvom jezuitskog patvbrenja. Vjerujte mi, u strahu 
sam za vašu dušu.« 

Lagan smiješak prijeđe preko usana velikog dobrotvora. 

»Znadem, da sam grješnik i beskoristan sluga. Previše govorim, 
premalo činim. Najdraže bi mi bilo, kad bih preminuo na putu iza 
kakve živice. Međutim poznato mi je također, da je Božja dobrota 
veća od svih naših slaboća, od svih zloća ovog svijeta, pa ću stoga 
jednom s pouzdanjem zaklopiti oči. Ali sad ćemo se oprostiti! Mo- 
ram se brinuti za svoju siromašnu dječicu i vidjeti, da li će se naći 
posteljica za malog nevaljalca, koga sam malo prije oslobodio od 
ušiju.« 

»Drago bi mi bilo, kad bih vas, upravo vas, predobio za našu 
veliku nauku«, reče opat i prihvati svoj širok šešir. 

»Želim, prijatelju, da se više uzdate u milosrđe Božje. Vaša je 
nauka opasna i štetna, nesamo za druge, već i za vas samoga. Da- 
kle je prema tome istina ono, što sam čuo o vama i o vašem dušo- 
brižničkom radu u Port-Royalu! Ne, ne idite prije nego što vas 
upozorim na nešto!« 

»Upozoriti? Na što?« 

»Imate, opate, jakih neprijatelja. Prisiljen sam nažalost da 
polazim na dvor češće nego što bih želio. Budući da ne mogu 
uvijek začepiti uši, čuo sam, kako kardinal Richelieu s velikim 
negodovanjem gleda na vaš rad u Port-Royalu.« 

»Ne bojim se ljudi!« odvrati opat vatreno. »Najmanje se bojim 
kardinala, koji se okružio svjetskim sjajem i koji voli više mačke 
nego duše, za koje bi se morao starati.« 

»Naziva vas heretikom, prijatelju, i ne znam, da li krivo go- 
vori, a sami znate, kako je to opasno.« 

»Bog mi je pokazao moj put, i ja ću dalje njime kročiti«, odgo- 
vori opat iz Saint Cyrana. 

»Odviše ste oholi«, uzdahnu gospodin Vinko zabrinuto. »Na 
putu, kojim budete išli, morat ćete biti ponizni.« 

Malo dana iza toga uhapsiše Richelieuovi ljudi opata Du Vergi- 
era u njegovu stanu i zatvoriše u tvrđavu Vicennes. Istom iza 
kardinalove smrti pušten je na slobodu. Iz zatvora je izašao kao 
bolestan, slomljen čovjek. Umro je 11. listopada 1643. Vinko Pa- 
ulski ne prestaje da mu dušu preporučuje Božjem milosrđu. 

* * * 

t 

Tmurna nauka Komelija Jansena, koja se po njemu prozvala 
jansenizmom, ne iščeznu njegovom smrću kao ni smrću strogog 
saint-cyranskog opata. Samostan Port-Royal, u blizini Pariza, u ko- 
jem su živjele cistercitke, ostaje njezinim jakim središtem. Veoma 
nadareni muževi nastanjuju se kao pustinjaci u blizini opatije, su- 

djeluju u teškim pokorama spomenutih redovnica, koje Bogu služe 
uz strašne tjeskobe savjesti. 

Antun Arnauld, nećak opatice Angelike, napisa knjigu o čestoj 
Pričesti. U toj knjizi stavlja tako teške uvjete na one, koji se žele 
pričestiti, da ih većina kršćana ne može ispuniti. 

Nikoga ne potresa ta nauka toliko, koliko pobožnog Vinka Pa- 
ulskog. Na njegova njukanja iznesoše francuski biskupi prijeporna 
pitanja pred Papu. 1653. zabaci Inocent X janzenističke zablude 
kao prodiranje kalvinizma u nauku Kristove Crkve. 

Tada prihvati netko drugi za pero, da svojim pismima, što ih 
tobože upravlja jednom prijatelju iz provincije — »Lettres a un 
provincial« — uzme u zaštitu Arnaulđa, koga je veoma poštivao. To 
je mladi Blaise Pascal, veliki matematičar i fizičar, koji u siječnju 
1655. ostavi svoju učenjačku sobu, da se u jednoj ćeliji među porfc- 
royalskim pustinjacima odreče svijeta i preda se posve službi 
Kristovoj. Drvenom žlicom jede oskudnu hranu iz zemljane posude 
ne težeći više za znanstvenom slavom, već za evanđeoskim siro- 
maštvom. 

Duboko je patio od nutarnje nesređenosti svoga bića, zbog čega 
je kolebao amo tamo između Boga i svijeta, između duha i sjetil- 
nosti; žalostan je i očajan zbog jaza, koji ne će da se zatvori; krva- 
reći dubokim ranama svoje duše, koja hoće dobro, ali se neprestano 
gubi u ništetnostima i mamilima svijeta, osjeća veliku privlači- 
vost prema crkvenom učitelju sv. Augustinu, koji je proživljavao 
iste jade, vodio istu očajničku borbu, dok ga napokon nije svladala 
milost Božja. Knjiga Komelija Jansena o tome Svecu postade za 
njega objavom. Pascal je mislio, da je u Jansenovoj nauci o milosti 
našao rješenje svih zagonetaka, koje su ga neizrecivo mučile. I tako 
ga nemir srca potjera u port-royalsku pustinju. 

Strastveno, pa onda opet rugajući se, brani Pascal u svojim 
Pismima Jansenovu nauku o milosti protiv jezuita; brani port- 
royalski duh pokore. Iz posljednjih njegovih pisama iščezava pod- 
rugljivi, polemički ton, a sve snažnija postaje čežnja za mirom. 

Ne pokazuje Pascal u tim Pismima svoju pravu veličinu, već 
u svojim »Mislima« — »Pensees«, što ih je stavljao na bezbrojne 
listiće. Ove »Misli« nemilosrdno rišu svu rascjepanost i tragiku čo- 
vjeka, koji vapi za Bogom te jedino u Isusu nalazi svoje spasenje. 

Njegov prijelaz na drugi svijet pun je potresne veličine. Sav 
svoj imutak, pače i svoje knjige poklanja siromasima. Mirno čeka 
na smrt u dobi od 39 godina. Htio bi da se još jednom združi s 
Kristom u svetoj Pričesti. Njegovi prijatelji janzenisti svjetuju mu 


da čeka dok ozdravi. Tada zamoli Pascal da mu donesu u sobu ba- 
rem kojeg siromašnog bolesnika, s kojim će postupati isto onako, 
kao što se s njime postupa. 

»Budući da se ne smijem združiti s Glavom (Kristom), želim 
se združiti barem s jednim od njegovih udova«, rekao je. Preminu 
19. kolovoza 1662. sa zadnjim uzdahom; »Ah Bože, ne ostavi me!« 

Dvije godine prije toga zaklopio je zauvijek svoje oči Vinko 
Paulski, pun tihog pouzdanja. Svojim duhovnim sinovima i kćeri- 
ma ostavio je lijepe riječi, koje odaju svu dubinu njegova bića: 

»Kad sve dademo za Gospodina svoga, tako da nam ne preosta- 
ne ništa što bi mu mogli još dati, onda stavimo ključ ispod vrata 
i mirno otiđimo.« 

Jansenova nauka, koja je potakla redovnice i pustinjake iz 
Port-royala na pokornički život i na bijeg iz svijeta, kobno je dje- 
lovala na kršćanski puk. Njezina pretjerana strogost stvorila je 
jaz između svećenika i vjernika. Pustoš zavlada oko ispavjedaonica 
i ispred svetohraništa. Broj pričesnika strašno opada. Strogi propo- 
vjednici pokore govore u praznim crkvama. 

* * * 

Uza sve to budi se u Francuskoj istih godina nov, snažan reli- 
giozni život. Sveti svećenik Ivan Eudes postaje velikim pučkim mi- 
sionarom. Podigao je šest sjemeništa, da po njima dade dobrih pa- 
stira zapuštenim, Bogu otuđenim dušama; osnovao je kongregaciju 
redovnica pod nazivom »Naša Gospa ljubavi«, koja se zauzima za 
pala djevojke. Ta kongregacija postoji još i danas pod nazivom 
»Redovnice dobrog Pastira«. 

Isusovac Franjo Regis uspinje se kao apostol Cevenna ledenim, 
snijegom pokrivenim gorskim stazama; brine se poput pravog oca 
za sve siromahe i patnike, za bolesnike i utamničenike, dok se nije 
potpuno iscrpio. 

Ivan de la Salle otvara prve škole za siromašne dječake! osni- 
va kongregaciju »Školske braće«, koja se uz neizrecive žrtve za- 
uzima za siromašnu mladež svoga vremena, jer je raspušteni život 
na dvoru kralja Ljudevita XIV pružao strašnu sablazan. 

U godinama, kada se janzenizam poput smrtnog ledenog daha 
spuštao na duše, objavljuje Gospodin svetoj Margareti Mariji, re- 
dovnici »Od Pohoda« u Paray le Monialu tajnu svoga Presvetog 
Srca i zapali vatru ljubavi u ledenim srcima ljudi. 



Iz ćelije ove redovnice, koja je neizrecivo patila, izbija po po. 
božnosti Presvetog Srca Isusova plamen, pred kojim morađe na- 
pokon uzmaknuti tmurni žar port-royalski. 

Ne slave pobjedu nad janzenistima veliki učenjaci, niti papine 
odluke, već žarka pobožnost svetice i tako je ona pripravila put 
velikom euharistijskom Papi svetom Piju X. On je opet širom 
otvorio vrata svetohraništa, što ih je zatvorilo tmurno krivovjerje. 


KRALJ - SUNCE 

Crkva u vremenu Ljudevita XIV 


Zadnje danje zlato bli jesti u versajskim vrtovima i pada na 
lijepo uređene sjenice, na tujine piramide, na stabla naranči, koja 
okružuju »tapis vert« — veliki travni sag ispred stepenica, što vode 
u palaču. Večernje sunce obasjava mramorne skupine između buk- 
vinih živica; obasjava vodu, koja iz fontana pršti visoko prema ne- 
beskom plavetnilu. Nježna glazba prodire iz zelenog skrovišta. 
Ore se zvonki glasovi dječačkih zborova. 

1 Ispod baldahina od malinasto-crvene svile sjedi na zlatnom 

prijestolju kralj-sunce Ljudevit XIV. Na glavi mu je napudrana 
Allonge-perika. Obučen je u bijeli, dijamantima urešeni atlas. 
Mjesto kraljice Marije Terezije, španjolske jnfantkin je, koja se ra- 
di neke bojažljivosti udaljila, zauzela je Ljudevitova ljubavnica 
čarobno lijepa vojvotkinja La Valliere. Ali na nebu versajskog dvo- 
ra, koji čezne za užicima, izašla je nova zvijezda i ta je svojim 
sjajem nadvisila i La Vallierinu dražest. To je žena pijanca i trgov- 
ca Montespana, najmlađa kraljeva ljubavnica. 

Već više sati traju (plaisirs de l’isle enchantee — svečanosti 
bajoslovnog otoka«. Stolovi su poredani na »zelenim sagu« usred 
gredica mirisavog cvijeća. Bogato odjeveni lakaji i paževi pune 
kristalne vrčeve skupocjenim vinom. 

Gusle i frule zašutješe. Trublje daju znak. Glasnik najavljuje 
Apclonov dolazak. 

Na sjajnim kolima pojavi se Apolon. Okružuje ga dvanaest zo- 
đijakovih slika. Iza njega su pastiri, pastirice, fauni. Bezbrojne svi- 

ječe i zublje osvjetljuju krasan prizor. Apolon nosi u ruci sunce — 
kraljevu oznaku s natpisom: »Nec pluribus impar«. 

Jedan glumac deklamira u čast boga sunca himnu, koju je 
kralj sastavio. Dvoranici i dame ne škrtare burnim odobravanjem i 
poklicima udivljenja. 

Iza toga započe glazba opet svirati. Kralj ostavi tribinu i pođe 
među goste. 

»Kako je, gospodine rođače?« pita kralj princa Condea. 

»Hvala, sire!« nasmiješi se pobjedonosni vojskovođa. »Ugodnije 
mi je na bojnom polju. Svakako je život snošljiviji u Versaillesu 
nego u holandeskim kvartitrima. Jedini zanimljiv čovjek, s kojim 
sam se tamo susreo, bio je Židov Baruh Spinoza, koga rabini izba- 
ciše iz sinagoge. Čudan je to čovjek. Živi samo od kaše i mlijeka. 
Popuši tu i tamo glinenu lulu. Neprijatelji ga nazivaju ateistom, 
dok on zapravo u svemu gleda Boga. Duh i priroda, Stvoritelj i 
stvorenje — sve mu je to Bog, koji se javlja u raznim oblicima. 
Zbilja je to čudnovata nauka, za koju sam veoma oduševljen. S ve- 
likim poštovanjem govori o našem filozofu Descartesu. Veoma ci- 
jeni njegovu knjigu o metodičkoj sumnji. 

»I mene su u mladosti mučili Descartesom«, reče kralj smije- 
šeći se. »Učili su me, kako prema njegovoj metodi valja o svemu 
sumnjati, pače i o vlastitom opstanku, da se onda zaobilaznim pu- 
tem preko »Cogito, ergo sum — Mislim, dakle opstojim« dođe do 
spoznaje vlastite opstojnosti, dok se opstanak Božji izvodi iz same 
ideje o Bogu. Filozofija mi često izgleda umijećem da se najjedno- 
stavnije i najjasnije stvari što više kompliciraju; da se od njih na- 
čini prava zbrka i onda se opet srede: da se raščlane i sruše, a onda 
se opet podignu. Meni se čini, da je najbolja filozofija zdrav ljud- 
ski razum. Ipak mi je drago filozofsko igranje riječima. Nego eto 
nam dolazi prijatelj muza! Kako vam se dopadoše moji stihovi;, 
gospodine Boileau?« 

»Pravi ste majstor, sire! .Vama nije ništa nemoguće«, reče pje- 
snik naklonivši se duboko. »Htjedoste da napišete loše stihove, i 
savršeno ste uspjeli.« 

»Laskate i kad kudite«, odvrati kralj bez uvrede. »Međutim 
moram vjerovati čuvenom auktoru »Art poetique — Pjesničke 
umjetnosti«. Francuska je danas bogata vrsnim pjesnicima. Tko je 
prema vašem mišljenju veći: dramatik Comeille, basnoslovac L*' 
Fontaine ili mladi Račine, od kojega zazirem samo zbog njegova 
prijateljstva s tmurnim port-royalskim dusima? Vaša će vam 
skromnost svakako braniti da samoga sebe spomenete.« 

»Najvećim smatram Moliera, sire!« 


»Čudim se, što se spomenuli pisca komedija. Ah vi ste sigurno 
u te stvari bolje razumijete nego ja. To se više veselim, što će nam 
glumci odigrati upravo sada njegova Tartuffea. To je komad, koji 
me uvijek mzova dobro raspoloži, premda je pariški nadbiskup po- 
sebnim pismom udario na nj, a moj će me pobožni ispovjednik 
prekoriti zbog ove predstave. Evo glasnika. Čini se, da će predstava 
početi.« 

Pred velike stepenice stupa Molierova »kraljevska kazališna 
skupina«. S jedva pritajenom zloradošću pljeska kralj sa svojim 
dvorom prizoru, za kojega nastupa jedan ispovjednik u ulozi smi- 
ješnog licemjera. Svatko zna, da veliki pođrugljivac ne misli nikog 
dragog nego isusovce. 

Smijući se i razgovarajući o frivolnoj predstavi polazi društvo 
polagano prema velikom bazenu, u kojem je sagrađena palača ča- 
robnice Alcine iz »Bijesnog Rolanđa«. U palači izvode najljepše dje- 
vojke svečani balet u sjaju od mnogo stotine svjetiljaka. Cim je 
kralj svojim čarobnim prstenom oslobodio Alcinine žrtve, planu 
t nava palača i sruši se u vrtlogu svjetla. Golem vatromet završi 
kraljevsku svečanost. 

Slijedeće nedjelje propovijeda veliki propovjednik Bossuet u 
dvorskoj kapelici o bogatom raskošniku i o siromašnom Lazaru. 
Propovijed je bila tako jasna i otvorena, da joj se u tom pogledu 
nije moglo ništa prigovoriti. Kralj sjedi pred oltarom na stolici 
obloženoj crvenim baršunom i mirno snosi srditi pogled propovje- 
dnikov. Preziran smiješak javlja mu se na usnicama. Istom kad je 
propovjednik počeo govoriti o nevoljama seljaka po provincijama, 
kraljevo se lice smrknu i obori oči na tle. 

»Zar smije pastir provoditi život u raskošnom uživanju, dok 
njegovo stado stradava?« govori Bossuet. »Zar je bogatun zabora- 
vio, kako živi prijatelj Božji Lazar? Zar njegovi savjetnici kriju 
pi ed njim, da je siromaštvo tako veliko, da veće ne može biti, da 
n provinciji Maine i Orleans ima mnogo majka, koje nemaju ništa 
da dadu svojoj djeci osim korijenja od paprati skuhanog s nešto 
zobenog brašna; da se ljudi u Dauphineji hrane žirom? Zar ne zna 
bogatun, da poreznici pritištu jadnog Lazara tako, da samog sebe 
mora uprezati u plug, jer mu otjeraše posljednjeg vola? Ali Bog 
( uje njegove tužbe na bogatuna, koji se oblači u grimiz i u lijepo 
platno te sa svojim prijateljima sjedi za punim stolovima, dok si- 
romasi ginu u bijedi.« 

Prestrašeno gledaju dvoranici najprije propovjednika, a zatim 
Kralja, kojemu su prema etiketi u dvorskoj kapelici bila okrenuta 

sva lica. Ljudevit je ipak uza sve svoje mane toliko velik, da sve- 
ćeniku ne zamjeri zbog otvorenosti. Iza propovijedi pozva ga k sebi. 

»Danas izrekoste, gospodine, strogu propovijed«, reče kralj, 
mimo. »Ali ja volim otvorenu riječ, naročito od svećenika, pa vas 
stoga molim da preuzmete odgoj dauphinov. Uzdam se, da će te od 
njega učiniti dobrog kršćanina.« .H 

Dubok dojam učini na kralja posjet mladog njemačkog učenja- 
ka Leibnitza, koji dođe na versajski dvor kao poslanik izbornog 
kneza iz Mainza te predade svoju spomenicu »Concilium Aegypti- 
acum«. 

Pažljivo sluša Ljudevit filozofa, koji mu je iznosio duhovite i 
trijezne razloge, kako bi za Francusku mnogo bolje bilo kad bi, 
mjesto da se bori u Evropi, pošla u rat na Egipat. 

»Uvijek govorite o Evropi«, reče kralj napokon mahnuvši s 
omalovažavanjem rukom. »Sta je današnja Evropa drugo, već 
zbroj država i državica, zbrka granica, graničica i priječnica, velika 
zbrka jezika, u kojoj susjed ne razumije susjeda? Šta je danas 
Sveto Rimsko Carstvo njemačkog naroda drugo već hrpa malih te- 
ritorija, šaren, smiješan, zamazan zemljovid? Prije svega nema ni- 
kakve duhovne veze, koja bi naš kontinent združivala; nema krune, 
koja bi iznad njega sjala, dogod je njezin nosilac nemoćan onako, 
kao što je vaš car u Beču.« 

. Ljudevit odstrani prašak sa svoje grimizne svile, te će za- 
mišljeno: 

»Možda ipak čeka Evropu bolja budućnost. Možda će joj 
kucnuti čas, koji će je učiniti snažnom, velikom i jedinstvenom. To 
će biti onda, kad kruna dođe na glavu monarhu, koji će evropskog 
bika prihvatiti za rogove, te mu nametnuti svoju volju. Ali takav 
monarh ne će doći iz Habsburgove kuće; neće doći niti iz kojeg 
drugog njemačkog kneževskog doma. Car budućnosti, gospodar 
ujedinjene Evrope bit će Francuz.« 

»Veoma sumnjam, sire, da će mu poći za nikom podložiti i 
Evropu«, reče Leibnitz slegavši ramenima. »Pa kad bi mu to i 
uspjelo, morat će stupati do krune putem neizrecivih patnja, mo- 
rat će proći kroz more krvi i suza. Na koncu mogao bi tada vladati 
velikim grobljem i beskrajnom pustinjom, koja se zove Evropa, 
Bi li mu to bilo drago? 

»Da li zbilja vjerujete, gospodine ambasadore, da će evropske i, 
države ikada moći mirno živjeti jedna uz drugu?» upita kralj 
smješkajući se. ! 

»Vjerujem, da će doći vrijeme, kad će vladari uvidjeti, koliko j 
ćc više pribaviti blagostanja, budu li narodi živjeli u miru kao do- 1 

bri susjedi, nego kad se među sobom kolju pustošeći zemlje sablas- 
nim oružjem našeg vremena. Vjerujem u mir u Evropi, a onda i na 
cijelom svijetu.« 

»A šta vam daje srčanosti za ovako pouzdanje?« 

»Moja vjera u Boga i u razum ljudskoga duha.« 

»Zaboravio sam, gospodine doktore, da ste nepopravljivi opti- 
mista«, primijeti kralj veselo. »Znam, kako mislite, da je Bog stvo- 
rio najbolji svijet i da će prema tome sve privesti sretnom svršet- 
ku. Do ovako visokih staza ne mogu se uzdići, budući da kao kralj 
nemam posla s lijepim sanjama, već s tvrdim činjenicama. Pomno 
ću proučiti vašu spomenicu o Egiptu, ali se po svoj prilici ne ću 
moći odazvati vašoj želji. Vrijeme je križarskih vojna minulo. Moj 
cilj je Evropa!« 

Razočaran ostavlja Leibnitz kralja, koji dovrši audijenciju. 
S propovjednikom Bossuetom govori o drugom velikom pitanju, 
koje ga je duboko diralo o svladavanju vjerske pocjepanosti i iz- 
mirenju svih vjeroispovijesti. 

»Poznato mi je, gospodine doktore, da vjerujete u veliku har- 
moniju svih stvari«, reče Bossuet mladom učenjaku, koji mu je 
razvijao svoje onsove, »pa bi zbilja bilo čudno, kad tu harmoniju 
ne biste tražili također na vjerskom području. Ali nikako ne mogu 
prihvatiti vašeg uvjerenja, prema kojem bi moglo doskora doći do 
sjedinjenja rastavljenih crkava.« 

»Zašto bi to bilo nemoguće, kad je ono, što kršćanske vjero- 
ispovijesti združuje, mnogo jače' od onoga, što ih razdvaja? Samo 
mržnja, kojom se već 150 godina vode vjerske borbe, učinila je za- 
raćene stranke slijepima za tu činjenicu. Razum i kršćanska lju- 
bav imaju sigurno toliko snage, da mogu opet združiti zavađenu 
braću.« , 

»Kamo sreće, kad bih mogao biti dionikom vašeg pobožnog 
uvjerenja!« uzdahnu svećenik. »Jer ako ne idemo za tim, da preko 
opreka jednostavno prijeđemo, što ne bi nikome bilo od koristi, 
ne smijemo zaboraviti da se konfesije razlikuju među sobom u 
veoma važnim pitanjima. Nemoguće je crkveno jedinstvo bez 
vjerskog jedinstva. Crkveno zajedništvo traži sakramentalno za- 
jedništvo, kojega ne može biti bez suglasnosti u nauci o Večeri, 
da spomenem samo jednu od najhitnijih točaka.« 

Dugo šuti njemački filozof, onda će oklijevajući: 

»A kako bi se prema vašem mišljenju moglo opet doći do 
jedinstva?« 

»Kad bi se svi inovjerci opet vratili u katoličku Crkvu«, ođ- 
v rati Bossuet ozbiljno. S obzirom na liturgijske oblike, na crkveno 

upravljanje, na crkveni red, na djela kršćanske ljubavi moglo bi 
se doći do kompromisa, ali u pogledu vjere nema nikakva kom- 
promisa, jer istina može biti samo jedna i nikad se ne može pod- 
mititi.« 

»Mnogo je toga, što me privlači vašim crkvama: Sjaj svjetla, 
ures oltara i slika, svečanost vaših procesija, zvuk vaših zvona, 
ukratko ono čašćenje, što ga pobožni puk iskazuje Vječnome. 
Uvjeren sam, da Bog ne prezire svega ovoga, kao što to misle 
neki ljudi naših dana u svojoj mrzovoljastoj jednostavnosti. Si- 
gurno je, da se ne bih nikad odijelio od rimske Crkve, da sam u 
njoj rođen, ako me ona ne bi sama odbacila od sebe. Rado vam pri- 
znajem, da bih pod svaku cijenu želio živjeti u zajedništvu s va- 
šom Crkvom, kad bih to samo mogao ostvariti s pravim mirom 
duha i savjesti. Znam, da se moje. uvjerenje, do kojega dođoh na- 
kon napornih studija, ne slaže u svemu s naukom rimske Crkve, 
već ga ona pače zabacuje, pa mi stoga ostaje zatvoren put, kojim 
bih od svega srca rado pošao.« 

»Na čast vam je vaša otvorenost gospodine!« uzvrati Bossuet 
dirnuto. »To ćete lakše upoznati, kako je teško razdvojenim kon- 
fesijama doći do jedinstva tako, da to bude bez štete za pošteno 
mišljenje i za čistoću vjere. Ni ja ne težim ni za čim toliko, koliko 
za ozdravljenjem rane duboke, koja je snašla kršćanstvo. I ja se 
nadam, da će se ta rana ipak jednom zatvoriti, da ćemo biti jedno, 
kao što su jedno Otac i Sin. Pri tom se ne oslanjam mnogo na ra- 
zum, a ni na teološke prepifke, koje su se do dosade bezuspješno 
vodile, već na milost Duha Svetoga. Potrebno je, gospodine Leib- 
nitzu, da manje govorimo, a više molimo.« 

»Ipak ne ćemo svojih razgovora potpuno prekinuti, nego ćemo 
ih, kad se prilika pruži, nastaviti«, reče njemački učenjak pruža- 
jući Francuzu ruku. Više od 20 godina vode oni korespodenciju o 
temi, koja je obojicu duboko dirala. 

Put u katoličku Crkvu ostade Leibnitzu zatvoren, ali se o« 
odlučno borio protiv nevjere svoga vremena, od koje se je bojao 
najgorim posljedicama. 

* * * 

Versajski dvor velika je sablazan. Ima ljudi, koji ga zbog toga 
otvoreno prekoravaju. Pobožni, revni isusovac La Chaise uskra- 
ćuje kralju odrešenje, dogod se ne odijeli od svojih ljubavnica. U za I 
svu svoju nepopustljivost ostaje 35 godina u teškoj službi kralje- 
va ispovjednika. 


Isusovac Bourdaloue, uz Bossueta najglasovitiji propovjednik 
francuski, propovijeda jednog dana pred kraljem i pred cijelim 
dvorom o Davidovu preljubu. Navodeći riječi proroka Natana, za- 
ustavi pogled na kralju, te će jakim glasom: 

»Ti si onaj čovjek!« 

Ljudevit izgleda potresen. Dao je svećenika pozvati k sebi, 
pa mu reče: 

»Bit ćete zadovoljni, gospodine! Madame Montespan nalazi se 
u Clugnyu.« 

»Bio bih zadovoljan, kad bi Clugny bio 70 sati daleko od Pa- 
riza«, uzdahnu Isusovac. Doskora eto markize opet na dvor. Kad 
je Bossuet tomu prigovorio, prekine mu kralj riječ: 

»Dosta je, gospodine! Zapovijedio sam, da se za madame Mon- 
tespan spremi stan u dvoru.« 

Ali i Montespan morade ustupiti mjesto drugoj. To je bila 
madame Maintenon, udovica pjesnika Scarrona, koja se usprkos 
svojim četrdeset osam godina isticala neobičnom ljepotom. Iza 
smrti svoje žene vjenča se Ljudevit s njome u tajnosti na veliko 
olakšanje jadnog ispovjednika La Chaisea. 

Ljuđevitove čete prolaze polovinom Evrope. Kralj, koji o sa- 
mom sebi reče: »L’ćtat c’est moi — Ja sam država«, šalje svoje voj- 
skovođe Turennea, Venđomea, Conđea protiv Španjolske, Nizozem- 
ske, Engleske, Brandenburga, protiv Austrije. 1688. upade u Falač- 
ku te dade opustošiti tu bujnu zemlju. Heidelberški dvorac pre- 
tvaraju njegove čete u~ruševine, isto tako dvorac u Pforzheimu. U 
Mannheimu ne ostaje ni kamen na kamenu. Worms i Speyer po- 
stodoše garišta. Carske su grobnice okradene i osramoćene. 

U krvavom ratu za baštinu izvojšti Ljudevit španjolsku krunu 
za svoga nećaka Filipa od Anjou. Ali i Francuska teško pati od 
neprekidnih ratova. Porezi postadoše nesnosljivi, naročito otkako 
kralj poče trošiti milijune u svoje građevine. Tu i tamo dolazi u 
zemlji do krvavih ustanaka, koje kralj bez milosti guši. U Fran- 
cuskoj vrijedi još samo jedna volja — volja aposlutnog monarha 
i gospodara. 

Ljudevit se ni pred Crkvom ne zaustavlja u provođenju svo- 
ga neograničenog gospodstva. Usprkos zaključcima lyonskog kon- 
cila od 1274. posjedovali su francuski kraljevi tako zvano regalij-. 
sko pravo, prema kojem su sebi prisvajali dohotke nepopunjenih 
biskupskih stolica. Izuzetkom su bile samo biskupije u Provenci, 
Languedoku, Guinnei i Dauphinei. Godine 1673. traži kralj-sunce, 
se i ove biskupije podlože regalijskom pravu. Biskupi Alaisa 
(Aleza) i Pamiersa (Pamijea) nisu htjeli poslušati. Budući da je 



Papa Inocent XI pristao uz njih, dođe do borbe, koja se odnosila 
na papina prava i na prava francuske krune uopće. 

Po kraljevu nalogu sastavi jedna svećenička skupština 1682. 
tako zvane »galikanske članke«. Prema tim člancima nisu knezovi 
u vremenitim stvarima podložni nikakvoj crkvenoj vlasti. Istina, 
papi pripada potpuna uprava Crkvom, ali je ipak podložan kon- 
cilima. Papa posjeduje vrhovnu učiteljsku vlast, ali njegove odluke 
dobivaju svoju vrijednost, istom kad na njih pristane cijela Crkva. 

Inocent XI protestira protiv tih članaka i ne će da potvrdi ni 
jednoga od onih biskupa, koji su pristali uz njih. Doskora 35 bi- 
skupija nije imalo zakonitih pastira. 

Istom 1692. prisiliše kralja na popuštanje glad u zemlji i zbu- 
njena savjest vjernika. Na njegovu pobudu zamoliše papu Inocenta 
XI za oproštenje biskupi, koji pristadoše uz galikanske članke. 

I hugenote dosegnu teška kraljeva šaka, koji nije mogao pod- 
nositi, da netko ispovijeda drugu vjeru nego on. 1685. ukinu nan- 
teski edikt, kojim se hugenotima priznavala sloboda vjeroispovje- 
sti. Kralj se nadao, da će mu Bog oprostiti grijehe zbog kiižarske 
vojne protiv krivovjeraca, pa je počeo »obraćati« hugenote konja- 
nicima i oklopnicima, a ne propovjednicima i misionarima. »Mis-f 
sionaires bottes — Misionari s čizmama« prozva narod vojnike, 
koji su po kraljevu nalogu strašno pustošili kuće jadnih hugenota. 
Tisuće su pozatvarane u tamnice ili privezane za veslačke klupe na 
galijama. Stotine tisuća ostaviše domovinu i potražiše sklonište U 
tuđini, dok oni koji ostadoše u Francuskoj, polaze u katakombe 
dižući se u očajničkim borbama na obranu svoje vjeroispovjesti. 

Uzalud se zalaže za nevoljnike pobožni o. La Chaise; uzalud 
moli kralja da hugenote obraća dobrotom, a ne brutalnom silom. 
Ljudevit ostaje bezobzirnim. Na taj način izgubila je Francuska 
na stotine tisuća svojih imućnih građana. Golem imutak otišao je 
s emigrantima u Njemačku, Švicarsku, Nizozemsku. 

Kad je Ljudevit XIV 1. rujna 1715. umro, ostavio je za sobom 

mnogo bijede i nevolje. _ 

Vojvoda Bujanski izađe s crnom perjanicom na šeširu na ny»-, 

momi balkon versajske palače, te će glasno: 

»Le roi est mort! — Umro je kralj!« 

Zatim se vrati u palaču, iz koje ponovo izađe s bijelom p®! 
janicom i reče: 

»Vive le roi! — Živio kralj Ljudevit XV!« ■ 

Novi kralj pokojnikov praunuk, nježno dijete od pet godi 
Sin i unuk Ljudevita XIV umriješe prije njega. 


HAKETE LETE S TORNJA SVETOG STJEPANA 
Borba za Beč — Rat s Turcima 


Iznad Beča, nekoć tako vedra i vesela grada, u kojemu se pje- 
valo i pilo vino, nadvila se teška nevolja. Već 1679. započe u njemu 
mrtvački ples, kad je usred ljeta kuga bez milosrđa oborila trećinu 
njegovog stanovništva. A sada, četiri godine iza tih jada, evo Tur- 
čina pod njegove zidine s golemom vojskom od 200.000 ljudi. Suma 
šatora podigla se u polukrugu od obale Dunava oko grada pa 
onda opet do Dunava. U sredini je krasan svileni šator zelene boje 
velikog vezira Mustafa paše. Između šatora svijetle se brončana 
ždrijela 300 topova. Noću je nebo krvavo-crkveno od plamena, što 
se diže iznad nedalekih sela, koja gore. Zvijezde su zamračene od 
gustog dima, što ga vjetar nosi iznad grada. 

A Beč je tako slabo zaštićen! Kad su došli osmanlijski konja- 
nici nije bilo oko njega ni palisade. Samo 10 topova bilo je u tvrđa- 
vi. Srčani zapovjednik Rudiger von Starhemberg tvorio je upravo 
čudesa. U roku od osam dana smješteno je na zidine 200 topova. 
Štogod su ruke mogle dohvatiti: kamenje, kreČ, drva — sve se no- 
silo, da se utvrde pojačaju, da se vrata učvrste. Carski vojskovođa 
vojvoda Lotaringijski Karlo V smjestio je u grad 10.000 ljudi. Gra- 
đani se svrstaše u bojne redove prema cehovima: pekari, mesari, 
postolari, trgovci, gostioničari, pivari. Studenti se sa svojim pro- 
fesorima uspeše na bedeme. Žene i djeca vuku snopove granja, 
smolu, grede, kamenje prema zidinama, da Turčinu spreme topao 
doček. 

No kako je to sve neznatno, ako se usporedi s neprijateljskom 
silncm nadmoći! Juriš za jurišem razbijaju se na hrabroj obrani, 

ali se valovi napadača neprestano ponavljaju. Turski topovi bacaju 
u nesretni grad smrt i propast. Jedva se mogu utnuti požari, koji 
posvuda izbijaju. Nakon dvomjesečnog opsjedanja nestalo je baru- 
ta, bile su potrošene živežne namirnice. Glad bulji iz upalih očiju. 
Kuga davi živote. Po ulicama pada iznemogao svijet, umire između 
razvaljenih kuća. 

Na propovjedaonici u katedrali stoji bosonogi augustinac Ul_ 
rich Megerle iz Švapske, prozvan Abraham a Santa Clara. Već 
je za velike kuge potresao narod snažnim pokorničkim propovijedi- 
ma. Riječi toga Božjeg glasnika pune su snage i oluje. Munju za 
munjom baca s propovjedaonice i pogađa u srca, ali tako da u oz- 
biljnu propovijed ubacuje kakvu trpku kvrgavu šalu. Istom što. 
su se glave prignule pod olujom pokorničkog propovjednika, kad 
se opet dižu u vedrom smijehu, koji se širi prostranom kućom 
Božjom. 

Ali danas je monah ozbiljan kao nikada prije. Zna. da se radi 
o onom, što svakog čovjeka na koncu čeka — o smrti. Čini mu se, 
da je došao svršetak gradu na Dunavu. Konac je blizu. Božja se 
kazna ne može otkloniti. 

»Sta je život?« pita propovjednik. »Magla, koja brzo nestaje. 
Crna para, koju razdire jutarnji vjetar. Ah čovječe, dopusti, da ti 
reknem, sam viči, napiši svima i svuda, da valja umrijeti, i to ne 
možda, već sigurno! Nije sigurno, kad ćeš umrijeti; nije sigurno, 
kako ćeš umrijeti; nije sigurno, gdje ćeš umrijeti, ali je sigurno, da 
ćeš. umrijeti! 

Iza proljeća dolazi ljeto; iza petka dolazi subota; iza tri dolaze 
četiri; iza cvata plod; iza poklada korizma; iza života smrt. Smrt 
je sigurna. 

Život i staklo, kako li se lako lome! 

Život i trava, kako li brzo venu! 

Život i zec, kako ih brzo nestaje! 

O vječnosti . . .« 

Početkom rujna 1683. nalazi se grad u posljednjim ti'zajima. 
Od 10.000 carskih vojnika ostade ih jedva trećina. Ostali leže u 
grobovima ili po bolnicama. Polovica svega građanstva, koje bi 
bilo sposobno za borbu, mrtva je ili bolesna. 

4. rujna doleti mina, koja potrese čitavim gradom. Bubnjevi, 
flaute i trublje dadoše znak za juriš, kojim upravlja sam veliki 
vezir. Veliko zvono sv. Stjepana zove branitelje na zidove i u kule. 


Već se viju četiri Kara-Mustafina konjska repa na glavnoj 
tvrđavi. Starhemberg odbija sa svojim ljudima još jednom navalu. 
No koja korist od toga? Sutradan jurišaju Turci iznova i polazi im 
za rukom da zauzmu važno mjesto. Tako je to bilo 5. i 6. rujna. 
Činilo se, kao da je sve izgubljeno. Međutim Bečani se još uvijek 
bore. Zatvaraju ulice barikadama te izbijenim mrežama s prozora. 
Žene i starci vuku ranjenike u bolnice, gdje im biskup iz Bečkog 
Novog Mjesta Leopold Kolonić neumorno pomaže sa svojim sve- 
ćenicima. 

Po noći dižu se rakete s tornja sv. Stjepana kao znakovi skraj- 
nje nevolje. Ali odakle bi mogla doći pomoć? Uzalud je Papa Ino- 
cent XI zaklinjao Kralja-sunce da nastupi protiv oluje s Istoka. 
Ljudevit XIV priređuje svečanosti po svojim vrtovima u Versaju 
prepuštajući Habsburga Leopolda I smrtnoj opasnosti. Istom kad 
bude posve slomljena hasburška sila, istom kad od Beča ne bude 
preostalo ništa osim gomile ruševina, što se puše, doći će Ljudevit 
kao spasitelj u nadi, da će kao pobjednik nad Turčinom osvojiti 
carsku krunu. 

Još uvijek šikaju rakete u noćno nebo. Gdje je pomoć u času 
najvećih jada? Lotaringijski vojvoda Karlo ne usuđuje se svoju 
vojsku slati u smrt protiv deseterostruke nadmoći, već se zadovo- 
ljava tim, da borbama po Ugarskoj odvraća barem dio osmanlijske 
vojske od Beča. 

Sam grof Starhemberg penje se na toranj sv. Stjepana, da se 
ogleda po okolici. 

»Zar se još ništa ne vidi?« pita isusovce, koji su na njemu 
stražili. 

»Ništa osim noći!« glasio je odgovor. 

»Još ne gubim nade!« reče grof. »Uzdam se u Boga i Blaženu 
Djevicu, ’lsuse i Marijo!’ bit će od sutra naš ratnički povik.« 

Najedamput poviče mladi novak pokazujući uzbuđeno na vr- 
hunac visokog Hermanova brda: »Tamo! Tamo jedna raketa!« 

»Pomoćna vojska! Spašeni smo!« promuca Starhemberg, a ru- 
ke mu se same od sebe sklopiše na molitvu. 

Pet dana prolazi u tjeskobnom očekivanju. Tako Turci poduz- 
mu opći juriš, sve je izgubljeno unatoč bliskoj pomoći. Ali Kara- 
Mustafa živi besposleno u svom šatoru punom zlata i srebra. Čvrsto 
Je uvjeren, da će doći do kapitulacije i bez novih žrtava. 

Međutim je poljski kralj Ivan Sobjeski vodio veliku vojsku, 
k°ju je uz papinu pomoć sastavio i združio s četama Karla Lotarin- 
gijskoga. Saski izborni knez Georg III dođe s 11.000 svoje voske, 


princ Waldeck s 8.000, Bavarski izborni knez Maksimilijan Ema- 
nuel pojača vojsku s više od 11.000 ljudi. 

Izjutra 12. rujna odsluži pobožni kapucin Marko Aviano na 
Kahlenbergu, sjeverno od Beča sv. Misu pred saveznom vojskom. 
Kod sv. Mise služio je Sobjeski kao ministrant. Monah još jednom 
blagoslovi kršćansku vojsku. 

»Nisam nikakav prorok«, reče on svijetla pogleda, ali, ako 
vam smijem reći ono, što mi Gospodin nadahnjuje i što mi srce 
osjeća, onda vam bez oklijevanja velim: Turčin će biti poražen i 
sve će njegovo blago prijeći u vaše ruke.« 

Sat iza toga dadoše trublje znak za juriš. Pred svima srće u boj 
Marko Aviano s križem u ruci. Zemlja se trese od gromnih topov- 
skih hitaca, ispod konjskih kopita. 

Očajno se brane Turci, janjičari, spahije, Tatari, Ugri, Vlasi, 
još su uvijek dvaput jači od napadača. Dvaput suzbijaju kršćansku 
vojsku, ali svaki put iznova zalepršaju crvene zastave s bijelim 
križem na juriš. Među kršćanskim borcima bije sa svojim konja- 
nicima svoju prvu bitku princ Eugen Savojski, malen, vitak mla- 
dić, koji je Ljudevitu XIV uzalud nudio svoj mač. 

Uvečer je izvojštena pobjeda. S bečkih zidina vidi se kako 
Turci bježe na sve strane. Još prije sunčanog zapada zasadiše crve- 
ni saski konjanici kršćansku zastavu na utvrđeni turski tabor. Ne- 
procjenjivo blago pade u kršćanske ruke: sanduci zlata, srebra i 
điamanata, skupocjeni sagovi iz šatora velikog vezira, 370 topova, 
čitava stada deva, bivola, volova, ovaca, goleme zalihe žita, i toliko 
vreća kave, da ona postade najmilijim napitkom Bečana. 

Pobjeda! razglasuju sva zvona grada, kojemu je život poklo- 
njen na rubu propasti. »Pobjeda!« ori se po svim kršćanskim crk- 
vama. S Anđeoske tvrđave gruvaju radosni topovski hici. Kupola 
sv. Petra sva je u sjaju. U svečanoj procesiji nose zarobljeni turski 
barjak u crkvu, u kojoj je pokopan apostolski prvak, i stavljaju ga 
iznad njezinih glavnih vrata. 12. rujna, dan slavne pobjede nad 
Turcima, posveti Inocent XI Imenu Marijinu. 

Pobjednici ne počivaju, već gone Turke na njihovu bijegu 
prema Ugarskoj. Na Božić 1683. ugušen je Kara-Mustafa svilenom 
uzicom u Beogradu na zapovijed rasrđenog sultana Muhameda IV. 

2. rujna 1686. pade Pečuh u kršćanske ruke. Iza 145 godina 
zbačen je polumjesec s tornjeva crkve Majke Božje. Godinu dana 
kasnije poraziše kršćani Turke kod Mohača. Princ Eugen Savojski 
udari sa svojim konjanicima na neprijateljski tabor. Princ Eugen 
udari sa svojim konjanicima na neprijateljski tabor. 6. rujna 1688. • 


zalepršaju kršćanske zastave na beogradskim kulama. Teško ra- 
njenog princa na nosilima unesoše u grad. Josip I, sin Leopoldov, 
dječak od 9 godina, bi okrunjen za kralja Ugarske. 

Markgrof Ljudevit Badenski pobjedonosno prolazi Srbijom te 
u slavodobitnoj bici potuce sultanovu vojsku kod Niša. 

U isto vrijeme upadaju razbojničke čete Ljudevita XIV u Fa- 
lačku. Beograd bi izgubljen, jer su se carevi morali boriti na dvije 
fronte. Istom kad car 1697. povjeri vrhovno zapovjedništvo princu 
Eugenu lete kršćanske zastave' opet k pobjedi. 11. rujna 1697. biše 
Turci hametice potučeni kod Sente. U boju pade 20.000 osmanlija, 
10.000 utopi se u Tiši. 

Još jednom digne se Porta protiv Zapada, 1715. ulazi sultano- 
va vojska pobjedonosno u mletačko područje. Austrija priteče u 
pomoć gradu sv. Marka u njegovoj stisci. Princ Eugen spasio ih je 
iz nevolje. 

5. kolovoza 1716. izvojšti princ Savojski veliku pobjedu kod 
Petrovarađina. Uz drugi neprebojni plijen pade u njegove ruke 156 
zastava, 5 konjskih repova, 172 topa. Papa Klement XI posla po- 
bjedonosnom vojskovođi šešir urešen draguljima i dragocjeni po- 
svećen mač. Doskora osvoji Eugen jaku tvrđavu Temišvar. 16. ko- 
lovoza 1717. uđe svečano u Beograd. 21. srpnja 1718. požar evačkim 
mirom završen je rat. Sultan posla princu u znak svoga priznanja 
dva krasna konja, sablju i turban. 

U noći 21. travnja 1736. priđe Eugen u vječnost. Tijelo mu po- 
čiva u grobnici sv. Stjepana u Beču. Njegova uspomena neprestano 
živi u njemačkom narodu, koji još i danas pjeva pjseme »pleme- 
nitom vitezu«. 






MINISTROVA MRŽNJA 
Izgon Isusovaca u Portugalskoj 


Razmišljajući isusovac Malagrida o ozbiljnom razgovoru što 
ga je vodio s kraljevom majkom Marijom Anom, silazi niz široke 
mramorne stepenice lisabonske kraljevske palače. Pobožna udovica 
kralja Ivana V pozvala je opet na dvor velikog misionara, koji po- 
lovicu života provede u prašumama Amazone, da se uz njegovu 
pomoć pripravi na prijelaz u vječnost. 

S čeznućem misli misionar na svoje Indijance, od kojih se u 
suzama rastao. Toliko jada snašlo je bujne južnoameričke misije? 
Bijeli farmeri i trgovci bestidno izrabljuju tamošnji svijet. Novi 
namjesnik Francisco-Xavier de Mendoza-Furtado svojom naprasi- 
tošću i okrutnošću tjera taj narod u pravi očaj. 

Paragvajske redukcije, za koje su se Isusovci brinuli, stoje 
pred propašću, otkako prema novim granicama Španjolci preda- 
doše ove krajeve Portugalcima. Indijancima je naloženo da ostave 
svoje domove i svoje divne plantaže, što ih uz isusovačko vodstvo 
urediše i da se presele u prašume s onu stranu Urugvaja. Ali crve- 
nokošci su odlučili da će svoje posjede braniti svojim životima. Mi- 
sionarima samo s mukom uspijeva da ih odvrate od pobune. Nitko 
ne zna, što će biti od tih nesretnih ljudi. Ako se Indijanci budu o- 
ružjem oprli iseljivanju, španjolski i portugalski topovi bez milo- 
srđa će ih potamaniti. 

Sve ovo ispunjavalo je oca Malagridu dubokom zabrinutošću, 
pa se onda ne treba čuditi, što nije zapravo ni opazio elegantnog 
kavalira, koji se u sjajnom dvorskom ruhu, s bijelom napudranom 
perikom penjao uza stepenice. 

»Zar me ne poznajete?« progunđa mladić srdito. 

»Nemam časti«, odvrati isusovac skromno. 

»Šta? Živite na dvoru i da vam je nepoznat ministar Sebastio 
Jose de Carvalho e Mello?« 

»Molim oprostite! Dolazim upravo iz Južne Amerike. Nego bu- 
dući da sam počašćen, što mogu vašu ekselenciju upoznati i što s 
njome smijem govoriti, dopustite mi jednu molbu: Pozovite odmah 
natrag svoga brata, namjesnika Mendozu,Furtada. Mržnja naime, 
koju je na se navukao svojim postupanjem, tako je velika da se 
bojim nesreće za njega, ako se što prije ne ukloni osveti svojih 
neprijatelja.« 

»Dobro. Mislit ću na to«, odvrati ministar i pođe dalje bez 
pozdrava. 

»Toga vam neće ministar zaboraviti«, reče ocu Malagridi kra- 
ljev ispovjednik o. Moreira, kad mu je subrat pripovijedao o tom 
susretu. »Carvalho je čovjek, koga izjeda Častohleplje. Osim toga 
mrzi svećenike Družbe Isusove, jer ne može podnositi njihov utje- 
caj na dvoru. Naravski da se izvana pokazuje kršćaninom, ali je 
u duši bezvjerac. Nije uzalud šest godina proboravio u Londonu 
kao poslanik. Tano je požudno gutao deističku i skeptičku nauku, 
koja objavljenu vjeru zamjenjuje nekom općenitom vjerom, što 
se temelji samo na ljudskom razumu. Kralj se boji posla, njemu 
su šetnje s lijepim ženama milije od državničkih poslova, zato je 
potpuno pod utjecajem toga čovjeka i sretan je, kad osim potpi- 
sivanja onoga što mu ministar predloži, ne treba ništa drugo činiti. 
Vjerujte mi, carissime, da nas čekaju teška vremena, pa biste mo- 
žda dobro činili, kad ne biste dražili moćnog ministra.« 

»Mnogo sam godina živio među zmijama, pumama, jaguarima 
i ljudožderima«, odvrati Malagrida smiješeći se. »Bio sam već pri- 
vezan uz mučenički kolac među Guanarima, i samo je za vlas tre- 
balo, pa bi mi jedan od divljih poglavica raskolio toljagom glavu. 
Cesto sam slušao kako oko mene zvižde otrovne indijanske strje- 
lice. Stoga vjerujte mi, brate, ne prepadam se tako lako i ne bojim 
se nemilosti jednog ministra.« 

»Tražit će priliku da uništi našu Družbu, ne bi li tako slomio 
crkveni utjecaj« odgovori kraljev ispovjednik. 

Neumornom radinošću pošlo je ministru za rukom, da ga je 
kralj smatrao prijeko potrebnim u državnoj upravi. Prema nače- 
lima merkantilizma, gospodarskog sistema, s kojim se upoznao u 
Engleskoj, nastoji .da čitavo bogatstvo zemlje učini posjedom krune. 
U tu svrhu zabrani pod smrtnom kaznom izvoz novca; osnova 
mnoštvo trgovačkih društava, po kojima je država preuzela u vlast 

sav gospodarski život. Companhia das Vinhas do Alto Douro pre- 
uzima izvoženje vina nametnuvši vinogradarima svoju cijenu. Mo- 
nopol indijske i kineske trgovine prenese Carvalho na njemačku 
trgovačku obitelj Oldenburg. Društvo Parahao i Maranhao imalo 
je istisnuti Engleze iz trgovine s Brazilijom. Za nadziranje čitavog 
narodnog gospodarstva postavlja ministar Juntu do comercio. Zi- 
dovima otme trgovinu draguljima i prenese je na krunu. U držav- 
nim tvornicama plaćaju prelje i tkalce tako slabo, da se ti radnici 
mogu jedva uzdržavati. Ali se državne blagajne pune. Kralj j e 
zadovoljan, što se može mimo zabavljati, dok njegov vrsni ministar 
vrši državne poslove. 

Na Sve Svete 1755. snađe Lisabon strašna nesreća. Usred noći 
probudi građane iz sna užasan potres. Kuće, crkve, palače pretvo- 
riše se u ruševine. Plima poplavi donje dijelove grada. Posvuda 
planuše požari. Urličući rispiruje bura plamenove. Čitave gradske 
četvrti pretvoriše se u prah i pepeo. 

Junački srću isusovci u zapaljene kuće, pomažu umirućima, 
spašavaju žene i djecu iz bijesnog pakla, grade barake za ranjene, 
opskrbljuju živežnim namirnicama narod, koji je pobjegao iz gra- 
da. U toj strašnoj katastrofi 10.000 ljudi nađe smrt. Carvalho nala- 
že, da se mrtvaci pobačaju u more, dok isusovci traže, da se sahra- 
ne u blagoslovljenu zemlju. 

Tih dana teške kušnje pokazaše se svećenici Družbe Isusove 
pravim očima naroda. Malagrida govori u potresnim propovijedi- 
ma o nesreći kao o pozivu Božjem na pokoru i na obraćenje srdaca. 
Sa svojom redovničkom subraćom daje duhovne vježbe po razo- 
renom Lisabonu, tješi očajnike, koji su već mislili, da je došao sud- 
nji dan. 

Ministar poprijeko gleda sve veći utjecaj isusovaca na narod. 
Ali nikoga ne mrzi toliko, koliko starog misionara. 

»Nečuveno je, veličanstvo, s kakvom čeljadi dolazi u doticaj 
o. Malagrida«, govori ministar kralju. »Taj svećenik toliko omalo- 
važuje svoje svećeničko dostojanstvo, da zalazi među kočijaše, ri- 
bare, lučke radnike, ukratko među najniže slojeve naroda.« 

»Među kočijaše, ribare i lučke radnike? Strašno!« uzdahnu don 
Jose. »Ali se ipak mora priznati, da je Malagrida učinio vrlo mno- 
go dobra za velikog potresa, a možda je i korisno, što isusovci 
okupljaju narod potičući ga na mir i na promišljenost u domu 
duhovnih vježbi, što ga je sagradio moj brat don Pedro.« 

»Da li oni to zbilja čine, veličanstvo?« sa smiješkom će pod- 
mukli Carvalho. »Govore o obraćenju, a misle na ustanak.« 

»Ustanak?« preplašeno će kralj. 


»Ništa drugo, veličanstvo! Zar vas na to mišljenje ne potiču 
neobično pouzdane veze između isusovaca i don Pedra? Tim bi 
svećenicima bilo na osobit način drago, kad bi vidjeli kraljevsku 
krunu na glavi vašeg brata. Vaša kraljevska dobrota dopušta, da 
je vara priviđena pobožnost. Ovi opasni ljudi snuju posvuda pre- 
vrate, ne uzmiču čak ni pred ubijanjem vladara. U Francuskoj su 
dali bodež u ruku ubojici Henrika III. U Engleskoj su potpalili 
bačve s barutom ispod parlamenta. U Španjolskoj se također bave 
mračnim poslovima. U južnoameričkim kolonijama huškaju Indi- 
jance na bijelce, u redukcijama spremaju cijele regimente. Tamo- 
šnji svijet opskrbljuju najmodernijim oružjem i najnovijim topo- 
vima. Jasno ie, da žele zavladati svijetom. Zaklinjem vas, veli- 
čanstvo, da se čuvate jezuita. Zgazite žeravicu, dok se nije izro- 
dila u požar«. 

»Sta da činim?« upita kralj problijedivši. 

»Gonite ih iz Lisabona! Gonite ih iz dvora! Osobito o. Mala- 
gridu, jer je opasniji od svih drugih.« 

»Učinite, što vam se bude činilo potrebnim!« reče don Jose. 
»Nemam više vremena. Čeka me dvorsko društvo, da pođemo na 
vožnju po Teju.« 

1. studenoga 1756. na godišnjicu velikog potresa, otjeran je 
Malagrida u Setubal, južno od Lisabona, ali se misionarevi vjerni 
pristaše ne boje s križem i zastavama posjećivati ga u mjestu 
njegova progonstva, udaljenu tri sata. 

Ista sudbina zadesi isusovce, koji Su boravili na dvoru kao 
ispovjednici kraljevske obitelji. Usred noći moradoše ostaviti 
palaču. 

Doskora se Carvalhu pružila nova izlika da zadade porazni 
udarac Družbi Isusovoj. U očaju pograbiše Indijanci u Paragvaju 
unatoč opomenama svojih duhovnih otaca oružje. Španjolci i Por- 
tugalci postrijeljaše ih u ogorčenoj borbi. U jednoj pogrdnoj spo- 
menici svaljuje ministar krivnju na isusovce, te postizava od kralja 
njihov izgon iz kolonija. Sretnu državu, koju osnovaše sinovi sv. 
Ignacija u Paragvaju, snađe žalostan konac. 

Iste godine podigoše se vinogradari u Douru na izvozače vina. 
Krivnju zbog te pobune svaljuje Carvalho bez ikakva dokaza na 
isusovce. 

Još gore posljedice izazva atentat na kralja. Jedne blage ru- 
janske noći 1758. vraćao se krali Jose sa sastanka s dražesnom 
markizom Juanom Terezijom de Tavora, kad mu kočiju napadoše 
hicima iz pištolja. Kralj je lakše ranjen u ruku. U strašnoj panici 
spasio se u svoj dvorac Belem na moru. 

Kao početnici atentata osuđeni su vojvoda Aveiro, stari mar- 
kiz Tavora, njegova žena i više članova njegove obitelji. S prozora 
svoje palače gledao je ministar, kad se na njima izvršivala strašna 
osuda. Ministru spletkaru nije bilo teško osumnjičiti isusovce kao 
glavne krivce zbog namjeravanog kraljeva umorstva. 

19. siječnja 1759. hoće don Jose upravo da pođe u lov, kad 
stupi Carvalho u njegovu sobu i zamoli ga da mu potpiše neke 
papire. Kralj se nije potrudio da ih uopće pročita. Tako je svoje 
ime stavio ispod edikta, kojim se svi isusovci u Portugalu zatva- 
raju u svojim kućama uz vojničku stražu. Sav im se imutak odu- 
zima i sve štogod imaju. Doskora ih pozatvaraše u grozne tamni- 
ce, u bijedne podzemne rupe, u kojima se za jake kiše diže voda 
do koljena. 

Neizrecivo pate jadnici u tamnim zatvorima, kuda ne dopire 
ni jedna zraka danjeg svjetla, ali ni najžešće muke ne mogu da 
slome njihove vjernosti prema Družbi Isusovoj. Napokon ih poput 
robija strpaše u smrdljive lađe te ih iza strašne vožnje iskrcaše u 
papinsku državu. Klement XIII gostoljubivo primi izgnanike. 

Oca Malagridu izabrao je Carvalho kao žrtvu svoje posebne 
osvete. Nakon trogodišnjeg strašnog tamnovanja izveden je starac 
od 72 godine pred inkviziciju, koju je Carvalho sastavio od svojih 
kreatura. Starac se jedva držao na nogama. Odijelo, koje nije mo- ' 
gao mijenjati u zatvoru, visjelo je u krnama na njegovu tijelu. 
Osuđen je na smrt kao bogohulnik i heretik. 

20. rujna 1761. izveden je veliki misionar na stratište. Na nje- 

govu redovničkom odijelu naslikane su đavolske nakaze. Na glavi 
mu je papirnata kapa, u ustima klip. Zapovjeđeno je skupini od 
5.000 ljudi da ga ruži i grdi na putu do stratišta. Stupao je uz mu- 
kle glasove bubanja. Na počasnoj tribini sjedi kralj s cijelim 
dvorom. * • 

Čvrsta koraka stupi Majagrida.na stratište. Osuda je pročitana 
i osuđenik opomenut, da moli kralja za oproštenje. 

»Otkako sam stupio na portugalsko tlo«, progovori s velikim 
dostojanstvom osuđenik, koji se rodio na jezeru Como, »služio sam 
uvijek njegovu veličanstvu kao čestit i vjeran podanik. Ali ako 
sam ga ipak uvrijedio bez svoga znanja i protiv svoje volje, mo- 
lim ponizno i iskreno za oproštenje.« 

Carvalho dade znak krvniku. 

»Gospodine, u ruke tvoje predajem dušu svoju!« pomoli se 
starac. Zatim ga konopom zagušiše. Mrtvo su mu tijelo spalili na 
lomači, pepeo prosuli u more, da spriječe poštivanje vjernika. 

Kad Klement XIII doču za misionarevu smrt, reče potresen: 
»Crkva ima jednog mučenika više!« 

Za života kralja Josea penje se Carvalho do sve većih časti. 
1759. postade grofom de Oeyras, jedanaest godina kasnije marki- 
zom de Pombal. Ali narod ga mrzi zbog njegova okrutnog uprav- 
ljanja. 

Izdaci za vojsku i flotu iscrpiše državno blago. Potreba je tra- 
žila sve veće povisivanje poreza. Dvor troši goleme svote za uži- 
vanje. Činovnici čekaju uzalud na svoju plaću. Ni vojnici ne do- 
bivaju plaće, pa u skupinama hodaju zemljom kao razbojnici i 
prosjaci. Bezbrojne zanatlije bježe od javnih poslova. Narod gine 
u nevolji i očaju. 

Kralj Jose provodi svoje zadnje dane u sve jačoj melankoliji. 
Uvijek mu je pred očima slika mučenika, koji je nekoć zaklopio 
oči njegovu ocu Ivanu V, a njegovoj je majci pomogao u posljed- 
njim časovima. Gorko se kaje na smrtnoj postelji, što je tako sli- 
jepo slušao čovjeka, koji ga je uvijek varao. 

24. veljače 1777. preminu kralj Jose od kapi. Portugalska kru- 
na pripade njegovoj kćeri Mariji. Pombalova sreća žalosno se svrši. 
Pred plemstvom, pred poslanicima stranih država i pred naro- 
dom govori kraljevski sudac novoj vladarici ovako: 

»Još krvare rane, što ih u srcu Portugalske otvori neograničeni 
i slijepi đespotizam. Pombal je bio neprijatelj čovječanstva, vjere, 
slobode, zasluge i kreposti. Zatvore i tvrđave punio je cvijetom 
kraljevstva. Mučio je narod i bacao u bijedu. Trovao je ćudoređe, 
kvario zakonodavstvo, upravljao državom željeznim žezlom na 
najpodliji i najsuroviji način. Providnost je izabrala vaše veličan- 
stvo od udarca njegove pakosti podigavši vas na prijestolje.« 

Pet godina kasnije preminu Pombal. Bio je osuđen na smrt, ali 
kraljica promijeni smrtnu osudu u izgon. Pošao je na drugi svijet 
omražen i napušfen. 

OSVETA MADAME POMPADOUR 

Izgon isusovaca iz Španjolske i Francuske — Klement XIV ukida 
Družbu Isusovu 

Studeni je dan siječnja godine 1757. Već je odavno zašlo bli- 
jedo sunce. Nestrpljivo čekaju lakaji, đvorjanici i vojnici na kralja, 
koji hoće da se još u ovo kasno doba odveze u lovački dvorac Tria- 
rton. Otpuhujući kupe konji snijeg na mramornom dvorištu. 

‘»Ne može da se otme zagrljajima markize Pompadour«, šapne 
svome mladom drugu jedan od paževa, koji su sa svjetiljkama sta- 
jali na studeni. 

»»Zatvori usta!« zapišti mu drug bojažljivo. >»U Versaillesu ne- 
maju uši samo zidovi već i dvorišta.« 

Napokon eto onoga, koga su čekali. Ljudevit XV ima na sebi 
redingot, to jest dugi kaput, kakav je upravo u modi u Engleskoj. 
Kroz gardijsku dvoranu izašao je na mramorno dvorište. U nje- 
govoj su pratnji dauphin, vojvoda Richelieu i vojvoda d’Ayen. 
Straže stoje u redu sve do kočije. 

»»Premilim« nazvao je narod kralja, kad je na smrt bolestan 
ležao u Metzu. Čitava se Francuska molila tada za njegovo ozdrav- 
ljenje. Od onog vremena prošlo je dvanaest godina. Rasipnost, voj- 
ničke pustolovine i nesretno gospodarenje ljubavnice iscrpiše dr- 
žavno blago i povisiše poreze. Narod pati. Prijašnje molitve za kra- 
lja preokrenuše se u kletve i proklinjanja. 

Unatoč svojih 47 godina Ljudevit je još lijep i pristao čo- 
vjek. I sada ide prema kočiji elastičnim korakom, kao uvijek. 

Iznenada ispod stepenica izleti čovjek, projuri kroz vojničke 
redove i navali na kralja. 


»»Netko me je gurnuo«, povika kralj. »»To je onaj čovjek tamo.. 
Uhvatite ga, ali nemojte ga ubiti!« 

Deset, dvanaest šaka drže atentatora, koji uzalud kuša da 
pobjegne u mrak. Netko mu zbaci šešir s glave. 

»»Ranjen sam«, protepa kralj zbunjeno. Ruka, kojom se opipao 
sva inu je krvava. Vojvoda d’Ayen hoće da mu pomogne pri hodu, 
ali kralj odvrati nevoljko: »»Mogu sam poći u dvorac.« 

»»Tko si, lopove?« oštro će zapovjednik tjelesne straže čovjeku, 
koji se usudio podići ruku na kralja. 

»»Francois Damiens«, odvrati atentator. »»Ono što sam učinio, 
učinio sam u ime Boga, u ime svete vjere i u ime francuskog na- 
roda, koji u bijedi propada.« 

Reci svoje sukrivce! U tom će te slučaju možda kralj pomi- 
lovati.« 

»»Nemam sukrivaca. Htio sam kralja samo upozoriti. Lako sam 
ga mogao ubiti. Ubo sam ga samo malom oštricom svoga noža, a 
ne velikom.« 

Međutim je kralj stigao u svoju sobu. zbacio sa sebe kabanicu 
te iscrpljen pao na naslonjač i okrvavio ga. Mislio je, da je smrto- 
nosno ranjen, zato pozva liječnika i svećenika. 

Na brzu ruku zavili mu ranu. 

»»Rana je malena«, uvjerava kralja liječnik, »»pa ćete, sire, do- 
skora ozdraviti, samo ako oštrica nije bila otrovana.« 

»»Otrovana!« zastenja kralj problijedjevši. »»Pozovite moga is- 
povjednika. Brzo! Umirem!« 

Isusovac Desmarets, koji doskora uniđe, izjavi ozbiljno: 

»»Poznato vam ie, sire, da vam smijem samo onda dati odre- 
šenje, ako obećate, da ćete promijeniti život i ako markizu Pom- 
padour odstranite s dvora.« 

»»Obećajem sve što tražite. Ispovjedite me! Izmirite me s Bo- 
gom!« uzdisao je kralj. 

Kad je svećenik otišao, pozove Ljudevit velikog čuvara pečata 
Machaulta i prišapne mu: 

»»Morate mi učiniti jednu uslugu. Pođite k markizi i recite joj 
da ode s dvora.« 

»»Zar to, sire, zbilja nalažete?« upita iznenađeni dvornik. 

»»Ništa ne zapovijedam. Svjetujte markizi da se udalji s dvora. 
Učinite to tako, da ona dođe do uvjerenja, kako taj savjet dolazi 
samo od vas. Na taj ćete me način osloboditi teške dužnosti da je 
sam odstranim s dvora.« 

Markiza uskipi od gnjeva, kad joj čuvar velikog pečata pre- 
poruči da ostavi Versailles. 

»To sigurno ne dolazi od vas«, reče pečatniku. »Međutim po- 
znam ja dobro svoje neprijtelje. Ne će izbjeći mojoj osveti.« 

Već je dvanaest godina ova lijepa žena kraljevom ljubavnicom. 
Pobožna kraljica Marija Leczinska, kći svrgnutog poljskog kralja 
Stanislava I, koja Ljudevitu XV rodi desetero djece, mora je trp- 
jeti kao svoju dvorsku damu u svojoj blizini. Jeanne Pompadour, 
kći Poissona, trgovca mirodija, koji nekoć samo za dlaku izmače 
vješalima zbog krađe, ostavi svoga muža poreznika Leonarđa 
d’Etiolesa, te se na dvoru uspe do najviših časti i do silne moći. 
U njezinu se salonu okupljali najčuveniji duhovi onog vremena, 
ateista Diderot, matematičar d’Alembert, podrugljivac Voltaire. Mi- 
nistri i dvornici bili joj najpodložnijim slugama, spremni da ispune 
svaku njezinu želju, samo da osiguraju njezinu naklonost. Nasto- 
jala je na svaki način, ne bi li predobila za se isusovce, ali joj to 
ne pode za rukom. Oni su je uvijek susretali s ledenim omalova- 
žavanjem i neprestano tražili da se odstrani s dvora. 

»Pođite mirno, madame!« reče veliki pečatnik. »Doskora ćete 
se opet vratiti u Versailles.« 

U kolima, u kojima se Pompadour provezla kroz pozlaćena 
dvorska vrata, nađe na jastuku cedulju. Bio je to jedan on onih 
pamfleta, koji su išli od ruke do ruke. Dršćući od srdžbe čitala je 
stihove: 


»Autrefois de Versailles 
Nous venait le bon gout, 

Aujourd’hui la canaille 
Regne et tient le haut bout. 

Si la cour se ravale, 

De quoi s’etonne-t-on? 

N’est-ce pas de la halle 
Que nous vient le poisson? 

Nekada je iz Versaillesa 
Dolazio dobar ukus, 

Dok danas smeće tamo 
Vlada i zapovijeda. 

Zar se treba čuditi, 

Sto je dvor duboko pao? 

Jer je riba uvijek 
Na tržnici smrdjela.« 

Ah nije to prviput, da markiza Pompadour dobiva u ruke ta- 
kav letak. Osobito je srdi pakosno nišanjenje na njezino roditeljsko 


prezime Poisson (riba). Kipeći od gnjeva razdera cedulju i baci 
je kroz prozor. 


* * * 


Kraljeva rana u malo je dana zarasla, pa se Pompadour smje- 
la povratiti na dvor, a vratila se s odlukom, da uništi svoje nepri- 
-ja teli 6. 

Međutim je atentator čamio u tamnici. Strašnim mučenjima 
htjeli su postići, da izda imena sukrivaca u toj zavjeri. 

Svakog dana dobiva Pompadour izvještaje o preslušavanjima. 
Brinula se da inače dobroćudni kralj ne dozna ništa o strasnim 
mukama nesretnog čovjeka, koji je pristajao prije u ludnicu nego 
u tamnicu. Kad joj rekoše, da je atentator pred više godina bio 
sluga u jednom isusovačkom kolegiju, bljesnuse joj lijepe oci. Pom- 
padour je trijumfirala. Odmah se pobrinula, da se ulicama poene 
šaptati, kako isusovci potakoše atentatora na zločin. 

I u samom parlamentu otvoreno se baca krivnja na isusovce. 
Kad bi kralj umro. govorilo se, naslijedio bi ga dauphin, veliki 
nriiatelj i zaštitnik Družbe Isusove, pa je prema tome posve jasno, 
da među svećenicima toga Reda treba tražiti prave početnike aten- 

"tcltcl . • • 

Preslušavanja u zatvoru ne odaju ni sjene kakve krivnje isu- 
sovaca. Atentator je napokon osuđen na smrt te iza neopisivih mu- 
ka raščetvoren. . . 

Kralj se još uvijek nećka da nastupi protiv isusovaca, premda 

im se nakon atentata na portugalskog kralja Josea sve glasnije 

pripisivala krivnja i za ovaj napadaj. 

Glavnim protivnikom isusovaca postade ministar Choiseul, k j 
kao štićenik Pompadourke dođe do velikog utjecaja na kralja. Lu- 
kavi plemić nastoji, da ne ohladi željezo, koje želi kovati. Zgodnu 
priliku za navalu na Družbu Isusovu pružio mu je proces, sto g 
jedna trgovačka kuća povela protiv isusovca Lavaletta. 

Lavalette je uredio velike plantaže šećerne trstike i kave na 
otoku Martinique-u, pozajmivši u tu svrhu bez odobrenja svojih 
poglavara od iedne banke u Marseille-u milijun i po livra. ^ 

" U pothvatu mu se dogodila nesreća. Dvije lađe s kavom i še- 
ćerom S Britanci, premda još nije bilo formalnog navjestenja 
rata. Trinaest holandeskih lađa, koje su većinom bile natovarene 
njegovom robom, padoše također Englezima u ru • , 

Lavalette nije mogao vratiti zajma, pade marsejska banka pod 
CD i i mmrl n ocp +nvhn radi naknade štete. 

Protiv svakog prava i zakona izjavi pariški parlamenat 8. svib- 
nja 1761. da ne nosi krivnju samo o. Lavalette i kuća njegova Reda 
na Martinique-u, gdje je bio ekonom, već cijela Družba Isusova 
pa se prema tome čitav red osuđuje, da namiri pozajmljenu svotu 
i da plati sve ostale troškove. 

Nastade trijumfalna dreka među svim neprijateljima isusova- 
ca: hugenotima, janzenistima, slobodnim misliocima. Po svim pari- 
škim ulicama dijelili su se letači s porugama na isusovce. "l 

Na osobit način mrze janzenisti sinove sv. Ignacija. Jedan od 
njih abbe Chavelin, traži od parlamenta, da se ispitaju isusovačka 
pravila, za koja reče da su veledzđajnička. Na taj se način pojaviše 
opet u usijanim glavama isusovci kao ubojice kraljeva. Ni u par- 
lamentu, ni među narodom nije manjkalo ljudi koji su vjerovali 
tim bajkama. 

Mrskoj borbi u kršćanskom taboru ne veseli se nitko toliko 
koliko slobodni mislioci. D’Alembert piše Voltaire-u: 

»Sto se mene tiče, gledam sve u ružičastom svjetlu. Vidim ka- 
ko janzenisti spokojno umiru, nakon što zadadoše smrtni udarac 
jezuitima. Pustimo janzenističko smeće, da nam skine jezuitsko 
smeće s vrata. Nemojmo priječiti ove pauke da se među sobom po- 
žderu.« 

Uzalud stoji pariški nđbiskup na isusovačkoj strani i energič- 
no brani isusovce pred kraljem od klevetničkog blata, što ga na 
njih bacaju pamfleti. Ljudevit XV sažima ramenima i govori, 
kako se u prilikama, u kojima se nalazi, ne može hvatati u koštac 
s parlamentom, premda osobno želi, da isusovci ostanu u Fran- 
cuskoj. 

6. kolovoza 1762. zaključi francuski parlamenat, da se Družba 
Isusova ima u Francuskoj raspustiti. Sve se isusovačke kuće i ško- 
le zatvaraju. Svećenici i novaci moraju odložiti redovničko odije- 
lo, napustiti zajednički život, odreći se redovničke poslušnosti. 

Ljudevit još uvijek oklijeva da pristane na odluke svoga par- 
lamenta, ali ga Pompađour, s kojom se svjetuje o poslovima, pod- 
sjeća na to, da parlamenat ne će odobriti tako nužno potrebne 
nove poreze, ako mu se opre u toj stvari. 

»Vjerujem, da su isusovci pobožni ljudi«, govori ova žena 
licemjerno, »ali se svakako ne dolikuje, da im kralj žrtvuje svoj 
parlamenat u času, kad mu je prijeko potreban.« 

»Pravo velite, madame!« odvrati kralj te brzo potpisa parla- 
mentarnu odluku. 



Tako osvetljiva spletkarka izvojšti pobjedu nad svećenicima, 
koji su joj trajno uskraćivali ođrešenje i koji su tu i tamo da- 
pače uspjeli, da ju je kralj za neko vrijeme maknuo s dvora. 

Sva su isusovačka dobra zaplijenjena. Pariški nadbiskup iza- 
gnan je iz grada. 9. ožujka 1764. zaključi parlamenat, da moraju 
odmah ostaviti kraljevstvo svi isusovci, koji pod zakletvom ne iz- 
jave, da se odriču svoga Reda. Samo petorica otaca položiše tu 
zakletvu, dok svi ostali pođoše u progonstvo. 

To je bio zadnji trijumf Pompadourkin. Već je odavna patila 
od sušice. Svoje tjelesno opadanje krila je debelim naslagama 
šminke i pudra, Često joj je rubac pun krvi. 15. travnja 1764. pre- 
minu od upale pluća. 

Istom iza njezine smrti usudio se kralj dopustiti isusovcima 
da se smiju povratiti u Francusku te živjeti u njoj kao svjetovni 
svećenici. Kralj pozove također i nadbiskupa natrag u Pariz. 

Deset godina kasnije preminu i sam kralj iza teške bolesti. 
Naslijedio ga je njegov đvanaestgođišnji unuk kao Ljudevit XVI. 
Ljudi su ga zvali »Desire — Željkovani«. Sigurno nije slutio, da 
će morati dati tešku zadovoljštinu za grijehe svojih pređa. 

* * * 

Malo godina poslije izgona isusovaca iz Francuske podiže se 
bura na njih u Španjolskoj. 10. ožujka 1766. izđade vlada Karlo- 
sa III naredbu, kojom se svim građanima branilo nošenje sombre- 
ra, šešira sa širokim obodom, i širokih ogrtača, jer tobože koje- 
kakav izrod, koji se straši svjetla, krije lice pod šeširima, a oruđe 
pod ogrtačima. Mjesto toga bila je propisana francuska nošnja s 
perikom i s trorogim šeširom. U naredbi se veli: »Ako bi tko ovu 
odredbu prekršio, kaznit će se novčano i zatvorom, dok će se za 
ponovnih prekršaja istjerati iz zemlje.« 

Ova neobična narebda povrijedi uvelike španjolski nacionalni 
ponos. Uzbuđenje je to jače, što je upravo ova godina loše ponijela, 
pa znatno poskupiše vino, ulje i kruh. Na činovnike, kojima je tre- 
balo provoditi ovu odredbu, padale su pogrde sa svih strana. Kad 
je napokon poslan odred valonskih gardista protiv buntovnika, uz- 
buđenje pređe sve granice. 

Na Cvjetnu nedjelju skupljalo se po madridskim ulicama ve- 
liko mnoštvo svijeta, koje sa sombrerosima i širokim ogrtačima 
pođe pred palaču omraženog ministra financija Squillace, svlada 
stražu, provali u kuću i tako je oplijeni, da u njoj nije ostalo ništa. 
Teškom mukom umače ministar u kraljevski dvor. 

Sutradan hoće narod da navali na kraljevsku palaču, u kojoj 
ae krio Squillace. Kad valonski gardisti ispališe nekoliko hitaca 
da zastraše, navali svijet na vojnike, ubi nekoliko između njih te 
poče iznakažene lješine vući po ulicama. Oko ponoći pobježe kralj 
u Aranjuez. Istom kad obeća, da će skinuti ministra financija i da 
će ukinuti izdanu naredbu, vratiše se mir i red. 

Naravski da se krivnja zbog ovog ustanka bacila na isusovce. 
Carlos III bio je toliko lud, da je povjerovao tim glasinama. Nepri- 
jatelji Družbe Isusove pokazaše mu pisma, koja potječu tobože od 
generala Družbe Riccija. U pismu se govori da je kralj nezakonito 
dijete, pa prema tome nema prava na prijestolje. Još se u pismima 
spominje osnova za isusovačku državu u Paragvaju kao i plan 
prema kojemu bi isusovci imali dignuti ustanak u čitavoj Evropi 
i u prekomorskim krajevima. Prema isusovačkim namjerama imao 
bi na španjolsko prijestolje sjesti kraljev brat Luis. 

Sve je to Carlos vjerovao, te je dao osjetiti svoju nemilost 
svakom, tko bi se usudio da rekne koju riječ u obranu isusovaca. 

Noću 1. travnja 1767, zaposješe vojnici sve isusovačke kuće, 
isusovce odvukoše kolima u Kartagenu, strpaše ih kao srdele u lađe 
i otpremiše u crkvenu državu. Družba je Isusova u Španjolskoj ras- 
puštena, sva su joj dobra zaplijenjena. U kolonijama snađe ih ista 
sudbina. 

Uzalud moli Papa Klement XIII ganutljivim pismom španjol- 
skog kralja da bude pravedan prema Družbi Isusovoj. Svakom 
isusovcu prijetilo se doživotnom tamnicom, ako bi se drznuo vra- 
titi u Španjolsku. 

Istom okrutnošću istjerani su isusovci iz Napulja, Sicilije i 
Parme. Carica Marija Terezija ne dopusti, da se iz njezinih zema- 
lja tjeraju isusovci. U Sleskoj na području slobodoumnog pruskog 
kralja Fridrika II, mogli su isusovci nesmetano raditi. I ruska ca- 
rica Katarina II dopustila im je ulazak u njezino carstvo. 

* * * 

Najteži udarac zadesi Družbu Isusovu, kad je ukinu Klement 
XIV, koji je naslijedio svoga predšasnika 1769. Papa je to učinio 
21. srpnja 1773. na pritisak gotovo svih evropskih vladara. 

Samo ruska carica i pruski kralj ne htjedoše da priznaju to 
ukinuće. 

»•Budite bez brige«, reče Fridrik II jednom isusovcu. »U svojoj 
ću državi ostaviti i štititi isusovce. Ni Papa, niti tko drugi nemaju 
mi ništa zapovijedati. Za nedavno sklopljenog mira obećao sam ca ' 


rici, da će katolički svećenici moći slobodno vršiti svoje dužnosti. 
Održat ću svoju riječ, a ako se bude radilo o tome, da svatko može 
činiti što hoće, onda ću istjerati sve druge popove, a vas ću zadr- 
žati.« 

Carica Katarina piše Papi: 

»Bila bih nepravedna prema svojim podložnicima u Bijeloj 
Rusiji, kad bi ih lišila Reda, koji toliko čini za opće dobro. Uopće 
ne vidim razloga, zbog kojega bi valjalo ukinuti red, koji više 
nego svi drugi ulaže sile u odgajanju mladeži, a sam sebe žrtvuje 
općem narodnom dobru.« 

Naravno da su i mnogi katolici oštro kritizirali ukidanje Družbe . 
Isusove, ali se isusovci poslušno pokoriše. Stari biskup Alfonzo Li- 
guori, koji 1732. osnova kongregaciju redemptorista, reče kad je 
čuo vijest o ukidanju Družbe Isusove: 

»Sta je mogao Papa učiniti u tim teškim prilikama, kad su 
sve okrunjene glave tražile ovo ukidanje? Ne preostaje nam drugo, 
već da se poklonimo tajanstvenim osnovama Božjim i da čekamo. 
Molite se za Papu! Slomljen je od jada koji udaraju na Crkvu.« 

Alfonzovi sinovi poput pravih apostola pođoše da siromasima 
navješćuju Evanđelje. Na mnogim mjestima postadoše oni baštinici- 
ma velikih zadaća, što ih isusovci ostaviše iza sebe. 

Klement Marija Hofbauer, prvi njemački redemptorista, po- 
stade u Varšavi i u Beču velikim tješiteljem i dobročiniteljem na- 
roda. 


BARJAKTAR NEVJERE 
Voltaire i prosvjetiteljstvo 


Jednog proljetnog jutra 1710. godine ostavi visok, vitak mla- 
dić od kojih šesnaest godina isusovački kolegij Louis-le-Grand. 
Na oproštaju poljubio je o. rektoru ruku i zadovoljan pošao u svi- 
jetli dan. Upravitelj kolegija gleda čas dva za njim, a onda se okre- 
ne te će sa smiješkom: 

»-Ovaj Frangois Arouet pametan je mladić, ali i usijana glava.« 

»Da, pametan mladić, nema sumnje«, potvrdi o. Le Jay, koji je 
za školsku pozornicu napisao dosta lijepih komedija. »Zao mi je, 
što odlazi. Veoma sam zabrinut za njega. Bojim se, da će jednom 
postati barjaktarom svih neprijatelja vjere.« 

»Zašto gledate tako crno?« začuđeno će rektor. 

»Arouet je najveći podrugljivac, što ga poznajem. Ništa mu 
nije sveto. Možda je to stoga, što nema majke. Umrla mu je, kad 
mu je bilo jedva sedam godina.« 

* * * 

»A šta ćeš sada?« upita mladića' otac, blagajnik pariške raču- 
narske komore. 

»Htio bih se posvetiti književnosti«, odvrati FranCois. 

»Htio bi dakle da postaneš pjesnikom. Sudbina pjesnika sa- 
stoji se ponajviše u tome, da skapavaju od gladi, dok lukavu advo- 
katu poslovi polaze dobro za rukom, pa se običaje voziti u lijepoj 
kočiji. Bit ćeš dakle jurista.« 

FranCois nema nikakve volje za suho pravo. Neprestano za- 
dirkuje kolege, povlači se kojekuda s lakoumnim prijateljima, za- 


lazi u društva danguba iz imućnih i slobodoumnih kuća. Usto piše 
prigodne pjesme, za koje dobiva katkada dobar honorar. Vojvot- 
kinja Richelieu upravo je začarana njegovim stihovima, pa mu po- 
kloni kesu sa stotinu svijetlih louisdora. FranCois kupi kočiju, 
poveze se u njoj k ocu, te reče: 

»Eto, oče, premda nisam advokat, ipak ima svoju kočiju!« 

»Zašto me Bog kaznio, pa mi dao ovakve sinove!« uzdiše bla- 
gajnik. »Brat ti je Armand ludi' janzenista, luda u prozi, dok si ti 
postao ludom u stihovima.« 

»Onda obojica upravo dobro pristajemo našoj ludoj Francus- 
koj«, nasmije se Fran?ois. 

»Valja da poaeš u nešto trezniju zemlju. Govorio sam s posla- 
nikom u Haagu. Povest će te sa sobom kao paža u Holandiju.« 

»Ma šta to kažeš, oče? Zar da pođem među ljude, koji se dave 
bakalarom?« uzdahnu mladić. 

Kalvinistički je grad zbog svoje strogosti posve novi svijet za 
vatrenog Parižanina. Međutim i ovdje nalazi sumišljenika. Za po- 
tajnih sastanaka raspravlja se mladim slobodoumnicima b spisima 
skeptičara Bayle-a i o panteističkim idejama Baruha Spinoze. 
Usto se upušta u razne ljubavne pustolovine, pravi buku po gosti- 
onicama, što holandeske kalviniste toliko uzrujava, da ga je posla- 
nik brzo otpremio u Pariz. 

Budući da je stihove upravo iz rukava sipao, a znao ih je dobro 
unovčila, nije zlo prolazio u životu. Bilo je dosta otmjenih salona, 
u kojima su rado gledali mladog duhovitog gosta. Zlo prođe, kad 
napisa podrugljivu pjesmu na račun traljava regentstva vojvode 
Filipa Orleanskoga, jer ga zatvoriše u Bastillu na godinu dana. 

Bile su mu 22 godine, kad izađe iz zatvora. U svojem zamotku 
nosio je i rukopis drame »Edip«, koju je napisao u zatvoru. Kaza- 
lišna publika primila je dramu s velikim zadovoljstvom. I regent 
Filip Orleanski bio je tako oduševljen, đa je pisca nagradio zlat- 
nom medaljom i s tisuću talira. 

»Zahvaljujem vašoj kraljevskoj visosti, što se tako brine za 
moju prehranu«, reče mladi pjesnik smiješeći se, »ali bih vas lijepo 
molio, da se više ne brinete za moj stan.« 

Svoje ime promijeni u Voltaire. »Nadam se, da će mi donijeti 
više sreće nego ono, što sam ga do sada nosio«, izjavi pred prija- 
teljima. 

Za vrijeme regentstva idu stvari u Francuskoj svakako. Vrije- 
me je to velikih gospodarskih spekulacija. Svi kupuju akcije »Mi- 
sisipijskog društva«, što ga je osnovo škotski bankar John Law, 
od 1’720. generalni kontrolor financija. Čitava Francuska sanja o 

dijamantnim pećinama, o zlatnim brdima, o smaragdnim poliim 
na rijeci Misisipi. U Richelieuvoj ulici, gdje se nalazila Lawova ban* 
ka, otimaju ljudi jedan drugome akcije iz ruku. Za dvije godine 
penje se vrijednost papira tako, da se oni papiri, koji su se ispočet- 
ka davali za 500 franaka, na koncu prodavali po 18.000. Seljaci i 
vinogradari u provincijama prodavali su svoja polja i vinograde 
da dođu do mjenica. Konobari, dimnjačari, trgovci mješovitom ro-' 
bom, prosjaci postadoše milijunašima. Državna se banka najedam- 
put oslobodila svake brige, otkako škotski čarobnjak uvede mjenice 
Čemu vući sa sobom zlatni ili srebrni novac, kad se tisuće lako mo- 
gu nositi u lisnici? 

Voltaire je bio u malom broju onih, koji prozriješe varku, pa 
je stoga svoj novac ulagao u sigurne vrednote, dok se izrugivao 
novim milijunašima. 

Slom je došao, prije nego što se očekivalo. Za malo dana pado- 
še mjenice od 18.000 na 10.000, zatim na 9.000. Svatko bi sada 
želio da proda svoje mjenice. U burzi je gužva, da ne može biti 
veće. Papiri izgubiše gotovo svaku vrijednost. Na koncu su ljudi 
bili zadovoljni, ako su mogli mjenice prodati za nekoliko franaka. 
Čarobnjaka Lawa nestade iz Francuske, otišao je u Nizozemsku. 

I državne banknote izgubiše svoju vrijednost. Nitko neće više da 
ih primi. San se o Misisipiju raspršio. Milijunaši postadoše opet 
konobarima, dimnjačarima, prosjacima. 

Osvješćenje poslije opojnosti od zlata bilo je strašno. Propalo 
je svako pouzdanje. Sta je uopće stalno i sigurno? Možda vjera? 
Čega da se čovjek drži? Tko je u pravu? Hugenoti, janzenisti, isu- 
sovci? Ili možda nitko od njih? 

Jače nego ikada prije budi se onih godina nevjera. Montesquieu 
piše svoja »Perzijska pisma — Lettres persanes«, koja se izruguju 
i francuskoj državi i vjeri. 

»Francuski je kralj čarobnjak«, veli u tim pismima. »On uvje- 
rava svoje podanike, da je komad papira novac.« U tom djelu 
huli pisac i na kršćansku dogmu; huli na Presv. Trojstvo; ruglu 
izvrgava svećenike i redovnike; traži vjeru razuma bez bogoštovlja. 

Požudno guta Voltaire »Perzijska pisma«, i opija se slatkim 
napitkom, što ga pruža nova »prosvjeta«. 1725. godine otvori en- 
gleski gostioničar Hure u Parizu framazunsku ložu. Osam godina 
prije pretvoriše se ostaci sredovječne klesarske bratovštine u Lon- 
donu u prve framazunske lože, u tajna društva, koja su naravno 
imala malo veza sa starim zanatom. Ta društva idu prema načelima 
engleskih deista za općenitom vjerom, koja se oslanja samo na 
razum; Boga smatra »graditeljem svemira«, propovijeda moral, koji 


se ograničuje na čovječnost i opće bratstvo. U zemlji, gdje se 
kršćanstvo raspalo na bezbrojne sekte i gdje se kalvinistički puri- 
tanci, angliknci, prezbiterijanci, kvekeri, metodisti i druge vjero- 
ispovijesti bore među sobom, nađe framazunerija mnogo pristaša. 
U vinari u Coventgardenu zđružiše se na dan sv. Ivana 1717. lože 
»Kod guske«, »Kcd krune«, »Kod jabuke« u veliku ložu te izabraše 
prvog velikog meštra. 

I Voltaire pristupi pariškoj loži sa željom da se uputi u tajne 
»braće tropunktaša«. Nadao se, da će ovdje naći ono, što je tražio. 

Kao i dosada zalazi u salone odličnih kuća i postaje svojim 
doskočicama posvuda središtem društva. Ipak ne godi svima nje- 
govo ponašanje, pa se tako za stolom vojvode Sully-a' teško pograbi 
s ponosnim plemićem vojvodom Rohanom. Mladi plemić dade izru- 
givača po svojim lakajima dobro izbatinati. Voltaire se povuče na 
selo, nauči mačevanje i pozove vojvodu na dvoboj. Prije dvoboja 
bi opet zatvoren, gdje odleži dva tjedna. Zatim je pušten na slo- 
bodu, ali uz obećanje da će napustiti zemlju. Pandur ga doprati U 
Calais, gdje se ukrca na lađu, koja je plovila u Englesku. 

28. ožujka 1727. prisustvovao je u Westminsteru sahrani genijal- 
nog matematičara i astronoma Izaka Newtona. Poput kakvog kralja 
ležao je na sjajnom paradnom krevetu muž, koji je pronalaskom 
zakona gravitacije ođgonetnuo tajne svemira. Uza sve ostade 
vjernim kršćaninom, koji je ime Božje izgovarao uvijek s najdub- 
ljim počitanjem. 

Ali Voltaire i u Londonu traži društvo slobodnih mislilaca; 
proučava Tolandove i Tindalove knjige, u kojima se zagovara 
općenita čovječanska vjera bez ikakve dogme i obveza. U frivol- 
nom izrugivaču lordu Bolingbroke-u, kod kojega je bio čestim 
gostom, nađe dušu istog mišljenja. Prema shvaćanju tog engleskog 
plemića vjera nije ništa drugo već sredstvo, kojim se služe kne- 
zovi, da svoje podanike održe u pokornosti. Za njegovim stolom 
upoznao se Voltaire s brojnim istaknutim muževima, sa satiriča- 
rom Swiftom, s pjesnikom Pope-om, bijednim grbavim patuljkom, 
koji jednog dana ode iz društva, jer nije mogao više snositi izru- 
givanje ovoga Francuza. 

1729. smio se Voltaire vratiti u Francusku, ali ga »Filozofska 
pisma«, u kojima veliča život na britanskom otoku, a vlastitoj se 
domovini izruguje, opet dovedoše pred sud. Osuđen je na zatvor, 
ali mu izmače. Markiza de Chatelet sklonila ga je u svoj dvorac 
Cirey u Lotaringiji. 

Ovdje nastade njegova knjiga »Temelji Newtonove filozofije«. 
Istina, Voltaire se drži vjere u Boga, ali poriče duhovnost i besmrt- 

nost duše. Bog je prema đeističkom shvaćanju graditelj svemira, 
koji se ne brine za svoja stvorenja. 

U pjesmi »Pucelle« blati svojim izrugivanjem čist i plemenit 
lik djevice Orleanske, koju kasnije proslavi svojim stihovima pjes- 
nik Fridrik Schiller. 

Voltaire dolazi ipak kradomice u Pariz, zalazi u Pompadourin 
salon, kreće se u društvu framazuna. koji osnovaše tako zvani 
»Veliki Orijent u Francuskoj«. Francuski su framazuni udarali na 
prijestolje i oltar mnogo žešće nego oni u Engleskoj. Voltaire se 
upoznao i s mladim Denisom Diderotom, koji nije vjerovao ni u 
Boga ni u besmrtnost duše. Voltaire proučava Montesquieuovo 
djelo »Duh zakona«, koje je upravo izašlo. No ta knjiga pokazuje 
također, da vrijeme prosvjetiteljstva nije bilo bez svakog svjetla. 
Montesquieu traži ukidanje mučila, okrutnog izvršavnja smrtne 
kazne i ropstva. 

S vremenom se Voltairova slava prenijela čitavom Evropom. 
Njegova drama »Zaire« prikazuje se na pozornicama s velikim 
usoiehom. Po »Henriađi«, u kojoj riše pravedna i dobra kneza, 
osuđujući tiranstvo i duhovno ropstvo, stekne naklonost pruskog 
princa prijestolonasljednika Fridrika, koji mu iz Rheinsberga piše 
oduševljena pisma. ProsPdušni Papa Benedikt XIV zahvaljuje mu 
se na posveti tragedije »Mahomet«, te mu kao protudar šalje neko- 
liko zlatnih medalja. Voltaire odgovara veoma pobožnim pismom: 

»Budi mi dopušteno, Sveti Oče. da sa čitavim kršćanstvom izra- 
zim želju i molim nebo, da Vaša Svetost bude što kasnije primlje- 
na među svece, koje ste s mnogo truda i uspjeha priveli njihovoj 
kanonizaciji. Ljubeći s najdubljim počitanjem noge Vaše Svetosti 
molim s najvećim poštovanjem blagoslov.« 

Istom kad je Papa kasnije pročitao tu tragediju na talijanskom 
jeziku, opazi na svoje zaprepaštenje, kako mu se Voltaire narugao, 
pa zabrani tiskanje i prikazivanje toga djela. 

1746. primljen je Voltaire na želju svoje zaštitnice markize 
Fompadour u broj četrdesetorice »besmrtnika« francuske akade- 
mije. Četiri godine kasnije pozva ga na dvor u Potsdam Fridrik II. 

»Mudrac u Sanssouciju«, koji prema njemačkim pjesnicima 
svoga vremena pokazuje samo prezir, prima Francuza s najvećim 
častima, daje mu na potsdamskom dvoru sjajno uređene sobe, koje 
su se nalazile neposredno ispod njegovih, osigurava mu godišnji 
dohodak od 20.000 livra. 

Voltaire popravlja kraljeve stihove, sjedi za njegovim stolom, 
raspravlja s njime o vjersikm i filozofskim pitanjima, sunča se u 
sjaju dvorskih umjetnina. 

Pruski kralj, koga je otac držao u jakoj stezi i komu je htio 
silom usaditi u dušu strah Božji, izgubi vjeru već u ranoj mladosti. 
Teškom mukom prošao je na ispitu prije konfirmacije. Kao kralj 
hoće, da se vjera poštuje, da nitko ne dira u nijednu vjeroispo- 
vijest. Na to ga potiču državni razlozi. Stoga je i rekao ministrima 
na početku svoga vladanja: 

»Vjere valja tolerirati. Valja paziti, da jedna vjera ne Čini ni- 
šta na štetu druge. Svatko neka radi oko svoga spasenja na svoj 
način.« 

Za gradnju prve katoličke crkve sv. Hedvige u Berlinu dao je 
kralj svoj osobni prinos. 

Naravski da je njegova vjera posve đeistička. Jednog dana še- 
tao se s Voltairom po perivoju Sanssoucija. Tom zgodom poče šta- 
pom razgrtati mravinjak i reče: 

»Koliko je meni stalo do razvaljenog mravinjaka, toliko je 
Bogu stalo do nas ljudi.« 

Idući dalje alejama svrati Fridrik govor i na kršćanstvo. 

Za tog će razgovora Voltaire: \ 

»Već mi je, sire, dosta toga pripovijedanja, kako je bilo dosta, 
da samo dvanaestorica ljudi osnuju kršćanstvo, dok ću ja dokazati, 
da bi iedan č°viek tlo dosta da ga sruši.« 

»Vi ste fanatičan filozof«, odvrati kralj, koji je bio uvjeren 
da ne može vladati narodom bez kršćanske vjere. 

I za večere u dvorani ispod kupole s izabranim društvom uče- 
njaka, književnika, đvoranika, ministara, generala svraća kralj 
razgovor na religiozne teme. 

»Sto se politike tiče«, reče Fridrik, »svejedno je, da li je vla- 
dar religiozan ili nije. Ako se pođe do temelja svih vjera, mora 
se čovjek uvjeriti, da one sve počivaju najviše na besmislenom 
sistemu bajka. Čovjek zdrava razuma, koji sve stvari kritički istra- 
žuje, mora sigurno upoznati njihovu ludoriju. No> te predrasude, 
zablude, te čudesne pripovijesti stvorene su za ljude, pa se mora 
stoga imati toliko obzira prem velikim masama, da se ne povrijede 
njihovi vjerski osjećaji, svejedno kojoj vjeri pripadaju.« 

»Kad biste, sire, morali birati između kršćanskih vjeroispovi- 
jesti, kojoj biste dali prednost?« upita markiz d’Argens. 

»Mislim da bi to bila katolička. Kalvinci postupaju s Bogom 
kao sa svojim slugom, luteranci kao sa sebi jednakim, dok katolici 
postupaju s Bogom kao Bogom. Međutim budite, gospodo, bez bri- 
ge, jer mi nije nikad palo na pamet da postanem papistom. Ono, 
što vjerujem, vjerujem iskreno. Nisam posve uvjeren, da li je duša 
besmrtna. Sto se tiče svijeta, držim, da je vječan. Ako postoji 

Providnost, onda je ona nerastumačiva radi brojnih teškoća i pro- 
tuslovlja. Svakako najpametnije radi onaj, koji živi onako, kao što 
mora živjeti čestit čovjek.« 

Objed je gotov. Kralj daje svoju draguljima urešenu burmu- 
ticu da kruži unaokolo. Vatreno vino mijenja ozbiljni razgovor u 
živahnije čavrljanje. Voltaire izvlači sve registre svoje podrugljive 
duhovitosti. Matematičar Maupertius, predsjednik berlinske aka- 
demije, sluša ga s neprekrivenim negodovanjem, pogotovu što 
Voltaire uzima upravo njega za. cilj svojih bockanja. Srdito nazva 
ga matematičar pjesnikom vjetrogonjom. 

Kralj sa zadovoljstvom sluša razgovor i ubacuje tu i tamo koju 
sarkastičnu primjedbu. Napokon se obraća na konjaničkog generala 
Zietena, na kojem se vidjelo, da mu je u društvu veoma dosadno, 
jer je malo razumio razgovor, koji se vodio na francuskom jeziku. 

»No, Zietene, kako je bilo kod svete večere na Veliki Petak?« 
upita kralj dodavši vrlo neslanu primjedbu na račun toga prote- 
stantskog obreda. 

Zieten skoči, te reče čvrstim glasom: 

»Vašem je kraljevskom veličanstvu poznato, da se u ratu ne 
bojim nikakve pogibelji i da sam bio spreman život dati za vas i 
za domovinu. Na vašu zapovijed poslušno ću položiti glavu pred 
vaše noge. Ali postoji netko iznad nas, veći nego što ste i vi i ja, 
a to je Spasitelj i Otkupitelj svijeta. Ne dopuštam, da se u nj dira, 
da se on pogrđuje. Jer se na njemu temelji moja vjera, moja utjeha, 
moja nada u životu i na smrti. U sili te vjere borila se vaša srčana 
vojska i pobijedila. Kad bi vaše veličanstvo potkapalo ovu vjeru, 
potkapalo bi i blagostanje države. O tome nema nikakve sumnje. 
Ne zamjerite, veličanstvo!« 

Grobna tišina u dvorani. 

»Živio, generale!« oglasi se Švicarac matematičar Euler, naj- 
istaknutiji učenjak u akademiji, ali ga je kralj slabo cijenio radi 
njegove knjige »Spašavanje Objave protiv napadaja slobodnih 
mislilaca«. 

»Sta to reče Zieten?« upita Voltaire, koji nije razumio mužev- 
nih njemačkih riječi, ali mu nitko ne odgovori. Napokon će kralj: 

»Sretnog li Zietena! Kamo sreće kad bih i ja mogao poput 
njega vjerovati! Poštujem njegovu vjeru. Neka je se čvrsto drži! 
Ne će se više dogoditi, što se malo prije dogodilo.« Zatim će francu- 
ski: »Želio bih malo glazbe! Koji vole glazbu, mogu ovdje ostati. 
Ali bez ikakva ženiranja! Sviram svoje i Quantzove kompozicije.« 

Na znak zvonca uđe kraljev komorn'ik cimbalista, nakloni se 
duboko pred kraljem i na njegov mig sjede uz instrumenat. Cim- 



balist je Filip Emanuel Bach, sin velikog, nedavno preminulog 
Ivana Sebastijana Bacha, kojega je kralj malo godina pred njegovu 
smrt primio s velikim počastima na svoj dvor u Potsdamu. 

Dok ostala gospoda pozorno slušaju glazbu, Voltaire se neopa- 
zice izgubi. Kočija ga je povela u gradski kraljevski dvor, u kojem 
je stanovao. Drago mu je bilo, što je još sjedio za pisaćim stolom 
vrlo mlad čovjek, koji je njegove spise prevodio na njemački jezik. 

»No, gospodine Lessing, kako daleko dođoste u svom poslu?« 
upita Voltaire raspoloženo. Gotthold Efraim Lessing skoči brzo s» 
stolice i odgovori: 

»Skoro sam dovršio prvi svezak vaših malih historijskih spisa. 
Brzo će se moći tiskati.« 

»Veoma mi je drago«, hvali Francuz. »Pokazat ću vam se 
zahvalnim. Čini mi se, da biste trebali drugi kaput, jer je ovaj što 
ga nosite dosta istrošen.« 

»Sto ćemo«, sa smiješkom će mladi pjesnik. »Berlinische Zei- 
tung«, koja tu i tamo nešto donese iz mojega pera, mršavo plaća, 
a roditelji su mi siromašni. Kad bih bio Francuz, mnogo bi toga 
išlo lakše«, doda tugaljivo. 

»Gle, gle, koliki ste podrugljivac!« nasmije se Voltaire. »A sa- 
da možete poći. jer bih želio još malo raditi.« 

* * * 

Prljava trgovina sa Židovom draguljarom Abrahamom Hir- 
shom ozloglasi Voltaira. Jedan je drugoga krivio radi prevare. 
Obojica lažu što bolje mogu. Dođe do procesa, koji uzvitla veliku 
prašinu. Mladi Lessing morao je tužbu i obranu svoga gospodara 
prevesti na njemački jezik. U sebi se smije pohlepnom Francuzu, i 
kad Voltaire napokon pobijedi suparnika, piše podrugljivo stihove: 
»Da se ukratko i pravo shvati razlog, 

Zašto lukavština Židovu ne uspije, 

Treba reći ovo: 

Gospodin je Voltaire bio veći lopov od njega.« 

I kralj se srdi zbog ove prljave trgovine. 

Malo kasnije zapade Lessing u ružnu svađu sa svojim hranite- 
ljem, koji ga je optuživao, da nije dosta pažljivo postupao s njego- 
vim spisima. Napokon morade ostaviti Potsdam. Pošao je Witten- 
berg da dovrši svoje studije. 

Doskora se pomutiše dobri odnosi između kralja i Voltaira. 
Kralj je bio veoma nezadovoljan, kad je saznao, kako se Francuz 
ruga njegovim stihovima i kako se nekom potužio, da mu je već 

dosta toga pranja kraljeva prljavog rublja. U ožujku 1753. dođe 
do konačnog prekida. Voltaire ostavi Potsdam te se nastani na svom 
imanju u Ferney-u na francusko-švicarskoj granici. 

Ovdje je sastavljao svoje odurne spise protiv kršćanstva. Ce- 
sto ponavlja u pismima, što ih upravlja svojim prijateljima, riječi- 
»Ecrasez 1’ infame! — Zgazite bestidnicu (to jest Crkvu)!« 

Uza sve to sagradi u Ferney-u crkvu s natpisom: »Deo erexit 
Voltaire — Bogu podiže Voltaire.« Na Uskrs iza Pričesti, koju je 
svetogrdno primio, održa seljacima, propovijed o poštivanju vlasni- 
štva, jer su mu po noći pokradene kokoši. 

U neprestanim je vezama s istomišljenicima u Parizu, s Di- 
derotom, D, Alembertom. Oni svoju veliku enciklopediju u mnogo 
svezaka učiniše velikom protuvjerskom oružanom. 

»Radite u vinogradu!« piše im Voltaire. »Uništite bestidnicu!« 
A zatim se ruga njihovu radu nazivajući enciklopediju velikim 
kramarstvom, a njezine sastavljače kramarskim šegrtima. 

Jedan od najmarnijih suradnika enciklopedista bio je barun 
Holbach, rodom iz Heidelberga. U njegovoj kući u Parizu, kamo se 
preselio, sastajali su se vođe slobodomislilaca. Sam Holbach napi- 
sao je knjigu pod naslovom »Raskrinkano kršćanstvo«. Knjiga 
blati kršćansku nuku najodurnijim pogrdama. Njegov spis »Duh 
klera« parlamenat je osudio i predao krvniku da se spali. 

U žestoku prepirku zađe Voltaire sa Jean Jacques Rousseau- 
om, kad htjede da u Zenevi, rodnom gradu Rousseau-ovu, otvori 
kazalište, te u njemu izvede Molierova »Tartuffa«. Rousseau pro- 
testira proti novoj pozornici, jer da kvari narodno ćudoređe. Vol- 
taire ga naziva zbog toga nadluđakom, filozofskim majmunom, Ju- 
dom među učenicima prosvjete, štenetom, čovjekom zrelim za stup 
sramote ili za ludnicu.« 

Veliku pažnju svratio je Rousseau na sebe svojim djelom »Dru- 
štveni ugovor«, u kojem slika republiku kao idealni oblik države. 
Pozivanju vladara na božansko pravo i na neomeđenu vlast stavlja 
sučelice suverenost naroda. Iste godine 1762. izlazi njegovo književ- 
no djelo »Emil ili o odgoju.« Pisac tvrdi, da pedagogika samo kvari 
čovjeka, pa radi toga traži vraćanje naravi. Poriče slabljenje ljud- 
ske naravi istočnim grijehom. Prema njegovoj nauci valja pustiti 
djecu da bez ikakve stege, bez ikkvih zapreka rastu prema zahtje- 
vima svoje naravi, ali je svoju djecu ipak predao u nahodište. 

Poslije smrti Ljudevita XV vrati se Voltaire u Pariz. Kad ga 
na carinarnici upitaše, da li nosi sa sobom nešto, što spada u kri- 
umčarenje, odvrati: »Ništa osim svoje osobe.« Munjevitom brzinom 
proširi se po gradu vijest, da je Voltaire opet u Parizu. Svi hoće- 


da ga vide: Glumci, filozofi, studenti. Posjetila ga je i sam grofica 
Dubarry, zadnja ljubavnica Ljudevita XV. Davao je audijencije 
poput kakva kralja. 

Ali doskora dođe slavlju kraj. Voltaire oboli. Baca krv. Bojeći 
se smrti traži, da mu dođe svećenik. Došao je nekadašnji isusovac 
Gaultier. Bolesnik ga zamoli da ga ispovjedi. Svećenik traži od 
njega da najprije pismeno opozove sve svoje protuvjerske spise. 
Voltaire potpisa. Svećenik izjavi, da taj njegov spis mora odnijeti 
u nadbiskupski Ordinarijat, koji će mu dati dopuštenje da ga smi- 
je odriješiti. Ali kad je svećenik opet došao, nisu ga više pustili Vol- 
tairovi prijatelji k njemu. 

Još se jednom diže s bolesničke postelje starac od 84 godine. 
30. ožujka 1778. prisustvovao je u »Comedie fra?aise« prikazivanju 
svoje tragedije »Irene«. Njegov dolazak pozdravljen je burnim 
oduševljenjem. Ovjenčan je vijencima od ruža. Tjedan dana kasnije 
upisa se u framazunsku ložu »Devet sestara«. 

Upravo dva mjeseca iza svečanog vjenčanja u kazalištu premi- 
nu u najvećem očaju, jer nisu više pustili k njemu svećenika. 

»Ostavljen sam od Boga i od ljudi!« neprestano je jadikovao 
mučen više grižnjom savjesti nego tjelesnim patnjama. Kad ipak 
k njemu prodriješe Gaultier i župnik Saint-Sulpice-a, bio je u deli- 
riju. U najvećoj brzini sahranjen je u opatiji Scellieres prije nego 
što je stigla nadbiskupska zabrana. 

1791. godine položiše ga novi gospodari Francuske u panteon. 
1758. pisao je Voltaire d, Alembertu: »Za dvadeset godina moći će 
dragi Bog počivati, jer neće više nitko na njega misliti.« Upravo 
dvadeset godina nakon toga bogohulstva ležao je na odru. 

Danas je njegov sarkofag u panteonfl prazan, nitko ne zna kud 
su mu odnijeli lješinu. 

Jedanaest godina iza njegove smrti niklo je strašno sjeme, što 
ga je posijao. 


»NADSAKRISTAN« 

Jozefinizam 


Rano ujutro izašo je studiosus Klement Marija Hofbauer iz 
kuće gospođe Mayer, kod koje je iznajmio čednu sobicu, te polazi 
prema crkvi Salvator. Mučno se probija tmurno svjetlo uličnih 
svjetiljaka kroz gustu maglu mjeseca studenoga. Kola s mlijekom 
drndaju po kaldrmi. Neki noćni skitalica, koji je dugo sjedio za 
čašom, tetura po ulici tražeći o što bi se oslonio. Pekarski pomoćnik 
raznosi žemičke. 

Studiosus gleda za njim, dok nije iščeznuo u magli. Upravo 
prije dobrih petnaest godina bio je i on sam pekarskim pomoćnikom 
kod pekara Dobše u Znojmu i svakog jutra raznosio svježe kruš- 
čiće. Sad mu je već gotovo trideset godina. Malo previše za studen- 
ta! Dug i težak bio je put, kojim je siromašni mladić iz Moravske 
stigao do vrata, kroz koja se ulazi u bečku Alma Mater. I kolikog 

samo razočaranja doživio! 

* 

Duh hladne »prosvjete«, koja srce koči, unišao je u sveučilište, 
zavladao pače i u predavaonicama teološkog fakulteta, otkako je 
nakon izgona isusovaca benediktinski opat Rautenstrauch uveo 
novi red predavanja. Svaki dan sluša student s katedre nauke, 
koje upravo vrijeđaju osjećaj vjernog katolika. Naročito crkvenu 
povijest, koja se uči u prvom semestru, predaju profesori u pravom 
protestantskom i janzenističkom duhu. Studenti nemaju ni kato- 
ličkog udžbenika za taj predmet. 

Svakako su profesori pametniji od nekadašnjeg pekarskog 
pomoćnika, ali jednostavni i pobožni student osjeća, da teološke 
predavaonice provejava duh, koji više nije katolički. 


Duh je to tobožnje prosvjete, koji se od polovine 18. stoljeća 
počeo opažafi i u katoličkoj Crkvi. Taj duh previše ističe ljudski 
razum i u pogledu vjerskih istina, nema počitanja prema tajnama 
.svete vjere, prema starinskim običajima, u kojima se duboko uko- 
rijenila narodna pobožnost, omalovažuje crkvene redove, previše 
ističe državnu vlast i u posve crkvenim stvarima. 

Prije sedamnaest godina napisao je učeni trierski pomoćni bi- 
skup Nikola Hontheim knjigu pod pseudonimom Justinus Febro- 
nius, po kojem čitav smjer dobi ime »febronianizam«. Nema sumnje 
da je prelat imao na pameti ozbiljne stvari. Želio je da olakša sje- 
dinjenje razjedinjenih vjeroispovijesti. Da se postigne sjedinjenje, 
valjalo bi prema njegovu mišljenju skučiti papinsku vlast, čime 
poriče nepogrešivost Glavara Crkve. Nasljedniku sv. Petra prizna- 
je samo počasno mjesto među drugim biskupima. 

Profesor kanonskog prava na sveučilištu u Ingolstadtu Adam 
Weishaupt osnova kao borilac protiv »popovskog mračnjaštva« 
tajno društvo »prosvijetljenih« ili tako zvani »Red iluminata«, koji 
nađe također izvan Bavarske mnogo pristaša. Sve što je bilo drago 
srcu katoličkog puka: hodočašća, procesije, bratovštine, posvećiva- 
nja, blagoslivljanja. pa i pobožnost Presv. Srcu Isusovu, sveta kru- 
nica, sve je to ovim tobožnjim ljubiteljima prosvjete trn u oku. 
Bilo ih je među njima, koji su tražili pače i ukidanje svećeničkog 
celibata i raspuštanje svih samostana. 

Studentu se činilo, da novi duh, koji je ušao u sveučilišne pre- 
davaonice i crkve, sliči ovoj magli na bečkim ulicama, koja čovje- 
ku zaustavlja dah. 

Dok je Hofbauer zadubljen u turobne misli išao prema cilju, 
počeše zvoniti zvona crkve sv. Stjepana. Za njima se oglasiše i dva 
iz sv. Mihaela i sv. Ane. Doskora odjekuje cijeli grad njihovim zvu- 
kom. Ne, nisu to mala zvona, koja zovu na ranu Misu, već je to 
vapaj nebu, koji kao da se diže iz najdublje potrebe. 

U Salvatoru požuri student u sakristiju da služi kod rane Mise. 
»Molite se za caricu!« šapne mu svećenik. »Marija Terezi ja je na 
umoru!« 

»Carica umire?« promuca Hofbauer potreseno. S djetinjom vjer- 
nošću poštuje on pobožnu, veoma iskusnu vladaricu, dobru majku 
svojih zemalja, ufanje svih koji osjećaju s Crkvom. Šta će biti, kad 
počne sam vladati njezin sin Josip II? Hofbaueru je poznato, kako 
je Josip II odan novim idejama, premda je pobožan, vjeran kršća- 
nin. koji ni za putovanja ne zanemaruje nedjeljne Mise. Student 
zna, kako jako utječu na cara tako zvani slobodni duhovi, u prvom 
redu profesor Josip Sonnenfels i državni kancelar knez Kaunitz. 

Još su uvijek brujala zvona s tornjeva bečkih crkava, kad Hof- 
bauer pođe na sveučilište. 

Više nego inače muči ga danas predavanje profesora crkvene 
povijesti, pa se i nehotice morao pitati, da li je to zbilja katolički 
svećenik ili luteranski propovjednik. 

Uostalom profesor ima veoma nepažljive slušatelje. Jedan ta- 
mo spava, pa počinje čak i hrkati, tako da se njegova okolina smi- 
je. Drugi se nesmetano razgovaraju ili od dosade zijevaju. Neko- 
liko se studenata, još nezrelih mladića, karta. Profesor govori o re- 
dovničkim zajednicama s neprekrivenim prezirom izlažući, kako 
su suvišne i beskorisne. Hofbauer nije mogao više slušati toga 
naklapanja, već skoči te će dršćući: 

"Ovo što govorite, gospodine profesore, nije više katolički!« 
Poput oluje prođoše njegove riječi predavaonicom. Hrkač se pro- 
budi iz sna, igračima ispadoše karte iz ruku. Profesor strijelja oči- 
ma kroz jake naočale drznika, dok Hofbauer grabi svoje bilježnice 
i knjige te ostavlja predavaonicu bez ijedne riječi. 

"Možda će svjetlo zasinuti jednom i u toj mračnoj seljačkoj 
tikvi!« promrmlja profesor za njim. Jedan dio slušateljstva plješće 
u znak odobravanja, dok drugi viču: »Pravo ima!« i s bukom ostav- 
ljaju dvoranu. 

Tog dana prestade kucati caričino srce. Dugo, trnovito njezino 
vladanje dođe kraju. Neprestano je morala voditi ratove, koji su 
njezinim zemljama donosili neizrecivih jada. Sad je napokon sklo- 
pljen mir s pruskim kraljem Fridrikom. Njezin se sin Josip upravo 
vratio s putovanja u Rusiju, gdje je predobio za Austriju caricu 
Katarinu II. Pred nekoliko mjeseci izabran je njezin sin nadvoj- 
voda Maksimilijan za koađjutora kolnskog nadbiskupa i za miin- 
sterskog kneza-biskupa. 

Ipak prate regentkinju teške brige sve do njezine smrti. Za 
svoga života mogla je cara Josipa II, svoga sina i suvladara, suz- 
državati od njegovih kobnih pothvata protiv Crkve. Ali šta će biti 
kad on dobije svu vlast u svoje ruke? Posljednje misli caričine lete 
kćeri Mariji Antoinetti, ženi francuskog kralja Ljudevita XVI. 
Ta je kćer veoma nerazborita, nepromišljena, počinja mnogo teš- 
kih pogrešaka. Majka ju je uvijek na njih upozoravala. Čini se, 
da oni u Versaillesu ništa ne slute o nezadovoljstvu naroda, koji 




mnogo pati, ne osjećaju ništa od onog strašnog vihora, koji se sve 
više spušta nad njihovim svijetom sanja. To je tek majčino tje- 
skobno srce sve jasnije slutilo. 

Te su joj brige oteščavale smrt. Kad je napokon posljednji 
put dahnula, pade njezin sin na koljena uz njezinu smrtnu postelju. 
Istina, bilo je između njih neslaganja u mišljenju, ali je Josip ipak 
svim srcem volio majku. 

Na dvoru plaču sluge i dvoranici. Na trgu pred dvorom stoji 
narod otkrivene glave. Veterani, koji su za caricu krv prolijevali, 
jecaju, kao da izgubiše rođenu majku. 

Noć 29. studenoga 1780. spustila se hladna i tamna. Na nebu 
nema ni jedne zvijezde. 

* * * 

Car Josip potpuno prožet mišlju da je po milosti Božjoj došao 
na vlast, htio bi da svojim zemljama bude dobar otac. Htio bi i 
Crkvu Božju očistiti od njezinih stvarnih nedostataka, kao i od 
onih, koje je samo on smatrao takovima, ali je ipak uvijek u svo- 
jim reformama imao zapravo tek državu pred očima. 

Odmah iza majčine smrti nastoji da stvori jedinstvenu crkve- 
nu organizaciju u svim dunavskim zemljama, tako da se što više 
oslabi veza sa Svetom Stolicom u Rimu. Biskupima je zabranjeno 
svako pozivanje na papu. Svi redovi su morali prekinuti svoje ve- 
ze s poglavarima, koji su stanovali u stranim zemljama. Mladim 
teolozima neđopušta car da polaze na nauke u rimski Germanicum. 

Papa Pijo VI. da spriječi ono što je najgore, odluči se na put 
u Beč, da s carem osobno raščisti prijeporne točke. Car je pristao 
na papinu namjeru, premda ga je knez Kaunitz od toga odvraćao. 

Na Cvjetnicu 1782. ulazi Papa pokraj cara u Beč uz zvonjavu 
zvona i gruvanje topova. Tisuće i tisuće stiskale se uz put, kojim 
je Papa prolazio, kliču burno ocu kršćanstva, nastoje da dohvate 
okrajak njegove haljine; bacaju cvijeće i rupce pred kopita konja; 
padaju na koljena, da prime papin blagoslov; prate kočiju prema 
dvoru, u kojem je Josip II smjestio papu u odajama svoje majke. 

Na Veliki četvrtak primi car iz papine ruke sv. Pričest. Obo- 
jica iza toga sa strahopočitanjem peru noge dvanaestorici siro- 
mašnih staraca, kojima kasnije i poslužuju za objeda u dvoru. 

Vrhunac je svečanosti bila svečana pontifakalna Misa na Uskrs 
u katedrali sv. Stjepana. Nikad ne vidje drevna katedrala takva 
prizora. Pred bezbrojnim duhovnim i svjetovnim dostojanstveni- 
cima javlja Papa čudo Uskrsnuća. Svi se oltari blistaju u sjaju 

Parnu nađe svoje posljednje utočište u Perchtolđorfu krS 
I mlađ! Wolfgang Amadej Mozart, koji je ostavio svoj rodJh g-đ 
Salzburg, slusa potreseno nebeske zvukove. J . gđ 

b °, gOSlU f ja dade Papa mnoštvu apostolski blagoslov s 
dV ° rSke d <* - * bedema orilo ^Z,l 

Gotovo svaki dan razgovarao se Papa s carem u prisutno*« 
kneza Kaumtza. Josip II iskazuje nasljedniku sv. Petra veliko do- 
cjtanje, naprotiv kancelar Kaunitz, koji se hvastao, kako je u Pa 
rizu provodio vecen u krugu francuskih enciklopedista, nije SvL 

da ie Panu^^T 0 dUZn ° P ° Št ° Vanje ' Pošao Je pače tako daleko 
da je Papu dočekao u svojoj palači sa šeširom na glavi. 

pošl<^dalje 0 od^tzrmš^ja 0 shvaćanj^ neS0 ^ e S * 

s dviSkom 2ŠT* aVl grad ” a DU " a ™' kad Udri '*>” - Crkvu 

r P .. duhu . tako zvano § Prosvjetiteljstva pokazuje Josip II malo 
azumijevanja za samostane, naročito one, koji se bave samo kon- 
^mplacijom. Redovnike naziva fakirima i besposličarima Drevne 

^tJorene m N ,^+T V6Ć sto] j ećima hrlio na hodočašća, bile su 
plijenjen 6 samostana bi ukinuto, a njihov imutak za- 

Car dakako neće ništa za sebe. Samostanska dobra trebala su 
da služe za druge vjerske i dobrotvorne svrhe. To više su carevi 
komesari punili vlastite džepove. Diamantnom lancu koji je nekoć 
resio milosnu sliku Majke Božje u Waldrastu, mogli su se Bečani 
doskora diviti o vratu žene jednog od tih činovnika. Dragocjene su 

tos«^^ 1116 ! razbacivale 1 Prodavale Židovima u bescjenje. Pro- 
testi kardinala kneza-biskupa Migazzi ostadoše bez ikakva uspjeha. 

Veliko slavlje slavili su framazuni i ostali neprijatelji Crkve. 

huJ V Z ]lm casopislma ru 'Sali su se svemu, što je katoličkom narodu 
duo drago i sveto. 

C y[ Vlada * u samim Prostorijama crkava. Zavjetnih i pobož- 

svieth ak a m0ral ° ^ neSt 1 1 “ CrkaVa> Car j e pače određivao broj 
svjetiljaka i svijeća na oltanma. Svećenicima je propisivao teme 

njihovih propovijedi. Uz obično propovijedanje morali su narod 
poučavati o otrovnim biljkama, o trsnom ušencu, o racionalnom 
gnojivu. Stoga! i nazva Fridrik II cara porugljivo »nadsakristanom 
svetog rimskog carstva«. 

Strašno uzbuđenje prouzrokova edikt, kojim se tražilo, da se 
mrtvaci ne pokapaju u drvenim lijesovima, nego da se posve goli 
zašiju u vreće i posipaju negašenim kreoom, prije nego što se 
spuste u raku. / 

Ogorčenje u narodu bilo je tako veliko, da car morade iza ne- 
koliko mjeseci opozvati naredbu. 

Reforme su najkobnije djelovale na bečkom sveučilištu, na 
kojem se počelo poučavati kruto bezvjerje. Student Klement 
Hofbauer, duboko razočaran od svega toga, ostavi grad na Dunavu 
te pođe u Italiju na nauke. 

Koncem 1783. pođe Josip II u Rim da Papi uzvrati posjet. Na 
juriš je zadobio srca Rimljana svojom darežljivošću, svojim vese- 
lim, jednostavnim ponašanjem, svojom pobožnošću za vrijeme ho- 
dočašća glavnim crkvama. 

Papa je dočekao cara s velikom srđačnošću, koja ne ostade 
bez dobrih učinaka. 

»Papa je dobar čovjek«, prizna car kardinalu Bernisu. Radi 
mira i da se izbjegne veće zlo, daje Pijo neka dopuštenja, izlazi 
carevim željama djelomično ususret. 

Kad se Josip vratio u Beč, dokončaše se barem najgore mjere 
protiv Crkve. 

20. veljače 1790. preminu car kao vjerni kršćanin primivši više 
puta svete sakramente. Želio je, da mu se na grobni spomenik ukle- 
šu riječi: 

»Ovdje leži vladar, koji je imao čiste nakane, ali je bio tako 
nesretan, da je bio svjedokom, kako mu se izjaloviše sve osnove.« 

Cas prije sudnjeg dana 

Francuska prije velike revolucije 


■ U salonu jednog od »besmrtnika« francuske akademije skupilo 
se neke zimske večeri 1788. izabrano društvo. Tu su plemići, držav- 
nici, književnici, akademičari, tu su žene s dugim haljinama i bli- 
stavim nakitima. Svjetlo iz otvorenog kamina igra po svilenim 
plavim sagovima. Srebrno stolno posuđe, kristali, najfiniji sevres- 
porculani blistaju se u sjaju svjetla, što pada sa svijeća na luste- 
rima. Posluga je donijela na stol desert. Teško burgundsko vino 
zari se u čašama od brušenog rabinova stakla, razvezuje jezike i 
stvara toplo raspoloženje. 

Govor se vodi o dnevnim događajima, o nedavnoj vožnji balo- 
nom braće Momtgolfier, o zadnjim budalaštinama velikog varalice 
Cagliostra, koji morade ostaviti Pariz, nakon što se uspostavilo, 
kako je elegantno uvukao častohlepnog kardinala Rohana u skan- 
daloznu afera, koja se ticala ogrlice kraljice Marije Antoinete. 

Govori se o umijećima gospodina Mesmera, koji bi htio da 
svaku bolest izliječi pomoću magnetizma. Napokon se razgovor 
svmu na izvođenje komedije »Figarova svadba« od Beaumarchaisa. 

Za me je ta komedija revolucionarna i veoma neukusna«, reče 
sa zgražanjem vojvotkinja Grammont. »Zbilja je nesnosljiv način, 
na koji prema auktorovu prikazivanju obični frizer trijumfira nad 
plemićem, koji nije prikazan kao lopov, već, što je još gore, kao 
smiješna figura.« 

»To je dramatizirani Rousseau, madame«, primijeti filozof i 
matematičar Condorcet. »U maškaradi zabavnog igrokaza kritizira 

■ 

Beaumarchais sadašnje prilike isto tako oštro, kao što ih kritizira 
filozof Rousseau ,i bori se za prava »trećeg staleža« uspješnije ne- 
go on.« * 

»Je li vam poznat spis abbea Emanuela Josipa Sieyesa o tre- 
ćem staležu?« pita slobodoumni ministar Malesherbes. »Naziva ga 
sasvim otvoreno "Budućim suverenom Francuske.« 

»A visoki kler i aristokracija?« uzbuđeno će vojvotkinja. »Zar 
oni ne će više ništa vrijediti?« 

»Nažalost, madame! Ako se bude radilo prema idejama toga 
svećenika, privilegirani će staleži biti sasvim potisnuti. Nacionalna 
će se skupština sastojati jedino od pripadnika trećeg staleža i je- 
dino će ova skupština izdavati zakone u Francuskoj.« 

»Sačuvaj nas, Bože, od takvih prilika!« uzdahnu vojvotkinja. 
»Ne zaboravite, madame, da nevolja goni mnogo svijeta u očaj«, 
prihvati riječ astronom Bailly. »Prošle je godine led pobio polovi- 
nu žetve, dok je ova zima tako žestoka, da se žešća ne pamti u sto- 
tinu godina. Govore, da se u Languedocu smrznula već trećina 
maslina.« 

»Ta ne će valjda zvati na odgovornost privilegirane staleže 
zbog nevremena!« podrugljivo će aristokratkinja. »Svakako, ne mo- 
gu se dosta načuditi, što upravo svećenik veliča treći stalež.« 

»Morate znati, madame, da naši biskupi i prelati raspolažu 
golemim dohocima, dok se niži kler mora zadovoljiti upravo pro- 
sjačkim dohocima. Većina toga klera nema ni toliko dohodaka da 
hi mogla kupiti čestitu svećeničku haljinu, pa je stoga razumljivo, 
što su seoski župnici na strani naroda.« 

»Završimo taj neugodni razgovor«, predloži domaćin, »a vi 
ćete, gospodine Champfort, biti tako ljubezni, pa ćete nas razvese- 
liti kojom od vaših pripovijedaka.« 

Pjesnik se nije dao dugo moliti. Premda je njegova pripovijest 
do skrajnosti smiona, ipak dame ne smatraju potrebnim da pocrve- 
ne ili da lice sakriju lepezama. 

Vicq d’Azyr recitira kreštavim glasom jedno mjesto iz »Pu- 
celle«, dok se Roucher priključuje s nekoliko Voltairovih filozofskih 
stihova, kojima društvo oduševljeno plješće. 

»Zbilja je čudno«, sa smiješkom će pisac Laharpe, »do kakvih 
su krugova prodrle ideje naših filozofa. Svjetlo prosvjete ne sja 
samo u salonima, već gotovo i u najzadnjoj pariškoj brijačnici.« 

»Pravo velite«, doda Bailly. »Nedavno mi je brijač, dok me 
pudrao, sasvim ozbiljno rekao: »Sami vidite, gospodine, kako sam 
bijedan čovjek, ali do vjere ne držim baš ništa, kao ni dragi.« 

»Tako je!« reče Roucher, kad se smijeh slego. »Blizu je vrijeme, 
kad će razum slaviti slavlje nad tamnim praznovjerjem. Nestat će 
svih predrasuda. Ljudi će bez razlike staleža živjeti bratski, zajed- 
no u jednakosti i slobodi. Osvanut će nova epoha duha i bit će ve- 
selje živjeti. Velika je zasluga naše akademije, što je pripravila 
buduće vrijeme svjetla i konačnu pobjedu razuma.« 

»Budućnost, o kojoj govorite, mora doskora postati sadaš- 
njošću, koju ćemo svi doživjeti«, progovori stari Vicq d’ Azyr, koga 
je mučila kostobolja. »Zar ne, da i vi isto tako mislite’« obrati se 
starcu Književniku Cazottu, koji je dosada jedva sudjelovao u raz- 
govoru; sjedio je tamo i utonuo u svoje misli. 

»Moja gospodo«, odvrati Cazotte neobično tajanstvena izgleda, 
»budite zadovoljni, jer ćete svi doživjeti veliku revoluciju, za ko- 
jom čeznete. Znate, ponešto sam prorok i vjerujem biblijskim rije- 
čima: »Mladići će sanjati, a starci će imati viđenja«. Zato ponavljam, 
vidjet ćete revoluciju. Da vam kažem, što će vam ona donijeti?« 

»O, da, prorecite nam budućnost!« oduševljeno će vojvotkinja. 

»Filozof se rado susreće s prorokom«, sa smiješkom će Con- 
dorcet. Svi navališe na pjesnika, koga su u salonima rado gledali 
zbog njegovih pričanja o prikazama i duhovima, da im otkrije 
svoje tajne. 

»Pa neka bude, kako želite«, reče Cazotte. »Obraćam se najpri- 
je na vas, gospodine Condorcete! Izdahnut ćete na podu jedne 



ćelije u zatvoru. Poginut ćete od otrova, što ćete ga u onom slav- 
nom vremenu uvijek nositi uza se, da izbjegnete šakama krvnika.« 

Grohotan smijeh zbog proročanstva, koje nitko nije ozbiljno 
uzimao. 

»Onda su vaša shvaćanja, gospodine, obzirom na vladanje ra- 
zuma uistinu neobična« naruga se pjesnik Champfort. 

»I vi ćete, dragane moj, u ime razuma^ filozofije, humanosti, 
i slobode dosta bijedno završiti«, reče Cazotte. »Otvorit ćete samom 
sebi žile kucavice britvom, ali ćete istom nakon nekoliko mjeseci 
umrijeti.« 

»A ja?« upita stari Vicq d’ Azyr. »Da li ću i ja samom sebi pre- 
rezati žile?« 

»Ne ćete, nego će vam. to učiniti vaš brijač, jer ne ćete više sno- 
siti kostobolje. Umrijet ćete u noći iza toga.« 

»Kakvu ste smrt meni dosudili?« upita astronom Bailly. 

»Umrijet ćete na stratištu! I vi ćete, gospodine Malesherbes, 
umrijeti na stratištu! I vi, gospođine Roucher, umrijet ćete na 
stratištu!« 

»Do vraga!« poviče Roucher. »Zar ćemo svi popadati u šake 
Turcima i Tatarima?« 

»Nipošto! Vama će vladati samo filozofija i razum. Oni, koji 
će na spomenuti način s vama postupati, vodit će iste razgovore, 
što ih vi, gospodo, ovdje već cijeli sat vodite. Oni će ponavljati sva 
ta vaša načela. Međutim možda će vam biti na utjehu, ako reknem, 
da ću i ja svršiti na stratištu.« 

»A kad će to biti?« upitaše pjesnika. 

»Ne će proći ni punih šest godina do vremena, kad će se sve 
ovo ispuniti.« 

»A zašto mene puštate u miru?« pita Laharpe podrugljivo. 
»Zar ne ćete i mene izručiti krvniku?« 

Cazotte ga pogleda prodorno, te će: 

»Vi ćete, gospodine, postati jednim od najvećih čudesa onog 
vremena, jer kad se ovo bude događalo, vi ćete biti kršćaninom.« 

»Onda mogu biti bez brige!« nasmije se Champfort. »Ako nam 
ne bude trebalo umrijeti, prije nego što Laharpe postane kršćani- 
nom morat ćemo vječno živjeti. Možda Cagliostro ipak ima pravo, 
pa bi čovjek mogao živjeti nekoliko tisuća godina.« 

»Barem ćemo mi žene biti sretnije, jer će imati obzira prema 
našem spolu«, reče sa smiješkom vojvotkinja. 

»Vaš spol ne će vas nikako zaštiti«, odvrati prorok tmurno. 
»Vas će, gospođo vojvotkinjo, odvesti na stratište. Povest će vas 
i mnoge druge dame na kolima, a ruke će vam svezati na leđima.« 

»Nadam se, da će ipak uzeti u obzir moj stalež, pa će me povesti 
u crno obojenoj ekipaži.« 

»Ne, ne, madame! Mnogo više dame vozit će na stratište u 
krvničkim kolima.« 

»Sigurno princese po krvi?« 

»Još više!« 

»Ali ispovjednika ću ipak imati?« upita vojvotkinja smatrajući 
sve ovo još uvijek šalom. 

»Nažalost, ne ćete! Tek će jednom pripustiti ispovjednika, prije 
nego klekne pred krvnika.« 

»A tko je taj izabranik?« 

»Kralj francuski!« 

»To znači ipak predaleko ići u šali!« protepa domaćin probli- 
jedivši. »Pođimo u pokrajnju sobu da se malo poigbamo.« 

»Uistinu znadete, gospodine Cazotte, tako govoriti, da čovjeka 
groza hvata«, reče pjesnik Champfort. »No zabavljajmo se! Posli- 
je nas neka slobodno dođe opći potop!« 

»Doživjet ćemo ga, gospodine, ali ne će biti nikakva kovčega 
da nas spasi!« 

* * * 

Slijedeće proljeće donese sa sobom vrhunac nevolje. Kad je 
počeo kopniti snijeg, sve rijeke izađoše iz korita. Dragocjena je 
sjetva uništena. Kruh četverostruko poskupi. Mnogi nemaju ništa 
osim mokrih mekinja i pljesnive zobi. Gomilama kreću gladni lju- 
di prema Parizu. Po svim gradovima pljačkaju pekarnice. Posvuda 
vlada bezakonje, pobuna. 

Svećenici i redovnici čine sve što mogu, da utaže bijedu. Bilo 
je župnika, koji su prodavali ili zalagali pače i crkveno blago, da 
mogu gladnima dati kruha. I najveći dio biskupa pokaza se u ča- 
sovima bijede dobrim pastirima i narodnim dobročiniteljima. 

Na izborima pobijedi »treći stalež«. Među klerom koji ulazi u 
parlamenat, prevladavaju župnici, koji stoje na strani običnog 
čovjeka. Na savjet abbea Sieyesa proglasi se »treći stalež« Assem- 
blee nationale — Nacionalnom skupštinom«, jedinim pravnim za- 
stupništvom francuskog naroda. 

Kralj osjeća, da su njegova prava u pogibelji, i potpuno se 
smete. Izdaje zapovijedi, zabrane, i opet ih opoziva. 25. lipnja 
dođe u prijestolnici do velikih pobuna. Straže se pobratiše s bun- 
tovnicima. 

14. srpnja izjutra odjaši kralj sa svojim dvorom u lov. Već 
se počelo mračiti, kad se vrati u Versailles. Ljudevit "3CVI unosi 
po običaju savjesno ovaj lov u svoj »Dnevnik« s dodatkom: »Inače 
ništa drugo!« 

Uto uleti u njegov kabinet bez najavljivanja vojvoda Lian- 
court, da izvijesti o događajima u Parizu. 

»Svjetina je, sire, zauzela na juriš »Hotel des invalides«, te se 
naoružala puškama i topovima!« 

»Besmislica! Bajka!« odvrati kralj mahnuvši nezadovoljno ni- 
kom. »Artiljeristi su dobili zapovijed da pucaju.« 

»Stajali su uz topove sa zapaljenim fitiljima, ali kad masa 
navali, pogaziše fitilje nogama te stanu gledati, kako narod pljačka 
oružanu.« 

»I onda?« teškom će mukom kralj. 

»Zatim je svjetina pošla pred bastilju. Zapovjednik dade nalog r 
da se puca. Bilo je dosta mrtvih i ranjenih, ali masa ostade na 
trgu. Napokon eto garde — dvije kumpanije s pet topova.« 

»No, što oklijevate? Recite, da je garda rastjerala svjetinu!« 

»Garda se združila s narodom i okrenula topove prema tvrđavi. 
Posada izvjesi bijelu zastavu, a narod zajuriša na bastilju. Bijesna 
masa ubi zapovjednika. Njegovu krvavu glavu nosio je jedan me^ 
sarski šegrt po ulicama na koplju.« 

»Veliki Bože, onda je to buna«, protepa kralj izobličen. Vojvo- 
da odgovori ozbiljno: 

»Varate se, sire! To je revolucija!« 

Poput krede blijed pade Ljudevit XVI na stolicu i prekri lice 
rukama. 

Došao je čas, kad mu je valjalo platiti za grijehe svojih pređa. 
Narod će suditi svome kralju. 

Iza nekoliko godina ispuniše se jezovita proročanstva pjesnika 
Cazotta. I 'sam astronom Bailly, koga nacionalna skupština izabra 
za svog prvog predsjednika, završi život pod guillotinom. 

